
Uvod 


Sve što ima oblik podložno je promjeni. Zato je razumljivo da se i 
jezik mijenja. Jezik se mijenja kad se bar jedna njegova jedinica, pod 
određenim uvjetima, preoblikuje, a to preoblikovanje ne utječe na 
sadržaj poruke. 

Tijek jezičnih promjena nazivamo poviješću jezika. Taj se tijek 
utvrđuje uvijek poredbom podataka, i to tako da analiza potvrdi 
pravilo da jedinice a i b daju jedinicu c, ali ne i obrnuto, pa se više ne 
zna je li ondje gdje stoji jedinica c prije stajalo a ili b&. Neobrativost 
odnosa među jedinicama temelj je povijesnom proučavanju jezika. 
Stoga je povijest svakog jezika, kao i povijest uopće, neprekidan sli- 
jed neobrativih promjena. 

Jezična se povijest u razdoblju pisanih spomenika utvrđuje tako- 
đer poredbenom metodom koja se temelji na neobrativosti promjena. 
Ona se u pisanim tekstovima može lakše prepoznati i dokumenti- 
rati. Ilustracije radi poslužit ćemo se tekstom starohrvatske pjesme 
Poj željno, napisane u drugoj polovici 14. stoljeća. Jedan odlomak 
u transkribiranu obliku glasi (Malić 1972, 65; v. uputu u poglavlju 
Literatura na kraju knjige): 


Moja jedina ljubvo i dragosti 
ki ispinjuješi vse želje 

tvojih čistih radosti, 

željno te, dobro, molju: 

ne othodi me. 


Taj bi odlomak u suvremenom književnom jeziku glasio: 


Moja jedina ljubavi i dragosti 
koji ispunjuješ sve želje 

tvojih čistih radosti 

željno te, dobro, molim: 

ne odlazi od mene. 


Usporedbom tih dvaju tekstova može se utvrditi da je u tijeku 
šest stoljeća došlo do određenih promjena na fonološkoj, morfološ- 
koj, sintaktičkoj i leksičkoj razini. Međutim, iz samih se tekstova, 
iako su datirani, ne može razabrati koji je od njih jezično stariji. To 
se utvrđuje poredbenom analizom. 

U poredbenoj analizi prvi navedeni tekst označujemo sa A, drugi 
sa B. Sadržaju izraza isplnjuješi u tekstu A odgovara izraz ispunju- 
ješ u tekstu B. Uspoređujući u tim tekstovima fonološke jedinice, 
zaključujemo da na mjestu fonema u (jedinica a) i / (jedinica b) u 
tekstu A stoji fonem u u tekstu B. To znači da su se dvije jedinice 
(a ib) slile u jednu (u, / > u). Budući da se u tekstu B, samome za 
sebe, ne razabire od kojih je prethodnih jedinica nastao fonem u, 
označujemo ga sa c. Tako se uspostavlja pravilo da jedinice a i b daju 
c. Kako je jezični tijek neobrativ, zaključujemo da je tekst sa dvije 
različite jedinice stariji, odnosno da je razvojni pravac bio ovakav: 
u(A)>u(B)il (A) > u (B). Tek nakon ovakve analize može se 
reći da je jezik teksta A stariji od jezika teksta B. Takav zaključak 
potvrđuju i ostale spoznaje o tekstu A, a navedeni se podatci mogu 
i dokumentirati. 

Povijesno-poredbena metoda o neobrativosti jezičnih jedinica 
primjenjiva je i na ostalim jezičnim razinama uporabom odgovara- 
jućih pravila (u morfologiji npr. analizom supostojećih gramatičkih 
morfema: 1. 0. jd. prezenta mog-u pored mol-im). Tako se razabiru 
znatne preobrazbe što nastaju u jeziku samim njegovim trajanjem, 
pa čine upravo to trajanje. 

Preobrazba je pojedinih jezičnih dijelova jezična evolucija. Ona ni- 
je u svakom času sveobuhvatna. Naime, promjeni ne podliježu isto- 
dobno svi jezični elementi (fonemi, morfemi, leksemi, sintaktemi), 
nego pojedini ili više njih na različitim jezičnim razinama gotovo 
neprimjetno zamjenjuju druge, mlađi starije, ali tako da ni u čemu 
ne ometaju komunikaciju među ljudima, tj. uzajamno prenošenje 
obavijesti. To i jest bit evolucije: kvantitativne se promjene u ma- 
lim količinama gotovo ne primjećuju, pa ljudi zapravo žive u uvjere- 
nju da se jezično ustrojstvo ne mijenja. Zamjena jednoga jezičnoga 
elementa drugim, koliko god sama po sebi predstavljala promjenu 
kvalitete i skokovitost, i mora biti bezbolna jer bi u protivnome ote- 
žavala ili onemogućivala prijenos obavijesti. 

Postupnost promjena jezičnih elemenata upućuje na evolutivnost 
čitavoga sustava. Evoluciju sustava vidimo stoga kao različite sta- 
dije u organskim dijalektima istoga jezika. Zato su starohrvatski 
sustav iz razdoblja pjesme Poj željno i današnji samo razvojni stadiji 

istoga narodnoga jezika koji je imao i koji ima svoju nadgradnju, 
književni jezik. U okviru tako definirana cjelovita jezika, koji poka- 
zuje povijesno jedinstvo provodi se polagana evolucija. 

Evoluciju jezičnoga ustrojstva što se odvijala kroz stoljeća prou- 
čava historijska gramatika (v. npr. Moguš 1971.) Ali to je samo jedan 
vid povijesti nekoga jezika. Drugi je vid proučavanje povijesti neko- 
ga jezika kao komunikacijskoga sredstva određene sredine, pohra- 
njenog u pisanim tekstovima baš te sredine i tako sačuvanoga. To 
je povijest pismenoga ili književnoga jezika. Ona je šira od povijesti 
standardnoga jezika jer obuhvaća i one pisane tekstove iste zajedni- 
ce kojih jezično ustrojstvo nije bilo podvrgnuto standardizaciji. Za- 
to književni jezik, ako je postao standardan, ima i predstandardno 
razdoblje, iako granica između jednoga i drugoga razdoblja nije i ne 
mora biti oštra. Standardizacija je proces koji obično počinje duboko 
u predstandardnom razdoblju i na osobit način povezuje povijest 
književnoga jezika, predstandardnoga i standardnoga, u jednu cje- 
linu. Budući da hrvatska književnost, shvaćena u najširem smislu 
toga pojma, kao dio hrvatske kulture sadržava tekstove napisane i 
prije standardizacije, u ovoj će knjizi biti prikazana cjelina hrvat- 
skoga književnoga jezika. 


* 


U međusobnoj su govornoj komunikaciji Hrvati rabili, a i danas 
rabe, tri organska narječja, i to: čakavsko, kajkavsko i zapadnošto- 
kavsko. Sva su tri narječja bila, i sada su, i književno stilizirana. 
Zato je hrvatski jezik prvenstveno pisani tronarječni jezik i po tome 
za Hrvate i standardni. 

Iako je zapadnoštokavsko narječje (ikavsko i jekavsko) većinsko u 
Hrvata u odnosu na čakavsko i kajkavsko, sva su tri upotrebljavali 
Hrvati i kao »sirovinsku osnovicu« za svoj književni izraz. Na sva 
tri narječja sastavljali su bilješke, zapise, književna djela, isprave, 
pisma, gramatike, rječnike i druge tekstove, izgrađivali su termino- 
logiju u skladu sa svojim kulturnim i civilizacijskim napretkom. Taj 
izraz kao pokazatelj svekolike pismenosti i književnosti u Hrvata 
nije nikada bio jednonarječan nego tronarječan, sa strogoga dija- 
lektološkoga gledišta čak nenarječan. Međutim, isto je tako u svom 
povijesnom protegu neprestanim prožimanjem pojavnih različitosti 
izgrađivao svoje dublje jedinstvo. Prikaz posebnosti takva prožima- 
nja i izgradnje spomenutoga jedinstva osnovica je ovoj knjizi o povi- 
jesti hrvatskoga književnoga jezika. 


ll 


Prva stoljeća pismenosti u Hrvata 


Od doseljenja na Balkan do 15./16. stoljeća 


U početnim stoljećima balkanskoga života hrvatski su svjetovni 
i crkveni dostojanstvenici, poglavito knezovi i biskupi, pisali latin- 
skim jezikom. Taj se školovani jezik nalazi, na primjer, na Trpimiro- 
vu natpisu na kojemu piše: Pro duce Trepimero. Trpimirov je natpis 
nađen u Rižinicama podno Klisa. Istim je jezikom pisana također i 
Trpimirova darovnica iz 852. godine, najstarija isprava hrvatske po- 
vijesti. I drugi tekstovi iz toga ranoga razdoblja kneževske Hrvatske 
također su latinski pisani. Tako nam je sačuvan spomenik iz Muća 
Gornjega s Branimirovim imenom i s uklesanom godinom 888., kao 
i Branimirov natpis iz Sopota kod Benkovca s tekstom: Branimiro 
comite dux cruatorum cogitavit (Branimir vojvoda knez Hrvata na- 
umi...), gdje se prvi put spominje ime Hrvat na jednom epigrafskom 
spomeniku. Latinski je također pisan Držislavov natpis te Nadgrob- 
na ploča kraljice Jelene iz 976. godine, kao i drugi spomenici. Većina 
je tekstova nastala u tadašnjim samostanima koji na taj način po- 
stadoše rasadištima pismenosti. A oni pripadnici hrvatske rodovske 
zajednice koji nisu znali latinski jezik i latinično pismo, služili su 
se, kako svjedoči Crnorizac Hrabar, »črtami i rezami«, tj. nekom 
vrstom tzv. runskoga pisma. Stoga bi se moglo reći da su Hrvati, 
dolazeći u sedmome i osmome stoljeću u današnju svoju postojbinu, 
bili ne samo nepismeni nego i bespismeni. To je razlog što se ta dva 
stoljeća obično zovu »tamnima« (Katičić 1993., 7.). Ono, relativno 
malo, što znamo o Hrvatima dolazilo je iz stranih izvora. 

Za razliku od latinske slavenska je pismenost u Hrvata, kao uo- 
stalom i u ostalih Slavena, vezana uz veliku ćirilometodsku zadaću 
stvaranja obrednih knjiga nakon njihova pokrštavanja. Hrvati su 
već bili pokršteni prije misije svete braće Konstantina Cirila i Meto- 

da, pošto su se našli pod franačkom državnom, a to je uvijek značilo 
i crkvenom vlasti s obzirom na pravilo — koga je vlast, toga je i 
vjera. Ali i zaštitom tih vlasti. Tada, pod Francima, upotrebljavali 
su Hrvati i u bogoslužju latinski jezik, tj. jezik svojih papa. S papom 
su hrvatski predvodnici zacijelo na latinskom jeziku, »poslije svoje- 
ga pokrštenja sklopili pogodbu i vlastoručno je potvrdili...da nikada 
neće otići u tuđu zemlju i ratovati nego će radije živjeti u miru sa 
svima koji to budu htjeli« (Katičić 1993., 23.). Do važne promjene 
u uporabi pisanoga jezika kod Hrvata dolazi u posljednjim desetlje- 
ćima 9. stoljeća kad za svoga trećega boravka u Moravskoj umire 
stariji brat Metod (885. godine), a njegovi učenici bivaju protjera- 
ni. Većina ih iz Moravske kreće prema zemljama slavenskoga juga 
—itojednim krakom prema jugoistoku (Bugarska, Makedonija), a 
drugim prema jugozapadu (Hrvatska) — jačajući i šireći novu vjeru 
na jednom slavenskom jeziku što ga nazivamo crkvenoslavenski ili 
staroslavenski (u novije vrijeme i općeslavenski) jezik. Bilo je, me- 
đutim, mišljenja da je »slavensko bogoslužje došlo k Hrvatima i kod 
njih pustilo korijena već za vladanja kneza Domagoja, jamačno još 
g. 867« (Hamm 11963., 49.). Na crkvenoslavenskom su jeziku zabi- 
lježene mnoge molitve. Tako je zabilježen i Očenaš kao najpoznatija 
među molitvama jer se najviše molila. Staroslavenski tekst Očenaša 
donosimo u latiničkoj transliteraciji i transkripciji (1; pod istim se 
brojem nalazi na kraju knjige verzija teksta na suvremenome hrvat- 
skom jeziku): 


Otvče našb Ot'če naš 

iže esi na nebesvhv iže jesi na nebes'*h 

da svetitb se ime tvoe da svetit se ime tvoje, 

da pridete cčsarevstvie tvoe, da pridet cjesar'stvije tvoje 
da bodete volč tvoč da bodet volja tvoja 

čko na nebese i na zemli. jako na nebese i na zemlji. 


Na tom su jeziku bile pisane ne samo molitve nego i druge, pri- 
jeko potrebne liturgijske i crkvene knjige, u prvome redu tekstovi 
evanđelja. Za te je knjige izradio Konstantin Ciril i posebno pismo 
zvano glagoljica. 

Glagoljička su slova mogla biti obla i uglata. Svakom je glagoljič- 
kom slovu dao Konstantin Ciril posebno ime (npr. rh aze, € buky 
itd.) i poredao ih tako da nizanje tih imena daje određeni smisao. 
Osim toga, svako je slovo imalo također svoju brojnu vrijednost kao 
što pokazuje tabela: 

Tako su djelovanjem svete braće Konstantina Ćirila i Metoda 
dobili Hrvati, kao i drugi Slaveni, svoj slavenski književni jezik i 
svoje slavensko pismo. Na taj se način na hrvatskom prostoru kao 
rubnom dijelu slavenskoga svijeta pojavila dvojezičnost latinsko- 
slavenska i dvopismenost latiničko-glagoljička (Katičić 1988.). Na 
hrvatskim se dvorovima kneževskima i kraljevskima upotrebljavao 
i dalje latinski jezik, tj. onaj koji je bio poznat crkvenim i svjetovnim 
dostojanstvenicima i koji je imao status međunarodnoga književno- 
ga jezika. 

Podloga je crkvenoslavenskom jeziku bila saobraćajni jezik solun- 
skoga zaleđa. Prihvaćajući dakle obredni jezik nakon pokrštavanja, 
Hrvati nisu u početku svoga balkanskoga razdoblja rabili u knjiga- 
ma svoj narodni jezik nego latinski, a poslije i crkvenoslavenski koji 
je hrvatskom narodnom jeziku bio neusporedivo bliži i mnogo razu- 
Hrvati u svojoj novoj postojbini na Balkanu, kao što su domorodački 
ilirski ili romanski dalmatski jezik. U doba duboke nepismenosti u 
Europi izbor je za Hrvate bio: ili se opismeniti latinskim jezikom 
što je — s obzirom na tadašnji politički odnos snaga — moglo voditi 
romanizaciji, ili prihvatiti kao svoj jedan književni izraz bliskog sla- 

venskoga jezika, kao što je crkvenoslavenski. Druga se mogućnost 
činila razložnijom od prve. Jednom prihvaćen, pustio je crkvenosla- 
venski jezik u Hrvata duboko korijenje. Osobito se proširilo njegovo 
prvotno pismo, koje Hrvati nazvaše glagoljicom i koja je upravo u 
hrvatskim stranama oble likove svojih slova postupno zamjenjivala 
i zamijenila uglatima (uspor. npr. zaobljene linije grafema UY prema 
uglatima I za fonem v, znak 48 naprama M za d, znak #% prema Gti 
za ž, znak 6t prema [fi za /, znak & prema dl za vokal 5 itd.). A bilo 
je i dobrih razloga da se glagoljaštvo tako prigrli. Naime, »u atmos- 
feri rastućih pritisaka na naš nacionalni integritet i egzistenciju « 
glagoljaštvo postaje sve više »okosnicom jednog latentnog duhovnog 
otpora koji, kao obrambena reakcija, instinktivno nalazi najsnažni- 
je sredstvo tog otpora u jeziku: u upornom čuvanju tradicija crkve- 
noslavenske riječi u obredu« (Hercigonja 1975., 21.). 

Ali, koliko god crkvenoslavenski jezik bio ustaljen u crkvenim 
obrednim knjigama, i u nj su ubrzo počeli prodirati elementi vlasti- 
toga narodnoga jezika, stvarajući tako hrvatsku redakciju crkveno- 
slavenskoga jezika. U crkvenoslavenskim tekstovima dolazi do istih 
glasovnih zamjena koje su se nešto ranije zbile i u narodnom jeziku. 
Tako se na primjer (u latiničkoj transliteraciji) fonem € zamjenjuje 
sa e (npr. meso umjesto stsl. meso, govedo mj. govedo, Gj. duše mj. 
duše), fonem o zamjenjuje se sa u (npr. ruka mj. stsl. roka, posuda 
mj. posoda, Aj. ženu mj. ženo), fonem y zamjenjuje se sa i (npr. riba 
mj. stsl. ryba, kobila mj. kobyla), gube se kratki vokali & i > u tzv. 
slabim položajima, ponajprije na kraju riječi, a zatim i drugdje (npr. 
Nj. grad mj. stsl. grade, raj mj. rajb, deva mj. dva) i sl. (o tim pro- 
mjenama podrobnije pišu Hamm 21963., Moguš 1971., Damjanović 
11984. i 21984. i dr.). 

Unošenje elemenata narodnoga govora, uključujući ovamo mor- 
fološke i leksičke inovacije, nije u svim tekstovima jednakog inten- 
ziteta, ali sam postupak postaje sve više običajem. Stoga je razu- 
mljivo da se osobito u neliturgijskim tekstovima koji su se odnosili 
na javni, društveni i književni život odražavao narodni jezik. Zato, 
na primjer, u prijevodu nepoznata glagoljaša poznate Pjesme nad 
pjesmama nalazimo ovakve stihove (2): 


Ašće znaeši tebe 

ti krasna esi meju ženami 

izidi i gredi 

po stadom» stade tvoihe 

i pasi kozli tvoe 

Dri obiteleh& stanove pastirskihe. 

Upravo zbog toga što su staroslavenski tekstovi postajali sve bliži 
hrvatskomu govornomu jeziku, počeo se staroslavenski jezik nepo- 
trebno smatrati starijom fazom starohrvatskoga jezika. Starosla- 
venski je jezik, doduše, genetski blizak starohrvatskomu, ali ipak »i 
on je bio strani jezik« (Damjanović 21984., 64.). 


Starohrvatski je jezik uklesan u prve hrvatske spomenike, kao 
što su Plominski natpis, Krčki natpis i Valunska ploča iz 11. stoljeća 
u kojima ima najstarijega obličja glagoljice, kao npr. dvije poprječne 
crte uklesane u glagoljsko slovo E, razgranato M, znak za tzv. polu- 
glas u obliku ključa itd. (Fučić 1982., 8.). Sve se to dobro razabire na 
Krčkom natpisu gdje piše (3): 

Se zida Maj opat i Radonja, Rugota, Dobroslav. 


Krčki natpis 


Valunska ploča (na otoku Cresu) pak zanimljiva je i zbog toga što 
svjedoči o slavensko-latinskoj dvojezičnosti i dvopismenosti jer je 
prvi redak uklesan hrvatski glagoljicom (Tčha sine venuks Juna), 
a zatim isti sadržaj u drugom i trećem retku latinskim jezikom lati- 
nicom. Iz latinskoga se teksta vidi da glagoljicom pisani nadgrobni 
tekst treba čitati: Teha (1 njezin) sin (Brahotna i njezin) unuk Juna 
(Fučić 1982., 355). 

Dvanaestom stoljeću pripadaju Grdoselski ulomak i Senjska plo- 
ča te, dakako, Baščanska ploča kao najveći (197 x 99 x 8 cm) i naj- 

vrjedniji tekst iz početnih stoljeća hrvatske pismenosti i književno- 
sti. 

Na Baščanskoj ploči uklesano je oko 100 riječi u 13 redaka. To 
je više od prosjeka jer tekstovi što idu u sam početak pismenosti 
obično nisu sačuvani u prvotnoj punini. Već po toj karakteristici 
predstavlja Baščanska ploča određenu posebnost. 

Tekst Baščanske ploče ima sve odlike starohrvatskoga jezika na 
prijelazu iz 11. u 12. stoljeće s pokojim elementom crkvenoslaven- 
skoga liturgijskoga jezika. Predočen u transliteriranu obliku tekst 
Baščanske ploče glasi (4): 


Ve ime Otca i Sina i Svetago Duha. Aze opate Drožiha pisah se 
o ledinč juže da Zevenimire kral& hrevatvskvi vb dni svoe vv 
svetuju Luciju i svedomi: župane Desimra Krebave, Mratint vb 
Licč, Prbonebža sb posle Vinodolč, Ekove v Otocč. Da iže to po- 
reče, kloni i Bog i .bi.(=12) apostola i .g.(=4) evanjelisti 1 svetač 
Lucič, ameno. Da iže sdč živete, moli za ne Boga. Aze opate Dbro- 
vito zvdaho crčkve siju i svoeju bratiju s devetiju vb dni keneza 
Kosvmvta obladajućago vesu Korainu. I bčše ve tb dni Mikula vo 
Otočeci sb svetuju Luciju ve edino. 


Po svomu sadržaju Baščanska je ploča u prvome redu povijesni 
dokument. Tu je uklesana prva hrvatska potvrda Zvonimirova ime- 
na kao hrvatskoga kralja, zatim zabilježba da je Zvonimir »v dni 
svoje« darovao zemlju (ledinu) crkvi svete Lucije nedaleko od Baške 
(na otoku Krku), kao i zapis o tadanjim kraljevim pratiocima koji 
su bili svjedoci njegova darovničkoga čina. Ta zabilježba ujedno po- 
kazuje da se Zvonimirova jurisdikcija protezala tada od Krbave do 
kvarnerskih otoka, pa, dakako, i na Krk kao na najveći otok toga 
arhipelaga. Baščanska je ploča i pravni dokument jer sadržava sve 

bitne elemente darovnice kao pravnoga akta. Određuju se i sankci- 
je protiv onih koji bi porekli valjanost darovnice. Baščanska ploča 
predstavlja također vrlo vrijedan detalj u ilustraciji starohrvatsko- 
ga graditeljstva jer je, zajedno s tekstom što je uklesan ispod gor- 
nje ornamentne bordure, ploča bila u početku lijevi plutej usađen u 
žljebove kamenoga septuma. Baščanska je ploča i jezični spomenik. 
Možda je po jeziku, odnosno po pismu, po glagoljici, najviše pozna- 
ta. Radi se o dokumentu koji pokazuje da se glagoljica proširila do 
zapadne periferije slavenskoga juga i da je baš na našemu tlu počela 
ne samo svoje prvotno oble likove zamjenjivati uglatima nego da 
su glagoljaši u svojoj »uglatosti« pronalazili i vlastita rješenja (npr. 
znak za tzv. hrvatski poluglas i sl.). Baščanska ploča pokazuje naj- 
stariju verziju postupnoga prodora jezika hrvatskoga puka u knjigu, 
pa se s pravom smatra prvim dokumentom hrvatskoga književnoga 
jezika. S obzirom na jezik postala je Baščanska ploča svojevrstan 
kamen-temeljac na kojemu se gradila zgrada pisanoga jezika u Hr- 
vata. U tekst Baščanske ploče uklesane su mnoge riječi što ih rabi- 
mo i danas: i ime i oca i sina i opat i pisah i da i kralj i Luciju i župan 
i Jakov i to i poreče i Bog i apostola i amen itd. Baščanska je ploča, 
osim svega navedenoga, i književni spomenik, spomenik književno 
komponiranoga teksta. Ona je za nas upravo početak hrvatske sred- 
njovjekovne književnosti, prva očuvana stranica te književnosti. Iz 
toga slijedi još jedan važan zaključak: hrvatski je jezik od samoga 
početka pisani, književni jezik i po tome će za Hrvate postajati stan- 
dardnim. 

Topografija pronađenih glagoljskih natpisa, predočena u knjizi 
Branka Fučića (Fučić 1982.), pokazuje da je Istra te sjeverno hrvat- 
sko primorje i kvarnersko otočje postalo prvim i pravim žarištem 
glagoljaškoga djelovanja. Tu su nicala i prva glagoljaška učilišta. 
Glagoljica je u početku zahvaćala mnogo šire područje, sežući na 
istok preko Like, Krbave i Pounja sve do rijeke Vrbasa, odnosno 
prodirući na jugu vrlo snažno u zadarsko kopno, njegovo zaleđe i 
njegov arhipelag (Fučić 1982.). 

Uz dlijeto je i pero ispisivalo tekstove. Među najstarije hrvatske 
glagoljske rukopise ubrajamo iz 11. stoljeća Kločev glagoljaš, a iz 
12. stoljeća tzv. Bečke listiće (odlomci misala) kojima zapravo »po- 
činje hrvatska redakcija (hrvatski tip) općeslavenskoga književnog 
jezika« (Damjanović 1993., 100.). 

Rukopisna su djela nastajala u tadašnjim samostanskim zajedni- 
cama gdje se učilo glagoljanju i gdje su popovi i redovnici glagoljaši u 
skriptorijima sastavljali i opremali knjige za liturgijske i neliturgij- 

Topografija glagoljskih natpisa iz knjige Branka Fučića Glagoljski natpisi 

ske potrebe. Raznolikost namjena, tehnička dotjeranost i adekvatan 
odabir jezika u glagoljaškim knjigama svjedoče — nasuprot mnogim 
dosadanjim mišljenjima — o ekonomski jakom i višestruko obrazo- 
vanom sloju pismenih ljudi kakvi su bili naši glagoljaši. Zbog toga 
čitava hrvatskoglagoljaška književnost pokazuje izvanrednu vital- 
nost kroz nekoliko stoljeća. Naime, broj se knjiga povećava, raste 
njihov obujam, a jezik dobiva sve više odlike govora onih kojima je 
namijenjeno štivo. Domaće govorne crte prodiru najprije u onaj dio 
obrednih tekstova koji ne pripadaju misnom kanonu, tj. nisu veza- 
ni uz nepromjenjivi dio mise, pa se zovu nekanonski (dok se u ka- 
nonskim tekstovima poštivala crkvenoslavenska književna norma). 
Prodor se govornoga jezika može razabrati i u drugim tekstovima, 
kao što su didaktični i moralizatorski članci, molitvene formulacije, 
ritualne upute, propovijedi, apokrifi, legende, mirakuli, prikazanja 
i nabožne pjesme, dakle u neliturgijskim tekstovima koji su uglav- 
nom služili glagoljaškomu svećenstvu i pučkoj katehezi. Budući da 
= je područje čakavskoga narječja, tada veoma dugačko u obalnom 
pojasu i veoma duboko u unutrašnjosti, bilo teren prve hrvatske 
pismenosti, tekstovi glagoljaških knjiga prošarani su prvenstveno 
čakavskim elementima. Stvoren je tako poseban književni izraz kao 
spoj spomenute hrvatske redakcije crkvenoslavenskoga jezika i ča- 
kavskoga narječja. U taj će spoj ući, nešto kasnije, i kajkavizmi koli- 
činom, doduše, nešto manji, ali funkcionalno ravnopravni elementi. 
Tako u Petrisovu zborniku iz 1468. godine prevladavaju čakavski 
elementi, razabire se čak i visok stupanj ikavsko-ekavske fonacije 
staroga č (npr. misiti testo, lipo telo i belo mliko prema poznatom 
pravilu Jakubinskoga), ali pored toga nalazimo i kajkavske crte. Te 
se crte uočavaju između ostaloga i u ovom odlomku što ga donosimo 
u latiničkoj transkripciji (5): 


Čtac ima vlast sveta slovesa čisti pred ljudmi to kaj je na spasenje. 
A od toga nas vuči ta isti Paval. 


Kao što vidimo po primjerima kaj i vuči, od samoga se početka 
pokazuje u Hrvata mogućnost izgradnje književnoga jezika uklju- 
čivanjem vlastitih dijalekatski različitih sustava. Radi se o veoma 
ranoj i trajnoj težnji naših glagoljaša da uporabom čakavsko-kaj- 
kavsko-crkvenoslavenske jezične strukture u neliturgijskim teksto- 
vima 15. stoljeća dođu do idioma koji može obavljati »sve one funk- 
cije koje latinski obavlja sAm, koje i inače obavlja svaki književni 
jezik« (Damjanović 21984., 64.). Time se ujedno osiguravalo da se ne 
prekine veza sa staroslavenskom tradicijom i da, istodobno, dođe do 

izražaja lokalna govorna situacija, kako bi se osigurao što širi odjek 
pisanoj riječi. Od toga vida polidijalekatnosti do drugoga vida, tj. do 
stvaranja književnojezičnoga tipa na osnovici svakoga spomenutoga 
organskog narječja u okviru vlastite književnosti bio je samo jedan 
korak. 

Kakav god bio po »sastavu«, jednonarječan ili višenarječan, pisa- 
ni se jezik na našem području, gdje se njegovala slavenska liturgija, 
počinje rabiti i za ostale namjene ulazeći u sve pore života. Ta se 
sveobuhvatnost također potvrđuje od početka hrvatske pismenosti. 
Već spomenuta Baščanska ploča zapravo je pravni dokument. Istu 
funkciju ima u 13. stoljeću i Vinodolski zakon, pisan u originalu 
kurzivnom glagoljicom i stiliziranim hrvatskim narodnim jezikom 
koji su vinodolski prvaci »slišali od svojih starijih«. 

Transkribirani odlomak glasi (6): 


Va vrime ubo velikih muži gospode Fedriga, Ivana, Levnarda, 
Dujma, Bartola i Vida, krčkih, vinodolskih i modruških knezi... 
skupiše se vsi na kup tako crikveni tako priprošći ljudi svršenjem 
imejuć zdrav svet u Novom Gradu pred obrazom toga istoga kneza 
Leonarda zgora imenovana, izbraše se od vsakoga grada vinodol- 
skoga ne vse starijši na vkup, na ke vijahu da se bolje spominahu 
v zakon svojih otac i od svojih ded ča bihu slišali. 


Upravo zato što Vinodolci »od svojih ded bihu slišali« stare prav- 
ne norme, može se zaključiti da je do ovoga zapisa došlo nakon mno- 
gih godina usmenih predaja. Stoga podosta termina i formula upu- 
ćuje na vrlo star jezični sloj, za neke (kao npr. zakon i običaj) zacijelo 
još iz praslavenskoga razdoblja (Katičić 1993., 161.-170.). Nazire se 
također, prema Katičićevu istraživanju, stara ritmička postava tek- 
sta uporabom pogodbene zavisne rečenice (ako..., onda...), koja je 
pomagala da se pravne odredbe, baš zato što su se prenosile usme- 
nom predajom, bolje upamte i tako sačuvaju za budućnost. Važno 
je također navesti podatak da se u Vinodolskome zakonu dvaput 
direktno spominje da neki nazivi imaju baš hrvatski oblik, kao što 
je uostalom i čitav zakonik pisan hrvatskim jezikom. 

I poznati Razvod istarski, pravni dokument o razdiobi zemljišta 
iz 13. stoljeća u Istri, pisan je također kurzivnom glagoljicom i tako- 
đer, kako ondje stoji na kraju zapisa, »jazikom hrvackim« kao puno- 
pravnim diplomatičkim jezikom uz njemački i latinski (7): 


Iondi g(ospo)d(i)n Menart sluga naprid sta i pokaza listi prave... 
ke listi ondi pred nas trih nodari postaviše, keh ta gospoda izibra: 

jednoga latinskoga, a drugoga nimškoga, a tretoga hrvackoga, da 
imamo vsaki na svoj orijinal pisat, poimeno od mesta do mesta, 
kako se niže udrži, po vsi deželi. I tako mi niže imenovani nodari 
preda vsu tu gospodu pročtesmo kako se v njih udrži. I tako onde 
obe strane se sjediniše i kuntentaše i kordaše i razvodi svojimi 
zlamenji postaviše, i jednoj i drugoj strani pisaše listi jazikom 
latinskim i hrvackim, a gospoda sebi shraniše jazikom nemškim. 


Pisarska je tradicija bila uzrokom što su u takvim i sličnim spo- 
menicima sačuvani određeni morfološki, sintaktički i leksički crkve- 
noslavenizmi. To nije bila prepreka razumijevanju: štoviše, knjiški 
su izrazi mogli davati dokumentima ton učenosti i vjerodostojno- 
sti, pogotovu što se »u našim najstarijim ispravama čin razvođenja 
zemljišta smatrao kultnim činom«, odnosno svečanošću pomirbe i 
zadane riječi (Bratulić 1978., 115.). 

Ali teškoća je ipak bilo, i to ondje gdje se nije očekivalo. Radi se o 
pismu. Naime, svako je pismo, kao i govor, u lingvističkom smislu 
jedan od načina materijalizacije jezika. Zato je pismo uvijek odre- 
đeno jezikom, ono se stvara za određeni jezik jer ga jedino tako 
može materijalizirati. To znači da se najprije mora odabrati jezik 
za koji se onda izrađuje sustav znakova. A glagoljica je, koliko god 
bila slavenska, napravljena ipak za crkvenoslavenski jezik. Zato su 
u bilježenju hrvatskoglagoljskih tekstova nastajale veće ili manje 
teškoće, odnosno postavljala su se pitanja: kako npr. za bilježenje 
čakavskih fonema ili njihovih sljedova iskoristiti crkvenoslavenske 
grafeme IP »đerv« ili % »šta« i dr. Prilagodbi je stoga moralo biti, 
jer mehaničko prenošenje cjelokupne grafije iz jednoga jezika u dru- 
gi jednostavno nije moguće. 

Ništa bolja situacija nije bila ni kad su Hrvati u 12. stoljeću počeli 
preuzimati ćirilicu koja se iz Bugarske i Makedonije preko Zahumlja 
i Duklje proširila sve do Jadranskoga mora, zahvativši osobito južne 
hrvatske krajeve. Tako je dospjela i na otok Brač gdje su je »pod 
vlašću i kulturnim utjecajem omiških Kačića« upoznali i »njome 
se služili benediktinci u javnom, a možda i privatnom saobraćaju« 
(Vrana 1962., 218.). Glagoljice je isprva nesumnjivo bilo i na jugu, 
ali je ćirilica ondje ubrzo ojačala, javljajući se sporadički i sjevernije, 
gdje je inače glagoljica bila dominantna. 

Preuzevši, i pod utjecajem glagoljice, modificiravši podosta Ćiri- 
licu (Zelić 1961.), Hrvati su otada bilježili tekstove crkvenoslaven- 
skoga i svoga jezika na dva načina: glagoljicom i ćirilicom (koju neki 
nazivaju bosančicom ili bosanicom, v. Damjanović 1993., 94.). Budu- 

ći da je grafija podložna jeziku, a ne obrnuto, nema u početku bitne 
razlike u organizaciji teksta pisanoga glagoljicom ili ćirilicom. Jed- 
nako se upotrebljavaju oba slavenska pisma. To se dobro vidi kad 
se npr. jezik Povaljske listine (iz Povalja na otoku Braču), jednog od 
prvih hrvatskih ćiriličnih spomenika iz 1184. godine (čiji je sačuvan 
prijepis iz 13. st.), gdje se također radi o razdiobi zemljišta, usporedi 
s jezikom istodobnih hrvatskih glagoljičkih tekstova: svugdje su u 
književno stiliziranu čakavsku podlogu utkani crkvenoslavenizmi. 
Ali se vidi još nešto: u Povaljskoj se listini »nalazi preko 70 hrvat- 
skih narodnih imena i 13 hrvatskih prezimena na —ić koja označuju 
porodičnu filijaciju. Za to doba nije moguće na području južnosla- 
venskih jezika naći na okupu u tolikom tekstu toliki broj narodnih 
imena i prezimena« (Šimunović 1972., 43.). 
U Povaljskoj listini čitamo (u latiničkoj transkripciji; 8): 


I nače govoriti Radko kalujer: Kneže, i vsi vlasteli, molstir s(ve) 
tago Joana jes(t) velik bil prežde. Kako vi učste nje zapustel i jego 
zem(lj)e. Tako jesm slišal: da sije zeml(i)e ježe vy (dr)žite po koncu 
kneže i župane jesu byly prčje s(ve)tago Ioana cr(i)kve. Molju vy 
vlastele da byste je dali cr(i)kve. 


U doba kad je glagoljica tek pustila svoje mladice u Hrvata, pri- 
hvaćanje još jednoga pisma, ćirilice, razumjeti se može samo jezi- 
kom. Naime, crkvenoslavenski je imao tada sve odlike književnoga 
jezika čiji su tekstovi bili napisani i jednim i drugim pismom. Usva- 
janjem jezika usvojena su i njegova pisma. Budući da su zbog pri- 
padnosti istom jeziku bile obje grafije u ravnopravnu položaju, često 
su supostojale, ali tako da je jedna od njih na određenom prostoru 
bila češća, druga rjeđa. 

Pored nove slike u grafiji razabire se i nova slika u jeziku. Uz tek- 
stove sa čakavskom podlogom javljaju se i tekstovi sa štokavskom 
osnovicom. Supostojanje tih dvaju sustava osobito je uočljivo na juž- 
nom dijelu hrvatskih zemalja, ali i s isto tako primjetnim utjecajem 
čakavsko-crkvenoslavenskog hibridnog jezika sa sjevera. Međutim, 
osim jezičnoga utjecaja sa sjevera bilo je i utjecaja glagoljičnog pi- 
sma na ćirilično koji je također išao od sjevera prema jugu. Naime, 
pod utjecajem se glagoljice mijenja oblik nekih ćiriličnih grafema 
odnosno određeni se fonemi počinju bilježiti drugačije. Toj će poseb- 
nosti ćirilice pridonijeti uskoro i latinica, kad Hrvati i njome započ- 
nu pisati tekstove svoga jezika. 

Od sredine 14. stoljeća počinju se tekstovi hrvatskoga jezika pisa- 
ti i latinicom. U prve hrvatske latiničke spomenike ubrajamo Red i 

zakon sestara dominikanki u Zadru (1345. g.) i Šibensku molitvu (iz 
približno istoga vremena), Korčulanski lekcionar i još neke manje 
tekstove. Naslovi spomenutih djela pokazuju ujedno područje počet- 
noga djelovanja hrvatskih latiničara. Za razliku od proznih tekstova 
Reda i zakona, odnosno Korčulanskoga lekcionara, tekst Šibenske 
molitve ima pjesničku formu. Stoga se može smatrati možda i naj- 
starijim spomenikom hrvatskoga pjesništva. Svojom se anafornom 
strukturom Šibenska molitva potpuno uklapa u srednjovjekovni na- 
čin pjesničkoga izražavanja. Njezin je originalni tekst zapisan »go- 
tičkim kurzivom, pismom vrlo široke rasprostranjenosti« koje je po- 
stalo nosiocem »dotad neviđenog razmaha u evropskim zemljama« 
(opširnije o tome v. Malić 1970.). Jedan njezin odlomak predočen u 
suvremenoj grafiji glasi (9): 


Gospoje, ti si mati nevoljnih sirot. 

Gospoje, ti si utišenje žalostnih udovic. 

Gospoje, ti si veselje dreselih mužatic i udovic i divic. 
Gospoje, ti si skupljenje dolžnih. 

Gospoje, ti si izbavljenje uznih i jatih. 

Gospoje, ti si vse utočišće vsih vernih nevoljnih i žalostnih. 
Gospoje, ti si vse ufanje vsih nas vernih karstjan grišnih. 
Gospoje, ti si život i skrišenje vsih vernih tvojih i grišnih. 

U sklopu onoga što joj je prethodilo, pojava je latinice, s jedne 
strane, sasvim neobična, s druge pak, sasvim razumljiva. Neobična 
je ne samo zato što je uspjela prodrijeti na teren na kojem su se već 
upotrebljavala dva pisma, i to oba slavenski bliska, nego i zato što 
je latinica uspjela oba pisma potisnuti i zatim istisnuti. Paleografski 
razlozi očito nisu mogli biti uzrok takvu razvoju jer glagoljica i ćiri- 
lica (odnosno bosančica) nisu u 14. stoljeću postale nekako neobič- 
nije ili egzotičnije; i tada su, naime, bile jednako obične i čitljive kao 
i ranije. Štoviše, glagoljica je npr. dotada već prošla svoju prvotnu 
statičnu i neritmiziranu fazu kada je svako slovo bilo zasebne veli- 
čine i položaja, težeći da se između dvije linije oblikuju slova istoga 
duktusa s jednakom prostornom cezurom. Upravo od polovice 14. 
stoljeća i u 15. stoljeću doseže glagoljica svoj umjetnički vrhunac, 
postaje grafički skladno pismo u epigrafici i, osobito, u misalima i 
brevijarima. Pravi je likovni užitak prelistavati, na primjer, misal 
što je bio pisan za Hrvoja Vukčića Hrvatinića poznat pod imenom 
Hrvojev misal, ili jedan od brojnih hrvatskoglagoljskih rukopisnih 
brevijara što su do danas sačuvani u Vrbniku na otoku Krku ili u 
Novom Vinodolskom. U tim su knjigama osobito lijepe ilustracije 

iz biblijskoga života, odnosno inicijalna slova na početku odlomka. 
Osim toga treba reći da će glagoljica pod konac 15. stoljeća doži- 
vjeti u Hrvatskoj svoj tiskarski prodor i tako postati još poznati- 
ja. Uostalom, prva hrvatska tiskana knjiga, Misal, tiskana je 1483. 
godine. Radi se zapravo o tzv. zlatnome dobu glagoljaštva kada su 
se neka djela prepisivala iz glagoljice u latinicu (vjerojatno je i spo- 
menuta Sibenska molitva prepisana iz glagoljice u latinicu) (Malić 
1973.,188.). Stoga pojavu latinice u hrvatskim tekstovima ne treba 
vezivati uz eventualnu slabu uporabu glagoljice nego uz poticaj sva- 
kom pismu, a to je jezik. 

Tu je latinica imala svojih prednosti. Naime, u početnom perio- 
du balkanskoga života pisali su Hrvati, bar oni koji su znali pisati, 
riječi svoga jezika latinskim i grčkim pismom doduše svakako »bez 
ustrojenija«. Ali pored toga hrvatska su se osobna i mjesna imena 
već bilježila latinicom u latinskim ispravama (uspor. Dobroslaua, 
Dobriza, Marica). Tako je bilo i kod općih imenica kad ih je pisar 
zabilježio u izvornom hrvatskom obliku npr. carina, clanac *klanac', 
opatica. Naprotiv, glagoljica i ćirilica dolaze ovamo kao pismo drugo- 
ga idioma koji je u svih Slavena figurirao jedino kao književni jezik. 
Prema tome, imena su se, dakle izrazi nesumnjivo organskih dija- 
lekata bilježila prije latinicom negoli glagoljicom i ćirilicom. Budući 
da su elementi narodnoga govora, kako smo opisali, već prevladali 
u crkvenoslavenskim tekstovima i via facti postali književni, latini- 
ci su se kao prvotnom pismu upravo toga domaćega izraza sasvim 
otvorila vrata. Nastala je tako mogućnost da se hrvatski tekstovi 
bilježe trima pismima. Ta je nova situacija potrajala relativno dugo, 
ako se gleda cjelina književne proizvodnje, ali je uporabna vrijednost 
pojedinoga pisma znatno promijenjena: glagoljica se polako povlači 
na teren gdje su crkvene vlasti dopuštale liturgiju na crkvenosla- 
venskom jeziku ne samo nižem kleru nego i biskupima, izričito od 
godine 1248. odobrenjem pape Inocenta TV. senjskomu biskupu Fi- 
lipu i njegovim nasljednicima da na području senjske biskupije, kao 
i ondje »gdje već postoji spomenuti običaj« mogu glagoljati u crkvi, 
jer kler tvrdi da glagoljica (»littera specialis«) potječe od blaženoga 
Jeronima. Važno je samo da se »različitošću pisma ne povrijedi smi- 
sao«. Povlači se i ćirilica s obale u unutrašnjost (npr. na područje 
Poljica), a prevlast dobiva latinica. 

Bilježenjem hrvatskih izraza latinicom u inojezičnim spomenici- 
ma stvoren je kakav-takav uzus u označivanju fonema jednoga sla- 
venskoga idioma. Iako se najčešće radilo o bilježenju stranaca, tu su 
praksu dobrim dijelom nastavili i domaći pisci kad su pisali hrvat- 

ski. Naime, određena grafička rješenja koja su u latinici prevladala 
u okviru tzv. obloga tipa gotičke minuskule u latinskim i talijanskim 
spomenicima, prenesena su i na bilježenje hrvatskih riječi. 

Ali započeta su traganja i za samostalnim rješenjima. U tom su 
pogledu zanimljivi neki postupci starih hrvatskih latiničara. Prvo, 
kod većine se zapaža tendencija prema monografskim rješenjima, 
tj. prema nastojanju da se uspostavi jednadžba jedan znak = jedan 
fonem, iako taj jedan znak nije bio u svih isti, pa slovni nered stvara 
ponešto drugačiji dojam. Zbog monografske se tendencije, svojstve- 
ne glagoljici, prvo, ne upotrebljavaju geminate i, drugo, uvode se 
posebna slova čija stilizacija djeluje kao dijakritički znak, poput npr. 
stilizacije grčkoga zeta (6), što se shvaćalo kao dodavanje supskripta 
kod grafema C (da se grafemima c i € napravi razlika između fone- 
macič). 

Poznato je da u glagoljičnim i ćiriličnim tekstovima nema gemi- 
nata jer ih nije bilo ni u staroslavenskom jeziku. Budući da ni u 
hrvatskom jeziku nema geminiranih fonema, nema ih kao grafema 
ni u glagoljičnim ni u ćiriličnim, pa se nastojalo da ih ne bude ni 
u latiničnim tekstovima toga jezika. (Druga je stvar što je pokoji 
hrvatski latiničar znao geminatom upozoriti na kračinu ili duljinu 
vokala npr. govoritti = govoriti, boog = bć6g.) 

Što se tiče dijakritičkih znakova, oni su najčešće vezani uz pro- 
blem bilježenja palatalnih konsonanata. Neka su rješenja već po- 
stojala, kao što je npr. već spomenuta stilizacija grčkoga zeta (6) u 
grafem C. Određene je dakle dijakritike već bilo na samome početku 
hrvatske latinice, ukoliko dijakritičkim znakom smatramo svaki, i 
nadredni i podredni, dodatak slovu kojim se označuje posebna fono- 
loška vrijednost. Taj će se način bilježenja proširiti u sljedećem pe- 
riodu. Drugo, monografski princip narušavaju dvoslovi i višeslovi. 
Ali njihova je sudbina različita: neki su ograničeni na tek pokojega 
pisca i kratka su vijeka, drugi su u širokoj upotrebi i dugo traju. 
Različnost u upotrebi može upozoravati na činjenicu da su neki di- 
grami bili prihvatljivi kao zapisana govorna realizacija, drugi manje 
prihvatljivi jer su, očito, stvarali nedoumice: pripadaju li u govor- 
nom slijedu jednom fonemu ili sekvenciji fonema. U tom je pogledu 
posebno instruktivna sudbina dvoslova gl za označivanje fonema / 
i dvoslova gn za označivanje fonema ri. Najprije treba reći: a) da se 
ti dvoslovi upotrebljavaju od samoga početka hrvatske latinice, b) 
da ih upotrebljavaju svi stari hrvatski pisci i c) da se upotrebljavaju, 
bar u primorskom dijelu Hrvatske, najduže. Time pripadaju redu 
najraširenijih i najstabilnijih digrama. Druga je njihova karakteri- 

stika da su oba preuzeta zacijelo iz talijanske ortografije. Ali upravo 
njihova stalnost kroz nekoliko stoljeća, unatoč istini da mogu ozna- 
čivati dva ostvariva fonema u nizu (npr. glava i gnati), može uputiti 
na dublju vezu između onoga što je u hrvatskoj predlatiničnoj grafiji 
bilo i onoga što su nudili strani latinični modeli. Naime, u hrvat- 
skoglagoljskoj se književnosti fonem | pisao ne samo znakom ffti, tj. 
jednako kao i fonem I, nego i dvoslovom NP ifli (Žerv + /, odnosno 1). 
Jednako se tako fonem rt nije pisao samo znakom F, tj. jednako kao 
i fonem n, nego i kombinacijom NP £(đerv + n, odnosno jn). Tako 
se npr. u Petrisovu zborniku iz 1463. godine nalazi, ako translitera- 
cijski zapišemo, jludi za imenicu [udi, pričtejle za imenicu prijatele, 
a u darovnici Bernardina Frankopana (iz kasnijega razdoblja) zapi- 
sano je zemjla u značenju zemlja, zadovojino u značenju zadovojno, 
dobrovojilno u značenju dobrovoljno, odnosno jniva za imenicu riiva, 
jnemu za zamjenicu riemu, jnegovu za riegovu pored, dakako, iminje 
zaimin'jje iimenje za imen/je. Takva je tradicija mogla pomoći da se 
talijanski dvoslovi gl ign zafoneme|l ir shvatekaojlijn, pogotovu 
što u mnogih naših latiničara nalazimo znak g kad se želi fonem j 
istaknuti (uspor. npr. imperativ pogledagte »pogledajte« : prezent 
pogledate, pridjev boxge »božje« : Vj. boxe »bože«). Na taj se način 
dobiva sukladnost znakovlja u kojoj su dvoslovi ji i jn označivali 
sliven izgovor | i ri, a dvoslovi lj i nj rabili su se za nesliven izgovor 
sekvencija /-j i n=j. Koliko je koji stari hrvatski pisac bio svjestan 
ovog pravopisnog suklada i sklada što izvire iz tradicijske vertikale, 
ne može se decidirano reći, ali uporna invarijantna upotreba izne- 
senih rješenja kod fonema | i ri (za razliku od drugih palatala) po- 
kazuje da su pisci takva rješenja osjećali kao svoja i instinktivno ih 
prihvaćali. Takvu pretpostavku potvrđuje, s jedne strane, činjenica 
da je između hrvatske glagoljaške i neglagoljaške književnosti po- 
stojala mnogo čvršća veza nego što se donedavna mislilo, a s druge, 
da su neki kasniji postupci kao nastavak upravo takva poimanja 
preneseni čak i u zapadnu ćirilicu ili bosančicu. Tako fra Matija Div- 
ković u svojim Razlikim besjedama (Mletci, 1617.), štivu namijenje- 
nu katoličkom »narodu slovinskomu«, upotrebljava ćirilični dvoslov 
ja za fonem |, a dvoslov ju za fonem ri. Iz toga se vidi da Divković 
samostalno i originalno reformira ćirilično pismo za potrebe svoje 
jezične (ijekavskošćakavske) sredine. Tako su tada postupali i drugi 
franjevački pisci Bosne Srebrene (odreda šćakavci), ukoliko su pisa- 
li bosančicom. Gledajući sa širega obzorja, takvo je prožimanje triju 
pisama sasvim razumljivo jer je u istom civilizacijskom krugu izraz 
pripadnosti istomu književnom jeziku. 

Iz svega što je izloženo može se vidjeti da je prvo razdoblje hrvat- 
skoga književnoga jezika veoma zanimljivo. To je razdoblje karak- 
teristično po izgrađivanju hrvatske redakcije crkvenoslavenskoga 
jezika, ali i po neprestanom povećavanju čakavskih, kajkavskih i 
štokavskih elemenata u jeziku pismenosti. Ti elementi supostoje i 
ne potiru se. Zato se može reći da je prvo razdoblje ujedno afirmacija 
hrvatskih dijalekata kao osnovice književnih izraza. Sva tri knji- 
ževna izraza bilježila su se trima pismima: glagoljicom, ćirilicom i 
latinicom. Primjetno je također prožimanje tih triju pisama osobito 
kod palatalnih fonema jer sva tri pisma služe istom jeziku — jeziku 
hrvatskih pisanih tekstova. 


Početno razdoblje hrvatskoga tiskarstva i jezik prvih 
tiskanih knjiga 


Pod kraj 15. stoljeća pojavljuje se u Hrvata jedna osobito važna 
djelatnost vezana uz knjigu — tiskanje knjiga. Početak je tiskar- 
stva, kao što je poznato, vezan uz ime Johannesa Gutenberga koji 
je 1455. godine dovršio u Mainzu svoj prvi tipografski rad poznatu 
latinsku Bibliju na 1282 folije u dva stupca po 42 retka. Od tada do 
1500. godine smatra se početnim, povojnim razdobljem tiskarstva 
te se knjige odštampane u tom razdoblju zovu inkunabule (prema 
latinskom incunabula = pelene; kolijevka; začetak). S ponosom 
možemo reći da Hrvati pripadaju onim malobrojnim europskim na- 
rodima koji imaju svoje inkunabule, tj. vlastite knjige tiskane na 
vlastitu tlu u prvim desetljećima tiskarstva. 

Tiskarstvo je jedan od najblistavijih i po posljedicama jedan od 
najdalekosežnijih ostvaraja ljudskoga uma. Temelji se, kao i mnogi 
izumi, na jednostavnom rješenju — promjeni odnosa između jedini- 
ca. Do Gutenberga je naime dlijeto ili pero išlo prema podlozi da bi 
se uklesalo ili napisalo određeno slovo. Podloga je mirovala, a ruka 
se kretala. U tiskarstvu je upravo obrnuto: podloga ide k slovnim 
znakovima da bi na njoj bili otisnuti; podloga se kreće, a slova miru- 
ju. Taj je osnovni princip sačuvan u tiskarstvu do danas bez obzira 
na usavršenost tehnika koje su se primjenjivale ili se primjenjuju. 

Kad govorimo o povezanosti Hrvata s početcima tiskarstva, on- 
da treba imati na pameti dvije faze. Prva je vrlo rano prihvaćanje 
tzv. crne umjetnosti kao novuma u izdavanju knjiga. Tako su npr. 
mnogi Hrvati latinskoga izraza tiskali svoja djela vrlo brzo pošto se 
pojavio Gutenbergov izum. Među prvima je to učinio Nikola Mo- 

druški tiskajući svoju Oratio in funere Petri Cardinalis S. Sixti u 
Rimu 1474., a odmah zatim Šibenčanin Juraj Šižgorić objavljuje 
tiskom već 1477. godine u Veneciji svoje Elegiae et carmina (Ele- 
gije i pjesme). Njihovim su putom krenuli i drugi. Za relativno se 
kratko vrijeme pokazalo da broj tiskanih knjiga hrvatskih latinista 
neprestano raste. Osim toga već na početku tiskarstva pojavio se 
znatan broj onih Hrvata koji su postali pravi majstori nove »crne« 
umjetnosti poput Andrije Paltašića, Dobrića Dobrićevića i Grgura 
Senjanina. Ovoga posljednjega možemo istaknuti jer je, kao vrstan 
tipograf, radio ne samo u Veneciji nego i u Istri, a zatim i u senjskoj 
tiskari. Nije stoga čudo da su se nekoliko godina nakon toga počele 
tiskarskim načinom objavljivati također knjige tekstova domaćega 
književnoga izraza osobito one koje su nedostajale prvenstveno do- 
maćem svećenstvu, a to su misali i brevijari, pored drugih potrebnih 
svećeničkih priručnika. 

Prva hrvatska tiskana knjiga jest glagoljicom tiskan Misal po za- 
konu rimskoga dvora. Tiskanje je dovršeno 22. veljače 1483. godine, 
dakle 9 godina prije otkrića Amerike (ili 10 godina prije Krbavske 
bitke). To se lijepo vidi na kraju knjige gdje piše (transliterirano; 
10): 


LETb G(OSPOD)NIHE .Č.U.O.V(=1483) M(ESE)CA PERV(A) 
RA D(B)NI 
. .L.B.(=22) TI MIS(A)LI BIŠE SVRŠENI. 


Pisanje slova za označavanje brojki sasvim je u skladu s onim 
što smo rekli da je svako glagoljsko slovo imalo svoju brojnu vrijed- 
nost. U tome nema nikakve egzotike. Tako je npr. slovo C imalo u 
glagoljici vrijednost 1000, isto kao M u latinici. Arapske su znakove 
za brojeve prenijeli u Europu, kao što je poznato, Arapi koji su ih 
preuzeli od Indijaca, zato se i zovu arapske brojke. Važno je također 
da su Arapi tada preuzeli i indijski znak cifru za nulu (ništicu), a po- 
java znaka za ništicu omogućila je veliku preciznost u matematici. 
(Usput se može reći i to da su se brojke tek od rimskoga doba počele 
pisati od lijeva na desno, a ne, kao dotada, od desna na lijevo.) 

Pojava prve tiskane knjige veoma je važan događaj u hrvatskoj 
kulturnoj povijesti iz nekoliko razloga. Prvo, prošlo je od toga više 
od 500 godina, dovoljno za ponos. Drugo, tiskom se objavljuje mi- 
sal, dakle temeljna i najpotrebnija knjiga u repertoriju teološkoga 
i obrednoga štiva. Treće, prvotiskom glagoljskoga misala pojavljuje 
se prvi put u Hrvatskoj misal koji nije bio tiskan latinskim jezi- 
kom. To znači da se jezik misala smatrao ravnopravan latinskomu. 

Spomenuto izjednačivanje obaju jezika datira u Hrvatskoj, kao što 
znamo, već od sredine 13. stoljeća kada papa Inocent IV: odobrava 
svojim otpisom prvih ožujskih dana 1248. senjskomu biskupu Filipu 
da ne samo niži kler nego svi svećenici pa i on, Filip, kao biskup i 
svi njegovi nasljednici mogu u liturgiji rabiti »ližtera specialis« (po- 
sebno pismo), tj. glagoljicu jer Hrvati vjeruju da to pismo potječe od 
blaženoga Jeronima. Četvito: pojava najvažnije obredne knjige sa 
strogo određenim tekstovima visokoga stila potvrda je glagoljaške 
intelektualne i ekonomske snage (Hercigonja 1983.). Jer, zahvalju- 
jući upravo tomu, bilo je moguće da Hrvati tiskaju svoju knjigu sa- 
mo 28 godina nakon Gutenbergova izuma te tako uđu u krug onih 
europskih naroda koji imaju svoje inkunabule. Osim toga hrvatski je 
Misal po zakonu rimskoga dvora tiskan ponajboljim slovima uglate 
glagoljice kojih ljepotu nije nadmašila ni jedna onodobna glagoljska 
tiskara. Uzrok se tomu nalazi zacijelo u činjenici da su slova za naš 
Prvotisak, za editio princeps, rezana po uzoru na prekrasna slova 
rukopisnoga misala kneza Novaka iz 1368. godine. To nas ujedno 
navodi na zaključak da su Misal iz 1483. godine priredili hrvatski 
pisci i tiskarski stručnjaci te ga s pravom smatramo prvim tiskar- 
skim spomenikom hrvatske kulture. 

Gdje je tiskan naš glagoljski Misal iz 1483. godine, ne znamo jer 
nije u kolofonu navedeno mjesto tiskanja, pa definitivnoga odgovora 
za taj podatak, na žalost, nemamo. Neki misle da mu zbog raskošno- 
sti i ljepote mjesto nastanka treba tražiti u Veneciji jer je tiskarsko 
umijeće tada ondje cvalo. Drugi su pak bili skloni pretpostavci da je 
naš Misal tiskan na domaćem tlu u Kosinju gdje su se prema jed- 
noj zabilješci iz kasnijega vremena svojedobno bili tiskali glagoljski 
brevijari. Ta se teza sve više napušta jer su najnovija istraživanja, 
poglavito gospićko-senjskoga biskupa Mile Bogovića, pokazala da 
osnovni zapis o kosinjskoj tiskari, tj. izvještaj o vizitaciji senjsko- 
—modruškoga biskupa Sebastijana Glavinića uopće nije Glavinićev i 
ne pruža nikakve čvrste dokaze da je u Kosinju tiskan prvi glagolj- 
ski misal (Bogović 1991.). Treći smatraju, s mnogo razloga (prouča- 
vajući npr. kalendar svetaca), da je Misal priređen za tisak u Istri, a 
možda ondje i odštampan (Pantelić 1967., 74.). Svemu se tomu mo- 
že dodati podatak da je papir našega Prvotiska »najvećim dijelom 
njemačkog podrijetla, a ne talijanskog« što nikako ne bi išlo u prilog 
Veneciji kao mjestu tiskanja (Stipčević 1985., 262.). Na Istru, dakle 
na domaće tlo, upućuju i slova Misala koja su nedvojbeno izrađiva- 
na prema prekrasnim glagoljskim slovima već spomenutoga rukopi- 
snoga Misala kneza Novaka iz godine 1368., koji se danas čuva u Be- 

ču, ali je još 1405. bio u vlasništvu franjevačkoga samostana u Nugli 
(kraj Roča) i, zatim, prodan. Novakov se glagoljaški kodeks spomi- 
nje i 1482. godine, dakle godinu dana prije našega Prvotiska, i to da 
se nalazi u Izoli u Istri. Radi se o dvobojnoj tehnici tiskanja gdje su 
upute svećeniku tiskane crvenim slovima, a molitve crnim slovima. 
Višebojnost tiskarske tehnike bila je ne samo tada nego i mnogo 
stoljeća nakon toga vrhunac tiskarskoga umijeća, prava umjetnost. 
Iz svega se spomenutoga može zaključiti da je Misal iz godine 1483. 
pripreman zasigurno na domaćem, hrvatskom tlu, a vrlo vjerojatno 
i tiskan. Zašto mjesto njegova tiskanja nije navedeno, teško je reći, 
pogotovu iz razloga što se svaka onodobna tiskara i te kako hvalila 
svakim tiskanim djelom. Razlozi su vjerojatno bili veoma važni, kad 
je taj podatak izostao. Nastao gdje nastao ostaje činjenica da editio 
princeps zaslužuje svu našu pozornost i divljenje. Bio je to sjajan po- 
četak jednoga novoga razdoblja u povijesti hrvatske kulture. I kad 
se po takvu početku moglo očekivati da će glagoljaška knjiga rasti 
brojem i nadvisivati tiskarskim umijećem jedna drugu, što potvrđu- 
ju nove inkunabule (npr. Brevijar po zakonu rimskoga dvora 1491., 
Tkonski zbornik 1492., Brevijar hrvatski 1493.), dolazi uskoro već 
1493. godine do tragične Krbavske bitke kad je bio sasječen naju- 
tjecajniji i najbogatiji dio hrvatskoga plemstva. Istina, glagoljaška 
će se knjiga tiskati i dalje na domaćemu tlu, čak u inkunabulno 
doba (npr. u Senju, opet Misal po zakonu rimskoga dvora 1494.; 
Spovid općena 1496.) ili u prvim desetljećima postinkunabulnoga 
doba (npr. u Senju i kasnije u Rijeci), doduše ponešto skromnije od 
velebnoga Prvotiska i njegove blistave pojave. 

Budući da je glagoljski Misal iz 1483. godine crkvena, obredna 
knjiga, razumljivo je da je jezik osnovnoga sloja hrvatska redakci- 
ja crkvenoslavenskoga jezika, pogotovu u onom nepromjenjivom 
tzv. kanonskom dijelu mise. Ali je isto tako vidljivo da je spomenuti 
osnovni sloj prošaran dobrim dijelom osobinama hrvatskoga govo- 
renoga i pisanoga jezika onoga doba. O tome svjedoči i ovaj transli- 
terirani odlomak (11): 


V (o)no vrčme Anj(e)lb g(ospod)inv čvi se va sne Osipu g(lago) 
le: Vstani i poimi otročč mat(e)re ego i bčži vb Ejupte i b(u)di tu. 
Doid(č)že reku ti. Hoćete bo Irude iskati otročete da pogubit(%) e. 
On že vstave počšl otr(o)če i mat(e)r& ego noćiju i bčža ve Ejupte i 
be tu daže do umrtič Irud(o)va. 


Kao što se vidi, tu više nema vokala 5 i e jer su oba svedena na je- 
dan grafem (2), nema ih na kraju nekih oblika gdje su ranije bili (on, 

počl), nosni su vokali zamijenjeni (e > e: otroče, o > u: reku), drugi 
primjeri iz teksta svjedoče o prijelazu vokala y (tzv. jeri) u i (syn& > 
sin), staroslavenski konsonantski skup št mijenja se u ć (noćiju) i 
sl. Ali pored toga naziru se i druga eklatantna obilježja hrvatskoga 
jezika, ponajprije popriličan broj čakavizama (va sne pored ve Ej- 
upte, Vazam »Uskrs« umjesto Vszem»). Kad se tomu dodaju pojedi- 
ni kajkavizmi (modrostb pored mudroste, bodi pored budi, leksem 
milostivice uz cesarice i dr.), jezična slika prvoga tiskanoga Misala 
poprima drugačije konture. Sve su te pojave važne bar iz dva ra- 
zloga. Prvo, hrvatski je pisani jezik već od svoga početka tropleten, 
tronarječan: svako od triju hrvatskih narječja može predstavljati 
osnovnu književnu stilizaciju u koju se sasvim prirodno unose knji- 
ževne stilizacije drugih dvaju hrvatskih narječja jer se prepoznavaju 
kao svoje. Taj troplet hrvatskih književnih stilizacija poznat je samo 
hrvatskomu jeziku i po tome je on poseban jezik sui generis. Nje- 
govu posebnost određuje dakle njegova zasebna povijest i kulturno 
ozračje te je po tome prepoznatljiv. I upravo ta njegova odlika govori 
također u prilog pretpostavci da su u tekst Misala uneseni noviji 
elementi koji su svojstveni sjeverozapadnom (istarskom) području 
hrvatskoga jezika. U takva se razmišljanja dobro uklapa već iznese- 
ni podatak da su u kalendaru Misala navedene svetkovine koje su 
se štovale u Istri (Pantelić 1967.). Zbog svega se toga u posljednje 
vrijeme sve više vjeruje da su priređivači bili s istarskoga područja, 
odnosno da je Prvotisak zacijelo ondje i tiskan 

Pored misala, naši su glagoljaški tiskari posvećivali veliku pažnju 
brevijarima, tj. onoj knjizi koja im je bila potrebna za obvezatnu 
dnevnu molitvu. Zato je sasvim razumljivo da se pored prvotiska 
Misala javlja već 1491. tiskani Brevijar po zakonu rimskoga dvora. 

Budući da u Brevijaru nije naznačena godina ni mjesto tiskanja, 
ona se izvodi iz table pomičnih blagdana koji počinju godinom 1492. 
Po tomu se sudi da je Brevijar mogao biti tiskan godinu dana ranije, 
tj. 1491. Što se pak mjesta tiskanja tiče, obično se smatralo daje ovaj 
Brevijar, a zacijelo i još koji drugi, tiskan u Kosinju, u Lici jer po- 
stoji vjerodostojno svjedočanstvo da su se u Kosinju tiskali »ilirski« 
brevijari. Kad je nastao rasap mnogih ličkih naselja, odnosno kad je 
Kosinj pao u turske ruke, prestala je djelovati i njegova tiskara o ko- 
joj se kasnije zapisom svjedočilo da je bila »nadaleko poznata«. Ti su 
se podatci pripisivali senjskom biskupu Sebastijanu Glaviniću koji 
je o svojim vizitacijama pod kraj 17. stoljeća napisao izvještaj. Me- 
đutim, najnovija istraživanja pokazuju da se podatak o »ilirskim« 
brevijarima tiskanima u Kosinju ne odnosi na naš Brevijar iz 1491. 

Brevijar iz godine 1491. 

godine. Štoviše, po svemu se čini da Sebastijan Glavinić uopće nije 
bio na vizitaciji u onom dijelu Like gdje se nalazi Kosinj, pa nije 
ni autor podatka o kosinjskoj tiskari. Glavinićev izvještaj govori o 
novim brevijarima, a to su mogli biti samo Levakovićev iz 1648. 
godine i Paštrićev iz 1688. godine (zato se, pogotovo nakon odluke 
Svete Rote iz godine 1655. zovu »ilirski»; vidi o tome kasnije). Zbog 
svih tih razloga mjesto tiskanja prvog hrvatskog brevijara ostaje i 
dalje nepoznato. Sve to ipak nikako ne umanjuje značenje našega 
prvog Brevijara koji pripada rijetkim, ali dragocjenim spomenicima 
hrvatske tiskane riječi u inkunabulno doba tiskarstva. 

Ranom razdoblju hrvatskoga tiskarstva pripada i ispovjednička 
uputa fra Mateja Zadranina iz prepisanoga kolofona Tkonskoga 
zbornika gdje stoji da 16. lipnja 1492. »bi učinjena ta štampa« ispo- 
vijedi, »a bih ja fra Matij Zadranin on ki ju složih«. Iako tek prijepis 
fragmenta, podatak svakako važan za tiskarsku povijest glagoljaš- 
kih tekstova (Nazor 1993., 241.). 

U inkunabulno je doba tiskan još jedan glagoljski Brevijar. Naj- 
važnije podatke o toj knjizi doznajemo iz eksplicita gdje stoji (12): 


Svršenie brvičli hrvackih. Stampani vo Benecihe po meštre An- 
drče Torižanč iz Ažulč. Koreženi po pre Blaži Baromići kanonigi 
crikve senvske. Na dni 13. miseca marča 1493. 


Za nas je važno da se tu spominje kanonik Blaž Baromić koji će, 
pošto je u Veneciji naučio kako se uređuju knjige za tisak, uskoro 
doći na domaće tlo u Senj i nastaviti tiskom izdavati glagoljske knji- 
ge. : 
Desetljeće nakon prvog tiskanog glagoljskoga Misala i tri godine 
nakon prvoga Brevijara započinje relativno kratak, ali bogat period 
rada senjske glagoljaške tiskare. I u Senju se tiska najprije Misal 
1494. godine. To se vidi u zaglavlju knjige u kojemu piše (13): 


Č. u. p. g. (=1494.) miseca augusta dan .ž.(=7) ovi Misali biše 
početi i svršeni v Seni...A biše štampani s dopušćenem» i volju 
g(ospodi)na B(og)a od d(o)mina Blaža Baromića i domina Sil- 
vestra Bedričića i žakna Gašpara Turčića. B(og)& nas& spasi. 
Amen. 


Vrijednost je ovih informacija u tome što prvi put otkrivaju sve 
relevantne podatke o Misalu, tj. točno se zna kada je Misal tiskan, 
gdje je tiskan i tko ga je tiskao. Vrijednost je i u jezičnim podatcima 

koji ilustriraju sve veći prodor narodnoga jezika (npr. ikavizam mi- 
seca, Isg. volju) u liturgijske knjige. 

Senjski glagoljski Misal manjega je formata od Prvotiska (14 x 20 
cm) i skromnije opreme. Unatoč tome odlikuje se gotovo uzornom 
pravilnošću rezanja slova i rasporedom teksta. Najviše je posla oko 
tiskanja Misala imao senjski kanonik Blaž Baromić rodom iz Vrbni- 
ka na otoku Krku koji je, kao što rekosmo, godinu dana ranije izdao 
u Veneciji tiskom jedan glagoljski brevijar. Predložak senjskom Mi- 
salu bio je vjerojatno neki rukopisni misal jer je tada bilo uobičajeno 
da se tekst priredi prema takvu već postojećem djelu. Ponajbolji sa- 
čuvani primjerak senjskoga Misala nalazi se sada u poznatoj knjiž- 
nici Sz€chćnyi u Budimpešti. 

Jezik Misala pripada također hrvatskoj redakciji staroslavensko- 
ga jezika što se razabire u mnogim fonološkim, morfološkim i lek- 
sičkim prodorima hrvatskoga jezika. 

Osim Misala u senjskoj se tiskari objavljuju i druga važna djela za 
potrebe svakodnevne svećeničke prakse. To se u prvome redu odno- 
si na drugu knjižicu objavljenu u senjskoj glagoljaškoj tiskari 1496. 
godine. To je Spovid općena. Na kraju knjižice piše (14): 


Ja popb Blaže, Bar(o)m(o)v sine, z Vrbnika, štampahe ovu Spo- 
vide, a stumači ju s knjige latinskihe počtovani g(ospo)d(i)ne Ja- 
kove Blažioloviće na lete G(ospod)nih .č. u. p. e. (= 1496.) aprila 
i. d.(=25.) dan. 


Iako se izrijekom ne spominje mjesto tiska, poredbenim je nači- 
nom, tj. detaljnim proučavanjem slova bilo lako utvrditi da se radi 
o senjskoj tiskari. Osim toga u kolofonu se spominje Blaž Baromić 
koji je tiskao senjski Misal. Stoga gotovo nema sumnje da je Spovid 
općenu tiskao u Senju Blaž Baromić, pošto ju je preveo s talijansko- 
ga (stumači ju s knjig6 latinskih6) senjski svećenik, kasnije i biskup 
Jakov Blažiolović. Upravo zato što takva štiva nisu imala domaćega 
predloška, dakle jezičnoga uzorka, zanimljivo je osvrnuti se na jezik 
Spovidi općene. Transkribiran odlomak o npr. ljudskoj proždrljivo- 
sti glasi (15): 


Grih od grla jest jedna ljubav brezredna od naslajen ja ka jest va 
samoj slasti od okušen'ja... Grih od grla privodi človika na opoj- 
stvo i na vsaku nečistoću i obuhiti mu misal i pamet i razum i daje 
nemoći i span/je otamnjuje pametovan/je od kudu ne za jednoga 
prasca da za jednu jabuku bi izgnan iz raja prvi človik. 

Kad se pogleda jezik ovoga odlomka, a pogotovo jezik cijele Spo- 
vidi općene, lako se može utvrditi da je pred nama tekst pisan ča- 
kavskim narječjem, štoviše stiliziranom senjskom čakavštinom. To 
se razabire pored općih čakavizama kao ča, zač, va (pored v), četrti, 
tuji, žaja, jati (= uzeti) i dr., pravilnom upotrebom ikavsko-ekav- 
skih oblika: del (= dio), svet (= savjet) pored nedilja, človik itd. Ne 
bi trebalo mimoići ni bogat leksik, a ni određene frazeologizme, kao 
što su grih od grla u značenju »proždrljivost«, iznimati vanka z ra- 
čuna u značenju »ne ubrajati« itd. Zbog svega se iznesenoga može 
reći da je senjska Spovid općena prva čakavska tiskana knjiga. 

Nakon spomenutih dviju knjiga nastaje određeni predah zacijelo 
zbog Baromićeve bolesti, a zatim i smrti. 

Drugi turnus senjske glagoljaške tiskare započinje 1507. godine. 
Tada se pojavljuje knjiga pod naslovom Naručnik plebanušev. 'To je 
prijevod poznatoga teološkoga priručnika Manipulus curatorum ko- 
ji sadržava osnovno znanje pri obavljanju svećeničkih dužnosti. Na 
početku knjige piše da se zove »hrvacki Naručnik plebanušev (...) za- 
to da popi vide ča imaju učiniti v svoem oficii«. Bit će daje bilo više 
prevodilaca s latinskoga na čakavski, što se razabire iz formulacije u 
kolofonu da je knjiga »doprotumačena po veće našega jazika redov- 
nikih i zaistinu nikih meštar i dokturov«. Ali to ujedno znači da se 
u Senju okupila lijepa grupa učenih ljudi (jer je tada riječ »doktur« 
značila »učen čovjek«). Organizator je toga posla Silvestar Bedričić 
koji je ranije pomagao Baromiću jer čitamo (16): 


Ove knjige ke se zovu Naručnik plebanušev biše štampane v Senji 
po narejenju počtovanoga gospodina Silvestra Bedričića arhiža- 
kna i vikara senjskoga. 


Kao tiskar naveden je poznati »meštar« Grgur Senjanin (poznat i 
kao Grgur Kraljić odnosno Grgur Dalmatin) »ki navlašć na to delo 
pride iz Benetak«. Ta) će majstor tiskarske vještine sudjelovati i kod 
drugih izdanja senjske tiskare. Tiskanje je knjige završeno »v hiži 
rečenoga gospodina arhižakna miseca avgusta na dan .i.tr .ž.(=17) 
v letih Spasitelja našego .č. f. ž. (=1507.). Ako se zna da je »arhiža- 
kan«(= arhiđakon) najviša kaptolska služba i čast (izuzev prepošta) 
nekoga svećenika koji se brinuo o crkvenim dobrima (imanjima) i 
bio odgovoran za odgoj mladih klerika, onda možemo dobiti jasniju 
sliku o »pogonu« senjske tiskare: kao materijalno dobro biskupije 
smještena je u arhiđakonovoj kući gdje klerici i redovnici pod nad- 
zorom svećenika višega ranga obavljaju tekstološke poslove, a tipo- 
grafski se majstor brine o samome tiskanju i uvezu knjiga. 

Spovid općena iz godine 1496. 

Već sljedeće godine 1508. također »v hiži počtovanoga gospodina 
Silvestra Bedričića arhižakna senjskoga« objavljena je knjiga koja 
se zove Tranzit svetoga Jerolima. Radi se o prijevodu životopisa i 
uzašašća na nebo (= tranzit) svetoga Jeronima koji je tada bio u hr- 
vatskim krajevima veoma popularan svetac. Dugo se vremena sma- 
tralo da je sv. Jeronim bio autor glagoljice, pa se o njemu pisalo da je 
»naš Dalmatin (...) dika i poštenje, slava i svitlost, kruna hrvackoga 
jezika«. (Zato je papa Inocent IV. 1248. godine dopustio, kako smo 
već rekli, senjskomu biskupu Filipu da može služiti misu na crkve- 
noslavenskomu jeziku jer se tada vjerovalo da je sv. Jeronim tvorac 
glagoljice.) U vezi s ovom problematikom istraživanja su pokazala 
da treba lučiti autorstvo tiskanoga teksta Tranzita od tomu dodane 
Legende o sv. Jeronimu. Dok je prozni dio senjskoga Tranzita pri- 
jevod nekoga talijanskoga predloška, stihovana »Legenda nije pre- 
vedena iz talijanskoga predloška« nego bi, po svoj prilici, mogla biti 
originalno Marulićevo djelo (Nazor 1965.). S obzirom na činjenicu 
da u relativno slabom prijevodu ima više staroslavenizama negoli 
u drugim senjskim izdanjima, moglo bi se zaključiti da »senjskim 
izdavačima (...) nije ni bio primaran literaran cilj« nego »izdavanje 
liturgijskih, teoloških i moralno-didaktičnih djela« (Nazor 1971., 
425.). 

Iste je godine 1508. ugledala svjetlo dana još jedna knjiga senjske 
glagoljaške tiskare. To je Korizmenjak. Radi se o zbirci korizmenih 
propovijedi što ih je pod naslovom Quadragesimale izdao fra Ro- 
berto Caracciolo, jedan od najpoznatijih franjevačkih propovjednika 
u 15. stoljeću. S talijanskoga na senjsku čakavštinu preveli su ga 
svećenici Petar Jakovčić i Silvestar Bedričić jer u kolofonu piše da 
je Korizmenjak »protomačen z latinskoga jazika na hrvacki po popi 
Peri Jakovčići i po popi Silvestri Bedričići«. »Ako naidete na omrš- 
nju«, kaže se dalje, »vi napravite a nam ne zamirite zač smo rodom 
Hrvate a naukom latinskim priprosti.« U citiranom tekstu valjalo 
bi istaknuti dvoje. Prvo, sasvim se jasno određuje jezik prijevoda — 
to je »jazik hrvacki«. To je isti predložak književnoga jezika kojim 
Marko Marulić piše u Splitu svoju Juditu rabeći za taj jezik isto ime 
(»Judit u versih harvacki složena«). U tom je jeziku čakavska kom- 
ponenta najjača, ali ne i jedina. Drugo, autori navode formulaciju 
samozataje svoga rada i znanja, što je tada bilo sasvim uobičajeno, 
za glagoljaše poglavito. Međutim, stvarnost je ipak drugačija. Radi 
se o dobrim prijevodima, često i vrlo dobrim, pa su zbog toga neki 
opisi preuzeti te su se počeli širiti tako da su prešli u usmene na- 
rodne priče. Takva je npr. priča o škrtom i nezahvalnom sinu koji je 


45 


pred ocem sakrio pečena pijetla, a ovaj mu je potom za kaznu skočio 
u obraz te mu se prilijepio u obliku žabe. 

Treba konačno reći nekoliko riječi o još jednom prijevodu. Mora- 
lizatorski spis Ars bene moriendi preveden je na mnoge europske 
jezike pa tako i na hrvatski, a tiskan u Senju 1507. ili 1508. godine 
pod naslovom Meštrija od dobra umrtija. 

Posljednja knjiga senjske glagoljaške tiskare nosi naslov Mirakuli 
slavne dive Marije. Objavljena je 1508. godine. To su opisi Mariji- 
nih čudesa koji su prevedeni na senjsku čakavštinu. Na taj način 
postala su puku pristupačna mnoga vrhunska ostvarenja ove vrste 
nabožne proze, tada tako rado čitanoga štiva koje ima zanimljivu 
fabulu i sretan završetak. 

Ovaj pregled rada senjske glagoljaške tiskare potvrđuje već izne- 
senu misao da su, s jedne strane, naši glagoljaši bili ekonomski jaki 
kad su pored drugih djelatnosti mogli nabavljati tiskarska slova i 
tiskarke strojeve, odnosno angažirati vrsne tiskare, a s druge, da 
su stekli dobru naobrazbu kad su se upuštali u prijevode ondašnjih 
poznatih proznih i poetskih djela. Na taj su način, osobito Misalom, 
zadovoljavali potrebe liturgijskih knjiga, a drugim djelima prenijeli 
u našu sredinu najpopularnije tekstove ondašnje nabožne i nelitur- 
gijske književnosti. 


* 


Nakon senjske tiskare pojavljuje se u Rijeci nova glagoljaška ti- 
skara zaslugom biskupa Simuna Kožičića Benje, rođenoga Zadra- 
nina. Osnovati i voditi tiskaru može samo onaj tko vjeruje u snagu 
pisane riječi. A osnovati je sam, kupiti je vlastitim sredstvima i pre- 
nijeti iz Mletaka u Rijeku, angažirati dva vrsna tiskara i smjestiti ih 
zajedno s kompletnom tiskarskom opremom u vlastite odaje, može 
samo iznimna ličnost koja je pripravna sva svoja dobra podrediti 


vey*4 


Riječka je tiskara sretan nastavak senjske glagoljaške tiskare. 
Naime, i u riječkoj tiskari središnje mjesto zauzima Misal. 

To u Kožičićevoj tiskari nije prva knjiga, kao npr. u Senju, ali je 
najvažnija. Za razliku od netom spomenutoga veoma vrijednog senj- 
skoga Misala iz godine 1494. — jer je tada svaki tiskom objavljeni 
primjerak svake knjige značio događaj za sebe — Kožičićev Misal 
hrvacki tiskan je »v hižah jego prebivanija«, što bi moglo značiti u 
biskupovu stanu ako ne i u biskupskom dvoru. Dovršen je 28. travnja 

Misal iz godine 1531. 

1531. godine. Kožičićev je Misal hrvacki pravo remek-djelo tiskar- 
skoga umijeća. I druga se Kožičićeva djela odlikuju bogatom »opre- 
mom, ilustracijama, drvorezima slika i inicijala, ljepotom naslovnih 
stranica, kolofona i tipografskog znaka« (Nazor 1988., 146.). A odi- 
gravalo se sve to, i ranije u Senju, i sada u Rijeci, u neposrednoj bli- 
zini zaraćenih kopita zbog kojih je Kožičić morao napustiti sjedište 
svoje biskupije u Modrušu i otići u Novi Vinodolski, a odande 1529. 
u Rijeku. Koliko je god teško stanje bilo — i zbog općih nesigurnih 
prilika u zaleđu i zbog materijalnih teškoća — Kožičićev je boravak 
u Modrušu, Vinodolu i Rijeci ispunjen, začudo, radom priličnijim 
.sigurnijoj i bogatijoj sredini. Dovoljno je, naime, bilo da se osvjedoči 
da prijeko potrebnih glagoljskih knjiga, i crkvenih i svjetovnih, više 
nema, ako ih je ikada dovoljno i bilo, pa da sve svoje snage usmjeri 
u nastojanje da ih novim tiskom nadoknadi. A to je značilo ne samo 
u doslovnom smislu riječi pobrinuti se za tiskanje, čin koji sam za 
sebe predstavlja jednu od najljepših stranica u povijesti svakoga na- 
roda, nego prethodno ih prirediti za tisak ili napisati tekstove koji 
će kao knjiga ugledati svjetlo dana. 
knjiga. To su prije spomenutoga Misala hrvatskoga, priručni abe- 
cedarij glagoljice koji nosi naslov Psaltir i molitvenik Oficij rimski 
(1530.), a nakon Misala izlaze (u istoj godini 1531.) još tri djela: ma- 
li obrednik pod naslovom Knjižice krsta, povijesno djelo Knjižice od 
žitija rimskih arhijereov i cesarov te zbirka tekstova za redovnike 
Od bitija redovničkoga knjižice. 

Sve je to zahtijevalo prethodna proučavanja da bi mogli nastati 
rukopisi koji su Kožičićevim »štampadurima« Dominiku i Bartolo- 
meju poslužili za tisak. Prva knjiga Psaltir sadržava, osim početnog 
abecedarija, osnovne molitve, poput Očenaša (koji se ovdje zove Mo- 
litav Gospodnja). Jezik teksta te molitve već je drugačiji od onoga 
što ga nalazimo u prvim crkvenoslavenskim tekstovima jer odgo- 
vara starohrvatskom jeziku. Zanimljivo je da se gotovo podudara s 
tekstom Očenaša zabilježenim u Misalu Hrvoja Vukčića Hrvatinića 
iz oko 1404. godine koji u spomenutome Misalu glasi (17): 


Otče naš ki jesi na nebesih: 

sveti se ime tvoje 

pridi cčsarstvo tvoje 

budi volja tvoja 

kako na nebesi i na zemlji. 

Hičb naš vsedanni daj nam danas. 
I otpusti nam dlgi naše: 

Knjižice krsta 

kako (mi) otpušćajem dižnikom našim. 
I ne vavedi nas v napast. 
Da izbavi nas ot neprijazni. Amen. 


Nema dakle više nosnih vokala, ali se još uvijek čuva slogotvorno 
lu primjerima digi i dižnikom, morfologija odgovara starom hrvat- 
skom sloju (Lpl. na nebesih, Dpl. dižnikom, Apl. digi, 3. o. sg. impe- 
rat. sveti se, budi), leksik je domaći. U drugim Kožičićevim djelima 
ima neusporedivo više staroslavenizama. 

Osobitu je pomnju sadržaju i izrazu posvetio Šimun Kožičić u pri- 
ređivanju Misala hrvackoga i Knjižica od žitija. Nastavljajući ćirilo- 
metodsku misao da svaki narod ima pravo »na vlastiti bogoslužni je- 
zik u Crkvi« (Benvin 1984., 208.), Kožičić je svoje glavno liturgijsko 
djelo nazvao Misal hrvacki (doduše s dodatkom »po rimski običaj 
i čin«) jer je smatrao da je hrvatski jezik liturgijski jezik njegova 
puka. Zato je Kožičićev Misal bio, kako piše u kolofonu, »od slova 
do slova kužan« (tj. od riječi do riječi revidiran), »popravljen i prepi- 
san«, ana mnogo je mjesta »znova stimačen i pridan« (tj. preveden 
i proširen). Upravo takav Misal trebao je prema Kožičićevim rije- 
čima poslužiti ne samo u liturgijske svrhe popovima glagoljašima 
nego i za »hrvackoga jezika prosvećenje«, tj. da prosvijetli hrvatski 
puk. Tu nailazimo na divnu terminološku potvrdu poistovjećivanja 
hrvatskoga naroda s hrvatskim jezikom, poistovjećivanja što ga če- 
trdesetak godina ranije nalazimo kod popa Martinca. Naime, kad 
su Hrvatsku zadesili teški dani nakon Krbavske bitke 1493. godine, 
tada je glagoljaš Martinac među koricama II. novljanskog brevijara 
zapisao i ovo (18): 


I obujamši vsu Grčiju i Bulgariju, Bosnu i Rabaniju nalegoše 
(Turci) na jazik hrvatski posilajući zastupi velike... Tagda že ro- 
bljahu vse zemlje hrvatske i slovinske do Save i Drave daže do 
Gore Zaprte... harajuće i domi božji paleće ognjem i oltari razdru- 
šujuće. 

U našem je kontekstu Martinčeva tužaljka zanimljiva zato što 
pod nazivom »jazik« Martinac misli na »narod« jer on kaže: Turci 
nalegoše (= navališe) na jazik hrvatski (dakle: na hrvatski narod) 
robeći i paleći sve do rijeke Save i Drave i do Gore Zaprte (tj. do 
Moslavine). 

Kožičićeva Žitija od rimskih arhijereov i cesarov zanimljiva su 
stoga što dokazuju da su se u glagoljaškim tiskarama objavljivala i 
djela svjetovnoga sadržaja. Ta je knjiga ujedno i prvo historiograf- 

Martinčev zapis u II. novljanskom brevijaru 

sko djelo napisano hrvatskim jezikom. Posvećena je trogirskomu 
biskupu Tomi Nigru za kojega Kožičić kaže da »najstariji jesi arhi- 
jerej našego jezika zrastom i naukom (...) da pospešniji budeši slo- 
žiti knjižice od hrvacke zemlje i od hvali njeje kako smo te prosili i 
molili... Složi je ti, mi je hoćemo stimačiti i činit štampati«, kako nas 
ne bi okrivljavala buduća pokoljenja (»da i nas o sem ne okrivet iže 
po nas budut«). 

Kao što se vidi, repertoar je glagoljaških tiskara više-manje isti: 
osim osnovne liturgijske knjige, misala, objavljuju se djela obred- 
noga, teološkoga i nabožnoga, a u riječkom slučaju i svjetovnoga 
karaktera. Razumljivo je stoga da je i jezik tih djela različit: od upo- 
rabe onodobnih oblika govornoga i književnoga hrvatskoga jezika 
(uspor. tekst Očenaša) do poštivanja crkvenoslavenske jezične nor- 
me (npr. budeši, budut, našego, okrivet, stimačiti, iže). 

Teške ratne prilike na prijelazu iz 15. u 16. stoljeće nisu umrtvile 
kulturni život. Obrnuto. Književni se uspjesi redaju jedan za dru- 
gim, obogaćuje se knjižni fond. Tomu su zasigurno pridonijele škole 
za glagoljaške žakne koji su učili slavenska pisma kako bi mogli »či- 
tati misu« i druge knjige liturgijskoga i neliturgijskoga sadržaja. Za 
te su svrhe bile tiskane posebne glagoljaške početnice. Prva je takva 
početnica tiskana »v Benetcihe po Andrei Torežani iz Ažulč« 1527. 
godine. Priredio ju je nepoznati glagoljaški svećenik (vjerojatno iz 
senjske ili krčke biskupije). Jezik je prve početnice kao i ostalih što 
su se kasnije pojavile neujednačen: od hrvatske redakcije crkveno- 
slavenskoga jezika za tekstove koji se rabe za boravka u crkvi do 
jezika govornoga tipa za molitve pri jutarnjem ustajanju, objedu i 
večeri. Tim je tragom išao i Šimun Kožičić tiskajući 1530. godine 
već spomenuti Psaltir. 


* 


Završetkom rada Kožičićeve tiskare ne prestaje period glagoljaš- 
koga tiskarstva. Naime, tiskanje knjiga slavenskim pismenima na- 
stavlja novi vjerski pokret što je zahvatio i naše krajeve, tj. prote- 
stantizam. Iako suprotan po vjerskom nauku, protestantizam se, 
što se jezika i pisma tiče, uvelike nadovezuje na hrvatsku glagoljaš- 
ku tradiciju. To se vidi već po izboru glagoljice za tiskanje prote- 
stantske verzije biblijskih tekstova na hrvatskom jeziku, odnosno 
Prvoga dela Novog testamenta (1562.) i Drugoga dela Novog testa- 
menta (1562.). Štoviše, protestantska je tiskara u Tiibingenu odlu- 
čila objaviti oba dijela Novoga testamenta ćirilicom 1563. godine. 

Protestanti jednako postupaju i u školovanju svojih klerika. Da bi 
njihovi budući svećenici mogli čitati glagoljska izdanja, protestanti 
su 1561. godine objavili u Tubingenu glagoljsku i ćiriličnu Tablu za 
dicu. Zanimljivo je da su kao uzorak za izradu glagoljskih slova pre- 
uzeli odljeve onih iz već spomenute prve glagoljske početnice: 

I u pogledu na jezik podosta je dodirnih točaka između ovih dvaju 
vjerskih pokreta. Prvo, oba pokreta nastoje u crkvi upotrebljavati 
unose elemente narodnoga govora, pogotovo u neliturgijske moli- 
tve, a protestanti nastoje da upravo elementi govornoga jezika bu- 
du podlogom jeziku njihova štiva. Drugo, da bi proširili svoj nauk, 
i glagoljaši i protestanti služe se višenarječnim tipom jezika. Dok 
je glagoljaše na širokom prostoru povezivao crkvenoslavenski jezik, 
protestanti žele da ih povezuju narodni govori. Unoseći u tekstove 
osobine svih triju hrvatskih narječja (npr. čakavsko va, kajkavsko 
v, štokavsko u), Antun Dalmatin i Stjepan Konzul Istranin prevode 
Bibliju »va ovom našem slovinskom ili hrvackom jeziku« koji se »s 
kranskim jezikom mnogo sklada«. Taj bi prijevod trebao poslužiti 
»naiparvo vam Hrvatom i Dalmatinom, potom takajše Bošnakom 
i Bezjakom«. Razumljivo je stoga da jezik hrvatske protestantske 
književnosti nije mogao biti niti je bio »jedinstven, čvrst, izgrađen 
i zatvoren književnojezični sustav koji bi se — k tomu — održao 
nepromijenjen od prvog tiskanog teksta do posljednje knjige koja 
je izašla ispod njihova pera odnosno iz njihove štamparije« (Bratu- 
lić 1983., 45.). Zato protestanti i u izboru pisma postupaju postu- 
pno: pored latiničnih slova, koja su se mogla naći u gotovo svakoj 
ondašnjoj tiskari, protestanti po savjetu »dosta razumnih i učenih 
latinskim i hrvackim jazikom hrvackih pisac« preuzimaju najprije 
za svoja izdanja »onu staru hrvacku štampu u Brvijalih i Misalih«, 
a zatim, ugledajući se upravo na slova tih djela, daju njemačkim 
majstorima nova slova »izdlesti, izseći ter izliti«. Da bi se pak budući 
čitaoci što prije priviknuli na »ova naša slova, (...) jesmo ciruliske 
i hrvatske tablice ili bukovnjak to jest a, b, v, g i pročaja najprvo 
činili štampati« i tako olakšali razumijevanje »naše nove štampe«. 
Razumijevanju je pomoglo i to što su protestanti izbacili iz ćirilice 
»vele onih grčkih nadmetic, črčariev ili titulov, zašto va štenju malo 
ili ništar prude da nego priprostih ljudi mute«. Iz toga se vidi da su 
protestanti prihvatili sva tri pisma kojima su se služili Hrvati »zna- 
jući da se u njihovo vrijeme ni jednim od triju pisama ne da pokriti 
cjelokupno južnoslavensko područje« (Vončina 1973., 215.). 

Iako širokih zamisli u kojima se prvi put naziru vizije barem pro- 
gramske o jeziku koji bi bio razumljiv mnogim Južnim Slavenima 
odnosno Slavenima uopće, protestantski je pokušaj bio u Hrvatskoj 
relativno kratka daha. Unatoč tome protestantski je pokret sa svo- 
jih tridesetak tiskanih knjiga pokazao sasvim jasan pogled na jezik: 
bila je to potpora onim strujanjima koja su vodila zametku jezič- 
noga standarda. U sklopu pak težnji što su se javljale na sjevero- 
zapadnom dijelu hrvatskoga jezičnoga kompleksa, protestantsko je 
djelovanje pravi nastavak onoga što je na širem području već bilo 
započeto i podloga onomu što je na tom širem području slijedilo. 
Protestantski je pokret nastojao produžiti život slavenskim pismi- 
ma (glagoljici i ćirilici) na kajkavskom području, ponovo ih proširiti 
na jug i istok, ali je prevlast latinice u kopnenoj Hrvatskoj naglo ra- 
sla. Ojačale su tada kajkavske veze s mađarskom literaturom gdje je 
latinica već imala dugu tradiciju. Glagoljica i ćirilica odlaze polako 
iz svakodnevne uporabe, a time slabi interes za tiskanje glagoljskih 
knjiga. Osobito je težak udarac dobilo glagoljsko tiskarstvo kad je 
po želji Rima protestantska tiskara u Urachu najprije konfiscirana 
i zapečaćena, a zatim preko Trsata (gdje ju je želio zadržati Franjo 
Glavinić) odvezena u Rim da bi konačno poslužila Kongregaciji za 
širenje vjere. 


* 


lako glagoljici pripada primat u povijesti hrvatskoga tiskarstva, 
treba reći da su se već u posljednjem deceniju 15. stoljeća pojavile i 
latinicom tiskane knjige hrvatskoga jezika. Po svemu sudeći, prvo 
je takvo djelo nepotpuno sačuvani Molitvenik otisnut oko godine 
1490. vjerojatno na domaćem tlu (dubrovačko područje). Međutim, 
prva datirana knjiga hrvatskoga jezika otisnuta latiničkim slovima 
jest Evanđelistar, poznat također kao Lekcionar Bernardina Spli- 
ćanina nazvan tako po fra Bernardinu koji je obavio najviše posla 
oko pisanja, redigiranja i korigiranja Evanđelistara. Djelo je izašlo 
iz tiska 12. ožujka 1495. godine u Veneciji. 

Osim spomenutoga prvenstva u tiskarskom objavljivanju pojava 
je Evanđelistara važna zbog još nekoliko činjenica. Ponajprije, fra 
Bernardin je pretočio tekstove evanđelja u književnu ikavsku čaka- 
vicu svojega vremena (npr. zač, človik, grišnih), označujući gdjekad 
udvojenim samoglasnicima dužinu vokala: Boog, puuk, kaa koja? 
i dr. Drugo, predložak mu nije bio latinski nego crkvenoslavenski. 
Ta dva elementa pokazuju lijepu povezanost između glagoljaške i 

latiničke pismenosti u Hrvata. Ako se tomu doda da je taj Evan- 
đelistar doživio kasnije i štokavski stiliziranu varijantu, odnosno 
da je tiskom objavljen i bosančicom, onda zacijelo nemamo boljega 
primjera prožimanja hrvatskih književnih izraza i pisama. Zato je 
razumljivo da je Evanđelistar doživio u našim stranama velik broj 
izdanja. Uostalom, takva su prožimanja doživljavali ranije i rukopi- 
sni lekcionari, osobito na području Dubrovačke Republike. 

Da zaključimo: izum Johannesa Gutenberga bio je veoma blago- 
tvoran za hrvatsku knjigu. Pojavilo se nekoliko glagoljaških tiskara 
na našem tlu od kojih ona prva u Istri (?), zatim u Senju i Rijeci ima- 
ju prvorazredno značenje. Osim toga hrvatska se knjiga tiskala i u 
drugim poznatim knjižarskim središtima (Venecija, Urach). U svim 
tim domaćim i stranim tiskarskim »hižama« radili su naši ljudi koji 
su u najvećem broju dosegli vrh tiskarskoga umijeća, postavši po- 
znati i priznati majstori crne umjetnosti. Hrvatsko je tiskarstvo to- 
liko uznapredovalo da je sasvim razumljiv ushit žakna Jurja iz Roča 
koji je u Misalu kneza Novaka između ostaloga zapisao (19): 


Vita vita. 

Stampa naša gori gre 
tako ja hoću 

da naša gori gre. 


Iako ne znamo sasvim točno smisao spomenutoga ushita, činjeni- 
ca je da je naša glagoljaška knjiga zaista išla sve više i više. Otvarala 
je putove pisanoj riječi u mnogim sredinama i tako upoznavala či- 
tatelje sa štivima različitih sadržaja. Time je ujedno popularizirala 
hrvatski književni izraz u širokom rasponu od ustaljenih knjiških 
oblika prethodnih razdoblja do uporabe onih domaćih izričaja koji 
su bili puku bliski i razumljivi. Stoga je početno razdoblje našega ti- 
skarstva ispod pojavne različitosti još više učvršćivalo široke tokove 
dubljega jedinstva hrvatskoga književnoga jezika. 

Šesnaesto stoljeće 


Čakavska i štokavska stilizacija književnoga jezika 


Razdoblje hrvatske jezične povijesti koje obuhvaća 16. stoljeće 
znatno se razlikuje od prethodnoga. Mnogo je kraće i nije tako stup- 
njevito u razvojnim fazama. Ali osnovna je razlika među njima ipak 
u ovim činjenicama: Prvo, pismenost hrvatskoga izraza počela je u 
prvome razdoblju ni od čega. Drugo, relativno mirno vrijeme prvoga 
razdoblja potrajalo je dosta dugo, a za toga su se mirnoga vremena 
događale važne jezične promjene. Spomenuli smo da su se transfor- 
mirala četiri vokala. Naime, fonem e prešao je u e (meso > meso), 
Q u u (raka > ruka), y u i (ryba > riba), nestalo je slogotvornoga 1 
(vlna > vuna), izgubili su fonološku vrijednost vokali # i &, na kraju 
su riječi čak i ukinuti (konje > konj, grad» > grad), pa je promije- 
njena slogovna struktura mnogim riječima, pomaknuto je u nekim 
kategorijama riječi akcenatsko mjesto (bobš> bob, sudš > sud), itd. 
Takvih promjena u 16. stoljeću nema, jezični je razvoj nešto mirni- 
ji, ali je vrijeme burno zbog ratova i silnih migracija. Zbog toga je, 
osim na najzapadnijem čakavskom otočju i na još pokojem punktu, 
pučanstvo na drugim hrvatskim prostorima tako ispremiješano da 
se dijalekatna slika predmigracijskoga i postmigracijskoga stanja 
uvelike promijenila. Gotovo odjednom našli su se zajedno istodi- 
jalekatni i raznodijalekatni govori koji se ranije nisu ni dodirivali. 
Čak je u tom velikom metežu nekoliko grupa govora jednostavno 
raspršeno netragom. Čakavsko narječje, koje se u predmigracijsko 
doba prostiralo od mora do rijeke Une, konstantno je na istočnom 
dijelu gubilo svoj prostor, da bi se nakon nekoliko stoljeća svelo na 
uzak primorsko-otočni pojas koji čak ni na kopnenom dijelu nije 
ostao kompaktan, nego je na podosta mjesta razdvojen hrvatskim 
štokavcima koji su gdjegdje, osobito na južnom dijelu, prešli i preko 

mora na najbliži im dio otoka. Osim toga pomicali su se i oni čakavci 
koji nisu neposredno osjetili tursko kopito, miješajući se s ostalim 
čakavcima ili pak stvarajući oaze na područjima drugih narječja i 
drugih jezika (npr. u Austriji, Mađarskoj, Slovačkoj i Češkoj). Pa 
ipak: koliko god bilo nevjerojatno i neprosječno, relativno mala hr- 
vatska je pismenost i književnost kakva se bila formirala do 15./16. 
stoljeća izdržala toliku kugu ratova i uništavanja. Stvorena su čak 
dva književnojezična kompleksa: jedan na sjeverozapadu, drugi na 
jugoistoku hrvatskih pokrajina. Oni su, zbog spomenute osmanlij- 
ske najezde, postali i fizički razdvojeni s ispresijecanim ili veoma 
otežanim, ali — u duhovnom smislu — nikada prekinutim među- 
sobnim komunikacijama. Međudijalekatno se prožimanje stalno 
održavalo, »književno-jezični razvoj tekao je na taj način da je sva- 
ka pokrajinska književnost tražila jezične dodirne točke s drugom 
pokrajinskom književnosti« (Vončina 1977., 19.), pa je sve to jačalo 
svijest o pripadnosti istomu književnomu jeziku i istoj kulturi. 

Zbog svega se izloženoga može reći da šesnaestim stoljećem za- 
počinje novo bogato razdoblje hrvatske književnosti, osobito na 
jugoistoku. Njega određuje stvaralaštvo Marka Marulića, odnosno 
djelatnost dubrovačkoga, hvarskoga i zadarskoga književnog kru- 
ga. U tom stvaralaštvu, u kojemu stih zamjenjuje prozu, izrasta i 
izgrađuje se jezik koji je u svemu mogao zadovoljiti potrebe rafini- 
ranoga poetskoga odnosno književnoga iskaza uopće. A mogao je 
nastati tako blistav književni odnosno književnojezični period zato 
što su se hrvatski pisci 16. stoljeća, gradeći novo, neprestano vra- 
ćali svojemu srednjovjekovlju kao književnom izvorištu. Iz toga su 
izvorišta preuzimali vrlo često frazeologiju i terminologiju, ili su, 
naslanjajući se na književnu tradiciju, izgrađivali nov izraz kako bi 
mogli, prihvaćajući izazove književne Europe prožete renesansom, 
zadovoljiti ondašnje velike potrebe u sferi svekolikoga duhovnoga 
stvaranja. Osnovno je pak bilo da je jezični k&d počivao na organ- 
skim narječjima. 

Prvo Marulićevo hrvatsko djelo jest Od naslidovan/ja Isukarsto- 
va završeno 1500. godine, dakle godinu dana prije njegove poznate 
Judite. To je prijevodna proza pisana čakavskom stilizacijom knji- 
ževnoga jezika na samome početku 16. stoljeća (20): 


Tašćina poni jest blago biguće iskati i u njemu ufati. 

Tašćina jošće jest poštovan/ja hlepiti i visoko se uznositi. 

Tašćina jest puti pohotin/ja sliditi i onoj želiti cića česa 
paka budeš teško pedipsan. 

Tašćina jest dug život želiti, a za dobar život ne hajati. 

Tašćina jest ljubiti čano sa svakom naglostju mimohodi, 
a onamo se ne potežati gdino pribiva vesel'je vikomnje. 


Problem potpunoga razumijevanja ovoga teksta za današnjega či- 
tatelja najvećim je dijelom leksičke i akcenatske naravi jer u morfo- 
logiji i, osobito, u fonološkom inventaru razlike su gotovo neznatne. 
Nešto je teže kad se radi o pjesmi, kao što je npr. Judita (21): 


Ti s'on ki da kripost svakomu dilu nje 
i nje kipu lipost s počten'jem čistinje; 
ti poni sad mene tako jur napravi 
jazik da pomene ča misal pripravi. 


Udahni duh pravi u mni ljubav tvoja 
da sobom ne travi veće pamet moja, 
bludeći ozoja z družbom starih poet, 
boge čtova koja, kimi svit biše spet. 


Spomenute teškoće u razumijevanju stihova dolaze otuda što je 
Marulićeva Judita pisana u dvostruko rimovanom dvanaestercu, 
pa je pjesnik morao gdjekad upotrebljavati neobične konstrukcije, 
mijenjati red riječi (uspor. početak stiha boge čtova koja) itd. Ali 
riječi same za sebe ne predstavljaju osobito velikih teškoća kad se 
pritom uzme u obzir da se radi o čakavštini koja se odražava u lek- 
semima poput ča, zač, vavik, jazik, počati, žajan, u konstantnim ika- 
vizmima (kripost, lipost, dilo), u realizaciji sekvencije ar (arvati se 
= boriti se, barzo = brzo), u realizaciji staroga skupa čr (čarljen = 
crven, čarv = crv), u zadržavanju sekundarnih skupova fj (bratja), 
dj (prezpravdje), lj (vesel/je), nij (počtenjje) i u još ponečemu. Osla- 
njanje pak na jezik hrvatske srednjovjekovne književnosti vidi se u 
uporabi leksema poput pop, brašno (=hrana; u glagoljaša i brašno 
duhovno), istinan (=istinit), kobilica (=skakavac), krivina (=krivi- 
ca), meč (=mač), nižnji (=donji, podzemni), općen (=opći), pravden 
(=pravedan), raba (=službenica), rič (=stvar), shraniti (=sačuva- 
ti), slovo (=riječ), vetah (=trošan, star) i mnogi drugi. Tom utjecaju 
treba pripisati i uporabu kajkavizama kao hiža, hiznuti se (=rit- 
nuti se), vekši, manjši, najmanjši, zabiti (=zaboraviti), odnosno 
hungarizama kao rusag (=zemlja, država), šereg (=vrsta, četa) i dr. 
Na taj je način već u Marulićevim djelima potvrđeno nastojanje da 
se, prepoznavajući književni jezik ranijih razdoblja kao svoj, čuva 
i njeguje vertikala književnoga izraza kad se želi pisati »u versih 
harvacki«. Kao plod njegovanja književnoga jezika iskazana je Ma- 
rulićevim djelima primjetljiva varijantnost pojedinih leksema (npr. 

vox. 


čistinja i čistoća, lipost i lipota, ložišće i ložnica, oholast i oholost i 
oholje i oholija i oholstvo, pristoj i pristol i pristolje uz sinonim sag), 
odnosno brojna sinonimika (npr. već spomenuti sag uz pristolje, pa 
besida pored rič, ozoja pored vele i dr.). Ali pored svega toga inkor- 
porirana je u Marulićeva djela i bogata frazeologija. Podvrgavajući 
se zakonima dvostruko rimovanoga dvanaesterca, znao je Marulić 
vješto kombinirati leksem s frazemom poput bižati i svijati nogami, 
pobići i dati pleća, hoditi i sterati stopi, posići i obratiti pod mač, ne 
slišati i stresti uha i sl. Nije od toga daleko bila ni metaforika kao 
u svu miru (= sasvim), hitro dilo (= lukavstvo), po prahu (= po 
suhome), usta rike (= ušće), potočiti rič (= reći, progovoriti) i dr. 
Sve što je kazano potvrđuje visoke domete Marulićeva pjesničkoga 
izraza (detaljnije v Moguš 1990.), ali i visok stupanj izgrađenosti 
hrvatskoga književnoga jezika na kraju 15. i na samome početku 
16. stoljeća. 

Visok stupanj pjesničkoga i jezičnoga majstorstva vidljiv je i u 
drugih pjesnika hrvatskoga juga koji su u istome razdoblju također 
pjevali dvanaestercima poput Šiška Menčetića (22): 


Zoviješe zora dan a slavno prolitje 
travicu drobnu van zelen lis i cvitje, 
ja kad bih uhićen od ove gospoje 

ke obraz nakićen u slavi vas poje. 
Vidiv me ka hrlo vaze trak i kosu 
niz bijelo ter garlo kosice sve prosu; 
na čelu ostavi dva prama od zlata 
ostalo sve zavi okolo, dim, vrata 

da kosa ne vitri, u kojoj do mal hip 
rukami zahitri na glavi venčac lip. 


Razaberu li se u Menčetićevu tekstu ikavizmi (prolitje, cvitje, vi- 
tri, lip) pored ijekavizama (bijelo), odnosno čakavizmi (vaze) pored 
štokavizama (kojoj), lako se može utvrditi interferencija dvaju nar- 
ječja koja su u okviru iste kulturne sfere već stvorila svoj književni 
izraz. Takvi su utjecaji bili olakšani i samim jezičnim sustavima juž- 
ne čakavštine i zapadne štokavštine, sustavima tako bliskima, s obi- 
ljem zajedničkih crta, pa je preuzimanje onoga što se već afirmiralo 
u književnom jeziku do Marulića i od Marulića bilo jednostavno, 
lako, bez osjećaja nametanja. Kulturna identičnost, kojoj pripada i 
glagoljizam kao zajedničko književno nasljeđe prethodnoga perioda 
(s mnogo većim utjecajem nego što se obično misli) i jezična bliskost 
izvornih dijalekata, odnosno njihovih književnih izraza neprestano 

su širili putove utjecaja i osiguravali nesmetanu cirkulaciju pisanoj 
riječi na čakavskome i štokavskome području. Vertikala nasljeđa ja- 
sno se razabire u južnom pojasu kad treba posegnuti za sinonimom 
radi stilskoga efekta (npr. korablja, lačan, nižnji, selik, letušti, svi- 
tlušti), a otvorenost prema drugim, čak stranim jezičnim sustavima 
preuzimanjem izraza zbog rime ili nijanse u značenju (npr. hiljada, 
drum). Uostalom, i skladanje pjesama u dvanaestercima, koji se u 
Menčetićevu slučaju sastoje od četiriju trosloga »uvjetovanih pjev- 
nim i plesnim izvođenjem« (Vončina 1979., 114.) pokazuju koliko je 
trebalo jezične vještine da se udovolji tom strogom ali naslijeđenom 
pjesničkom metru. 

Pri takvu stanju stvari sasvim je razumljivo da u pjesmama du- 
brovačkih pjesnika koji skladaju »pjesni ljuvene« nalazimo čakaviz- 
me i tzv. dalmatinizme, odnosno da u čakavskih pjesnika s otoka 
Hvara, iz Splita ili Zadra susrećemo elemente štokavskoga Dubrov- 
nika. Spomenutom se isprepletanju nisu uvijek tražili pravi uzroci, 
nego su se inodijalekatne pojave promatrale mnogo puta statično i 
statistički. Zato je u dijelu stručne literature dolazilo do pogrješnih 
tumačenja na osnovi kojih su se onda izvlačili dalekosežni zaključci. 
nosno kontroverzi o dijalekatnoj pripadnosti početnog slavenskog 
življa u Gradu. Ikavsko-jekavske šarolikosti i ikavizmi u starim 
tekstovima zbunjivali su mnoge (Rešetar 1933.) jer se nije počelo 
od analize stanja u gramatičkim morfemima koji su ipak nosioci su- 
stava na morfološkoj razini i pripadaju starijem naslijeđenom sloju 
(podrobnije Moguš 1968.). Kad se tako promatra, onda postaje ja- 
snije da primjeri tipa lipijeh i lipijem pripadaju ijekavskom sustavu 
kao i dobrijeh odnosno dobrijem iz istoga razdoblja. Leksički mor- 
fem može biti posuđen, noviji. Zato leksički ikavizmi (kao npr. lip) u 
dubrovačkim tekstovima ne moraju upućivati na stariji jezični sloj, 
ali se po njima lijepo vidi da dubrovački književni krug pripada hr- 
vatskoj književnosti, kao što joj pripada djelatnost štokavskih šća- 
kavaca Makarskoga primorja (gdje se govori što, ali šćap) s kojima 
je Dubrovnik komunicirao i preko kojih su dolazili do Dubrovnika 
pojedini dalmatinizmi i čakavizmi pored neposrednih dubrovačkih 
veza sa čakavcima morskim putom. Jedna od tako jakih veza bijaše 
između Dubrovnika i Hvara. Zato se npr. Nikoli Nalješkoviću čini 
sasvim prirodnim da u poslanici Petru Hektoroviću naniže stihove 
u kojima se nalaze ne samo kombinacije poput što željah i zač vidih, 
nego se zbog dvostruko rimovanih dvanaesteraca upotrebljava rima 
svit sa rit 'reći', drugi put svijet sa rijet, jednom čovjek sa lijek, zatim 

hip sa lip, u jednom stihu stoji nitko se ne može, a u drugom nitkor 
miran bit ne more itd. Takvi primjeri nikako ne znače da je uporaba 
ikavskih likova (koji su mogli biti čakavski i štokavski), odnosno ne- 
kih drugih baš neštokavskih crta (npr. ča i zač) bila jednaka u svih 
dubrovačkih pisaca ili u svim djelima istoga pisca. Razlike su, pa i 
znatne, postojale jer su pisci različito prilagođivali jezične stilizacije 
književnim vrstama. Ali opća slika je jasna: stvaran je malo-pomalo 
na hrvatskom jugoistočnom kompleksu zajednički književni izraz, 
književna koine koja je postala jezikom hrvatske petrarkističke po- 
ezije. 

Izneseno se mišljenje može potkrijepiti promatramo li jezik pe- 
trarkističkih pjesnika iz drugog dijalektalnoga središta kakvo je npr. 
bio Hvar. Stihovi Hanibala Lucića a donekle i Mikše Pelegrinovića 
satkani su na čakavskoj osnovici, ali zacijelo s većim brojem štokav- 
skih elemenata negoli u ijednoga čakavskog pjesnika onoga doba. 
Dovoljno je kao ilustraciju pogledati samo upotrebu zamjenica ča i 
što da se vidi prevaga štokavskoga lika pored mnoštva dubleta po- 
put dilnik i dionik, ditić i djetić, bil i bio, čul i čuo, počati i početi, 
žajan i žedan (23): 

Jer kada, gospoje, pogledaš na mene, 
nasmijav tej tvoje jagode rumene: 
zimna me ogriješ, znojna me ohladiš, 
naga me odiješ, gorka me osladiš, 

i nasitiš lačna, i žedna napojiš 

i utišaš plačna, i trudna pokojiš. 

Spomenuta prepletanja raznodijalekatnih oblika razabiru se kod 
Lucića i u uporabi tzv. kontaktnih sinonima jer se nalaze uvijek je- 
dan do drugoga: stid i sram, bol i zled, jid i čemer, pisni i skladanja. 
Ovakva udaljavanja od izvornoga narječja u kojem se — bar teoret- 
ski — ne može istodobno ostvarivati i ča i što odnosno i zač i zašto 
valja pripisati Lucićevoj želji da za petrarkističku vrstu pjesmotvora 
uzme odgovarajući tip književnoga jezika. Je li početak tom jezič- 
nom tipu što smo ga nazvali hrvatska petrarkistička ili renesansna 
književna koine bio Dubrovnik pa se iz njega naokrug širila ili je 
žarište bilo gdje drugdje to je gotovo nevažno. Mnogo je važnije da 
je takav tip književnoga jezika postojao i da je sjedinjavao hrvatske 
pisce istoga književnoga profila. 

Takav odnos prema jeziku nije bio osobita novina: uvijek je ka- 
rakter djela utjecao na izbor jezika. Zato je Marulićeva Judita kao 
stihovana biblijska priča pisana arhaičnijom književnom čakavšti- 

nom za razliku od njegovih proznih sastavaka i sastavaka njegovih 
vršnjaka. Jednako je tako Posvetilište Abramovo Mavra Vetranovića 
bliže štokavskomu izvorištu od vlastitih mu mladenačkih pjesama 
gdje ima mnogo čakavizama. Međutim timbar pjesništvu na prije- 
lazu 15. u 16. stoljeće i u prvim desetljećima 16. stoljeća daje lju- 
bavna poezija koja je u izboru jezika slobodnija. Naime, dijalekatna 
pripadnost (čakavska ili štokavska) manje je važna od pogodnosti 
izraza metru ili rimi. Rime poput stril x vil, kripos x lipos, vika x 
lika bile su tako česte da se malo tko, čak i među štokavskim pje- 
snicima, osvrtao na njihovo ikavsko (čakavsko) obilježje. Razumije 
se da je takva upotreba jezika koliko god bila funkcionalna za tu 
vrstu pjesništva dovela na kraju do mnoštva klišeja koji su »stanjili« 
bogatstvo književnoga izraza. Središnja riječ postaje gospoja lipa i 
gizdava uz deminutive kao sestrica, ružica, ptičica, vodica, odnosno 
uz stalne sintagme kao rumen cvit, zlate kosi, bili vrat, ličca rume- 
na, drobna travica i sl. 

Reakcija na to mogla je biti dvojaka: približavanje vlastitim izvo- 
rištima i/ili približavanje jeziku udaljenijih sredina. Zbog prve se 
reakcije knjiški oblici pogotovu kad su termini sve manje upotre- 
bljavaju prepuštajući mjesto govornima. Tako Petar Hektorović u 
svome djelu Ribanje i ribarsko prigovaranje, kad se već odlučio na 
opis puta s ribarima, nije mogao izbjeći izvorne nazive za ribarsko 
oruđe ili za imena riba. U njegovim stihovima nalazimo riječi: plav, 
arbor, jidro, veslo, timun, sidro, mriža, kopitnjak, osti, odnosno zu- 
batac, škarpina, komarča, salpa, drozg, pic, pagar, šarag, trilja i 
drugo (24): 


Činih da plav sprave i arbor i jidro 

i vesla da stave i timun i sidro 

i mriže tankoga tega ke padaju 

der do dna morskoga i putom plivaju. 
I rib naloviše ja ti dim za niko 

koko sami htiše čudo priveliko. 

Salpe se lovljahu vrane drozgi pici 
meu kimi višahu pagari velici. 

Sarge, trilje koje tko god bi zbrojio 

i arbuni toje, vid bi utrudio. 


Nije moglo biti drugačije ni pri opisu vjetrova (25): 


Po moru svi vitri kad se rastarkaše 
na naše zlo hitri ki s treskom ustaše: 
poče dimat jugo strahota nas stiže 

ne duhav on dugo smorac se podviže. 
oštrinom garbini uzmutiše more 
pak bura zapini dvignu se sa gore. 


Takav se zaokret vidi i u djelima dubrovačkoga štokavca Nikole 
Nalješkovića. U njegovim komedijama nalazimo poput kakva popi- 
sa inventara nazive za odjevne predmete koji su se zacijelo rabili u 
govornome jeziku (26): 


Ti imaš sajune, košulje, kolete, 

rukave, kordune, prstene, frecete, 

razlike još veze, kuplice, ubruse, 

s biserom podveze, naprske, janjuse, 
pantufe, cokule, bječvice pletene 

što nijesu obule do danas vik žene, 

daj suknje pak brune, daj modre, crljene, " 
a nut sad gdi kune kad dođe za mene. 


Druga se reakcija ogleda u promjeni književnoga repertoara i s 
tim u vezi pronalaženju adekvatna jezika. Sasvim je razumljivo da 
jezik Lucićeve drame Robinje više nije mogao biti istovjetan jeziku 
njegovih ljubavnih petrarkističkih stihova. Iako je radnja Robinje 
smještena u Dubrovnik, jedno od glavnih lica (Derenčin) dolazi iz 
sjevernih hrvatskih krajeva. Već i zbog toga njegov jejezik morao bi- 
ti drugačiji od ostalih. Zato Lucić, majstor u pronalaženju prikladna 
izraza za određenu vrstu pjesmotvora uvodi u čakavsko-štokavski 
jug odnosno u književnu koine mnoge lekseme običnije u tekstovima 
sjevernim čakavcima (stoga u drami susrećemo i neke staroslave- 
nizme). Tako se na primjeren način povezivao i još više ujednačivao 
književni jezik južne zone sa sjevernom. I obrnuto. »Sjevernjaci« su 
prepoznavali tekstove poput Lucićeve Robinje kao svoje pa nije ni 
čudo što su zadržali njezin motiv u izmijenjenoj narodnoj obradi sve 
do danas (npr. na otoku Pagu). 

Naslanjanje na domaći izraz vidljivo je i u zadarskom književnom 
krugu što ga čine Petar Zoranić, Barne Karnarutić i, vremenski u 
malom zaostatku, Juraj Baraković. To su pisci čakavske stilizaci- 
je književnoga jezika koji su također povezivali čakavski sjever sa 
čakavskim jugom. Taj je književni krug posvećivao veliku brigu 
izvornoj riječi da im jezik kako piše Zoranić u Planinama ne bude 
»pošpuren latinskim«. Zato se najčešće drže onoga što je iz doma- 
ćeg čakavskog dijalekta već bilo pretočeno u književni jezik odnosno 
onoga što je u književnoj stilizaciji koje druge čakavske sredine bilo 
jednako ili slično vlastitoj stilizaciji pa je zato vrlo lako moglo biti 

preneseno iz knjige u knjigu. A knjiga koja se »štila« imala je široki 
raspon. U tom rasponu nije glagoljaška knjiga (»tumačenje blaže- 
noga Hijeronima« kako kaže Zoranić) što se prostirala od ninske 
biskupije na sjever bila baš na zadnjemu mjestu. Zoranić čak pri- 
znaje: da se na toj knjizi nije »uvižbao s prirokom bih pisal boju se«. 
Koliko se god dakle Zoranićev književni izraz oslanjao na prethodni 
nisu se u Planinama ni mogle ni htjele zaobići ondašnje književne 
stilizacije pa ni one narodne književnosti. Tom se sklopu sasvim do- 
bro priključuju izvorni oblici toponima što ih potvrđuje pisac prvog 
hrvatskog romana. U Zoranićevim se Planinama spominju, između 
ostaloga, rijeke Karka, Butinšćica, Topolje, Sava i Dunaj, a od na- 
selja Privlaka, Cučevac, Nečven, Skradin, Sibenik i, naravno, Zadar 
uz dakako mnoga druga mjesta. Istina je da su rijeke u Zoranićevoj 
viziji personificirane, ali su njihova imena ipak stvarna (27): 


Da znaš ja Karka zvana jesam Dinarina hći vila i gospodarica 
ove rike. I ne vele prošad eto vila jedna velik sud vode za harač 
Karki pokloni a na sudu Butinšćica dijaše; iz druge strane dojde 
pak niki sudom velikim takoje i on harač prida a ime na sudu 
Topolje; ijinih mnozih s obih stran vil vidih ke se Karki klanjahu 
i vode za harač pridavahu. 


Određena se doza arhaičnosti prepoznaje i u djelu Barne Karna- 
rutića ne samo po tome što je njegovo Vazetje Sigeta grada ispjevano 
također u obliku dvostruko rimovanih dvanaesteraca nego jezikom 
koji se uvelike naslanja na tradiciju pjesničkoga izraza (28). 


Gospode i knezi harvackih tolikoj 
turačkih vitezi sada poju poboj 

Pri gradu Sigeta kojino se j* zgodil 

u ki svih dob leta turski se j? rob vodil. 
A to hti oni car soltan Solimanin 
pripuke dobe star da čestit poganin 

ki pokle se na sag carastva postavi 
mnogu zemlj* i rusag poda se podstavi. 


Iako ovaj odlomak dovoljno ilustrira čakavštinu zadarskoga knji- 
ževnoga kruga u 16. stoljeću, valja upozoriti na dva detalja. Jedan 
je preuzimanje fraze postaviti se na sag u značenju »biti na prije- 
stolju« koju frazu nalazimo već u Marulićevoj Juditi. Drugi je upo- 
treba hungarizma rusag (mađ. orszag) u značenju »zemlja, država« 
što također susrećemo u Marulićevoj Juditi. Takve su posuđenice 
zajedno s još nekoliko izraza svojstvenih kajkavskom narječju (kao 


69 


npr. vekši i manjši) bile prodrle na jug zacijelo preko glagoljaških 
tekstova. Radi se dakle o preuzimanju jezika vlastite književne ba- 
štine. 

Jezik pak djela Jurja Barakovića, najmlađega člana zadarskoga 
književnog kruga, zamjetljivim se dijelom udaljuje od Zoranićeva i 
Karnarutićeva jezika. To se u prvome redu odnosi na izostanak ve- 
likoga broja arhaizama koji su tada bili uobičajeni u književnim tek- 
stovima. Iako uronjen u svoju čakavsku sredinu, Baraković nastoji 
naći nove izraze za ustaljene klišeje poglavito one koji su u Zadar 
prodrli iz sjevernočakavskih tekstova. U tom se pogledu Baraković 
sve više okreće prema južnim čakavskim središtima kao što su bili 
Split i Hvar. Uostalom i protuturska problematika povezuje ga s 
Markom Marulićem i Hanibalom Lucićem. A pored svega toga za- 
paža se najava novih tamnih tonova kroz sintagme kao zmaj ognje- 
ni, tmina maglena, rasap općeni, plačne suze, poganska nevira, crn 
gavran i sl. Takvu raspoloženju nije daleko ni Barakovićev savjet 
pomorcu da ne plovi po senjskoj buri (29): 


Ne hod ob noć priko vrata 
da te bura ne oslani 

ako dunu Senjska vrata. 
Često vitri smetu more 

ko se ufa u tišinu 

Senjska vrata kad obore 
staru svoju opačinu. 


Sve je to nedvojben prekid s petrarkističkim lepršavim i kićenim 
izrazom. Dobiven je tako jasan luk u razvoju i uporabi jezika juž- 
noga kompleksa hrvatske književnosti: od arhaizirane čakavštine 
ili štokavštine s tankim inodijalekatskim slojem do čakavsko-što- 
kavske isprepletenosti koja se u dramskim djelima — i kod čakavca 
Martina Benetovića i kod štokavca Marina Držića — približavala 
govornim iskazima. Govorni se pak iskaz mogao proširivati inonar- 
ječnim a, djelomice, i inojezičnim elementima, kad je to zahtijevala 
dramska radnja. Ali i tada u dramama, gdje je dijalog osnovica, gdje 
se tekstovi najviše približavaju govornom tipu jezika, jezik jest knji- 
ževni jer je u njemu oblikovano književno djelo. To se osobito do- 
bro vidi u djelima Marina Držića koji je slijedeći određene postupke 
svojih dramskih prethodnika, postupno izgrađivao osebujan scenski 
jezik i tako širio mnogostruku namjenu književnoga jezika. 

Prema tome književna je koine osnovna oznaka jezika našega re- 
nesansnoga stoljeća. Ona je ponajbolje mogla odgovarati razdoblju 


70 


kad se »stvoriše djela koja su stariju hrvatsku književnost temat- 
ski i žanrovski znatno obogatila: prvi spjev (Marulićeva Judita); 
prvi pjesnički putopis s elementima ribarske ekloge (Hektoroviće- 
vo Riban/je i ribarsko prigovaran/je), prva drama s tematikom iz 
narodne povijesti (Lucićeva Robinja); prvi roman (Zoranićeve Pla- 
nine); prozna komedija po ugledu na Marina Držića (Benetoviće- 
va Hvarkinja)« (Vončina 1988., 22.). Odnos među sastavnicama te 
književne koine jezika nije u čitavom periodu jednak, ali joj bit nije 
time promijenjena. 

S gledišta pak općeg razvoja pismenoga jezika u Hrvata stanje u 
petrarkističkom i renesansnom razdoblju novo je po tomu što or- 
ganska narječja postaju temelj književnoj stilizaciji. Istina, izbor se 
tada rješava još na najvišoj dijalekatnoj razini: narječje kao takvo, 
a ne pojedini tip nekoga narječja. Iako stoga daleka, u novim su se 
prilikama već mogla nazreti strujanja koja su učvršćivala zametak 
novog jezičnog standarda. U tom je smislu 16. stoljeće prijelomno 
razdoblje. 


Jezik kajkavskoga književnoga kruga 


Pošto smo razmotrili osnovne značajke jezika hrvatskoga jugo- 
istočnoga književnoga kruga u 16. stoljeću, potrebno je izložiti te- 
meljne značajke jezika drugoga kajkavskog književnog laruga u 16. 
stoljeću. Pojava tekstova kajkavske književne stilizacije stvarna je 
novina u našoj jezičnoj povijesti. U mnogim se udžbenicima i pre- 
gledima starije hrvatske književnosti može naći tvrdnja da kajkav- 
ska književnost započinje radom Ivana Pergošića, točnije njegovim 
djelom Decretum tiskom objavljenim 1574. godine. Kad bi to bila 
istina, imali bismo jedan od rijetkih primjera — gotovo jedinstven 
na europskim prostorima — da jedna književnost počinje tiskanim 
djelom. U našem slučaju to bi značilo da prije Pergošića nije bilo 
književne stilizacije kajkavskoga narječja odnosno pismenoga jezi- 
ka u Hrvata kajkavaca. Novija istraživanja ipak pokazuju da je u 
kopnenoj Hrvatskoj na sjeveru bilo književnih tekstova i prije Per- 
gošića, tekstova za koje se zna da su s kajkavskoga ili prevedeni na 
mađarski jezik (iako se kajkavski predložak izgubio). To znači da je 
na području kajkavskoga narječja dolazilo vrlo rano do književne 
stilizacije. Kad su se u drugoj polovici 16. stoljeća pojavila djela za 
koja sigurno možemo reći da su kajkavska, pokazalo se dvoje. 

Prvo, da su i u kajkavskim tekstovima prisutni elementi drugih 
dvaju hrvatskih dijalekata i, drugo, da u ranijim hrvatskim teksto- 
vima ima elemenata svojstvenih najvećma kajkavskoj književnoj 
stilizaciji. Na te smo elemente već upozorili pri spominjanju dvaju 
glagoljaških kodeksa iz 15. stoljeća, tj. Petrisova zbornika iz 1468. 
godine i Kolunićeva zbornika iz 1486. godine. Oba su zbornika do- 
brano prošarana kajkavizmima. Toga ima iako u manjoj mjeri i u 
drugim neliturgijskim tekstovima i pravnim spisima. Izuzmemo li 
u tim glagoljaškim tekstovima crkvenoslavensku komponentu, koja 
je gdjekad relativno slaba, dobivamo zapravo čakavskokajkavski hi- 
bridni jezik sasvim uobičajen u 15. stoljeću u Istri i sjeverozapadnoj 
Hrvatskoj osobito na posjedima knezova Zrinskih i Frankopana. Tim 
jezikom u kojem se može naći i pokoji štokavizam (odnosno zajed- 
nička čakavskoštokavska crta) pisana je većina književnih djela pod 
zrinsko-frankopanskim okriljem, ali i upravnopravni spisi ukoliko 
nisu bili inojezični, tj. latinski ili njemački u kojima se također mo- 
glo naći kajkavskih osobnih imena i termina. Iako će o spomenutom 
tipu hibridnoga književnoga jezika biti još riječi, njegovi su korijeni 
sasvim raspoznatljivi već u 16. stoljeću. Tako se u molitveniku Raj 
duše što ga je sastavio Nikola Dešić a Katarina Zrinska dala tiskati 
u Padovi 1560. nalazi tekst (30): 


Stvoritelju neba i zemlje, 

kralju kraljev i gospodine gospodujućih 

koji si me iz ništare stvorio na kip i priliku tvoju 
i mene si tvojom lastinom krvjom otkupio, 

koga ja grišnica nisam dostojna samo imenovati 
ni zazivati da ni va srcu pomišsliti... 

Ako gruba i nečista jesam možeš me očistiti; 

ako slipa jesam možeš me prosvitliti; 

ako nemoćna sam moreš me ozdraviti. 


Takvih tekstova u kojima se pored osnovnoga čakavskog sloja na- 
laze kajkavizmi i štokavizmi bit će u idućem stoljeću još više. Ono 
pak što nas u ovome trenutku zanima jest činjenica da kajkavski 
stilizirani elementi u glagoljaškim kodeksima i drugim nabožnim 
tekstovima ne može biti da su uneseni niotkuda. Postojali su za- 
cijelo kajkavski rukopisni predlošci iz kojih se preuzimalo ono što 
je za glagoljaške i druge vjerničke svrhe bilo potrebno. Na takav 
nas zaključak navodi postojanje nekoliko kajkavskih rukopisnih 
pjesmarica. 

Iako su tekstovi u tim pjesmaricama zabilježeni kasnije (kao npr. 
tekstovi i notni zapisi Pavlinske pjesmarice oko 1644.), vrlo je vje- 
rojatno da su sami tekstovi nastali koje stoljeće ranije. Bila je to 
ona podloga, onaj književnojezični humus koji je još nezapisan ali 
postojeći pomagao da niknu i drugi kajkavski književni tekstovi. Iz 
takvih su se tekstova preuzimali i širili kajkavizmi. Jednom preu- 
zeti postali su takvi kajkavizmi književnom baštinom. Njihovom je 
čestom uporabom polako otupjela spoznaja o različitoj dijalekatnoj 
pripadnosti. Zato se i događalo da kakav izvorni kajkavski morfem 
ili leksem dopre daleko na jug kao sastavni dio onoga jezičnoga utje- 
caja što je u okviru iste književnosti išao od sjevera prema jugu. Već 
smo upozorili da su upravo zbog opisanoga razloga neki kajkavizmi 
dospjeli i u Marulićevu Juditu. Takvo nas razmišljanje navodi na 
zaključak da je i prije Ivana Pergošića bilo kajkavskih književnih 
tekstova pa stoga i kajkavski stiliziranoga književnoga jezika. Uo- 
stalom Pergošićev je Decretum (objavljen u Nedelišću 1574. godine) 
prvenstveno pravni spis, hrvatski prijevod mađarskoga djela Decre- 
tum Tripartitum, pa bi teško bilo pretpostaviti da je jezik takva dje- 
la mogao nastati odjednom ni iz čega. Jedan odlomak iz Decretuma 
Ivana Pergošića glasi (31): 


I Sloveni i Horvati pokedobe su kerstjansku veru počeli valovati i 
z vugerskim ladanjem v jednoj složnosti biti vse dosedobe su jed- 
nake i listor v malom dugovanji razlučene z Vugri pravde imali 
kojimi i vezdanje vrijeme žive. Mozibiti nijesu Vugri teh pravd 
znova zmislili ni napravili da imaju početak od pravd Francije 
orsaga koje je odonud Karol kralj donesal... Mozibiti nijesu v teh 
knjigah vsake pravde popisane da listor kažu moduš i fundamen- 
tum kako se imaju pravde činiti. Zato koji razume fundamentum 
laglje i druga bude razumel. 


Nema sumnje da se ovdje radi o kajkavskome tekstu što poka- 
zuje npr. prijedlog vu, imenica Vugri, pridjev vugerski, posuđeni- 
ca moduš, oblici vezdanje, ladanje, zmisliti, razume, razumel, što u 
značenju »tko«, a i mnogi drugi nastavačni morfemi što su tvorili 
kajkavski sustav bez obzira na njihovu veću ili manju podudarnost s 
drugim hrvatskim narječnim sustavima. Ali pored svega toga nala- 
zimo i nekajkavske elemente koje je Pergošić utkao u svoje djelo. To 
su npr. oblici vrijeme, nijesu, pa i donesal (mj. donesel) koji se nalaze 
u navedenom odlomku, ali još više u drugim dijelovima knjige, kao 
otac, konac, odvitak (=baštinik), dobar, pretumačiti, iminje (=ime- 
tak), na non mistu (=smjesta), ruka itd. Takvi postupci ne mogu 

biti slučajni. Oni pokazuju da je Pergošić pisao ne samo za kajkavce 
nego je nastojao da njegovo djelo bude razumljivo i čitateljima u 
nekajkavskim dijelovima Hrvatske. Analiza sačuvanih primjeraka 
Pergošićeva djela navodi na zaključak da je autor Decretuma htio 
prirediti dva izdanja: jedno kajkavsko, a drugo štokavskočakavsko, 
kako bi tekst prijevoda približio što širem čitateljskom krugu. Kad 
se pružila prilika da svoje prijevode tiska, nije bio siguran da će ih 
moći objaviti u obje verzije pa je u pojedinim primjercima različito 
raspoređivao jezični materijal. Tako je svojom glavninom tekst De- 
cretuma kajkavski, ali je u različitim primjercima različita količina 
nekajkavskih crta. 

Pergošiću je jezično blizak Antun Vramec koji 1578. objavljuje 
djelo Kronika vezda znovič spravljena. 

U Vramčevoj Kronici čitamo (32): 

1566.  Soliman turski car na Vogreh z vojsku i silu veliku i nez- 
govornu dojde i grad močni i terdni Siget podsede v kom 
grade je bil gosp(odin) Miklouš Zrinski grof kapitan. Car 
vze grada i Zrinski Miklouš onde v gradu poginu. 

1577. Zrin grad Turci zavješe na konce ovoga leta. Od toga gra- 
da imenuju i zovo se gospoda Zrinska i grofi. 

1578. Gvozdansko grad vezda na začetke ovoga leta Turci za- 
vješe. Dubovec varaš na Veliki petek Turci ves požgaše. 
Gospodin Krištof Ungnad slobodni gospodin i baro v Žo- 
neku špan i knez varoždinske i zagorske međe večnik i 
tonačnik cesarove svetlosti dalmatinskim i horvatskim 
i slovenskim banom Bogu vsamogučemu na diku posta. 
Stajarska korotanska i krajnska orsaška gospoda s Ka- 
rolom hercegom za volo obrambe oneh gradov ki jesu na 
Krajine proti Turkom v Pruku varaše poleg Mure v spra- 
višče i tonače jesu bili ovo vreme. 

Kad se tekst dobro promotri, može se razabrati samo jedan č-fo- 
nem: večnik, vsamogučemu, spravišče, zatim jednadžba6 = =ču 
primjerima kao ves, vezda, petek, leta, vreme, svetlosti, ali i dvojako- 
sti na završetku nastavka: imaj-u i zov-o, za vol-o i na dik-u, na 
začetk-e ina hval-u itd. Jasni su, dakle, kajkavizmi, ali su uočljive i 
dublete pored drugih nekajkavskih crta. Sve to pokazuje, pogotovu 
kad se razmotri čitavo djelo, da Vramec upotrebljava ponajprije je- 
zične elemente sjevernokajkavske, varaždinske, sredine. Istodobno 
zanemaruje sasvim lokalne dijalekatne osobitosti koje je u pisano- 
mu jeziku bilo teško obilježiti ondašnjom grafijom (npr. zatvorenost 
ili otvorenost vokala). Na taj način ujednačuje Vramec dobar dio 

jezičnog materijala. Paralelno s tim vodi računa i o nekajkavskim 
elementima, i to na nekoliko načina: prvo, zadržavanjem pokojega 
starijega oblika koji u 16. stoljeću više nije bio svojstven kajkavskom 
narječju, ali jest drugima; drugo, prihvaćanjem oblika koji se u kaj- 
kavskome narječju uopće nisu bili razvili; treće, unošenjem inoje- 
zičnoga leksika ponajviše preko tzv. kontaktnih sinonima (Junko- 
vić 1972.). Od brojnih Vramčevih kontaktnih sinonima izdvajamo 
nekoliko: templum ali cirkev, filozofuš ali mudri, ladanje ali orsag, 
fabule ali pripovesti, heretik ali bludnik, podagre ali vulogi, paska i 
skerb, podajnost i pokornost, stališča i prebivališča, vzeti i jeti, boga- 
tii zmožni, močneše i jače. 

Uporaba kontaktne sinonimike nije bila nikakva novost, nego sa- 
mo nastavak stare prakse u ovim stranama, protestantske ponajpri- 
je. Da bi bio razumljiviji što većem broju čitalaca, Vramec je u svojoj 
Kronici obilno upotrebljavao kontaktne sinonime. Jednako je tako 
postupao i u knjizi propovijedi Postila što je objavljena u Varaždinu 
1586. gdje nalazimo: modrosti i navuke, vučene ili razumne, stan i 
prebivališče, dijak ali pisec, doktorje i vučeni ljudje itd. 

Upravo sličnost postupaka kod Pergošića i Vramca upućuje, s 
jedne strane, na činjenicu da je tako pisanih kajkavskih tekstova 
moralo biti i prije njih, a, s druge, da su oba pisca, zanemarujući 
sasvim lokalne govorne crte svojih sredina, težila općem jeziku kaj- 
kavske knjige. Jedino im je takav postupak mogao osigurati nešto 
širu čitalačku publiku kad su se u ondašnjoj kajkavskoj sredini uop- 
će usudili ne pisati latinski. U okviru našega razmatranja važno je 
utvrditi ovo: iako organski govori kajkavskoga narječja nisu bili ta- 
ko bliski nekajkavskim govornicima, jezik im je kajkavske književ- 
nosti, dakle književni jezik, bio mnogo bliži jer su u njemu nalazili 
elemente vlastitoga pismenoga jezika. Zato jezik kajkavskih pisaca 
16. stoljeća ima dvije odlike. Ponajprije, počeo je postavljati temelje 
književnom standardu za sve govornike kajkavskoga dijela Hrvat- 
ske. Otvorenost pak prema drugim hrvatskim dijalektima, bolje re- 
ći prema njihovim književnim stilizacijama, čakavskoj i štokavskoj, 
postaje — unatoč pojedinačnim suprotstavljanjima — izrazita crta 
kajkavskoga književnoga jezika. Na taj se način kajkavski književni 
kompleks vrlo rano uklopio u opću vertikalu povijesnoga razvoja 
hrvatskoga književnoga jezika. 

Iz svega što je rečeno proizlazi da su se u 16. stoljeću oblikovala 
dva tipa općega jezika, dvije književne koine: jedna na zapadu i jugu 
hrvatskih zemalja, druga na sjeveru. Očajne političke prilike svele 
su kontakte tih dviju koine na skromnu mjeru. Unatoč tomu u obje 
se sredine nalazi zametak novoga. Prvo, organska narječja kao cje- 
line (a ne pojedini dijalekti) postaju temelj pisanom jeziku. Drugo, 
podloga književnom jeziku u Hrvata može biti svako narječje kojim 
oni govore, tj. i čakavsko i štokavsko i kajkavsko. Narječja su u tome 
smislu potpuno ravnopravna, iako kvantitativno nisu jednako za- 
stupljena. Cakavsko je narječje bivalo osnovicom književnom jeziku 
na čitavom svom području. Dijalekatne razlike unutar čakavskoga 
narječja tada su malobrojne. Osim toga pomorske su veze između 
čakavskoga sjevera i juga neprekinute, pa su utjecaji obostrani, pod- 
jednak je na čitavom prostoru i romanski jezični utjecaj. Štokavsko 
je narječje bilo tada bazom jeziku poglavito renesansne književnosti 
u Dubrovniku, ali je njegov prodor u tekstove drugih dvaju hrvat- 
skih narječja znatan, iako jači u čakavskome nego u kajkavskome. 
Akcentuacijom praktički jednako, štokavsko se narječje razlikovalo 
tada najvećma ikavskim i ijekavskim refleksom č. Međutim, na toj 
razini još nema izbora: teoretski uzevši, ravnopravne su obje osno- 
vice: ikavska i ijekavska. Strukturalna je pak razlika među njima 
u tome što su u ijekavskom sustavu mogući mnogo veći ostvaraji 
ikavskih likova nego obrnuto jer se č mijenja pod određenim uvje- 
tima u i u samome ijekavskom sustavu (npr. smijati se, vidio i dr.). 
Kajkavsko je narječje kao osnovica ograničeno na sjeverno odnosno 
sjeverozapadno hrvatsko područje ako se izuzmu kajkavizmi koji u 
renesansnoj književnosti predstavljaju kulturno nasljeđe. 


Grafijski problemi 


Od triju pisama latinica je u punom usponu i preuzima vodstvo. 
Glagoljica je živa, ali uglavnom na čakavskom sjeveru. Vezana naj- 
većim dijelom za jezik crkvenih knjiga i nabožnoga štiva, glagoljica 
polako ostaje grafijska oznaka za tekstove arhaična jezika. Zato se 
njezina ponovna dominacija na prijašnjem teritoriju nije ostvarila 
unatoč povezanosti s dvama inače izvanredno važnim kulturnim 
događajima, kao što su štampanje prvih hrvatskih knjiga i prote- 
stantski pokret. Ta su dva događaja povećala broj onih kojima su 
dospjele u ruke knjige s glagoljskim slovima, poraslo je donekle za- 
nimanje za glagoljicu na većem dijelu sjeverozapada, kurzivna se 

glagoljica bila čak udomaćila u nekim velikaškim domovima, ali sve 
to zajedno nije moglo vratiti glagoljici prvotnu slavu. Koliko je god 
istina da se glagoljica rabila u ovim stranama još dosta dugo, čak do 
19. stoljeća, istina je također da se njezina uporaba konačno ograni- 
čila na pojedine punktove u kojima je opet broj korisnika bio sasvim 
neznatan. ' 

Sličnu je sudbinu doživljavala i ćirilica. Tu se ponajprije razabiru 
određene inovacije i preinake ćiriličnih slova. U hrvatskoj se ćirilici 
spomenute preoblike odnose najviše na pisanje fonema j, b, v, d, |, 
ri. Osobito je karakteristično, kako smo već bili naveli, da su se u 
hrvatskim tekstovima vrlo rano fonemi | i ri označivali stavljanjem 
slova đerv ispred 4 in, tj. ja iju. Toga u drugim ćiriličnim grafija- 
ma nema. Ali i na ranijim ćiriličnim prostorima latinica postaje sve 
uobičajenija. 

Latinica je dolazila Hrvatima s dvije strane: iz latinskog i talijan- 
skog izvora preuzimali su je u primorskim područjima, a iz latin- 
skog i mađarskog u kopnenim. To je osnovni razlog da je latinička 
grafija za hrvatski književni jezik od početka neujednačena. Tako u 
sjevernoj zoni nalazimo ztar (= star), szueti (= sveti), mesati i me- 
shati (= mešati), deuica (= devica), czirkua (= cirkva), nachinen i 
nacsinyen (= načinjen), zprauliena i zpraulyena (= spravljena) i dr., 
a ujužnoj sueti (= sveti), zarqua (= carkva), nacignen (= načinjen), 
spraugliena (= spravljena), caco (= kako), pomoch (= pomoć) itd. 
Međutim, prevlasti jednoga od ta dva načina pisanja još nema, pogo- 
tovu što se većina fonema piše jednako u obim sredinama kao npr. a, 
0, b, d, m, p itd. Osim toga, pokoje se »sjeverno« rješenje može naći u 
južnoj zoni i obrnuto. Sve to ipak ne će dovesti do zajedničkoga rje- 
šenja za palatalne foneme, kao što su npr. č, ć, đ, lj, nj, š, ž. Pisanje 
tih glasova predstavljalo je problem i na sjeveru i na jugu. Rješenje 
će se naći u dijakritičkim znakovima kojega je plodno zrno već na 
samome početku pisanja latinicom bilo u upotrebi: naime stiliza- 
cijom grčkoga slova ć počeo se rabiti znak c, tj. stavljao se repić ili 
kvačica ispod slova c. 

Prvi pokušaj da se primjenom dijakritičkih znakova pojednostav- 
ni i usustavi hrvatska latinička grafija veže se obično uz Simu Bu- 
dinića. On je u svom trećem djelu u Summi nauka krstjanskoga 
(1583.) upotrijebio znakove c, č i 3 za glasove c, č, ž. Smatralo se 
da je ta grafija prenesena u hrvatsku latinicu iz češke grafije čiji je 
začetnik bio Jan Hus. Sime je Budinić, boraveći na Tridentskom 
koncilu, naučio tu grafiju od čeških svećenika i prenio je u Hrvat- 
sku. Iako je takvo mišljenje dugo potrajalo u našoj jezičnoj historio- 

grafiji, novija istraživanja otklanjaju takve tvrdnje. Prvo, nije doka- 
zano da je Sime Budinić uopće bio na Tridentskom koncilu. Drugo, 
Budinić je rimokatolički kanonik koji se bori protiv reformacije, pa 
je teško pretpostaviti da bi prihvatio grafijsku reformu Jana Husa 
koji je bio proglašen heretikom Katoličke crkve. Treće, dijakritičkih 
je znakova bilo u hrvatskoj latinici i prije Budinića. Tako npr. već 
u Šibenskoj molitvi iz 14. stoljeća nalazimo znak c za č, a slično je 
i u djelu Petra Hektorovića. Stoga se može reći da je Šime Budinić 
samo vrijedan nastavljač i širitelj takva načina pisanja. Njegova je 
zasluga što je dijakritički znak prenio na još dva slova, tj. na či 
3. Više od toga nisu mu vjerojatno dopuštale ondašnje tipografske 
mogućnosti. Ali je već tada u 16. stoljeću jasno trasiran put kojim 
će krenuti budući reformatori hrvatske latiničke grafije. Stoga se 
može reći da je i u pogledu grafemskoga sređivanja 16. stoljeće pri- 
jelomno (detaljnije o tome v. Moguš-Vončina 1969.). 


Početci hrvatske leksikografije 


Povijest ni jedne leksikografije ne počinje tiskanim rječnikom pa 
tako ni hrvatske. Ne počinje čak ni rukopisnim rječnikom kao za- 
sebnom knjigom. Tumačenje pojedinih riječi mnogo je starije od bi- 
lo koje sustavne rječničke obrade. Upravo smo spomenuli uporabu 
kontaktnih sinonima kod Antuna Vramca što je samo jedan od na- 
čina nesamostalnog i neabecediranog prikaza leksičke građe. Pored 
toga postoje i drugačiji oblici leksikografske obrade. Stari hrvatski 
pisci veoma su često objašnjavali na marginama svojih djela mnoge 
posuđenice. Tako npr. Marko Marulić uz određene stihove u Juditi 
stavlja napomene (33): 

Cilicij harvacki se zove vrićišće. 
Drom ali drum zove se put općeni. 
Hiljada je tisuća. 

Poete se zovu ki pišu verse. 
Saužgi dijački se zovu holocausta. 


Drugi su pak pisci izdvajali mnoge riječi, poslagali ih abecednim 
redom i onda takav registar dodali na kraju svoga djela. Tako je 
slovenski protestantski pisac Juraj Dalmatin na kraju Biblije 1584. 
godine dodao Registar nekaterih besed katere kranjski, koroški, slo- 
venski ali bezjački, hervatski, dalmatinski, istrijanski ali kraški se 
drugači govore. Takva je praksa bila i ranije u upotrebi, a za nas su 

posebno zanimljiva ona djela u kojima se, iako u početku nesamo- 
stalno u okviru kakve druge knjige, pojavljuje hrvatski jezik kao 
jedan od jezika u dvojezičnim rječnicima. 

Najstariji takav rječnik koji nam je zasada poznat nosi naslov 
Opera nuova che insegna a parlare la lingua schiavonesca objavljen 
1527. godine po svoj prilici u Anconi (Putanec 1979.). To je mali 
talijansko-hrvatski rječnik čiji je autor vjerojatno Petar Lupis Va- 
lentian. Po sastavu riječi i konverzacijskom dodatku moglo bi se 
zaključiti da je rječnik bio namijenjen talijanskim trgovcima koji 
su poslovno dolazili na našu obalu. U to je doba kao i ranije bio 
veoma živ pomorski promet između Ancone i Senja, pa ne začuđuje 
činjenica da najveći dio hrvatskih ekvivalenata u rječniku odgovara 
senjskoj čakavštini. Takvih dvojezičnih priručnika s većim ili ma- 
njim popisom riječi bilo je zacijelo više, ali su zagubljeni u različitim 
arhivima ili su nestajali pri elementarnim nepogodama. Uostalom, 
i ovaj je rječnik nedavno otkriven. Hrvatske su se riječi znale na- 
ći u višejezičnim rječnicima — raznim tezaurusima veoma čestim 
u 16. stoljeću. Tako u poznatom četverojezičnom rječniku Nijemca 
Jeronima Megisera 1592. godine nalazimo pored mnogo slovenskih 
riječi i ponešto hrvatskih s posebnom oznakom croatice. Takva je 
praksa bila česta u protestantskim rječnicima i gramatikama osobi- 
to onima koje su pisali Slovenci. 

Autor prvoga hrvatskoga samostalno tiskanoga rječnika je Ši- 
benčanin Faust Vrančić. On je 25. kolovoza 1595. godine objavio u 
Veneciji Dictionarium quinque nobilissimarum Europae linguarum 
Latinae, Italicae, Germanicae, Dalmatiae (sic!) et Ungaricae (Rječ- 
nik pet najplemenitijih europskih jezika latinskoga, talijanskoga, 
njemačkoga, hrvatskoga i mađarskoga). 

Novija istraživanja upućuju na zaključak da je Faust Vrančić dva- 
desetak godina prije objavljivanja ovoga rječnika počeo izrađivati 
latinsko-talijansko-njemački rječnik. Latinski je jezik, kao i uvijek 
dotada, bio na prvome mjestu. Latinskoj se natuknici dodavala tali- 
janska inačica, a zatim, ne baš uvijek uspješno, njemačka. Taj je dio 
temeljnoga posla »nastajao oko god. 1575. u Italiji« (Vončina 21979., 
13.). Tek kasnije, pošto je za svoga višegodišnjega boravka u Ugar- 
skoj naučio mađarski jezik, sastavio je hrvatsko-mađarski rječnik, 
spojivši obje rukopisne cjeline (raniju trojezičnu i noviju dvojezičnu) 
u jednu petojezičnu. Riječi su složene u pet kolona redom naznače- 
nim u naslovu rječnika npr. 

Regina Regina Kunigin Kralicza Kiralne Azzony 


Regio Paese Landschafft — Darxava Tartomany 
Regius Di Re Kuniglich Kralyevv Kiraly 
Regnum Regno Reych Kralyesztvo Orsagh 
Res Cosa Ding Sztvar Dologh 
Rex Re Kunig Kraly Kiraly 
Ridere Ridere Lachen Szmiati sze Nevetni 
Rivus Rivo Bach Potok Patak 


Učeći mađarski, zapazio je Vrančić da su mnoge hrvatske riječi 
ušle u mađarski kao posuđenice. To ga je navelo da napravi poseban 
popis riječi dajući mu naslov Vocabula dalmatica quae Ungari sibi 
usurparunt (Hrvatske riječi što su ih Mađari prisvojili), npr. 


hrvatski mađarski 
buha bolha 
golub galamb 
kobila kabala 
lopata lapat 
muka “brašno monka 
petak pentek 
rob rab 
szveet (=svet) szent 
srida szerda 


Sve je te dijelove spojio u jednu cjelinu kad je u Veneciji našao 
pogodnoga tiskara za svoj prošireni rječnik. Bilo je to u skladu s ta- 
danjim običajima i potrebama. Višejezični rječnici bijahu tada potre- 
ba poglavito protureformatorima koji su slali svoje propovjednike u 
različita europska područja. Za te je strance, ponajčešće Talijane, 
bio osobito potreban rječnik njima prostorno bliskoga hrvatskoga 
jezika jer je priručnika toga jezika bilo malo. Mađarskom pak dije- 
lu rječnika bila je osim toga svrha da olakša jezičnu komunikaciju 
među pripadnicima naroda koji su se našli u državnoj zajednici pod 
istom krunom. S filološkoga je gledišta važno spomenuti da popis na 
kraju knjige o hrvatskim posuđenicama u mađarskom jeziku pred- 
stavlja ujedno naš prvi sustavniji pokušaj etimološkoga razmatranja 
rječničkoga blaga. Zbog svega je toga Vrančićev rječnik bio veoma 
cijenjen. U povijesti pak hrvatske i mađarske leksikografije važan je 
kao tiskani rječnički prvenac i hrvatskoga i mađarskoga jezika. 

U Vrančićevu rječniku ima oko 5800 hrvatskih riječi. One poka- 
zuju da ih je najviše sa čakavskoga terena prvenstveno Vrančićeva 
rodnoga Šibenika. To potvrđuju čakavizmi poput ča, zač, Vazam (= 
Uskrs), prid manom, tuji, črv, gljedati, jazik i sl. Međutim, Vrančić 
je dobrano širio taj rječnički fond uvrštavajući u svoje djelo ne samo 
ikavizme zajedničke čakavcima i susjednim štokavcima (npr. žeđa, 
a ne čakavizam žaja s.v. sitis) nego i izričaje udaljenijih dijaleka- 
ta što ih je kao učen čovjek nalazio zapisane u hrvatskim tekstovi- 
ma. Sve je to činio polazeći od uvjerenja da je jezik što ga je nazvao 
»dalmatinskim« najljepši (on ga je nazvao »najplemenitijim«) među 
slavenskim jezicima poglavito među južnoslavenskim jezicima. Uo- 
stalom tako visoko mišljenje o »jeziku našem« nije bilo osamljeno. 
Već je Petar Hektorović smatrao da se jezik kojim piše svoja djela 
»meju svimi ostalimi na svitu najveći broji i nahodi«. Bez obzira na 
pretjeranosti i zablude takva mišljenja, Vrančićev je Dictionarium 
za nas važan jer odražava stvarnu bliskost i povezanost vokabulara 
na širokom prostoru hrvatskih zemalja. Bio je to u biti isti postupak 
što su ga prije Fausta Vrančića bili provodili njegovi vjerski protiv- 
nici — hrvatski protestantski pisci. Upravo je iz vjerskih, proture- 
formacijskih pobuda dodao rječniku, također u pet jezičnih verzija, 
Institutio christiana gdje se nalaze Deset zapovijedi Božjih, Vjerova- 
nje, Oče naš i Zdravo Marijo. Zanimljivo je da se u tim tekstovima 
mogu naći poneke riječi kojih nema u rječničkom dijelu (npr. amen, 
deveti, deseti i dr.). 

Vrančićev je petojezični rječnik imao odjeka i izvan hrvatskoga 
područja. Upotrijebio ga je češki benediktinac Petar Loderecker do- 
davši mu još dva jezika, češki i poljski. Lodereckerov sedmojezični 
rječnik Dictionarium septem diversarum linguarum objavljen je 
1605. godine. Tim je putom nastavio već spomenuti Jeronim Megi- 
ser koji je svoj prvotni četverojezični komparativni rječnik znatno 
proširio i pod naslovom Thesaurus polyglotus objavio u Frankfurtu 
na Maini 1606. godine. Riječi preuzete iz Vrančićeva rječnika ozna- 
čivao je sa dalmatice, a iz sjeverozapadnoga dijela sa croatice. Još je 
važnije da su Vrančićev rječnik uzimali u obzir svi budući hrvatski 
leksikografi, a neki su se stari hrvatski pisci čak izrijekom pozivali 
na Vrančićevo djelo. Sve je to bio znak uspješnih početaka hrvatske 
leksikografije bez obzira na činjenicu što je Vrančićev rječnik rela- 
tivno malen, a sve ono što mu je u našoj leksikografiji prethodilo 
bilo sasvim skromno. Veličina se Vrančićeva nalazi u uporabljivosti 
njegova djela zbog relativno dobra izbora riječi i u najvećem broju 

slučajeva odabira pravoga ekvivalenta u pojedinom jeziku. To mu je 
osiguralo dostojno mjesto u povijesti hrvatske leksikografije. 

Među hrvatske leksikografe početnoga razdoblja treba po svoj 
prilici ubrojiti i Pažanina Bartola Kašića, poznatijega kao pisca prve 
hrvatske tiskane gramatike. Čini se da je Kašić još prije pisanja gra- 
matike sastavio hrvatsko-talijanski rječnik pod naslovom Razlika 
skladanja slovinska. O tom se rječniku do sada samo nagađalo, a 
sad je pronađen rukopis te je rječnik objavljen kao faksimilni pre- 
tisak. 

Smatra se da je Kašić završio rukopis svoga dvojezičnoga rječnika 
oko 1599. godine. Vjerojatno je na taj način započela Kašićeva filo- 
loška djelatnost, odnosno počeo se ostvarivati zadatak što su mu ga 
pretpostavljeni u isusovačkom kolegiju bili odredili da za potrebe 
mnogih protureformatorskih propovjednika, i domaćih ljudi i stra- 
naca, izradi rječnik i gramatiku. 

Čini se da se Kašić, ako je bio autor spomenutoga rječnika, počeo 
pri sastavljanju svoga leksikografskog djela ugledati na Vrančićev 
Dictionarium. Međutim, razlike između ta dva rječnika ipak po- 
stoje. Prvo, Kašićev je rječnik znatno manji od Vrančićeva. Drugo, 
Vrančiću je latinski jezik »lijeva strana«, tj. latinske riječi prevodi 
na hrvatski. U Kašićevu je rječniku obrnuto, kao što se može vidje- 
ti na nekoliko primjera koje navodimo u originalnoj i suvremenoj 
grafiji: 


Odrisciti (Odrišiti) Assolvere 
Odrixem (Odrižem) Taglio 

Ohol, la, lo Superbo 

Oko, ka, N Occhio 
Osuyenye (Osujenje) Condanatione 
Otac, tca, M (Otac, oca) Padre 

Pitti (Piti) Bere 

Pittomi (Pitomi) Domestico 
Pocignan (Počinjan) Comincio 
Pocivat (Počivat) Riposare 


Ako Kašićev rječnik i jest manji od Vrančićeva, nadmašuje ga bi- 
lježenjem akcenata. Istina je da u Vrančićevu rječniku ima podata- 
ka o dužini vokala (npr. zuub = ziib, kvaar = kvćr), odnosno kračini 
(npr. pomnyvv = pomnjiv, ovakovv = ovakdv, hrom = hrdm, rugo 
= rugd), ali je u rukopisnom rječniku koji se pripisuje Kašiću ras- 
poznatljiv čitav naglasni sustav. Naime, i u rukopisnu se rječniku 
može vidjeti da je autor s pomoću geminiranih suglasnika označa- 

vao kračinu prethodnoga vokala (npr. zlobba = zlšba, tako i staddo, 
zdilla, jatto, slavva, tvoritti, truditti, ubitti), a dvama vokalima du- 
žinu samoglasnika (npr. Gjd. ženskoga roda na -de = £). Ali pored 
toga izgradio je kompletan sustav bilježenja, i to tako da znak “ rabi 
za brzi naglasak koji danas bilježimo “ znakom (npr. kadi »gdje« = 
kadi, kako = kako, koza = koza, kobila = kobila, molitva = molitva, 
mociti = močiti, cistochia = čistoća), znak “ rabi za dugi naglasak 
silazne intonacije koji danas bilježimo *“ znakom (npr. bićg = blag, 
blud = bliid, big = bćg, knćz = knčz, kdst = k6st, mćso = meso, 
mldćd = mldćd, mux = muž), dok je znak “ rabio za dvoje, tj. ili za 
dugi naglasak uzlazne intonacije, tzv. zavinuti naglasak koji danas 
bilježimo “ znakom (npr. krix = križ, smirc = smirč, odniti = od- 
niti, listi = listi »čitati«, sechićp = šćap) ili za prednaglasnu dužinu 
(dite= dite, glava = glava, ggnizdo= gnjizdd, hrana = hrana, lice 
= lice, mliko = mliko). Takvo je bilježenje dopuštalo da se sasvim 
jasno razlikuju Kašićevi primjeri poput liig, a = lag, lugč »pepeo« i 
lug = lag »šuma«, imenica dan, na = ddn, dćna i particip ddn, na, 
no = dan, dana, dano, osobna zamjenica tf = ti i pokazna zamjenica 
ti, ta, to = ti, t6, t6 »taj, ta, to«, listi = listi »čitati« i listi = listi »pe- 
njati se«, dim = dim »kažem« i dim = dim itd. Zašto je takav način 
bilježenja akcenata Kašić promijenio u svojoj gramatici, teško je re- 
ći Ali bez obzira na to činjenice pokazuju da hrvatski leksikografi 
od samoga početka svoga rada nastoje dati što potpunije podatke o 
domaćim leksemima. A to je odlika svih pravih leksikografa. 

Na osnovi iznesenoga možemo konstatirati da su u posljednjim 
godinama 16. stoljeća Hrvati imali dva samostalna rječnika. Jedan 
je (Vrančićev Dictionarium) objavljen tiskom, dok je drugi (vjerojat- 
no Kašićev) ostao u rukopisu i bio donedavna nepoznat. 

Sedamnaesto stoljeće 


Prva hrvatska tiskana gramatika 


Kao što je Šibenčaninu Faustu Vrančiću osigurano dostojno mje- 
sto u povijesti hrvatske leksikografije, jer je tiskom objavio prvi hr- 
vatski rječnik, jednako je tako dolično mjesto u povijesti hrvatske 
gramatičarske literature osigurano Pažaninu Bartolu Kašiću kao 
piscu prve hrvatske tiskane gramatike. Kašićeva gramatika nosi 
naslov Institutionum linguae illyricae libri duo ili, skraćeno, Insti- 
tutiones linguae illyricae, a objavljena je u Rimu 1604. godine. Kad 
usporedimo taj naslov s naslovom Vrančićeva rječnika (Dictiona- 
rium quinque nobilissimarum Europae linguarum Latinae, Itali- 
cae, Germanicae, Dalmatiae (sic!) et Ungaricae), vidimo razliku u 
imenovanju hrvatskoga jezika: u jednom je jezik, što ga nazivamo 
hrvatskim, označen sa illyricae, a u drugome sa dalmaticae. Poslje- 
dica je to oživljavanja klasične antike, kad se za kopneno područ- 
je od istočne obale Jadrana prema istoku uskrisuju nazivi rimskih 
provincija Dalmacije i Ilirika. Tada, poglavito u okvirima katoličke 
obnove nakon Tridentskoga koncila, u latinski pisanim tekstovima 
prevladava izraz Illyrice umjesto Dalmatice odnosno Sclavonice. Ali 
već od sredine 15. stoljeća nailazimo na potvrde u kojima se izričito 
izjednačuje natio Illyrica s natio Dalmatica seu Sclavonica. A da ne 
bude nikakve dvojbe o kojemu se području radi, najbolje pokazuje 
odluka Svete Rote (vrhovnoga sudišta Svete Stolice od 10. prosin- 
ca 1655.) gdje se kaže da je Dalmatia seu Illyricum »onaj prostor 
zemlje kojim se obuhvaćaju Dalmacija, Hrvatska, Bosna i Slavoni- 
ja i opća poraba razumije pod Ilirikom samo te pokrajine« (Kati- 
čić 1988., 681.). Nazivi dakle pokazuju da se nalazimo u trokutu 
izjednačivanja u nekoliko pravaca: Dalmacija je, kao što se vidi iz 
spomenutoga dokumenta Svete Rote, izjednačena s Ilirikom, ne- 

gdje se drugdje Dalmacija izjednačuje sa Slavonijom (Dalmatica seu 
Sclavonica), Slavonija s Ilirikom itd. Budući da postoji već ranija 
potvrda Dubrovčanina Ludovika Crijevića Tuberona (1450.-1527.) 
daje u Dalmaciji (tj. u toj nekadašnjoj antičkoj Dalmaciji) »poglaviti 
dio Hrvatska« (Katičić 1988., 68.), onda je jasno nekoliko činjenica 
od kojih neke valja istaknuti. Prvo, jasno je zašto sve gramatike 
hrvatskoga jezika i druga jezikoslovna djela (rječnici, slovopisi, ras- 
prave, prijevodi), najprije pisana latinski, a onda i hrvatski od Bar- 
tola Kašića na samome početku 17. stoljeća do druge polovice 19. 
stoljeća nose, kao što će se vidjeti, ilirsko ime. Zanimljivo je također 
da se ilirsko ime jezika rabi čak dosta dugo pošto je 1843. godine 
bilo zabranjeno. Za razliku od toga, u djelima koja nisu bila pisana 
latinskim jezikom, rabi se ime slovinski. Spomenuto se ime rabilo i 
za svu bogatu ćirilometodsku pismenost, odnosno za svu pismenu 
tradiciju hrvatskih glagoljaša. 

U skladu s iznesenim postaje jasno zašto npr. Jakov Mikalja na- 
slov svoga rječnika Blago jezika slovinskoga prevodi na latinski sa 
Thesaurus linguae illyricae, a u samome rječniku ime »Hrvat« pre- 
vodi sa »Illuricus, Croata«. Tako su postupali i ostali hrvatski gra- 
matičari i leksikografi sve do 19. stoljeća. »Cim sebi predočimo sliku 
te duge i čvrste tradicije ilirskoga jezika i konkretnoga sadržaja što 
ga je taj naziv bio dobio do tridesetih godina prošloga stoljeća (...) 
prestaje biti neobično što je tada svatko znao što se misli kad se 
govori o ilirskom jeziku« (Katičić 1988., 676.). I dodao bih: jednako 
se tako znalo što znači termin slovinski (bez obzira na to što se gdje- 
kad, zabunom, pojavljivao i naziv slovenski. 

Iz ovoga slijedi da se na samome kraju 16. stoljeća pojavljuje pr- 
vi hrvatski tiskani rječnik, a na samome početku 17. stoljeća prva 
hrvatska tiskana gramatika. To pokazuje da se nakon glagoljaškoga 
razdoblja promijenio pristup književnomu jeziku jer se od grčko- 
—slavenskoga »nikakva teorijskoga razmišljanja o tekstovima ako 
su oni dobri« počelo razmišljati na latinsko-slavenski način — pisa- 
njem gramatika (Damjanović 21984., 63.). 

U stručnoj je literaturi već više puta naznačeno da svaka gra- 
matika, pa čak i kad je prva, dolazi nakon tekstova. Zato je pojava 
Kašićevih Institutiones osobito važna kao neposredno svjedočanstvo 
o odnosu prema jeziku onodobnih tekstova. 

U gramatici općenito pa i u gramatici protureformatora 17. sto- 
ljeća iskazivao se prvenstveno odnos prema pisanomu jeziku, jeziku 
knjiga. Štoviše, običaj je bio da se u književnim nelatinskim teksto- 
vima pronađu oblici koji bi odgovarali adekvatnima u propisanim la- 

tinskim gramatikama. Zato Kašićeva gramatika nije prikaz nekoga 
konkretnoga organskoga govora (čak ni govora rodnoga mu Paga), 
nego opis onih književnih stilizacija koje su se u hrvatskoj književ- 
nosti razvile prvenstveno na čakavskoj i štokavskoj osnovici. Osim 
čvrstoga čakavskoga temelja koji se najbolje razabire u primjerima 
nesumnjivih čakavizama, kao npr. vavik, vazeti, s manom, človik, 
gljedaš, te fonološkoga inventara bez fonema dž i đ (meju, sprova- 
jam, hoju “hođu, hodim') ima u Kašića mnogo primjera štokavske 
stilizacije, odnosno paralelnoga navođenja čakavskih i štokavskih 
likova, kao što su ča i što, zač i zašto, bil i bio, ljubil i ljubio, Dsg. slu- 
gi i sluzi, Gpl. vrimen i vrimena, nebes i nebesa, Ipl. golubimi i go- 
lubima itd. Ono pak što je povezivalo obje dijalekatske osnovice jest 
ikavizam kao »orijentacija prema cjelini prostora« (Katičić 1981.) i, 
u dobroj mjeri, akcentuacija. Zato među Kašićevim primjerima na- 
lazimo samo ikavizme človik, cvit, dite, hljib, vitar, vrime i dr. Što se 
pak akcentuacije tiče, treba reći da je Kašić osobito isticao važnost 
naglaska i potrebu da se točno zabilježi jer je naglasak »quasi anima 
vocis«. Radi toga je u svojoj gramatici nastojao što bolje prikazati 
naglasni sustav. Unatoč nesavršenu bilježenju može se konstatirati 
da je Kašić dobro opisao starohrvatski tronaglasni sustav. Iz njego- 
va se opisa jasno vidi da je naglašivanje koje »naučava kao ilirsko po 
mjestu akcenta staro, neprebačeno, dakle čakavsko« (Katičić 1981., 
30.). Drugačije nije ni moglo biti jer je tada mladi Kašić nosio u sebi 
naglasni sustav rodne mu čakavice. Međutim, sam inventar nije se 
znatnije razlikovao od susjednih štokavaca. Razlika je bilo u središ- 
njemu dijelu svake tadanje gramatike, tj. u opisu morfologije. Tu je 
Kašić pod utjecajem latinske gramatike »u opisu specifičnih ilirskih 
padeža ostao pri improviziranim zapažanjima« (Katičić 1981., 49.), 
navodeći katkada oblike za koje bi se teško moglo pretpostaviti da 
su se nalazili u hrvatskim pisanim tekstovima. Sličnih postupaka 
ima i u opisu glagola (unoseći među paradigmatske obrasce optativ 
i konjunktiv). Ali unatoč određenim konstruktima nedvojbeno je da 
se Kašić čvrsto oslanja na stanje koje nalazi u tadanjim tekstovima 
te da nam stoga mnogi oblici pokazuju svoju živost. Tako doznajemo 
da je npr. imperativni oblik glagola bio i u 17. stoljeću jednak za 2. 
i 3. osobu jednine: napravi ti i napravi on, odnosno imenuj ti i ime- 
nuj on itd., što se u nekim molitvama sačuvalo do danas. Slično je i 
s prijedlozima, kao bez (brez), cić(a), do, k(a), o, od, meju (= među), 
na, po, pod, pri, priko, protiva, radi, u, uz, van (= izvan), za. Nizanje 
morfoloških i drugih podudarnosti s onodobnim tekstovima samo 
bi potvrdilo spoznaju da su Kašićeve Institutiones zapravo veoma 
uspjelo ugramaćivanje jezika Kašićeva vremena s onim prostorom 

koji najvećma pripada jugoistočnomu kompleksu hrvatske književ- 
nosti. To je naslijeđeno stanje i, prema tome, u pogledu izbora di- 
jalekatskih osnovica nema nikakvih novina. Pravac se razvoja ipak 
može naslutiti: u čakavskim je tekstovima postotak štokavskih crta, 
poglavito »bosanskih«, veći nego u prethodnome periodu. Stoga je 
razumljivo što u Kašićevoj gramatici ima već spomenutoga para- 
lelnog navođenja, a gdjekad su štokavski likovi stavljeni na prvo 
mjesto (npr. scto uel ca, tj. što odnosno ča). 

Štokavska će stilizacija biti još prepoznatljivija kod Kašića kad 
bude prevodio Bibliju, rukopisno završenu već davne 1625., a ti- 
skom objavljenu tek nedavno 1999. godine. Sreća je da je u Kašićevo 
doba objavljen njegov Rimski ritual (1640.), djelo koje je, zajedno s 
ostalima, kao potez katoličke obnove, bilo namijenjeno govornicima 
u primorskome zaleđu i u Bosni. Otud Kašićeva orijentacija prema 
jeziku što ga je nazvao »bosanskim«, osobito u drugoj fazi svojega 
djelovanja. Za naše je razmatranje taj Kašićev pomak važan jer se 
njime potvrđuje raznolikost jezične situacije unutar jugoistočnoga 
kompleksa hrvatske književnosti. »Jur dakle — navodi Kašić — ako 
ja bosanski upišem ove riči (poslao sam, učio sam, rekao sam ili ta- 
ke ine), ne branim zato Dalmatinu našemu da on ne obrati na svoj 
način iste riči ter reče: poslal sam, učil sam, rekal sam ni manje 
Dubrovčaninu da ne reče: poslo sam, reko sam. Ali gdje ja upišem 
što ili šta, ne branim Dalmatinu da on reče ča.« Pri iskazivanju te 
raznolikosti Kašićev je postupak u svim djelima isti: on uvijek želi 
prezentirati onaj hrvatski književni izraz koji je, po njegovu mišlje- 
nju, bio najbliži najboljemu, kako bi ga razumjelo što više hrvatskih 
govornika. Kašić smatra da treba pisati onim tipom jezika koji je 
»najopćeniji i koga može svak lašnje razumiti«. A to su već sasvim 
jasni koraci prave jezične standardizacije. Zato je razumljivo što će 
za Kašićevom gramatikom često posezati leksikograf i gramatičar 
Jakov Mikalja sredinom 17. stoljeća, pa franjevac bosanskohercego- 
vački Lovro Šitović Ljubušak, odnosno štokavski gramatičari iz Du- 
brovnika Ardelio Della Bella početkom 18. stoljeća i Franjo Maria 
Appendini početkom 19. stoljeća, a Vjekoslav Babukić i Antun Ma- 
žuranić u doba hrvatskoga narodnoga preporoda. Stoga se s pravom 
može reći da su dobri temelji hrvatskoj gramatičarskoj literaturi 
bili položeni već na samome početku 17. stoljeća, a time i hrvatskoj 
jezičnoj standardizaciji. U tim je temeljima Bartol Kašić položio prvi 
kamen, postao »ocem hrvatske gramatike« ne samo zato što je »prvi 
gramatičar hrvatskoga jezika, nego je bitno zacrtao i pristup njego- 
vu opisu i osnovna načela njegovu normiranju« (Katičić 1981., 96.). 

Jezik ozaljskoga književnoga kruga 


O jeziku pisane riječi na sjeverozapadu Hrvatske već je bilo go- 
vora. Međutim, to je samo jedan dio onoga dijela problema koji se 
odnosi na to područje. Cjelina je u sjeverozapadnome kompleksu 
mnogo složenija jer je iz ranijih razdoblja naslijeđeno nekoliko razli- 
čito dijalekatski stiliziranih tipova književnoga jezika. 

To je, ponajprije, najstariji hrvatskoglagoljski tip stilizacije knji- 
ževnoga jezika koji vuče svoje korijene još od početka slavenske 
pismenosti. Radi se o jeziku liturgijskih tekstova čija je osnovica 
bila hrvatska redakcija crkvenoslavenskoga jezika sa znatnim ča- 
kavskim natruhama. Taj se jezik kasnije rusificira, poglavito djelo- 
vanjem Rafaela Levakovića. Polazeći, naime, od pretpostavke da je 
ruskoslavenski jezik ishodišni svim slavenskim jezicima, Levaković, 
pod utjecajem ukrajinskih grkokatolika, uvodi rusku redakciju cr- 
kvenoslavenskoga jezika u knjiški repertorij hrvatskih glagoljaša. 
Tako postupa u svojim djelima Nauk krstjanski (1628.), Azbukivid- 
njak slovinskij (1629.), odnosno pri redigiranju misala što ga naziva 
Missal rimskij va jezik slavenskij 1631. godine i Casoslovs rimskij 
slavinskim čzikom 1648. godine. Ta su djela postala uzorkom više- 
godišnjega rusko-hrvatskoga hibrida i bila velikom prekretnicom u 
dotadanjem njegovanju jezika hrvatskoglagoljske baštine. 

Teza o »ruskom« jeziku kao slavenskom prajeziku nalazit će odje- 
ke kod pojedinih hrvatskih jezikoslovaca puna dva stoljeća, ali će 
ipak ostati nekako po strani: ili će se ograničiti na krug onih koji su 
se, poput Levakovića, brinuli o glagoljaškim knjigama i njih rusifi- 
cirali (npr. Matej Karaman i Matej Sović), ili na krug onih kojima 
ta spoznaja ne će smetati pri korektnom opisu jezika hrvatske knji- 
ževnosti (npr. Juraj Križanić). Proći će dugo vremena da se jezik 
glagoljaških knjiga vrati na stanje prije rusifikacije, ali zbog sasvim 
određene uske namjene takva štiva povratak izvorištu više ne će 
imati gotovo nikakva utjecaja na opći jezični tok jezičnoga razvoja. 

Drugi tip stilizacije književnoga jezika u sjeverozapadnoj Hr- 
vatskoj njegovala je skupina pisaca oko Petra Zrinskoga (Katarina 
Zrinska, Fran Krsto Frankopan, Ivan Belostenec, Juraj Ratkaj). 
Kako je grad Ozalj bio tada sjedište Zrinskih, spomenuta je skupina 
poznata u stručnoj literaturi kao ozaljski književnojezični krug (o 
tome opširnije Vončina 1968. i 11973.). 

Koliko je god čakavsko stanovništvo bilo većinsko na velikaškim 

posjedima Zrinskih i Frankopana, pa prvotni zapisi s toga područja 
predstavljaju čakavsku stilizaciju književnoga jezika, istina je ipak 

da su sudionici ozaljskoga kruga u 16. stoljeću (npr. spomenuti Ni- 
kola Dešić u Raju duše) i u 17. stoljeću upotrebljavali jedan opći 
književni jezik, književnu koine. Osnovica tom jeziku nije bila samo 
čakavska stilizacija nego trodijalekatna, tj. s naporednim elemen- 
tima i čakavskoga i kajkavskoga i štokavskoga narječja. Radi se, 
prema tome, o jednom tipu hibridnoga jezika koji je mogao funkcio- 
nirati zato što su mnoge razlike između pisanih narječnih stilizacija 
bile takve da su se mogle zanemariti pri nesmetanu prijenosu oba- 
vijesti. Pri takvu stanju stvari, kad su se akcenatski sustavi (ionako 
neskloni promjenama) u mnogočemu podudarali i kad je npr. velik 
dio morfologije bio gotovo jednak u sva tri pisana narječja, razlike 
su se, osobito fonološke i leksičke, iskorištavale većinom u stilistič- 
ke svrhe i na taj način integrirale u sustav. Time se, doduše, izbor 
mogućnosti proširio, ali nije dovedeno u pitanje funkcioniranje su- 
stava jer se najčešće radilo o leksičkim morfemima koji su ionako 
podložniji promjenama, a i brojem su neograničeni. 

Za razliku od toga površinskoga nemira matica se jezika ipak 
ustaljivala. Glavni se tok postupno povezivao u čvrst lanac jezičnih 
jedinica koje su bile zajedničke sjevernočakavskim i južnočakav- 
sko-štokavskim sustavima, kao što je npr. zamjena s i & (odnosno 
2 »šva«) vokalom a u riječima tipa dan i san, posvemašnja prevlast 
ikavizma (lipo tilo) nad sjevernočakavskom ikavsko-ekavskom za- 
konitošću (lipo telo, belo mliko) i dr. Taj je dijalekatni tip zajedno 
s kajkavskom komponentom stvarao osnovicu za jezični amalgam 
sjeverozapadnoga književnojezičnoga kompleksa. Time se čakavski 
književni izraz, koji je dotada povezivao sjever i jug, utapao u što- 
kavsku ikavsku većinu prepuštajući sve više veznu ulogu štokavskoj 
književnoj stilizaciji. To je za pisane tekstove s čakavskom prevlasti, 
s gledišta njegove funkcije u prošlosti, značilo uzmak, ali s gledišta 
sjedinjavanja dijalekatski različito stiliziranih tipova književnoga 
jezika svakako napredak jer je ojačavao put standardizaciji na cje- 
lokupnom području. Istina je da je čakavski udio u književnojezič- 
noj stilizaciji bio i nadalje znatan i prepoznatljiv, ali je jednako tako 
rado prihvaćao i zatim držao svojima mnoge odlike jezika i grafije 
uobičajene dotada u kopnenom dijelu hrvatskoga prostora. Na tom 
se putu među prvima javlja rođeni Istranin Franjo Glavinić koji 
najveći dio svoga vremena provodi na Trsatu i objavljuje nekoliko 
knjiga. Jedno od njegovih najboljih djela je Četiri poslidnja človika 
(Venecija 1628.) u kojem čitamo (34): 


Kukudril jest kačka nika ka u vodi i na zemlji pribiva. Kad godir 
na zelenoj otvorenimi usti zaspi travi, ptičica nika imenom Cro- 

chiles, ka jest neprijatelj, ulize u njega skroz usta ter s kljunom i z 
nohti sva nutarnja razdere njegova i tako vmori ga. 


Već se iz ovoga odlomka može vidjeti da Glavinić ne piše jezikom 
samo jedne dijalekatske i književne sredine. Međutim, on i hoće, 
kako piše u Cvitu svetih (1628.), »ne jednoj državi, nego i većim... 
ugoditi«. 

Mnogo se bolje međudijalekatsko prepletanje razabire u tada naj- 
poznatijem djelu pisaca ozaljskoga kruga, u Adrijanskoga mora si- 
reni Petra Zrinskoga. 

U predgovoru toga djela piše (35): 


Pače niti se trsim ž njim skupa poredice cilj izgoditi, nego za njim 
upućujem i ravnam delo moje, ko akoprem je malo, ali velikoga i 
slavnoga spomenutja budući, naklanjam vam hrabreni vitezovi, 
domoslavni hrvacke i primorske krajine branitelji i čuvari. A to 
iz trih zrokov: prvi, da svit vidi kakove sini i viteze ov naš orsag 
zdrži, redi i poštuje; drugi, da se mi u slavna ova dila kako u zr- 
calo nagljedajući poznati moremo; treti, zato da se sa mnom diče 
i raduju ostanki onih kojim priđi z banom Zrinskim Mikloušem 
hrabreno, čestito i vridno večnu krunu u nebesih zadobiše. 


Ta je knjiga zbog etičko-moralnog dijela Opsada sigecka i ljubav- 
no-idiličnih pjesama slavljena od čakavskoga Senja do štokavskoga 
Dubrovnika ne samo zbog tematike (obrana od neposredne turske 
opasnosti) nego i zbog bliskosti književnoga jezika u kojemu ima 
mnogo elemenata govornoga jezika. Uostalom, takvu se tipu jezika 
široke osnovice upravo i teži. Ali zacijelo je najveći prilog trodija- 
lekatnom jeziku ozaljskoga kruga dao leksikograf Ivan Belostenec 
svojim velikim, gotovo enciklopedijskim rječnikom latinsko-hrvat- 
skim i hrvatsko-latinskim pod naslovom Gazophylacium seu lati- 
no-illyricorum onomatum aerarium, odnosno Gazophylacium illy- 
rico-latinum (izdan 1740. godine). 

Riječ gazophylacium objasnio je sam Belostenec kao »kinčena ko- 
mora, hiža, ali mesto gde je spravljen kinč«, dakle kutija u kojoj se 
sprema nakit. U tom su rječniku latinske riječi protumačene prven- 
stveno kajkavskim ekvivalentom: 


canicularis = pesji 
caniformis psu spodoben 


caninus pesji 

canis pes 

cano popevam 

cantabilis pevni, kaj se more popevati, popevan, spopevan 

Pored toga kajkavskoga izraza nalazi se vrlo često kakav kontak- 
tni sinonim (npr. pun dobitka ili hasne, pagadur ili komornik, ljuc- 
tva ali puka veliko shodišče). Ali i više od toga: u rječniku se Ivana 
Belostenca mogu sresti čakavski leksemi, označeni sa D. (= dalma- 
tice: npr. doticanje prema kajkavskom dotikanje, čaša prema kupa ili 
pehar, likar prema vrač ili vračitel, ali i bez takve oznake, kao maša 
»misa«, mašnik i dr.) i, u manjoj mjeri, štokavski, označeni sa Scl 
(= sclavonice), odnosno Turc.Scl. (= turcico-sclavonice: npr. bur- 
mut prema duhan u prahu, mejdan prema polje ili ravnica). Možda 
to najbolje ilustrira podatak iz drugoga, hrvatsko-latinskoga dijela 
rječnika gdje se nalaze zamjenice kaj, ča i što kao ekvivalenti latin- 
skoj zamjenici quid. Sve to pokazuje da se u Belostenčev Gazofilacij 
— namijenjen u prvome redu školstvu (tako se prevode primjeri iz 
djela Ciceronovih, Plautovih, Plinijevih, Virgilijevih, Ovidijevih, Lu- 
krecijevih, Terencijevih i dr.) — slilo leksičko blago najvećim dijelom 
iz tzv. uže Hrvatske, ali i iz hrvatskoga priobalja i Slavonije, dakle 
upravo sve ono na što se, već stoljećem, odnosi naziv illyrice. Stoga 
je jasno zašto je Belostenec uključivao u svoj rječnik nekajkavske ri- 
ječi iz onih vrela za koja je smatrao da pripadaju istomu književnom 
jeziku, kao što su npr. bili rječnici Fausta Vrančića i Jakova Mikalje. 
Njegova »tehnika kontaktnih sinonima, koju su kao sredstvo nadra- 
stanja dijalekatnih razlika proklamirali osobito hrvatski protestant- 
ski pisci i Franjo Glavinić, doista je, dakle, autorom Gazofilacija do- 
segla svoj vrhunac« (Vončina 21973., XXII.). 

Takva se koncepcija književnoga jezika zrcali u djelima svih »oza- 
ljaca«, Petra Zrinskoga i Frana Krste Frankopana ponajprije. Tako 
je iu Frankopanovoj pjesmi (36): 


Srce žaluje da vilu ne vidi 


Vi loze zelene, vi polja cvatuća, 

vi zdenci, potoki i voda tekuća, 

deh, skaž'te smilenje 

vrh tužno, žalostno to moje živlenje. 
Drugi se raduju u vašoj liposti 

ja pak vdil tugujem u strašnoj žalosti, 
a pomoć ne vidim 

neg kot praznu maglu ufanje naslidim. 
Aj neverna srića, s tim li jesi dična 
da činiš trpiti prava za krivična! 
Vsako svoj cil ima, 

neg moje trplenje smilovanja nima. 

Ako je zbog rima bilo potrebno, a gdjekada jest, onda se slagalo 
ima sa nima, vidim sa naslidim, ali i izvan toga, kao neverna srića. 
Takav jezik pisaca ozaljskoga kruga predstavlja ojačani produžetak 
ideja što su ih ojeziku knjiga imali mnogi raniji naraštaji, čak i onda 
kad su bili različitih vjerskih uvjerenja. To znači da vjerski pokreti 
nisu na prostorima sjeverozapadne Hrvatske nikada bitno promije- 
nili odnos prema književnomu jeziku: trodijalekatnost predstavlja 
konstantu bez obzira na promjenjivost dijalekatne osnovice ili koli- 
čine udjela pojedinoga narječja. Hrvatska je tada bila premala da se 
ne bi obazirala na književni izraz svakoga svoga dijela. 

U tom sklopu postaje jasniji postupak Jurja Križanića koji je u 
svojoj gramatici nastojao hrvatsku koncepciju o književnome jeziku 
maštovito prenijeti na sveslavensku situaciju. Tek se u prošlom sto- 
ljeću doznalo daje Juraj Križanić 1665. godine u dalekomu Tobolsku 
napisao veliko panslavensko djelo Gramatično izkazđnje ob ruskom 
jeziku (Gramatički prikaz o ruskom jeziku). U tom je djelu Križanić 
prikazao svoj tip općeslavenske gramatike na osnovi njemu pozna- 
tih podataka iz mnogih slavenskih jezika. Budući da je u gramatici 
označivao čime divergira pojedini slavenski jezik od njegova općeg 
tipa, označivao je također čime odstupa hrvatski književni jezik. U 
takvim je slučajevima zapisivao npr. »po herv&tsku«, »po hervat- 
skoj jezičnoj otmine«, »Hervati govorćt«, »Hervati izrikajut« i sl. 
Kad se to sabere i potraže hrvatski tekstovi kojih jezik u najvećem 
stupnju odgovara Križanićevu opisu, onda je nesumnjivo da se radi 
o jeziku što su ga njegovali školovani ljudi na posjedima Zrinskih 
i Frankopana, tj. o književnom trodijalekatnom jezičnom hibridu 
kakav se u 17. stoljeću rabio na dijelu sjeverozapadnoga komplek- 
sa hrvatske književnosti. Na to upućuje npr. refleks staroga glasa: 
»jata« u i i e (nikada u je), zadržavanje završnoga —l u svih imenica 
i pridjeva, izostanak promjene k, g, h u c, z, s, stari troakcenatski 
sustav, izjednačivanje vokativa s nominativom, genitiv množine na 
nulti morfem, pridjevska deklinacija u množini na —ih (G), im (D), 
—imi (1), uporaba sufiksa —ec mjesto —ac itd. Uostalom, sam Križanić 
upozorava, kad je o akcentuaciji riječ, da se (citat pretočen u suvre- 
meni jezik) »jedino u hrvatskom izgovoru čuju pravilni naglasci, 
svojstveni izvornoj slavenskoj rečenici. A to ne svugdje nego samo 
između rijeke Kupe i Une: na području grada Bihaća, a osobito oko 
Dubovca, Ozlja i Ribnika«, kamo se pred najezdom Turaka sklonilo 
hrvatsko plemstvo. 

Jako je Križanićeva gramatika postala poznata gotovo dva stolje- 
ća pošto je napisana, tek se u naše vrijeme ocjenjuje njezina prava 
vrijednost. Za nas je dragocjena jer se sada može reći da su u 17. 

stoljeću imali Hrvati dvije gramatike (Kašićevu i Križanićevu). Na 
taj je način jedan i drugi kompleks hrvatske književnosti dobio svoj 
gramatički opis. Ako se ti opisi poklope kao kružnice na točkama 
gdje prestaju razlike, zajednički im dio postaje veći nego što se obič- 
no misli jer se in ultima linea ipak radi o jednom književnom jeziku 
kojega su regionalni tipovi zasnovani na tri dijalekatske stilizacije u 
kojima on funkcionira kao književni jezik. Osim toga, sada se može 
reći da je ozaljski književnojezični krug imao ne samo svoje pisce 
i leksikografe nego u Jurju Križaniću i svoga gramatičara. Istina, 
Križanićeva gramatika jezika ozaljskoga kruga nije napisana za vri- 
jeme autorova boravka na posjedima Zrinskih i Frankopana, niti je 
bila objavljena kao zasebno djelo. Pisana je, kako rekosmo, u rusko- 
me progonstvu, u Tobolsku, i ugrađena je u međuslavenski jezični 
mozaik. Ali kad se ona iz toga mozaika izvuče, dobivamo normalnu 
gramatiku hrvatskoga jezika iz 17. stoljeća (Moguš 11984.). Štoviše, 
Križanićeva hrvatska gramatika sadržava neke opise kojih nema 
u Kašićevim Institutiones (npr. o fonemskoj distribuciji, o morfem- 
skom razlikovanju živo-neživo kod imenica muškoga roda, o kon- 
gruenciji i dr.). Zbog tih se tananih filoloških zapažanja i njihovih 
točnih opisa može reći da Juraj Križanić nije, doduše, prvi hrvatski 
gramatičar, ali jest pravi. 

Umjesto da ozaljski krug nastavi svoju djelatnost, razvoj je usko- 
ro krenuo sasvim drugim tokovima: pogubljenjem hrvatskih velika- 
ša Petra Zrinskoga i Frana Krste Frankopana nestalo je onih koji 
su perom i imetkom stvarali ozaljski krug i širili njegove horizonte. 
Prekinuto je tako dotadanje stoljetno organizirano nastojanje da se 
u banskoj Hrvatskoj ostvari poseban tip književnoga jezika koji je 
imao sve šanse da se jednim krakom proširi od Ozlja do Lepoglave 
i Varaždina, drugim do Trsata i Vinodola, »da bi svoje najbolje re- 
zultate doživio u svom zavičaju: između Kupe i Velebita« (Vončina 
11973., 237.) 

Ali ideja o zajedničkom višedijalekatski stiliziranom književnom 
jeziku jedanput ostvarena, ipak se nije mogla potpuno sasjeći u 
Bečkome Novome Mjestu. Istina, put je do njezina eventualnoga 
ponovnoga oživljavnja bio sužen, a hod veoma usporen. Naime, ne 
samo da je nestalo glava ozaljskoga kruga, nego je za dugo vreme- 
na nestalo i materijalne podloge za bilo kakav kulturni projekt jer 
su imanja na posjedima Zrinskih i Frankopana u velikoj mjeri bila 
razgrabljena ili uništena. Ali unatoč teškim prilikama, koje su bile 
pogoršane i neposrednom turskom opasnošću, misao o zajedničko- 
me jeziku u tom dijelu Hrvatske probijala je sebi put. To se odrazilo 
u djelovanju čak i najkajkavskijega kajkavca 17. stoljeća, kao što je 

bio Juraj Habdelić. A kad je turski pritisak popustio, na scenu je s 
ponovnom »ozaljskom« idejom stupio Senjanin Pavao Vitezović, i 
za vrijeme svoga boravka u Senju i, osobito kasnije, za djelovanja u 
zagrebačkoj sredini. 


*& 


Već sama činjenica da Pavao Vitezović u stihove pretače svoju pje- 
sničku viziju Odiljenja sigetskoga dovoljno govori o njegovu odnosu 
prema Zrinskima. Tu će on, kao što su radili i drugi pisci u predgo- 
vorima svojih djela, objašnjavati vlastite filološke poglede. Ali glav- 
na je nakana što se latio pisanja Odiljenja sigetskoga »najveće toga 
radi da slavni hrvatski jezik naš u tuliko pozabljenje ne dohodi«. A 
u veliko je »pozabljenje« došao nakon najboljih godina »ozaljskoga 
kruga«. 

Što ulazi u sastav toga hrvatskoga jezika, Vitezović navodi na 
početku svog historiografskog djela Kronika, objavljenoga 1696. go- 
dine (37): 


Zato nemojte se čuditi da negdi čtete slovensku, negdi majdačku, 
negdi posavsku, negdi podravsku, negdi pako primorsku, a negdi 
i kranjsku reč budući i ja tako pisane našel sam. I to vse slovenski 
jeziki od kojih vsakoga lipše se pristoji uzeti reči neg od tujega 
kogagoder (...) posudjavati. 


Vidimo dakle da Vitezović smatra sastavnim dijelom hrvatsko- 
ga jezika i sjeverozapadni kajkavski (= slovenski), i jugozapadni 
kajkavski (= majdački), i posavski, i podravski, i čakavski (= pri- 
morski) jer ih je tako pisane (!) nalazio. To je u potpunom skladu s 
njegovom mišlju da ujedinjenje hrvatskih pokrajina ne znači cen- 
tripetalnost samo u zemljopisnom smislu nego i u kulturnom te da 
je političko jedinstvo usko povezano s jezičnim. Zemljama koje se 
oslobađaju turskoga jarma treba pokazati što su bile prije okupacije. 
Isto ih tako valja uputiti da »riči pak vse hrvatske jesu ako ne pov- 
sud općinske«, tj. da se radi o istom jeziku bez obzira na dijalekat- 
ne razlike. Različitost u vokabularu nije nikakav minus. Naprotiv: 
mnogi se jezici diče time da se »većkrat i drugačije jedna reč izreći 
more«. Vitezović je mnogo putovao i vrlo se rano uvjerio da dijalek- 
ti kojima se govori u hrvatskim pokrajinama imaju bogat rječnički 
fond. To su mu potvrdile i listine s različitih strana što ih je čitao 
pripremajući se za pisanje povijesnih djela (Klaić 1914.). Zato je bez 
oklijevanja unosio u svoje tekstove jezične osobine iz dijalekatski ra- 

zličitih književnih stilizacija, ne samo iz čakavskih i kajkavskih nego 
i iz štokavskih. Jednako je tako, sastavljajući svoju Kroniku, mogao 
kao rođeni čakavac bez velikih teškoća »naslidovati većim delom 
Vramca popa« kajkavca, pazeći ipak da se koliko je moguće više pri- 
lagodi jezično veoma osjetljivoj kajkavskoj sredini (Junković 1958., 
108.-109.). Važno mu je samo bilo da bude što manje posuđenica iz 
latinskoga (»dijačkoga«), njemačkoga (»nemškoga«) ili mađarsko- 
ga (»ugerskoga«) jezika koje potiskuju i guše hrvatske riječi, pa su 
mnogi već i zaboravili domaće izraze za pojedine pojmove. Nasrtaj 
tuđica, po Vitezovićevu mišljenju, rađa još veće zlo: koči prirodnu 
potrebu da se u vlastitom jeziku pronađu tvorbe koje bi odgovarale 
novim sadržajima. Jezik na taj način prestaje biti produktivan, ne 
cirkulira njime normalan tijek u kojem je obavijest stvaralački akt, 
ali i poticaj za novo stvaralaštvo. 

Dakako, zajednički jezik, sposoban da sačuva svoj izraz, upotre- 
bljiv u svim oblastima života, treba imati zajedničku i dobro uređe- 
nu ortografiju. Naime, od samoga je početka svaki pokušaj uvođenja 
latinice za hrvatske tekstove nailazio na prepreku koju je trebalo 
savladati: kako grafiju, izraslu na fonološkom sustavu jednoga ro- 
manskoga jezika (latinskoga), prilagoditi sustavu jednoga slaven- 
skoga jezika. Rješavanje je tog zadatka potrajalo, kao što se iz ovoga 
pregleda vidi, stoljećima, sve do Vitezovića koji također konstatira 
daje »dijački aliti latinski abcdar nezadovoljan s 23 svojimi litera- 
mi aliti slovmi« za hrvatski jezik, pa unatoč ranijim prijedlozima za 
reformu grafije »vsaki po svojoj volji i prez reda piše«. Koncepcija 
njegove grafijske reforme počiva na spoznaji da svaki fonem treba 
da ima samo jedno slovo, i to uvijek isto. Takva je koncepcija već bila 
isticana, ali nikada nije dokraja provedena. U tadanjoj velikoj neu- 
jednačenosti i nedosljednosti Vitezović se vraća izvoru: slavenskom 
pismu koje su poznavali »stari Hervati, s. Jeronim i ostali«, a to je 
glagoljica. Shvativši bit glagoljskoga pisma, Vitezović je počeo po- 
stupno, od djela do djela, odbacivati dvoslove i troslove, da bi u djelu 
Plorantis Croatiae saecula duo (Zagreb, 1703.) upozorio na čvrst 
monografemski sustav što ga je za »voces Croaticas« bio iznio u (na 
žalost) izgubljenome radu Ortographia Illyricana. To je sustav: 


€ za č (umjesto tadašnjih cs i £s); 
c'zać(mj.chity); 
c+i,e,4,0,u =cq 

l za] (mj. lj, ly, gl); 

n? zari (mj. nj, ny, gn); 
zzaž(mj.shix). 

U tom su sustavu dvije stvari jasne. Prvo, proveden je osnovni 
princip: jedan fonem jedan grafem. Drugo, »meki« fonemi (ć, /, rt) 
imaju neki znak iznad slova (c', l, n?), a »tvrdi« (č, ž) ispod slova (c, 
2). Takvu grafijsku sliku glasovne iznijansiranosti nije dotada nitko 
pokazao. Vitezović je učinio samo jednu iznimku: vokalno r označu- 
je sa yr (dakle sa dva znaka). Međutim, tu se Vitezović nije mogao 
poslužiti zarezom ispod slova r kao kod palatala jer mu je zarez bila 
oznaka za umekšavanje, a to je baš obrnuto negoli kod vokalnoga r. 
Takva su rješenja značila suprotstavljanje tradiciji, navikama uko- 
rijenjenima i na sjeveru i na jugu hrvatskih zemalja, osobito navi- 
kama za Vitezovića nove kajkavske sredine koja se polako počela 
priklanjati grafijskoj reformi zagrebačkoga biskupa Petra Petretića. 
Formalno ne odbacujući Petretićevu reformu, koja zapravo slijedi 
mađarski način pisanja, Vitezović iznosi svoje originalne prijedloge, 
smatrajući ih najboljima. Upravo zato takvim znakovljem — modi- 
ficirajući samo ri u n' piše svoj veliki latinsko-hrvatski rječnik Lexi- 
con latino-illyricum. Dosljednost kojom je Vitezović provodio prika- 
zani način pisanja pokazuje njegovo čvrsto uvjerenje da će se ipak 
izraditi tiskarska slova, pa će se njegov rječnik štampati onako kako 
on želi. Velika je šteta što Vitezović nije uspio nabaviti sredstva za 
odlijevanje novih slova te reformiranom grafijom tiskati Lexicon kao 
krunu svoga leksikografskoga umijeća. Tako je njegov rječnik ostao 
u rukopisu. Unatoč tomu, u Vitezovićevu se rukopisnomu rječniku 
najbolje oživotvoruju njegove zamisli o jeziku i grafiji. U jeziku vla- 
da literarna trodijalektalnost: 


Quid...ča, kaj, što 

Quidni...zašto ne, jer ne, zakaj ne 

Quidquid...čagod, štogod, kajgod, štokoli, kajkoli, štogodar 

Quidvis...štokoli, čakoli, kajkoli 

Quilibet...vsaki, svaki, svakoji svakoteri, kimu drago, tkomu 
drago 

Quis...koji, gdo, ki, tko 

Natare... plavati, plivati, pluti 

Nux... orih, orah, oreh. 


Što se grafijske reforme tiče, Pavao će Vitezović ostati poznat po 
dvomu. Nitko prije njega nije predložio tako dosljedan monografem- 
ski sustav na bazi dijakritičkih znakova. Po tomu je direktan prete- 
ča Ljudevitu Gaju i ilircima koji su usvojili iste principe i uspjeli ih 
ostvariti. Zatim, grafijske su reforme na sjeveru i jugu Hrvatske vo- 
đene do tada odjelito. Vitezović, zalažući se za političko sjedinjava- 

nje hrvatskih pokrajina, prvi predlaže ista grafijska rješenja za obje 
sredine. Ta se njegova misao postupno širila po čitavoj Hrvatskoj. 
Zbog svega je toga Vitezović postao jednom od najvažnijih figura u 
povijesti hrvatskoga književnoga jezika u prijelaznim desetljećima 
iz 17. u 18. stoljeće. 


..v 


Učvršćivanje tronarječne stilizacije književnoga jezika 


Dok se sjeverni dio čakavskoga narječja vezivao u 17. stoljeću sve 
više za književnu stilizaciju ozaljskoga kruga i za kajkavce, južna je 
čakavština, mahom ikavska, bila služila kao književni izraz spisa- 
teljskim krugovima čija su se središta nalazila na Hvaru, u Splitu i 
u Zadru. Doduše, u 17. se stoljeću pojavljuju nova čakavska središta, 
ali bi se i ona upravo po jezičnoj osnovici i nadgradnji mogla vezati 
uz bivše jezgre. Po tome bismo kao nastavak hvarske književno- 
jezične tradicije (Hektorović-Lucić-Pelegrinović-Benetović) mogli 
promatrati djelovanje pisca Ivana Ivaniševića s otoka Brača, Andri- 
je Vitaljića s otoka Visa i Petra Kanavelića iz Korčule. Jezik se Iva- 
niševićeve zbirke pjesama Kita cvitja razlikova poklapa s osnovnim 
čakavskim sustavom (38): 


Nu začata jeda nisi 
Kako su se sve začale 
Iubludu i u grisi 

I rojena kako ostale. 
I dojena i hranjena 
I rodila kako žena. 


O čakavskoj bračkoj osnovici svakako govore oblici začata (= 
začeta), začale (= začele), rojena (= rođena), ali ima Ivaniševiće- 
vih stihova, kao što će se vidjeti, koji su znatnije okrenuti prema 
Dubrovniku. Splitskomu se krugu Marulićevu može pribrojiti Jero- 
lim Kavanjin koji u svojoj »velepjesni« Bogatstvo i uboštvo stavlja u 
stihove podatak da je Marulić preveo a Kašić objavio Naslidovanje 
Tome Kempenca: 


Marko a Marul, naš Splićanin 
i u slovinska naša slova 
vridne nauke pukom pravi 

ko otac Kašić nam objavi. 

Novo je čakavsko središte trebao postati Šibenik, ali je Šibenčani- 
na Ivana Tomka Mrnavića, uronjenoga u povijesnu tematiku, lakše 
priključiti zadarskoj tradiciji (Zoranić-Karnarutić-Baraković) ne- 
goli splitskoj. Činilo se da će ovako jaka književna središta, kojima 
treba dodati istarsko-kvarnersku regiju uspjeti osigurati čakavskoj 
stilizaciji primat književnoga izraza i dovesti je u poziciju da preuz- 
me ulogu općehrvatskog standarda. U tom se pravcu i u 17. stoljeću 
kretalo, na primjer, nastojanje Splićanina Matije Albertija koji za- 
govara čakavsku ikavicu, a u reformi se latiničke grafije oslanja na 
Hektorovićeva rješenja »slideći stope naših starih slovućih mužih i 
način pisanja naše bukvice i ćurilice«. Uostalom, čakavskoj je struji 
pripadao i sam početak protureformatorskog djelovanja. Međutim, 
ugled je štokavštine, pored njezine rasprostranjenosti, toliko u knji- 
ževnosti porastao da se njezin utjecaj, poglavito utjecaj književnoga 
Dubrovnika, osjećao u djelima samih čakavskih pisaca s juga. Nema 
čakavskoga pisca južne zone koji o tome nije vodio računa. Spome- 
nuti se utjecaj jasno vidi u stihovima poput Ivaniševićevih kad pita 
vilu: 


Rekoh: Vilo draga i mila 
koja biše, htij mi reći, 
okrunjena ona vila, 

ona vila plemenita 

vridna od krune svega svita. 


Odgovori: Ono je vila 
Dubrovnika, slavna grada, 
ku je kripost ukrunila, 

i dostojno ka nas vlada. 


Što se pak ugledanja na dubrovački jezik tiče, još je jasniji Višanin 
Andrija Vitaljić koji u predgovoru svoga djela Ostan božje ljubavi 
kaže: 


Ali htil sam u ovih pisnih u koliko sam imal poznanja služiti se 
izgovorom dubrovačkim jer mi se je vidilo da ovako izgovarati da- 
ju niku slatkost i niki ugodan i lip način onoj riči, osobito u pisni 
četvaroretkoj od ove varsti. 


I Korčulanin Petar Kanavelić sav je svojim pjesničkim jezikom i 
mnogim temama, poglavito kad je došlo do »trćšnje« 1667. godine, 
okrenut Dubrovniku (Bogišić 1968., 35.—368.). 

U drugih se pak čakavskih stvaralaca nalaze isti motivi kao u 
dubrovačkih pjesnika, najčešće prepjevi psalama Davidovih ili suza 
izgubljenoga sina, da bi neki, kad im je zatrebalo zbog rime, zabo- 
ravili načas na svoju čakavsku ikavicu i silom ijekavizirali blizu u 
blijezu, smrt nemila u smrt nemijela, praviti ću u pravitijeću. Knji- 
ževnici pak čakavskoga sjevera u prvoj polovici 17. stoljeća ili nisu 
značili mnogo, kao npr. Pažanin Ivan Mršić, ili su se strogo držali 
nabožne tematike poput Franje Glavinića, ili su se prihvatili rusifi- 
kacije hrvatskoglagoljskih knjiga poput Rafaela Levakovića. Istina, 
Glavinićev je jezik, trodijalekatno usmjeren, bio dobar potporanj 
za luk kojim se preskakalo Levakovićevo zastranjivanje i nastav- 
ljao razvoj s djelovanjem Senjanina Pavla Vitezovića koje pripada 
već kasnim godinama 17. stoljeća i početnim godinama 18. stoljeća. 
Unatoč dakle određenomu kontinuitetu stanje je stvari ipak bilo 
takvo da čakavsko narječje nije više moglo izdržati konkurenciju, pa 
polako gasne kao samostalan književni izraz. Čakavski najvitalniji, 
iako vremenski ne najzadnji, ostao je zapravo zadarski književni 
krug, odnosno Juraj Baraković kao njegova posljednja važnija knji- 
ževnička figura. Možda upravo jezik Barakovićevih djela, koja su se 
pojavila na početku 17. stoljeća, najbolje ilustrira sudbinu južnoča- 
kavskoga književnog izraza. Za razliku od Zoranićevih Planina čiji 
je tekst prošaran arhaizmima svake ruke, pa i onima koji su, kao 
npr. crkvenoslavenizmi poput rov u značenju »grob« mogli doći — 
zajedno sa Šimunom Kožičićem (koji se nakon glagoljaškoga bisku- 
povanja u Rijeci vratio u Zadar) — sa sjevernočakavskog područja, 
u Barakovićevim djelima, poglavito u Vili Slovinki, arhaizmi su (po- 
put redovitoga prezenta dviže i podviže) prava rijetkost (Brozović 
1979., 27.) 

U gramatičkim je morfemima Baraković okrenut južnočakav- 
skom i štokavskom sustavu, njegov je tekst ujednačeniji, organizira- 
niji, blizak podjednako čakavskom i štokavskom čitaocu. Stoga nije 
čudo što su mu se djela izdavala gotovo kroz čitavo 17. stoljeće, pa i 
u prvim desetljećima 18. stoljeća, tj. i onda kad je književna produk- 
cija na čakavskom jugu već bila zamirala. Kroz čitavo 17. stoljeće 
slabi polako čakavska stilizacija kao jezik književnosti, ponajprije 
na južnom dijelu, jer se i rođeni čakavci priklanjaju zapadnom, ikav- 
skom tipu štokavštine. Tako je ikavska štokavština pomalo postaja- 
la na kraju 17. stoljeća i u prvoj polovici 18. stoljeća općeprihvaćen 
književni izraz većine bivših čakavskih središta, pa i tako izrazitih 
kao što je bio Marulićev Split. Orijentacija prema tom tipu štokav- 
štine počela je zapravo već drugom fazom Kašićeva rada u skladu s 

praktičnim načelom katoličke obnove da podloga književnom jeziku 
bude najraširenije narječje. Zato Kašić piše gramatiku »ilirskoga« 
jezika (Institutiones linguae illyricae) smatrajući, u skladu s tada 
uobičajenim mišljenjem, da natio Illyrica obuhvaća hrvatske zemlje 
od Dalmacije preko Bosne do Slavonije. 

Na taj veliki dio »slovinstva« nastojali su, upravo preko jezika, 
proširiti svoj vjerski utjecaj svi pisci katoličke obnove od Bartola 
Kašića do Rafaela Levakovića. Pri takvim se nastojanjima lako 
moglo dogoditi da etničke granice postanu nevažne i da se domaći 
naziv jezika zamijeni onima koji su odgovarali izrazito intelektua- 
lističkom pokretu kakav je bila protureformacija. Jedan od takvih 
naziva zasigurno je bio »ilirski« iz razloga povijesnoga mišljenja što 
smo ga upravo spomenuli. Međutim, najvažniji utjecaj štokavske je- 
zične stilizacije zacijelo je posljedica snažne književne produkcije 
u Dubrovniku čiju okosnicu čine Ivan Gundulić, Ivan Bunić Vučić, 
Junije Palmotić i, nešto kasnije, Ignjat Đurđević koji u potpunosti 
afirmiraju (i)jekavsku štokavštinu. Iako se u Gundulićevim djelima 
mogu naći ikavizmi poput bliditi, cvit, dilo, lito, svit, svitlos, lipos, 
kripos itd., prevaga je (i)jekavizama očita ne samo po tome što ikav- 
ski likovi imaju, čak i češće, naporedo (i)jekavske oblike, nego što 
je najveći dio zabilježen samo u (i)jekavskim oblicima, kao vjekovit, 
trijes, bjegući, bijes, dijete, djeca, ljepši, smjeti i mnogi drugi primje- 
ri. U Gundulićevu djelu Dubravka sve kao da vrvi od (i)jekavizama 
(42): 


Cvjeta cvijetje po sve kraje, 
jasni se istok cvijetjem resi, 
zvijezdam cvijetje svud nastaje 
zora u cvijetju zgar s nebesi 

od cvijetja nam daž prosipa; 
kupimo ga, družbo lipa! 


Sve rumeni, sve se bijeli 
u razlikom cvijetju sada, 
u cvijetju se sve veseli: 
gora, polje i livada; 

sve je cvijetjem procavtilo 
od cvijetja je doba milo. 


Jednako je tako i u slučajevima s ijekavskim nastavačnim mor- 
femima: istijeh, krvavijeh, lovornijem, ljepšijeh, mlađahnijeh, mr- 
tvijeh, obilnijeh, iako i tu ima naporedosti: čijem i čim, kijem i kim, 
mladih i mladijeh, noćnih i noćnijeh. Obrnutih slučajeva, tj. upo- 

raba samo ikavskoga lika u osnovnom dijelu riječi bez (i)jekavske 
paralele, teško bi bilo naći. Unatoč tomu treba reći da ikavizama 
ima mnogo više u ranijim Gundulićevim djelima negoli u njegovu 
najpoznatijem djelu Osmanu. 

Bilo je to u skladu s Gundulićevim poštivanjem jezika književne 
baštine, ali i s mogućnosti da se npr. ikavsko vik uporabi u značenju 
»igda, nigda«, a ijekavsko vijek u značenju »doba«. Prvo značenje 
pokazuju npr. stihovi (43): 


Er komu se što odluči, 

vik ne ubjegne togaj suda. 
Komar s orlom, a mrav s lavom 
vik poroda ne izvede. 

Na razblude ona mlada, 

ćuh oholu vik ne prignu. 


Drugo značenje pokazuju npr. stihovi (44): 


Da zaista tko god ljubi 
ljubljenomu vijek ne kaže 
Izbjegnuti smrt u ratu, 
od junaka vijek ne visi. 


Pri svemu se što je navedeno razumije da primjeri kao dio, bio, 
živio i slično ne potiru naše tvrdnje o (i)jekavskoj pretežitosti jer su 
ti oblici nastali pravilnim razvojem u okviru (i)jekavskoga sustava. 
Za daljnja izlaganja poslužit ćemo se početnim stihovima Gunduli- 
ćeva djela Osman (45): 


Ah, čijem si se zahvalila, 
tašta ljudska oholasti? 
Sve što više stereš krila, 
sve ćeš paka niže pasti! 


Vjekovite i bez svrhe 

nije pod suncem krepke stvari, 
a u visocijeh gora vrhe 

najprije ognjeni trijes udari. 
Bez pomoći višnje s nebi 

svijeta je stavnos svijem bjeguća 


satiru se sama u sebi 
silna carstva i moguća. 


108 


IVANA GUNDULIĆA 


U DVADESET PIEVANJARH. 


DRUGOIZDANJE. 


U ZAGRENRNTU. 


Narodna tiskarnica dra. Ljuđevita Gaja. 


1854 


Osman Ivana Gundulića 


109 


Prevaga (i)jekavskih likova u ovome odjeljku, kao i u drugim 
Gundulićevim djelima, odnosno u djelima ostalih dubrovačkih pje- 
snika koji pripadaju tzv. zlatnom vijeku hrvatske književnosti nije 
ni u dubinskoj strukturi prekinula vezu s ikavski stiliziranim knji- 
ževnim izrazom. Spomenuta se povezanost zrcali u nastojanju da 
se književno naslijeđeni ikavski likovi uporabe ponajprije zbog rime 
kao npr. uokoli x doli, milo x htilo, isto x misto, mile x strile, diči 
x riči i slično. Dakako, ikavizama ima i izvan rime. S druge pak 
strane, ikavizam se razabire i u unutarnjemu tkivu pjesničkoga me- 
tra kojim pjeva Gundulić. Tako npr. u njegovu Osmanu, satkanu u 
osmercima, duga (i)jekavska sekvencija vrijedi samo jedan slog, tj. 
kao kod ikavaca, a ne dva sloga, kao što pokazuju primjeri (46): 


Ah, čijem si se zahvalila... 

da ma ruka svijetom vrti... 
dokli vas saj svijet osvojim... 
od svijeh vitez kijeh on plaća... 
i u kratko prostrijet vrijeme... 
među mudrijem riječ je taka... 


Jednako je tako i u drugih dubrovačkih pjesnika koji pišu osmer- 
cem, a tih je pjesnika najviše. To se vidi u osmeračkim stihovima 
Plandovanja Ivana Bunića Vučića (47): 


Što si, lijepa Rakle moja, 
tvoj smijeh slatki pripravila, 
ter je ljepos rajska tvoja 
svjetlo čelo razvedrila? 


Ali, lijepa ma gospoje, 
i podsmijehu hoćeš riti 
da kameno srce tvoje 
hoće mene pomiliti? 


Ali mlados tva mi veli 

veseloga sred pogleda 

da se diči i veseli 

mrtva mene, jaoh, gdi pogleda? 


Prema tome jednaku metričku vrijednost od jednoga sloga imaju 
Bunićevi oblici s dugim č poput lijepa, smijeh i podsmijeh, kao i 
oni s kratkim č poput ljepos i svjetlo, odnosno ikavsko gdi. Uosta- 
lom, da je vrijednost č bila u Dubrovniku jednosložna, potvrđuje i 
F M. Appendini u svojoj ilirskoj gramatici jer navodi da Dubrovča- 

ni »pronunciano constantemente je, come nelle parole blj€d pallido, 
bjelo bianco, mljeko latte, mjesćz luna, rjeti dire, rjec parola ec«. 
Povezanost svih pjesnika hrvatskoga baroka, poglavito Gundulića, 
s jezikom književnoga naslijeđa vidi se također u uporabi arhaičnih 
čakavizama, kao što su glagol vazeti umjesto uzeti, onda i impera- 
tiv vazmi, participi vazam i vazamši, imenica vazetje, zatim glagol 
Prijati »primiti« (s promjenom je > ja), pa oblik gospoja (umjesto 
gospođa) i još pokoji. Ali jednako se tako spomenuta povezanost vidi 
u bogatoj metaforici i frazeologiji. MetaforA je bilo i u ranijem pje- 
sništvu, u Marulićevim djelima na primjer, a pogotovu u stihovima 
naših petrarkista (što prevedenih što novostvorenih), ali najvećma 
u pjesnika hrvatskoga baroka (Fališevac 1987., 140.-162.). I kod 
uporaba fraza može se pratiti kontinuitet. To je i razumljivo jer se 
fraze ne stvaraju ad hoc, nego ih pjesnik uzima kao već postojeće, 
uporabom uobičajenih sklopova riječi. Međutim, pjesnički je odabir 
gdje će koju frazu upotrijebiti. Iz mnoštva frazema što se nalaze u 
Osmanu Ivana Gundulića izdvojit ćemo, ilustracije radi, samo neke 
koji izražavaju razne osjećaje: 


jad satira koga, 

cijepati srce komu, 

roniti suze niz lica, 

znojiti se od muke, 

treptjeti od kojega imena, 
milovati koga ko oči u glavi, 
obrati od dva zla manje, 

ne ide od ruke, 

zamuknuti mramorkome, 
izgubiti riječi, 

teći brže od vjetra, 

biti komu štapak u starosti, itd. 


Kad se razmotri sva Gundulićeva frazeologija, dolazimo do za- 
ključka da se brojni frazemi rabe i danas, odnosno da osnovni Gun- 
dulićev frazeološki fond u velikoj mjeri korespondira s današnjom 
frazeologijom (npr. znojiti se od muke, od dva zla odabrati manje, bi- 
ti komu štap starosti). A kad se uzme u obzir, s jedne strane, da fra- 
zeme iz Osmana nalazimo i u drugih pisaca 17. stoljeća, a, s druge, 
da su pojedini frazemi već bili utkani u djela Marulićeva, odnosno 
da se nalaze u stihovima hrvatskih petrarkista, onda i preko fra- 
zeološke uporabe dobivamo jasnu crtu višestoljetnoga njegovanja 
hrvatskoga književnoga izraza sve do naših dana. 

Osim ijekavskoga utjecaja drugi je štokavski utjecaj bio ikavski, 
a obuhvaćao je područje Makarskoga primorja, zatim područje oko 
rijeke Neretve i Cetine te široko područje zapadne Bosne i Slavonije 
(kojeje najvećim dijelom obuhvaćao prostor franjevačke redodržave 
Bosne Srebrene). Upravo su bosanski franjevci bili jezično vezivno 
tkivo između mora i Slavonije, a oni su zbog školovanja, kretanja, 
dopisivanja i pastoralne djelatnosti svojih članova nastojali da im 
ikavica »bude što homogeniji pismeni jezik« (Brozović 1972., 46.). 
Bio je to »književni jezik pučkoga tipa i nadregionalne raširenosti«, 
predstavljajući »stanovit kontrast u odnosu na profinjenu umjetnost 
Dubrovnika i ostalih južnohrvatskih središta« (Lisac 1993., 173.). U 
to se more jugoistočne i istočne ikavske štokavštine utapala sve vi- 
še, teritorijalno bliska, čakavska ikavica, pogotovu što su i književni 
uzori pripadali štokavskoj sredini, pjesnicima dubrovačkog baroka 
ponajprije. 


Nastavak leksikografskoga rada 


Na plodan leksikografski rad Ivana Belostenca nadovezuje se dje- 
lovanje Jurja Habdelića za kojega se može reći daje postao središnja 
kajkavska figura u 17. stoljeću. Svojim tekstovima, a osobito rječ- 
nikom Dikcionar ili reči slovenske z vekšega vkup zebrane (1670.), 
Habdelić se načelno udaljuje od dotadanjih »ozaljskih« pogleda na 
jezik, priklanjajući se isusovačkoj tezi da je najbolje kad se za osno- 
vicu književnoga jezika odabere jedna narječna stilizacija. 

Habdelić se odlučuje za kajkavsku stilizaciju, želeći da ona pre- 
uzme funkciju književnoga jezika u cijelom sjevernom dijelu Hrvat- 
ske, tj. na prostoru između jezika, kako on kaže, horvatskoga (= 
čakavskoga) i kranjskoga (= slovenskoga). (Habdelićev izraz slo- 
venski, što ga ima i u naslovu rječnika, zapravo je poekavljeni lik 
pridjeva slovinski.) Unatoč Habdelićevu nastojanju realnost je bila 
drukčija. Prvo, već se u Pergošićevim i Vramčevim djelima nalaze 
mnoge nekajkavske osobine. U 17. stoljeću sve je više kajkavskih pi- 
saca koji, da se poslužimo riječima Turopoljca Matije Magdalenića, 
pišu »nići zavsima pravo hervatski niti zavsima slovinski nego scla- 
vonico-croatice«. Prema tome, ni prošlost ni tadašnjost kajkavskoga 
književnoga jezika nisu govorile u prilog ekskluzivnosti. Drugo, o 
bok kajkavcima djeluju još uvijek pisci ozaljskoga kruga (neki i sami 
rođeni kajkavci), a oni su sljedbenici koncepcije o trodijalekatnoj 
osnovici književnoga jezika. U takvu kulturnu okruženju i u situa- 

ciji kad se hrvatski neturski i nemletački prostor još uvijek svodio 
na »ostatke ostataka« — reliquiae reliquiarum olim magni et inclyti 
regni Croatiae, ne voditi računa o jeziku sunarodnjaka, makar i ne 
pripadali istom organskom narječju, nije mogao ni takav gorući kaj- 
kavac kao što je bio Juraj Habdelić. Stvarnost je zaista morala biti 
teška kad je Habdelić u predgovoru svoga djela Zrcalo Marijansko 
našao razumijevanja za riječi zagorske i majdačke (= prigorske), 
solarske (= čakavske) i tukavske (= štokavske), dakle za jezik s vi- 
šedijalekatnom osnovicom. U toj višedijalekatnoj situaciji osnovica 
je Habdelićevu pisanu jeziku nesumnjivo kajkavska, ali dopušta da 
nekajkavci »Horvati«, tj. stanovnici »južno od Kupe, pretežno ča- 
kavci, ali i nešto štokavaca« (Vončina 1977., 185.) prilagode kajkav- 
ske riječi svojima (49): 


Ništarmanje, komu se horvatski hoče govoriti, neka reče mesto 
lehko lahko, mesto osem osam, mesto jalen jalan, mesto nesem 
nisam, etc. Ar ne teško mesto E postaviti ili reči I ali mesto E A. 


I Habdelić je dakle, čuvajući i svojim tekstovima obogaćujući kaj- 
kavski književni izraz, prihvaćao jezik kakav se nalazio ranije u dje- 
lima hrvatskih protestantskih pisaca i pisaca ozaljskog kruga. Ra- 
dio je to unatoč svojem protureformacijskom naučavanju i unatoč 
građanskoj osudi pobuna i urota. Štoviše, i sam je u svojim djelima, 
iako neusporedivo manje od drugih, znao posegnuti za pokojim ne- 
kajkavskim leksemom i u Dikcionaru dodati ga kajkavskomu. Tako 
npr. pored krič navodi vika, pored pes navodi i pas, ali samo muha 
pasja, pored ovan stoji oven, za latinsko dies navodi ekvivalente den 
i dan, ali i obrnutim redom dan i den, da bi bez kajkavskoga ekvi- 
valenta nastavio nizati: dan najduži v letu (= solstitium aestivum), 
dan svadbeni (= dies genialis, nuptialis), dan goščenja (= dies epu- 
laris), današnji (= hodiernus), danas (= hodie) itd. Budući da je 
Habdelić namijenio svoj rječnik »navuku školneh mladencev«, nala- 
zimo zabilježeno obilje leksema vezanih za školu, knjigu, knjižnicu, 
pouku, kao što su (50): 

dijački, 

dijak, 

dijak ki se vuči, 

dijak mudroga govorenja, 

dijak perve škole, 

dijak druge škole, 

dijak ki se bogoslovstva ali desete škole vuči, 

dijak ki se matematike vuči, 

dijak ki se svetskeh pravdi vuči, 
dijak ki se pravdi cirkveneh vuči, 
dijak ki se doktorije ali vračtva vuči. 


Sve mu je to moglo biti blisko, odnosno mogao je naći u kajkav- 
skim tekstovima što su ga okruživali. Ali već podatci kao bura (za 
sjeverni vjetar), jačmen (= hordeum), jačmeni kruh (= hordeaceus 
panis), jadro na ladje, kalamar riba morska pokazuju da je Habde- 
lić posezao i za nekajkavskim tekstovima. U to nas uvjerava čitav 
niz natuknica u vezi s brodovljem: 


brod, 

broda ali ladje razbijenje, 
brodar, 

brodar ki v ladje ali v čunu prevaža, 
brodarski, 

brodarski križ, 

brodim se, 

brodišče, 

brodis gde ladje pristavljaju, 
broditi se, 

brodovina, 

ladja kapitanska, 

ladja ribička, 

ladja vu ke se konji voze, 
ladja berza u ke se vojuju, 
ladje dno, 

ladje pervi kraj, 

ladje zadnji kraj, 

ladje kljun, 

ladje klin okol koga se veslo obrača, 
ladje drevo na kom jadro stoji, 
ladje kapitan, 

ladje veslar itd. 


Pored ovakvih postupaka znao je Habdelić prihvatiti pokoju oso- 
binu ne tako tipičnu za kajkavsko narječje, ali posve običnu u dru- 
gim narječnim stilizacijama (kao npr. jednadžba o = | = u: roka > 
ruka = vuna < ujna, lokativ jednine na —u i dr.). Stoga se može reći 
da su i u kajkavskoj polovici sjeverozapadnoga kompleksa čakavski 
i štokavski elementi postali u 17. stoljeću književna svakodnevica. 
Oni su via facti približavali kajkavski književni izraz zapadnijoj po- 

lovici čakavskoga sjevera. U tom zbližavanju središnju su ulogu bili 
odigrali »ozaljci«, i u književnojezičnom i u geografskom pogledu. 
Oni su, s jedne strane, povezali cio hrvatski sjever i na tom pro- 
storu utirali put zajedničkom jeziku na trodijalekatnoj osnovici. S 
druge pak strane, uključivanjem štokavskoga narječja u jezično za- 
jedništvo sjevera smanjen je raskorak između jezika hrvatskih po- 
krajinskih književnosti. A kad su pod konac stoljeća počeli uzmicati 
Turci, postajala je komunikacija između sjevera i juga sve življa, i 
to upravo preko štokavskoga terena. Istina, taj teren više nije bio 
predmigracijski, gleda li se na raniji raspored štokavskih dijalekata, 
jer je na opustjela čakavska staništa naseljen, i voljom i nevoljom, 
ne samo hrvatski ikavski živalj nego i srpski ijekavski, ali u ovo- 
me kontekstu to i nije bitno; važno je da se radilo o štokavskome 
narječju kao takvom. Zato u promijenjenoj situaciji postaju sasvim 
razumljivi napori koji će u ovome razdoblju nastojati ukloniti ili 
bar oslabiti hrvatsku jezičnu dihotomiju. Počinju jačati napori da 
se preko pravopisa — što znači preko jezika, a to se poistovjećivalo 
s narodom — pronađu rješenja koja bi mogla biti prihvaćena s obje 
strane Velebita. 


* 


Stazom leksikografskih prethodnika krenuo je Jakov Mikalja, iz- 
davši u Loretu 1649. godine u jednoj knjizi gramatiku talijanskoga 
jezika (Grammatika talianska ukratko illi kratak nauk za naucitti 
latinski) i rječnik pod naslovom Blago jezika slovinskoga. 

Ta kratka Mikaljina gramatika zanimljiva je stoga što je, koliko se 
zasada zna, prva talijanska gramatika napisana hrvatskim jezikom. 
Bila je namijenjena našim učenicima koji su trebali otići na daljnje 
školovanje u Italiju. Glavna je svrha zapravo učenje latinskoga je- 
zika, ali će se to moći bolje svladati ako se najprije nauči talijanski. 
»Mucno je, kaže Mikalja, uciti diacki jezik (= latinski) ne razumiv- 
sci dobro latinski (= talijanski).« Budući da je Jakov Mikalja bio od 
1630. do 1633. godine profesor u dubrovačkoj isusovačkoj gimnaziji, 
razumljivo je što je njegova gramatika pisana dubrovačkim tipom 
književnoga jezika unatoč činjenici što je »bosanski« tip smatrao 
najljepšim. Zahvaljujući toj knjiškoj orijentaciji, moguće je na osno- 
vi njegovih gramatičkih pravila dobiti također veoma dobar uvid 
u ondašnju gramatičku strukturu hrvatskoga jezika i gramatičku 
terminologiju, kao npr. slovo glasovito (= samoglasnik), ime (= ime- 
nica), namisnik imena (= zamjenica), riječ (= glagol), riječi čineće 

(= aktivni glagoli), riječi trpljeće (= pasivni glagoli), riječi posobite 
(= povratni glagoli), riječi bez sobstva (= nepovratni glagoli) itd. 

Što se rječnika tiče, Jakov je Mikalja potpuni sljedbenik Bartola 
Kašića, tj. isusovačkoga pogleda na književni jezik. Kao što je Kašić 
želio prezentirati onaj književni izraz koji je, po njegovu mišljenju, 
bio najbliži najboljem, tako i Mikalja unosi u svoj rječnik probrane 
riječi u najljepšem narječju (»le parole scelte et in dialetto piu bel- 
lo«). To je narječje što zauzima relativno velik prostor neprimor- 
skog pojasa na kojemu su se tada prepletale čakavske osobine s oso- 
binama ikavskih i ijekavskih štokavskih tekstova. Zato u Mikaljinu 
rječniku nalazimo pod istom natuknicom: bječva i bičva, bijedan i 
bidan, bjelac od jaja i bilance, bijeliti se i biliti se, bivo i bivol, carni 
i crni, carkva i crikva, carven i crljen, carv i crv, pakal i pakao, ura 
i vrijeme i sl. 

Uz svaku se takvu hrvatsku natuknicu nalazi talijanski i latinski 
ekvivalent. Iz toga se vidi da je Mikalja, idući Kašićevim tragom, 
uzimao hrvatski jezik kao ishodišni (kao tzv. lijevu stranu) i da je 
tako komponirani rječnik prvi tiskom objavio. Ali pored jednostav- 
nih prijevoda hrvatskih leksema na talijanski i latinski jezik, gdje 
se uz hrvatsku natuknicu nalazi obično i njezin sinonim (npr. znoj 
i pot, zoriti i zriti, zraka i zrak, činiti čine i čarati), Mikalja je pošao 
dalje, pa je počeo navoditi nekoliko značenja pojedine riječi. Tako na 
primjer, dok u Vrančićevu rječniku nalazimo samo ekvivalent znati 
(s.v. scire), u Mikaljinu se rječniku vidi da znati može značiti i umje- 
ti i biti vješt i poznati i razumjeti te se kod svake takve natuknice 
nalaze talijanski i latinski ekvivalenti. Mikalja je obogatio svoj rječ- 
nik i time što je na mnogo mjesta unosio neke tadašnje frazeološke 
sklopove, kao npr.: 


biti dostojan hvale, 
biti na pamet, 

biti priličan, 

biti van sebe, 

biti u misli, 

biti u vlasti, 

biti komu u ruci, 
bježati natrag itd. 


Zbog svega toga Mikaljino Blago znači znatan pomak u leksiko- 
grafskoj obradi hrvatskoga rječničkoga blaga. 

Grafijska ujednačivanja 


Sasvim je razumljivo da su do sada izneseni procesi jezičnog ujed- 
načivanja imali svojih posljedica jer su sve više jačali i ubrzavali se 
procesi grafijskoga ujednačivanja. U tom je pogledu u 17. stoljeću 
intenzivirano nastojanje hrvatskih latiničara da se grafija uredi ta- 
ko da, ponajprije kod konsonanata, istom fonemu odgovara uvijek 
isti znak, odnosno da taj isti znak bude jednoslov ili niz konsonana- 
ta koji se ne ostvaruju u govornom slijedu. Pristupi izradi takva gra- 
femskoga sustava hrvatske latinice nisu bili ni laki ni jednostavni ni 
na čitavu prostoru jednaki, ali su nastojanja sasvim uočljiva. Šime 
je Budinić vidio rješenje u smanjenju broja višeslovnih kombinacija 
i proširenju broja dijakritičkih znakova, pa je dotadanji dijakritički 
znak ispod slova c prenio na još dva znaka: č i 3. 

Tim je putem krenuo također Rafael Levaković koji podslovne i 
nadslovne dijakritičke znakove rabi ne samo u latinici (npr. u lati- 
ničkom dijelu svoga Brevijara ima znak c za fonem č, a znak ć, po 
uzoru na poljsku grafiju, za fonem ć), nego i u glagoljici. Polazeći od 
uvjerenja da je određenih dijakritičkih znakova bilo u glagoljici ot- 
prije (npr. znak lifiza fonem 2), Levakoviću znak jsluži za sekvenciju 
je iza vokala, odnosno znak 9% za fonem j. Međutim, Levakovićeva 
reforma glagoljičkih slova ne nailazi na širi odjek jer je provodio 
određenu rusifikaciju crkvenoslavenskih tekstova, što je odudaralo 
od općega toka hrvatskoga književnoga jezika. Osim toga, mnoga su 
njegova latinička rješenja, inače dobra, ostala u rukopisnim djelima, 
pa nisu ni mogla znatnije utjecati na ostale pisce. 

U Budinićevo doba i u razdoblju nakon njega, izuzme li se Leva- 
ković, jača »istografemska« i »dijakritička« struja koja se zapravo 
naslanja na Hektorovića. Toj je struji blizak naš prvi gramatičar 
Bartol Kašić. Uvidjevši da je ranije (od Marulića do Bandulavića) 
»malo ne svak svojim načinom služio se latinskimi slovimi«, Kašić 
je nastojao, kako piše u Ritualu rimskom, »po nauku od gramatike 
moje vazda jednim načinom upisati i utištiti« pismena. Tako npr. 
dotadašnju dvoznačnost znaka u za foneme u i v (uspor. uruche = 
vruće) Kašić razrješava uvođenjem znaka v za fonem v (npr. veslo, 
vlastela, plav), pa se lijepo razabire razlika u primjeru kao gliubav 
= ljubav. Znak c uvijek mu znači fonem č (npr. rici = riči, clovik = 
človik, clan = član), a znak c rabi za fonem c (npr. otac = otac, ogi 
= oci, cilo = cilo). Znakom k bilježi fonem k (npr. kuchia = kuća, 
kladda = klada), a znakom x fonem ž (xena = žena). Na taj je način 
Kašić već u svojoj gramatici »oblahčao štiocu trudno čtenje« jer je 
provodio načelo da svako slovo ima »svuda jedno vazda samo glase- 

nje, a ne sad jedno sadli drugo«. Prema tome, određeni se znakovi 
odnose na određene konsonante, bez obzira na njihov položaj u ri- 
ječi, tj. nalaze li se ti znakovi ispred ili iza kojeg vokala, odnosno na 
kraju riječi. Kašić savjetuje da »čteći riči slovinske ne čtij latinske, 
navlastito ova: ce, ka, ce« jer svaki suglasnik »ima bo jednako glasiti 
Prid e, prid i, prid a, prid o, prid u«, a također i iza tih samoglasnika 
te na kraju riječi (uspor. mac = mač, bic = bič, drugoc = drugoč, luc 
= luč prema mak, lik, dubok, luk i starac = starac, divic). Takve su 
odredbe svakako predstavljale napredak. Ali ni Kašić nije mogao 
izbjeći višeslove za bilježenje nekih palatala. Tako i njemu skup gli 
služi za fonem | (zemglia = zemla), dvoslov gn za fonem ri (oggnillo 
= ogriilo), dvoslov sc ili fc za fonem š (nasci = naši, dufca = duša), 
a troslov cch i chi za fonem ć (vecch = već, hochiu = hoću). I još 
nešto. Grafijsko je sređivanje latinice provodio Kašić, kako kaže u 
predgovoru Rituala, jer »prikladno jest glasenju naših glagoljskih 
i ćurilskih« knjiga, »što mogu lasno poznati oni koji slova latinska i 
našinska čte i znaju obodvoja«. Ugledanje dakle na glagoljašku tra- 
diciju potvrđuje se u Hrvata vrlo rano i u ovome segmentu. 

Što se pak tiče Jakova Mikalje, u njegovoj se gramatici raspoznaje 
nastojanje da se, što je moguće više, povežu hrvatska i talijanska 
grafija. Mikalja, naime, želi da isti grafemi imaju u obje grafije istu 
fonološku vrijednost. Zato on, s jedne strane, odbacuje znak x za hr- 
vatski fonem žjer bi to u »dijačkoj« i hrvatskoj latinici trebalo čitati 
»iks«, a s druge, za oznaku hrvatskih palatala domeće talijanskim 
dvoslovima j, ukoliko iza njih ne slijedi neki palatalni vokal (e ili 2). 
Tako digramom sg obilježava ž u primjerima sgena = žena i sgivot 
= život, ali trigramom sgj u primjeru sgjugl (= žulj). Jednako je 
i u scirok (= širok), ali doscjo (= došo), gnemu (= riemu) i gniva 
(= riva), ali scivenje (= šivenje) itd. Ima u Mikaljinim grafijskim 
rješenjima i nedosljednosti, ali osnovna je zamisao jasna: što veća 
podudarnost obiju grafija. 

Na spomenuta se grafijska rješenja nadovezuje jednim dijelom 
djelovanje Dubrovčanina Rajmunda Đamanjića koji objavljuje knji- 
žicu Nauk za pisati dobro latinskijema slovima riječi jezika slovin- 
skoga (1639.). 

O grafijskim problemima Đamanjić ne piše usput, kao jedno od 
poglavlja kakve gramatike ili kao dio predgovora kakvu rječniku, 
nego posebice razrađuje ono što se kao dilema može naslutiti iz na- 
slova njegove knjižice, tj. kako »latinskiema slovima« pisati hrvat- 
ske riječi. Za razliku od pogleda Jakova Mikalje koji smatra da se 
preuzimanjem latiničkih slova iz latinske ili talijanske grafije, odno- 
sno njihovom kombinacijom mogu zabilježiti svi fonemi hrvatskoga 

jezika, Đamanjić polazi od spoznaje da se (napisano u suvremenoj 
grafiji) »različni na svijetu jezici nahode«, pa je stoga jasno da se 
riječi svakoga jezika ne samo različito »izricaju i izgovaraju« nego 
također »u pismo stavljaju«. Budući da se riječi jednoga jezika ne 
mogu pisati »inijem slovima tuđega jezika«, potrebno je i za »jezik 
kojijem se mi Dubrovčani i sva također Dalmacija kako vlastitijem i 
materinijem jezikom služi« naći prava grafijska rješenja jer »Latini 
i Italijani u svom jeziku ne imaju slova« kojima bi se naše riječi »u 
pismu mogle izrijeti«. Zato je Đamanjić, nezadovoljan dotadanjim 
rješenjima, »ušo u ovi trud« i napisao nauk kako »dobrijem načinom 
latinskijem slovima riječi od našega jezika« treba pisati. 

Prema Đamanjićevu prijedlogu ustalio bi se način pisanja za one 
foneme koji su se dotada različito pisali, i to kod jednoslova: 


grafem c za fonem č (coviek = čovjek, mac = mač) 

grafem y za fonem j (yunak = junak, yaye = jaje, moy = moj) 
grafem z za fonem c (otaz = otac, ozu = ocu, ozi = oci) 
grafem f za fonem z (knef = knez, yeJik = jezik) 

grafem [ za fonem s (flovo = slovo, [pafiti = spasiti) 

grafem 3 za fonem dz (zora = dzora, Lazar = Lazar). 


Od dvoslovaA bi se rabili: 


ch za fonem ć (noch = noć, fvuch = svuć, iftuch = istuć) 
gh za fonem đ (naghi = nađi, doghi = dođi, tugh = tuđ) 
gl za fonem | (kragl = kralj, glubiti = ljubiti) 

gn za fonem rt (kogn = konj, pomgna = pomnja) 

[c za fonem š (kofc = koš, mifc = miš, nafcoy = našoj) 
Jc za fonem ž (lafc = laž, fnafcan = snažan). 


Da ne bi bilo nejasnoća, fonemske konsonantske sekvencije gl i 
gn pisale bi se gl i g'n (npr. glava , ig'la, mog'li, odnosno g'nati, 
ifag'nan). Osim toga, dugi bi se vokali a, o, u kod jednosložnih riječi 
označivali “ akcentom, dakle a o # kao grđd, cas (= čast), Bog, rod, 
drag, a ne dvama istim vokalima (npr. Boog) jer »oni rijezak na 
varhu kaže da se ona riječ prodiljeno ima izrijeti«. Cak se »oni rije- 
zak« ne mora uvijek stavljati, nego onda »kada riječ istijem slovima 
upisana ima dva zlamenovanja ali dvije razlike stvari zlamenuje«, 
kako bi se mogla napraviti razlika između imenica grad = grđd i 
grad = grad. Pored toga, moguće je kratkoću prethodnoga vokala 
označiti geminatama, npr. krunna, morre, nebbo, flavva). Sto se pak 
tiče dugoga vokala i, Đamanjić predlaže znak y, zapravo spoj grafe- 
mA iij. Na taj će se način moći razlikovati oni imperativi koji se od 

prezenta razlikuju samo naglaskom. Konačno, riječi koje »u izrica- 
nju prose dva e imale bi se pisati s ovacijem diftongom e«, npr. Gsg. 
hrane, fvadbe, komparativi gorre, prezenti naghe, nahode itd. 

Iz izloženoga se vidi da je Đamanjić htio povezati pisanje i izgovor 
pojedinih riječi. Da bi to postigao, predlagao je nova, ali dosta kom- 
plicirana grafijska rješenja. Svaki je pisac morao neprestano voditi 
računa o pismu i izgovoru. To se može, između ostaloga, dobro raza- 
brati i iz formulacija u vezi s infinitivima na —ti , odnosno samo na —t 
(što ih donosimo paralelno u Đamanjićevoj i suvremenoj grafiji): 


Ima dake pylalaz dobro Ima dake pisalac dobro 
[taviti na pamet da ova staviti na pamet da ova 
infinitiva kadafe ifrizayu infinitiva kada se izricaju 
bef i, kakko [e dofleghna bez i, kako se dosleđna 
sillaba ima ifrieti, alli silaba ima izrijeti, ali 
diglnorecno, alli diljnorečno, ali 
kratkorecno. Ako diglnorecno, = kratkorečne. Ako diljnorečno, 
occito ye da se ne ima očito je da se ne ima 
druggo t ulagati; ako drugo t ulagati; ako 
kratkorecno, niye od kratkorečno, nije od 
potrebe druggo t ftavglati potrebe drugo t stavljati 
neg famo prilojciti i, neg samo priložiti i, 

[ koyiem i ifgovara [voye s kojijem i izgovara svoje 
kratkorecno ifgovorenye. kratkorečno izgovorenjje. 


Zbog svega je toga Đamanjić umjesto jednostavnosti postao done- 
kle nerazumljiv i sve manje prihvatljiv. Kao da je i sam bio svjestan 
teškoća, govori tek o početcima koji »nigda nijesu tako izvarsni da 
im se štogodi ne ima priložiti ali odložiti«. Tako je i bilo. Neka su 
Đamanjićeva rješenja prihvaćena (npr. znak c za fonem č, znak z 
za fonem c, znak f za fonem z, digram /c za fonem ž rabe se dosta 
dugo, pa ih nalazimo i u Appendinijevoj gramatici), druga su, oso- 
bito označivanje dužine vokala, napuštena. Unatoč takvoj sudbini, 
Đamanjićev je napor u reformi grafije zanimljiv kao teoretsko-ana- 
litički pokušaj. U vrijeme kad nisu bili riješeni osnovni grafemski 
problemi, Đamanjić predlaže grafemska rješenja kojima bi se i u 
pisanu obliku označivala veoma suptilna razlikovna obilježja hrvat- 
skoga jezika. Takav cjelovit program, možda i genijalan, bio je ipak 
preuranjen. Ali i pored toga ostaje činjenica da Đamanjićevo djelo 
vrlo dobro oslikava fonološki i morfološki sustav jezika 17. stoljeća 
u Dubrovniku, jezika Ivana Gundulića i drugih pjesnika njegova do- 
ba (Berk 1957.). 

Osamnaesto stoljeće 


Utrtim stazama hrvatskih leksikografa i gramatičara 


Ono što su izgrađivali dotadanji hrvatski leksikografi bilo je so- 
lidna podloga da se krene u još bolju obradu rječničke građe. Budući 
da je leksikografija u drugim europskim zemljama znatno napredo- 
vala i načinom obrade i brojem rječnika, nije se ni u našim leksiko- 
grafskim djelima moglo ostati na golom nizanju riječi i pronalaženju 
njihovih inojezičnih ekvivalenata. U tom je smislu uglćdajući se u 
inozemne rječnike svoga doba, važan korak prema sinonimici i fra- 
zeologiji već bio napravio Jakov Mikalja u Blagu jezika slovinskoga 
prezentirajući tako mnogo bogatiji vokabular književnoga jezika. 
Još će veći zahvat u leksikografskom radu napraviti Ardelio Della 
Bella. On će u svom trojezičnom rječniku Dizionario italiano, lati- 
no, illirico, objavljenom u Mletcima 1728. godine iznijeti najprije 
popis autora iz čijih je djela ekscerpirao rječničku građu i zatim kod 
gotovo svake natuknice donijeti književne potvrde. Popis je autora 
zanimljiv: okupljeno je tu dvadesetak književnih imena ponajviše 
dubrovačkih (od Siška Menčetića do najzastupljenijega Ivana Gun- 
dulića i do Ignjata Đurđevića), ali i onih koji su pripadali krugu 
čakavske književne stilizacije, kao što su npr. Petar Hektorović i 
Ivan Ivanišević, a donekle Aleksandar Komulović i Bartol Kašić. Za- 
to će, primjerice, uz natuknicu beffatore staviti rugalac i sinonime 
porugljivac i porugavac, ali i poimeničeni pridjev rugljiv jer je tako 
našao u Hektorovićevu primjeru: 


Tko rugljiva uči sebi štetu čini. 


Sve je to, dakle, prema Della Bellinu mišljenju bilo sastavnim di- 
jelom istoga književnoga jezika. Ali je istom književnom jeziku pri- 
padalo i to, kako navodi Della Bella izrađujući svoj leksikografski 

Dizionario Ardelija Della Belle 

članak, da imenica rugalac ima Gsg. rugaoca, porugljivac glasi u 
Gsg. porugljivca, a poimeničeni pridjev rugljiv ima u ženskome ro- 
du oblik rugljiva, odnosno u srednjem rodu rugljivo. Širina se Della 
Bellinih zahvata vidi i u tome što je znao veoma često obrađivati 
čitave natukničke grozdove, pa je, polazeći npr. od talijanske na- 
tuknice gola, uključivao natuknice kojima su hrvatski ekvivalenti 
bili garlo, garkljan, čeljust, dušnik, jezičac, zgaravica, sladokusac, 
sladokusan, proždarlac, proždor, proždiralac, naždrijeti se do garla, 
izješa (što Della Bella potvrđuje Gundulićevim primjerom iz Du- 
bravke: Ja sam golema izješa). 

Profinjenim izborom riječi, korektnom obradom natukničkoga 
članka u kojemu se raspoznaju ne samo temeljna nego i ostala zna- 
čenja pojedinih riječi, adekvatnim odabirom rečeničnih primjera 
Della Bellin je rječnik zasigurno jedno od ponajboljih djela starije 
hrvatske leksikografije. Tako npr. pod natuknicom bellezza nalazi- 
mo: 


ljepos, ljeposti, femininum 
ljepota, ljepote, femininum 


I odmah primjer iz Osmana za svaki hrvatski ekvivalent (53): 


Svjetlijem očim bio dan vodi, 
ljepota je nje sunčana.... 
Jedno je sunce varh nebesa, 
jedna ljepos tva na suviti... 


Ali talijanska riječ bellezza može se prevesti na hrvatski i sa kra- 
snost, uljudnost, pristalost, gizda od lica. Može značiti i ures, što 
Della Bella potvrđuje primjerom iz Gundulićeva Osmana (54): 


Sve najljepše gube ime 
Prid uresom nje uresa, 


odnosno ukras za što se navodi stih Junija Palmotića (55): 


Da njegova lica dična 
naravni ukras većma uresi. 


Pred nama se dakle pokazuje pravi bogat rječnik književnoga je- 
zika pogodan i za stilističko dotjerivanje tekstova. Njemu je dodana, 
kao i obično u takvim djelima, kratka gramatika hrvatskoga jezika 
(»una breve grammatica per apprendere con proprietd la lingua illi- 
rica«). Na taj je način čitav jugoistočni kompleks hrvatske pisane 
riječi uvelike zaokružio svoju književnojezičnu izgrađenost: stvorio 

je bogatu literaturu na iznadregionalnom jeziku i dobio svoje prve 
prijeko potrebne gramatičke i leksikografske priručnike u kojima se 
opisuje upravo taj jezik. Spomenute gramatike i rječnici ne odraža- 
vaju samo trenutačno stanje jezične sinkronije nego se u njima, oso- 
bito u rječnicima, oslikava bogata leksička i frazeološka baština. 

Leksikografi su u odabiru riječi neprestance upućivali direktno ili 
indirektno na prethodna leksikografska djela. Radili su to i mnogi 
pisci. U tom je pogledu osobito zanimljiv pogled slavonskih pisaca 
prema jeziku književnoga zapada i juga. Slavonija, tek oslobođe- 
na od Turaka, još nije imala, kako reče Matija Antun Reljković, ni 
»knjige od pravopisanja i od riči pravogovorenja«, pa se ugledala 
na književna djela i na jezične priručnike nastale dotada u drugim 
sredinama. Požežanin Antun Kanižlić piše svoje početne radove u 
osmercima kakvi su bili poznati u Dubrovniku (56): 


Ah himbeni svit nas vara. 
Sto su dobra koja kaže? 
Pina vitar magla para 
san radosni koji laže. 

Sto je slava koju ima? 
Ništo malo svitlog dima. 


Svoje najbolje djelo, baroknu Svetu Rožaliju piše Kanižlić u dvo- 
struko rimovanom dvanaestercu. 
Kupanje slavićka ovako opisuje (57): 


Kljun u nju zamoči, pije, diže glavu, 
opet pije i skoči na zelenu travu. 

Pak se vrati k vodi, gleda gdi je plitko, 
pazi i ophodi da ne vidi nitko, 

pokraj briga doli skoči, krilca stere, 
glavicu zamoči, kupa se i pere. 
Otpočine mrva, pogleda i pazi, 

kao videći crva da po brigu plazi. 

Pak glavu na krivo sad nagiblje amo, 
sad s desne na livo prigne opet tamo. 


Pored ugledanja u dubrovački stih i metar, pa i na tematiku (us- 
por. Kanižlićevu Svetu Rožaliju i Đurđevićeve Uzdahe Mandalijene 
pokornice) Kanižlić uključuje u svoja djela i leksik što ga je nalazio 
kako kaže »u različitih knjigah ilirskih«, poglavito u rječniku Jako- 
va Mikalje i Ardelija Della Belle, ali i u djelima pisaca iz Makarskoga 
primorja kao novoga književnoga središta. Zahvaljujući slavonskim 

i makarskim književnim djelatnicima u 18. stoljeću, primjećuje se u 
hrvatskim krajevima porast ikavskih tekstova, pa i njihova prevlast 
nad ijekavskima »unatoč tako izrazitu Della Bellinu utjecaju« na 
Kanižlića koji »nije odstupio od svojega ikavizma« (Vončina 1978., 
171.). Osim toga nove su književne teme bile namijenjene mnogo 
većem krugu čitalaca negoli u doba renesanse i baroka. Tako se npr. 
Razgovor ugodni naroda slovinskoga fra Andrije Kačića Miošića, 
gdje je stihom i prozom iznesena kronika glavnih događaja iz proš- 
losti južnih Slavena, našao ubrzo u ruci gotovo svakoga pismenoga 
čovjeka i kružio među čitateljstvom više od jednoga stoljeća, doži- 
vjevši za tri godine dva izdanja. S druge pak strane Satir iliti divji 
čovik Matije Antuna Reljkovića gdje je u stihu nanizana kronika 
slavonskih običaja i mana, doživljavao je dugo vremena i pohvale i 
pokude jer se — čitao. Popularnosti spomenutih djela kao i ostalih 
što su se u to doba čitala (npr. Cvit razgovora naroda i jezika ilirič- 
koga aliti rvackoga Filipa Grabovca ili Aždaja sedmoglava Vida Do- 
šena, odnosno djela bosanskih franjevaca) doprinosila je bez sumnje 
njihova prosvjetiteljska poruka, ali isto tako i njihov jezik. Naime, 
književna stilizacija štokavske ikavštine, koja je imala u sebi ne- 
što prepoznatljivije elemente svoje folklorne književnosti, kao da je 
bila jednostavnija i bliža čitateljstvu. Neopterećena težnjom za ra- 
finiranim izrazom i nesputana nastojanjem za intelektualističkim 
savršenstvom, ta je stilizacija postala razumljiva nižim slojevima 
naroda, upravo onima kojima je bilo namijenjeno prosvjetiteljsko 
štivo. Zato je kudikamo lakše prelazila pokrajinske granice usta- 
ljujući se neprimjetno kao većinska uporabna norma. Promatrajući 
kroz tu prizmu, lako se može razumjeti zašto je Kačićev Razgovor 
ugodni bio jednako rado čitan u Dubrovniku i u Požegi, zašto će 
ga prelistavati historičar Adam Baltazar Krčelić i kasnije kajkavski 
komediograf Tito Brezovački. Sva je ta književna produkcija davala 
(novo)štokavštini poseban status pismenoga jezika kojim komunici- 
raju pripadnici istoga naroda na širokom prostoru. Zato se i briga o 
književnom jeziku iskazivala na različitim stranama na iste načine: 
od povećanoga interesa za porijeklo riječi (pri čemu je mašta bila 
obično mnogo jača od znanstvene metodologije), preko borbe pro- 
tiv tuđica do izrade gramatika i rječnika. Iz istih su razloga i sami 
pisci ikavske Slavonije uskoro osjetili potrebu, upravo obvezu da pi- 
smenom dijelu pučanstva ponude gramatičke priručnike i rječnike. 
Tako se u drugoj polovici 18. stoljeća pojavljuju čak tri gramatike u 
nekoliko izdanja, a na početku 19. stoljeća i četvrta. 

SVASCHTA POMALLO- 
KRA T KO 


SLOXENYE 


IMMENAH, i RICSIH 
u 


ILLYRSKI, i NYEMACSKI 
ME-ZIK 
Kojeslozi Otacz 
BLAX THADDIANOVICH 
Franciscan Thaborski, i- Suxa- 
nyah Czefarskib Duhovni 
Suxbenik, 

A po Zapoviszti Plemenito 
Rogjenog Gofpodina Gofpodina 
BARUNA RASPA 
Šzlavne Pekove Regimente 
OBERSZTERA 
PO dregi Put Srampana, 

U Troppavi kod [vanna Vika Schia- 
dlera Pođavljcaoš Stampara 1766. 


Svašta po malo Blaža Tadijanovića 

Već 1761. godine objavljuje Blaž Tadijanović djelo Svašta po malo 
iliti kratko složenje imenah i ričih u ilirski i njemački jezik. 

Ta je knjižica objavljena u Magdeburgu gdje se Tadijanović našao 
u zarobljeništvu. Njome je želio pomoći svojim zarobljenim zemlja- 
cima da nauče osnove njemačkoga jezika. Kao hrvatski jezik teksta 
i kao hrvatski primjeri odabrana je slavonska ikavska štokavština 
(58): 


Ako bi ti istinu hotio kazati, ja sam se mlogo usudio, kada sam 
se ovo dilo načiniti poduatio. Zato se veoma bojim da na misto 
slave ne budem porugan i opsovan. Ali se ufam u tvoju dobrotu 
da mi ne ćeš za zlo primiti ako i najdeš gdigodir koju falinku. Uči 
se pravo svojim jezikom govoriti, a nemoj od drugoga jezika riči 
krasti. Kada govoriš svojim slavnim jezikom nemoj mišati tuđih 
Tiči. 

Nakon Blaža Tadijanovića javlja se kao novi gramatičar Matija 
Antun Reljković, autor poznatoga djela Satir ili divji čovik (Dres- 
den 1762.). Objavio je također tri izdanja svoje Nove slavonske i ni- 
mačke gramatike (1. izd. u Zagrebu 1767.). Reljkovićev gramatički 
opis mnogo je opširniji od Tadijanovićeva. Obuhvaća od ortografije 
»ili slovosložnosti« preko naglasnih znakova do svih vrsta riječi i 
Primjera iz sintakse. Želja mu je bila da iz književnoga jezika ukloni 
naplavine turcizama koje je Slavonija »u svoj lipi jezik umišala, pak 
jeh misto materinskih potribuje«. A Slavonija je oduvijek »zadosta 
ričih imala za svaku stvar moći imenovati (...) i po svidočanstvu Fa- 
usta Vrančića Sibenčanina izmed svih drugih slovinskih narodah 
najčistije jezika slovinskoga riči izgovarala«. Da bi znao koje su ri- 
ječi »prave slavonske«, a koje su turske, Reljković je učinio ovo: 


Prigledao sam ričnik dalmatinski, horvatski, pemski i poljski i, 
gdi sam našao da ovi narodi jednu rič ili svi ili najposli dva jed- 
nako izgovaraju, onu sam i ja uzeo i u moj ričnik za pravu slavon- 
sku postavio. Iz ovoga takojer sudim da ove riči i naša Slavonija, 
kako drugi narodi izgovaraju, bi izreći imala, a turske i inostran- 
ske odbaciti morala. 


»Ričnik dalmatinski« što ga ovdje spominje Reljković odnosi se 
zacijelo na već spomenuti rječnik Fausta Vrančića, dok kod »ričnika 
horvatskoga« ne možemo sa sigurnošću spomenuti autora. »Ričnik 
horvatski« je za Reljkovića bio važan jer mu je Hrvatska bila na vi- 
sokoj cijeni zbog toga što »nikakvog tuđeg jezika nije terpila«. Cak 
je svoje »sve svadnje i parbetiranja vlastitim jezikom razpravljala« 


130 


te »kraljevske pravice i članke materinskim govorenjem popisane 
imala jest«. Nakon ovakvih konstatacija postaje mnogo jasnije zašto 
je Reljković leksičko blago čakavske i kajkavske književne stilizacije 
prepoznavao kao svoje i uvrštavao ga u vlastita književna i jeziko- 
slovna djela. 

Tako će i Slavonac Marijan Jajić pola stoljeća kasnije prepozna- 
vati svoj jezik u Kašićevu prijevodu Kempenčeve Imitacije jer piše 
(60): 


»Nisam ja baš prvi kojino sam se privoda šlavonskoga prifatio. 
Godine 1641. (dakle skoro prije dvi stotine godinah) u Rimu je 
veće ovo dilce P. P. Barthol Kassia misnik Družbe Isusove, Dal- 
matinac, pošlavončio, iz kojegano po prijatelji zadobivena ja sam 
ovi privod s većom stranom obrađivao.« 


Iz formulacije da je »Dalmatinac pošlavončio« jezik jasno se raza- 
bire da, po Jajićevu mišljenju, Kašićev prijevod pripada istom »šla- 
vonskom« jeziku kojim je Jajić svoj »privod obrađivao«. 

Treći je gramatičar slavonske stilizacije književnoga jezika u 18. 
stoljeću Marijan Lanosović. Prvo njegovo gramatičko djelo je la- 
tinska gramatika hrvatski pisana: Uvod u latinsko riči slaganje, a 
zatim hrvatska gramatika njemački pisana: Neue Einleitung zur 
slavonischen Sprache koja je doživjela čak tri izdanja: u Osijeku 
1778. i 1789. i u Budimu 1795. Na kraju se te gramatike nalazi Sla- 
vonisches Worterbuch, tj. određeni popis njemačkih riječi i njihov 
hrvatski ekvivalent. Zanimljivo je da se pored ikavizama kao likar- 
nica, likarija i čovištvo nalazi djed te da se njemački izraz die Alpen 
prevodi sa ovi Velebići. Osim takvih njemačko-hrvatskih rječničkih 
dodataka Lanosović je izradio i nekoliko višejezičnih hrvatsko-ino- 
jezičnih rječnika koji su na žalost ostali u rukopisu. Lanosović je 
svako izdanje svoje gramatike proširivao, a u trećem se (budimsko- 
mu) izdanju pored primjera hrvatskih i njemačkih nalaze i mađar- 
ski. Lanosovićeva je gramatika kompozicijski slična Reljkovićevoj, 
tj. najprije se prikazuje grafijski i slovni inventar, da bi najveći dio 
bio, kao i obično, poklonjen morfologiji (deklinacija, konjugacija, 
nepromjenljive vrste riječi) i, na kraju, primjeri iz sintakse. Iako je 
gramatičkomu opisu dodan rječnik (Slavonisches Worterbuch), i on 
je, u neku ruku, u službi gramatike. Naime, u pojedinom se slovu 
abecede navode najprije imenice, pa pridjevi, pa glagoli, pa ostale 
vrste riječi, tj. unutar abecede nižu se riječi grupirane onim redom 
kojim su grupirane u morfologiji. Na taj je način Lanosović povezi- 
vao gramatiku i vokabular. 

Ako se u svim trima spomenutim slavonskim gramatikama že- 
li naći nešto zajedničko, onda se sasvim jasno prepoznaje nekoliko 
osnovnih tendencija: 

1. u pravilu se ne opisuju pojedini mjesni govori pokrajinske 
slavonske štokavštine, nego se potvrde traže u različitim mje- 
snim govorima, odnosno u pisanim djelima; 

2. želise u novim izdanjima dotjerati ili dopuniti prvotni grama- 
tički opis, odnosno povećava se građa; 

3. pokazuje se sklonost prema preuzimanju određenih rješenja iz 
djela drugih gramatičara slavonskoga kruga; vidljiva je veća 
ili manja korespondencija sa sličnim djelima stvorenim dota- 
da u drugim hrvatskim pokrajinama. 

U tom je pogledu zacijelo najdalje otišao Marijan Lanosović, oso- 
bito u trećem izdanju svoje gramatike. Oslanjajući se u opisu sa- 
svim vidljivo na gramatičarsku tradiciju Kašić-Della Bella, Lano- 
sović uključuje u svoje djelo, najčešće dubletno, i novije oblike jer 
želi što vjernije oslikati stanje istoga književnoga jezika na širokom 
prostoru. Takav je rad učinio Lanosovića najpoznatijim slavonskim 
gramatičarom potkraj 18. stoljeća. Stoga nije čudo što gaje car Josip 
II. imenovao članom komisije za ujednačivanje dubrovačke grafije 
sa slavonsko-dalmatinskom koja je tada uvedena u škole na dva 
područja Trojednice: u Hrvatskoj i u Slavoniji. 

Ovako plodan gramatičarski i leksikografski rad bio je odraz jed- 
nog novog književno-jezičnog strujanja koje se iskazivalo posebnom 
brigom za standardizaciju književnoga izraza i za unifikaciju grafi- 
je. U tom su se okviru morali rješavati mnogi problemi što su nepre- 
stano iskrsavali u ovome razdoblju izgradnje standardnoga jezika. 
Pojavili su se npr. aktualni problemi terminologije i frazeologije jer 
su to zahtijevale potrebe znanstvenika i erudita koji su pisali hr- 
vatskim jezikom pored latinskoga, njemačkoga i, donekle, mađar- 
skoga. U posljednjim desetljećima 18. stoljeća sve se više utvrđuje 
terminologija i frazeologija u gramatičkim, filozofskim, teološkim i 
sličnim tekstovima. Toj sferi pripada npr. poznato Kanižlićevo djelo 
Kamen pravi smutnje velike u kojem raspravlja »početak i uzrok isti- 
niti rastavljenja cerkve istočne od zapadne«. Takva tema, namijenje- 
na zapravo samo učenim ljudima, a ne širokom (slabo pismenom) 
općinstvu, zahtijevala je sasvim precizno pojmovlje poput »cerkva 
vidiona« kojoj »nevidiona glava jest Isukerst«. Osim toga, stvarala 
se tako i učvršćivala terminologija kao npr. »eresia (to jest krivovir- 
stvo) i skisma (to jest razkolništvo iliti odmetnuće)« sve u želji da 
se hrvatskom književnom jeziku »u mudroskupštinu vrata otvore«. 

Stoga se može reći da su se u 18. stoljeću mogli »ilirskom« ikavicom 
sasvim tečno pisati pjesnički i znanstveni tekstovi, što znači da je 
taj tip jezika u potpunosti služio potrebama svekolikoga duhovnog 
stvaralaštva u Slavoniji i od Slavonije preko Bosne i Hercegovine do 
mora. 

Posebnu pak vrijednost u afirmaciji književnoga jezika ima tada- 
nji potpuni prijevod Svetoga pisma staroga i novoga zakona Matije 
Petra Katančića (u šest knjiga). Katančić polazi od konstatacije da 
narodi koji nas okružuju imaju prevedenu Bibliju na svoj jezik a 
»nashe Slavno-Illyricsko pokolenje (...) knjige svete u svoj pleme- 
niti i staroslavni jezik privedene do danas vidilo nie«. Istina, bilo 
je i prije prijevoda Svetoga pisma: onoga glagoljskoga »slovim Je- 
ronimskim« ili Antuna Dalmatina i Stjepana Istranina »izgovora 
horvatskoga«, ali »Slavno-Illyricskoga (...) niedno podpuno po izda- 
iju slovojavnom dosad ne najde se«. Katančićev je prijevod Svetoga 
pisma objavljen »slovojavno« (tj. tiskom) 1831., ali je bio završen 
već oko 1815., pa se može zaključiti da je Katančić počeo prevoditi 
još ranije. ' 

Katančićev je prijevod Svetoga pisma bio iz latinskoga »u jezik 
slavno-illyricski izgovora bosanskog prineshen«, tj. u štokavsku 
ikavicu. Koliko je god prevođenje Biblije težak posao kojega se »cso- 
vik razuman i naucsan prifatiti ne moxe« tako lako sreća je, kaže 
Katančić, da »jezik latinski s nashim toliko priateljstvo ima da se po 
ricsi iz jednog u drugo govorenje prikrenuti moxe mnogo lashnje i 
ugodnie« nego iz drugih jezika. A još je veća sreća da kad uzmanjka 
riječi koje »u svima slovinskoga naroda prinashaocim ne najdesh« 
ili »jedva najdesh« možeš ih pronaći »u verlom Kanislichu, krasnom 
Kacsichu i govornom Relkovichu«. Bolje potvrde o jedinstvu štokav- 
ske ikavice kao književnoga izraza kojim se i Biblija može prevoditi 
zaista ne treba. 

Ako je prvi tiskani kompletan prijevod Biblije s latinskoga na vla- 
stit jezik važan datum u jezičnoj povijesti nekoga naroda, kao što 
obično jest u mnogih europskih naroda, onda je tako i u jezičnoj 
povijesti hrvatskoga naroda. Time su se učvršćivali temelji standar- 
dnog jezika u Hrvata. Sve to pokazuje da se od sredine 18. stoljeća 
književno stilizira nešto drugačije materijalno stanje dijalekatne 
novoštokavske osnovice. Osnovica je naime proširena jer je prošire- 
na i količina publike i vrsta publike. Međutim, integracijske težnje 
te publike diktiraju da se njezin pismeni jezik, kako bi mogao vršiti 
svoju polivalentnu funkciju na višeregionalnom području standar- 

dizira. Koliko su tomu doprinosili napori književne Slavonije, toliko 
su istom cilju nastojali pridonijeti Dalmacija i Dubrovnik. 

A istom je cilju težio i Istranin Joso Voltiggi, autor Ričoslovni- 
ka iliričkoga, italijanskoga i nimačkoga jezika (1802./3.). Već se iz 
naslova vidi njegova ikavska osnovica (ričoslovnik nimački). 'Toj 
osnovici nisu strani jekavski oblici što ih u rječniku navodi najčešće 
pored ikavskih (npr. cipati i cjepati, ciniti i cjeniti, civ i cjev) ili pak 
ekavske oblike upućuje na ikavske (npr. cslovek v. csovik). Nije mu 
strana ni naporedost csavao i csaval, kao ni to da u abecednom redu 
prije zamjenice ča (zapisane kao csa) navede kajkavizam copernica, 
zatim da oblik csako (= čako) navede pored otac, odnosno da poreda 
čitav niz turcizama poput csardak (= čardak), csemer (= čemer), 
cserga (= čerga) i dr., da bi, jednako tako, bez ikakva upućivanja 
navodio zamjenice cso (= čo) i scto (= što) kao ekvivalent njemač- 
kom »was«. Sve je to Voltiggi crpio s raznih strana smatrajući da 
sve pripada istom veoma širokom jezičnom području bez obzira na 
varijantnost ostvaraja unutar toga područja. Mnogo je »mirnije« 
njegovo »pismenstvo« ili mala gramatika pridodana rječniku jer je 
po prirodi stvari usmjerena na opis jednoga jezičnoga sustava. Iako 
skromnih dosega, rječnik Jose Voltiggija pokazuje da je slavonski 
utjecaj u grafiji i leksiku dopro dobrano na zapad i bio neka veza, 
indirektna doduše, između sjeverne i južne ikavske stilizacije knji- 
ževnoga jezika. A od južnih ikavaca do Dubrovnika nikada nije bilo 
daleko. 

lako nakon književnoga stvaralaštva Ivana Gundulića, Junija 
Palmotića i Ignjata Đurđevića Dubrovnik više nije imao tako vrsnih 
pjesnika koji bi mu u postbarokno doba osiguravali književni pri- 
mat, imao je drugih djelatnika koji ga nisu lišavali stare slave. U 18. 
stoljeću, stoljeću racionalizma i prosvijećenosti djelatnost je školo- 
vanoga sloja društva, kojemu je pripadao Ruđer Bošković i drugi, bi- 
la usmjerena prema znanosti i erudiciji, a ne prema pjesništvu i mu- 
zama. Pored matematičkih znanosti koje su davale pečat ondašnjoj 
filozofiji većina se učenih ljudi bavila poviješću, crkvenom poglavito. 
Stoga je uporaba latinskoga jezika, kao općeg jezika znanosti i knji- 
ge, postajala sve veća. Pa ipak je u Dubrovniku bilo pojedinaca koji 
su pored odličnih pjesnika latinista pisali svoja djela »domorodnim« 
jezikom, proučavali vlastitu književnu povijest i izdavali Osmana. 
U tako široke osnove uklapaju se i oni koji su nastavljali dotadanjim 
plodnim gramatičarskim i leksikografskim radom. Među takve valja 
ubrojiti Franju Mariju Appendinija, autora djela Grammatica della 
lingua Illirica čije je 1. izdanje izašlo u Dubrovniku 1808. 

Appendini je bio »professore di eloquenza nel collegio di Ragu- 
sa« te ga nisu zadovoljile dotadanje hrvatske gramatike u kojima 
su se nalazili tek osnovni podatci. A znao je Appendini sve »ilirske« 
gramatike, kako se može čitati u predgovoru: i onu Bartola Kašića, 
i Lovre Ljubušaka, i Jakova Mikalje, i Ardelija Della Belle. Sve su 
te gramatike bile u njegovo doba »cosi rare«, pa je naumio izradi- 
ti novu koja bi ujedno bila prilagođena filozofsko-teološkoj nastavi 
isusovačkoga kolegija. Appendini, rodom Talijan, naučio je hrvatski 
u Dubrovniku pa je razumljivo što je u gramatičkom opisu polazio 
od tog književnojezičnoga izraza proširujući ga dalmatinsko-bosan- 
skim koji je smatrao »il pit perfetto di tutti« jer »conserva tuttora 
la sua purezza«. A »il dialetto Dalmato-Bosnese« bio je ne samo za 
Appendinija nego i za mnoge druge zapravo sinonim za ikavicu, od- 
nosno štokavsku ikavicu. Zato Appendini ne uključuje u svoju gra- 
matiku građu iz Belostenčeva i Jambrešićeva rječnika, koje poznaje 
i spominje, nego iz rječnika Mikaljina, Della Bellina (u kojemu, do- 
duše, nema mnogih riječi, »ma egregiamente ideato ed eseguito«), 
Voltiggijeva (»il dizionario portatile«) i Stullijeva (»i/ gran diziona- 
rio«). Uključuje isto tako djela najpoznatijih dubrovačkih pisaca, 
tekstove prijevoda (od klasika do »le pi2 belle comedie del Molier«) 
i djela pisaca hvarskoga i zadarskoga kruga koji su također »illustri 
cigni del Parnasso Illirico«. Zahvativši na taj način veoma bogat 
korpus tekstova, Appendini je mogao prezentirati dubrovačku je- 
kavicu primjerima kao bljćd, bjelo, mljeko, mjesćz (= mjesec), rjeti, 
rjec (= riječ) uz napomenu da umjesto sekvencije -je- »i Dalmati 
pronunciano ed scrivono i« (pored mnogih drugih različnosti). Isto 
se tako unutar jezika što ga opisuje razvila bogata sinonimika, pa 
npr. u korpusu najfrekventnijih leksema talijanskoj riječi il bosco 
odgovaraju hrvatske dubrava, lugh i gdj, talijanskoj la pioggia hr- 
vatske dalcd (= dažd) i kiscja (= kiša), talijanskoj la valle hrvatske 
prodol (f), prodoglje i luka, talijanskoj il fonte hrvatske vir, ifvir (= 
izvir), vrilo, vrelo i tocjak (= točak), talijanskoj i/ vento hrvatske 
vjetar i vitar. Konačno svaki pisac i govornik mora u svome poslu 
lučiti književne izraze od neknjiževnih te npr. znati da se za talijan- 
ski leksem il fuoco rabi književni izraz ogagn (= oganj), ali i bar- 
barizam (»voce barbara«) vattra. U kontekstu našega razmatranja 
važno je konstatirati da se Appendinijevom gramatikom potvrđivao 
iznadregionalni karakter novoštokavskoga pismenoga jezika koji je, 
postajući standardom, i u južnim pokrajinama uspješno zamjenjivao 
sve dotadašnje čakavske i štokavske stilizacije književnoga jezika. 
Zbog svoje gramatike i dobrog poznavanja nekoliko slavenskih jezi- 


137 


ka (pored dakako talijanskoga i latinskoga) Appendini je bio veoma 
hvaljen ne samo u Dubrovniku nego i u drugim hrvatskim krajevi- 
ma. Uspomena na njegovo gramatičko djelo, kao i sve što je dolazilo 
iz književnoga Dubrovnika, bila se dobro čuvala i u doba ilirskoga 
pokreta. Već u prvom godištu Danice (br. 4, 1835.) zabilježeno je, 
pogrješno doduše, da je prošle godine »preminul prečastni gospon 
Francesco Maria Appendini... navučitelj blagorečnosti u Dubrovni- 
ku, pisec osebujno vučen i glasovit« koji je »med ilirskimi Slavenci z 
onum oblastjum odičen, z kojum Dobrowsky kod naše čeho-slaven- 
ske bratje«. (Pogrješka je, naime, u tome što je 1834. umro u Zadru 
Urban Appendini, pa se mislilo da se radi o mnogo poznatijem mu 
bratu Franji koji je tada također bio u Zadru i koji je ondje umro 
1837.) 

Još šire od dotadanjih pogleda zasnovao je Joakim Stulli svoje 
leksikografsko djelo kojega je prvi dio Lexicon latino-italico-illyri- 
cum izašao u Budimu 1801., drugi se dio pod imenom Rječoslož- 
je ilirsko-italijansko-latinsko pojavio u Dubrovniku 1806., a treći 
Vocabolario italiano-illirico-latino također u Dubrovniku 1810. 
Budući da je svaki dio imao dvije knjige (čast parva i čast druga), 
možemo govoriti o Stullijevu rječničkom šestoknjižju. 

U tom golemom djelu, kojega početak pada u 1760. godinu, ima 
podataka iz mnogih izvora, domaćih i stranih, ali se jasno vidi što či- 
ni temeljni korpus Stullijeva Rječosložja jer je na kraju dodao popis 
literature u kojem se nalazi više od 150 djela (»Kazalo knjigocsinaca 
slovinskieh koiem sam se u ovoj radnji upotrebio«). Kazalo pokazuje 
da je najveći dio rječničkoga blaga ekscerpiran iz objavljenih djela 
dubrovačkih pisaca (i onih najpoznatijih i onih manje poznatih), za- 
tim iz djela pisaca dalmatinskih, hercegovačkih, bosanskih, slavon- 
skih i istarskih. Pored rječnika njemu bliskih Della Belle i Mikalje 
nalaze se u kazalu i rječnici Jurja Habdelića, Ivana Belostenca i 
Andrije Jambrešića, ali i pokoji dvojezični rječnik sa češkim, polj- 
skim i ruskim stupcem. Tu su navedeni i neki gramatičari domaći i 
strani. Razumije se da svi navedeni autori nisu ni približno jednako 
ekscerpirani. Tako se u Stullijevu rječniku nalazi više natuknica što 
su preuzete iz Della Bellina rječnika nego iz Mikaljina, a iz Mika- 
ljina više nego iz kojega kajkavskoga. Slično je s vremenskom kom- 
ponentom: brojnije je prezentiran leksik iz suvremenih djela ili iz 
bliže prošlosti negoli iz starijega razdoblja (iz glagoljskih brevijara i 
misala). Ali bez obzira na ovdje iznesene neujednačenosti u odabiru 
leksičke građe, pa i nekih slabih lekcija, činjenica je ipak da se iz 
Stullijeva rječnika može dobro razabrati što po njegovu mišljenju 

pripada štokavskom jekavskom tipu suvremenoga jezika. To obično 
obrađuje u leksikografskom članku, a ne upućuje na drugu natu- 
knicu. Zato će npr. csajati (= čajati, iz Misala) i csakati (= čakati, iz 
Habdelića) upućivati na csekati (= čekati), csavel (= čavel, iz Hab- 
delića) na csaval (= čaval)itd., ali će se pod natuknicom csaval naći 
oblici csavao i csavo uz rečeničnu potvrdu da »csaval csavla izbia«. 
Jednako će tako civ upućivati na cjev, ciniti na cjeniti, delo na djelo, 
ali će navesti da jekavski oblik cjech (= cjeć) rabi Ignat Đurđević, 
cjecha (= cjeća) Ivan Gundulić, a cjechi (= cjeći) Junije Palmotić. 
Iz toga se ujedno vidi da je Stulli preuzimao i obrađivao rječničku 
građu u neke vrste koncentričnim krugovima: što je njegovu tipu pi- 
sanoga i govornoga jezika na prostornoj i vremenskoj osi bilo bliže, 
tvorilo je gustu mrežu natuknica, i to je obrađeno temeljito sa svim 
značenjima, s rečeničnim potvrdama i navođenjem autora. Tako su 
natuknice ako, alli (= ili), carkva, cjeniti (= cijeniti), cjenna (= cije- 
na), csas (= čas) i csasca (= čaša) obrađene na pola stupca rječnika 
velikoga formata, natuknice csin (= čin), csiniti (= činiti) i jezik na 
gotovo čitavu stupcu, a sarce na puna dva stupca. Stoga vrijednost 
Stullijeva leksikografskoga rada ne bi trebalo tražiti u glomaznosti 
njegova šestoknjižja, u količini stranica i ekscerpiranih djela, nego 
u načinu obrade onoga korpusa koji je pripadao njegovu tipu jezika. 
Taj je korpus pokazivao svu raskoš književničkoga izraza na širo- 
kim prostorima južnoga dijela hrvatskoga i svu povezanost s dru- 
gim hrvatskim područjima (za kajkavski udio v. Šojat 1984.). Zato 
je u svim sredinama postajao sve više cijenjen i prepoznatljiv kao 
jedan od tipova vlastitoga književnoga jezika. 


* 


Budući da je u okviru našega razmatranja bila istaknuta kon- 
statacija da u jeziku slavonskih pisaca ima raznovrsnog ugledanja 
na jezik dubrovačke književnosti, sada jednako tako treba podvući 
činjenicu da dubrovački gramatičari i leksikografi koji djeluju u pri- 
jelaznim desetljećima iz 18. u 19. stoljeće, opisujući književni jezik 
svojih sunarodnjaka, uzimaju podatke iz desetak djela slavonskih 
pisaca, da o drugim vezama slavonsko-dubrovačkim i ne govorimo. 

Približavanje književnih stilizacija štokavskoga juga sa štokav- 
skim sjeverom vodilo je sve više nastojanju i za grafemskim približa- 
vanjem. Iako su se već bile ustalile dvije latiničke grafije — jedna u 
južnoj Hrvatskoj, druga u Slavoniji — gdje je svaka sredina najčešće 
poštivala ortografske navike pisaca druge sredine, ipak se primjeću- 

ju utjecaji. Tako se u slavonskoj grafiji zapažaju neka rješenja koja 
odudaraju od sjevernoga tipa uobičajenog u kajkavaca: npr. fonem 
se ž bilježi kao i u južnom tipu sa x, za fonem c ne rabi se dvoslov 
cz nego jednoslov c, napušta se bilježenje dvoslova ly za fonem |, ny 
za 1, gy za đ, kako su u početku 18. stoljeća pisali u Slavoniji isu- 
sovci prema kajkavskom uzoru. Na taj je način grafija slavonskih 
pisaca predstavljala svojevrstan prijelaz između sjeverne i južne 
zone. Grafija je omogućivala lakšu i neposredniju vezu između dvi- 
ju štokavskih sredina. Istina, određene dubrovačke specifičnosti u 
grafiji potrajale su još neko vrijeme, ali su i one dobrim dijelom bile 
otklonjene potkraj 18. stoljeća nakon zasjedanja državne komisije 
čiji je član bio i Joakim Stulli koji je prihvatio jednostavnu slavon- 
sku grafiju i prema njoj uredio svoj rječnik. Sve je to pokazivalo da 
toliki stupanj dubrovačko-slavonske grafijske ujednačenosti koji je 
postignut u posljednjim desetljećima 18. stoljeća znači novost koja 
se ranije teško mogla ostvariti. Zato se, grubo uzevši, može reći da 
osnovna grafijska podvojenost tada više nije bila između zone sje- 
verne (sjeverozapadni čakavci i kajkavci) i južne (južni čakavci i ju- 
goistočni štokavci) nego između dvaju hrvatskih jezičnih standarda: 
kajkavskoga i štokavskoga. 

Do još veće ujednačenosti došlo je početkom 19. stoljeća kad je 
po nalogu ondašnjih vlasti proradila u Zadru nova komisija pod 
predsjedništvom F M. Appendinija. Ta je komisija imala potpuno 
određenu zadaću: ukinuti postojeće razlike između dubrovačke i 
dalmatinske grafije kako bi se postigao praktičan cilj — da se odredi 
»una stabile maniera di scrivere la lingua Illirica con caratteri lati- 
ni onde siano uniformente scritti i libri elementari ad uso delle due 
classi normali«. Komisija je u tome uspjela jer je uvela — pored onih 
latiničkih slova koja imaju iste glasovne vrijednosti u latinskom i 
hrvatskom jeziku — još jedinstvene znakove c, c, h, s, f, x za foneme 
c, č, h, s, š, ž. Iznimka je bila jedino pisanje digrama ch za fonem Ćć. 
Zaključci komisije postali su obvezatni ne samo u školama nego i u 
javnom životu u Dalmaciji uopće. Novi se način pisanja bio usko- 
ro toliko udomaćio u Dalmaciji da je desetak godina kasnije postao 
snažnim oružjem u rukama onih koji su se opirali Gajevoj »rogatoj« 
reformi i ilirskim jezičnim koncepcijama. 


* 

Toj struji primorsko-slavonske jezične i grafijske povezanosti pri- 
klonio se i Ličanin Sime Starčević, pisac gramatike Nova ričoslovica 
ilirička (1812.). 

Starčević donekle žali što su hrvatske gramatike sastavljali više 
stranci negoli domaći ljudi, pa su primjeri jezika knjiški. Zašto, pita 
se on, ne bismo »i mi na izgled ostalih narodah kojom srićom kuću 
vlastitu uziđali, to jest jezik slavni očistili, zakonim utemeljili, na- 
ucim od nas pisanim uresili i nakitili da ga se ostali većom željom 
nego mi njihove silom, učiti ustarse«. Po Starčevićevu se mišljenju 
pravi narodni jezik nalazi između ostaloga u izrekama i poslovicama 
(zove ih »prislovja ilirička«) te ih navodi u velikom broju kao pot- 
krjepe. Cini dakle isto što je, koju godinu prije njega, radio grama- 
tičar F M. Appendini (svrstavši ih pri kraju knjige u poseban odje- 
ljak). Budući da se dobar dio poslovica nalazi u obojice (nanizane su 
čak istim redom), sva je prilika da su preuzete iz kakve rukopisne 
zbirke (ukoliko ih Starčević nije preuzeo iz Appendinijeve gramati- 
ke). Uz sasvim razumljiva dijalekatska odstupanja (npr. Appendini: 
svijet, repa, lito, Starčević: svit, ripa, lito) navodimo ih nekoliko u 
suvremenoj grafiji dajući prvenstvo starijoj Appendinijevoj verziji: 


Dva brez duše, a treći brez glave. 

Bezočni svijet uživaju. 

Ni moj lov, ni moj zec. 

Natovari ter udari. 

Jedna repa u sve ljeto, i ta crljiva. 

Kako rilo, tako dilo (u obojice: dilo). 

Što mačka koti, to miše lovi. 

Zlo je upućen svaki poso, opravitelj gdje je oso (u obojice: 
poso i oso; u Starčevića: upravitelj). 


Tako se pokazalo da Appendinijev postupak s poslovicama nije bio 
slučajan kad ga je, pišući gramatiku, ponovio Starčević. To znači da 
je već na početku 19. stoljeća paremiološki dio narodne književnosti 
počeo direktno (a ne preko rječnika) ulaziti i širiti korpus tekstova 
na osnovi kojih se gramatički opisivao književni jezik. Osim toga, 
posebnost je Starčevićeva djela i u tome što je prvi opisao akcenatski 
sustav štokavske ikavice. I na kraju, Šime je Starčević jasno for- 
mulirao da »Dubrovnik, Dalmacija, Bosna, Slavonija i U Horvaiska« 
nju mnogo među se ne razlučuje«. Razjedinjenost je u »slovosložju«, 
u grafiji, ali se Starčević nada da će i Dubrovčani, koji su »mnogo 
knjigah ilirički upisali«, prihvatiti grafiju štokavske većine. A što- 

kavska većina bila je za nj slavonska. Na taj je način slavonski način 
»slovosložja« dopro i do najzapadnijih hrvatskih pokrajina. 


* 


Iz izloženoga se vidi da je u drugoj polovici 18. stoljeća i u prvim 
desetljećima 19. stoljeća novoštokavština književno stilizirana na 
širokom prostoru od Slavonije preko Bosne do Dubrovnika i od Du- 
brovnika do Like. Moglo bi se stoga reći da »tu već imamo kulturni 
interdijalekt pisane riječi s tradicijom« (Brozović 11970., 133.). 

Taj pismeni jezik tada još uvijek nije potpuno usklađen jer postoji 
mogućnost izbora između dvaju njegovih osnovnih dvojstava: šta- 
kavsko-šćakavskoga i ikavskoga-jekavskoga sustava. Oba dvojstva 
nisu bila podjednake slabosti novoštokavskoga sustava u procesu 
standardizacije jer je prvo dvojstvo bilo razriješeno već ranije. To 
pokazuje da u razrješavanju spomenutih dvojstava u standardiza- 
cijskom procesu ne mora odmah prevagnuti element većinske dija- 
lekatne osnovice. Istina, kod štakavsko-šćakavskoga dvojstva pre- 
vlast štakavizma jest prevlast većinskoga elementa svih hrvatskih 
novoštokavskih govora bez obzira na to jesu li bili ikavski ili ijekav- 
ski. Ali je pored toga za pismeni jezik bilo još nešto važno: 1. oblici 
tipa puštati (a ne pušćati) smatrani su u gramatikama pravilnijima 
jer u osnovi imaju st (pustiti), a ne šć; 2. pisci književnih centara, 
osobito Dubrovnika, upotrebljavali su tada »štakavske« oblike i pre- 
ko toga se ugleda nije moglo prijeći. Uostalom, već se ranije naziralo 
koja će komponenta štakavsko-šćakavskoga dvojstva prevladati jer 
su se u šćakavskim govorima i novoštokavskima i nenovoštokavski- 
ma počeli javljati štakavizmi, ali ne i obrnuto. I, konačno, štakavski 
su govori bilo mnogo kompaktniji od šćakavskih već i po tomu što su 
svi bili novoštokavski pa stoga i pogodniji za jezičnu standardizaci- 
ju, dok je među šćakavskim govorima razlika bila mnogo veća. 

Kod drugoga je dvojstva razvoj tekao drugačije. Naime, iako je 
ijekavska komponenta hrvatskih novoštokavskih govora bila ma- 
njinska, ona je ipak snažnije prodirala u ikavske tekstove 18. stolje- 
ća nego što se događalo obrnuto. Na taj je način prestiž ijekavskih 
oblika u pismenom jeziku postajao sve očitiji, pa je očit također u 
leksikografskim i gramatičkim djelima. Ikavsko-ijekavsko dvojstvo 
potrajat će u hrvatskim tekstovima još dosta dugo, i to tako da uz 
zasebnu uporabu obaju refleksa jata, ikavskoga i ijekavskoga, nala- 
zimo »često a negdje i redovno miješanje ikavskoga i ijekavskog re- 
fleksa ili čak tako da isti pisac piše jedno djelo ikavski, drugo ijekav- 

ski« (Brozović 11970., 133.). Unatoč tomu, takvo stanje nije moglo 
spriječiti procese koji su tada već tekli, tj. stvaranje iznadregionalne 
novoštokavske uporabne norme i približavanje regionalnih grafija. 
Stoga se može reći da postojanje razlika u fonetskim pojedinostima, 
što ih nalazimo u mnogim jezicima, ne negira opstojnost standar- 
dnoga jezika, nego pokazuje da u njegovu okviru može biti više fo- 
netskih zona. Važno je da se nije promijenila supstancija i struktura 
pismenoga jezika, što, dakako, ne isključuje spontani razvoj jezične 
materije. Budući da je supstancija i struktura prikazanoga novošto- 
kavskoga pismenoga jezika jednaka današnjem, evolucija standar- 
dnoga jezika traje za većinu Hrvata već više od tri stoljeća. 


Književni jezik kajkavske stilizacije 


Treba spomenuti još jedan manjinski odnos. To je odnos onoga 
dijela Hrvata koji je na sjeverozapadu upotrebljavao književni jezik 
stiliziran na kajkavskoj osnovici. Iako manjinski, nije zato bio ma- 
nje standardan. Čak obrnuto. Naime, pokušaji uspostave iznadre- 
gionalne uporabne norme počeli su u sjeverozapadnim hrvatskim 
krajevima ranije negoli u južnim i sjeveroistočnim. Tomu je prido- 
nio u prvome redu jezik protestantske književnosti i, osobito, pisaca 
ozaljskoga kruga, zatim kajkavaca koji unatoč pripadnosti protu- 
reformatorskom pokretu nastavljaju protestantskom i »ozaljskom« 
koncepcijom pismenoga jezika. To je koncepcija trodijalekatne osno- 
vice književnojezičnog hibrida i, eo ipso, koncepcija iznadregional- 
noga pismenoga jezika. Kad su pale glave i moć Zrinskih i Franko- 
pana, ozaljski je kulturni krug prestao djelovati kao organizirana 
grupa književnika i filologa, ali je, uklopivši se u tokove kajkavske 
književnosti, baština »ozaljaca« u znatnoj mjeri jačala konvergencij- 
ske procese na čitavom sjeverozapadnom području. 

U 18. stoljeću krug se međudijalekatske povezanosti književnih 
stilizacija sve više širio među kajkavskim piscima. Tako i leksi- 
kografi koji su dotada unosili u svoja djela i nekajkavske lekseme 
bijahu ipak orijentirani na (sjeverno)čakavske i (južno)štokavske 
primjere. Stanovit zaokret u tom pogledu, tj. okretanje kajkavaca 
prema leksičkom blagu slavonskih tekstova zapaža se u rječniku što 
ga je započeo Franjo Sušnik, a nastavio i dovršio Andrija Jambrešić. 
I još je jedan razlog nastanku ovoga rječnika: Habdelićev je, naime, 
Dictionar već bio od starosti istrošen (»vetustate absumpto«), pa je 
za kajkavsku sredinu trebalo prirediti novi. 

Sušnik-Jambrešićev rječnik objavljen je u Zagrebu 1742. godine 
pod naslovom Lexicon latinum interpretatione illyrica, germanica 
et hungarica locuples. Sto se misli pod izrazom illyricus objašnjeno 
je u rječniku kao »Iilirianski ali Szlovenski Horvatezki etc. Illyrisch 
das ist Croatisch, Dalmatinisch etc. oder zum Croaten, Sclavoniern 
etc. gehorig«. A i iz dodatka koji nosi naslov Index illyrico sive cro- 
atico-latinus može se zaključiti da su Jambrešiću pojmovi hrvatski 
i ilirski jednaki. Tako gledajući u cjelini, ilirski je naziv pokrivao 
sve tri velike hrvatske pokrajine, pa se i leksička građa svih triju 
književnih stilizacija preuzimala kao svoja te priključivala temelj- 
noj koja je mogla biti ili kajkavska ili čakavska ili štokavska. Jer, 
sve je to pripadalo onoj sredini što ju je Jambrešić u predgovoru 
svoga rječnika nazivao »carissima Patria«. To je bila u prvome re- 
du njegova kajkavska književna sredina. Ali je Jambrešić odmah 
upozoravao na dublete tipa mladenec i mladenac, vera i vira i vjera, 
pošao i pošal, išao i išel i išal itd. Osim toga redovito je dodavao 
»voces synonimas«, kako bi pokazao i druge ekvivalente za široko 
odabran leksik latinskih klasika (npr. Cezara, Cicerona i Livija), 
ali i latinskih izvedenica za koje nije bilo potvrda u djelima klasi- 
ka (zato su nazvane barbarizmima). U tako koncipiranu rječniku 
može se npr. pod latinskom natuknicom apotheca, što je potvrđena 
u djelu Ciceronovu, naći nekoliko hrvatskih sinonima: vračarnica, 
likarnica, zahramba, štacun od vračtva. Takav višedijalekatni od- 
nos veoma je uočljiv kod upitnih zamjenica. Tako se quid prevodi sa 
što i kaj (upravo tim redom), quin sa zakaj ne, zašto ne, a quare sa 
zakaj, zašto, zač. I kad je u tom velikom leksikografskom korpusu 
trebalo zabilježiti na primjer hrvatska imena za one morske ribe 
što su se nalazile u latinskim djelima, Jambrešić je morao posegnuti 
za priručnicima najčešće nekajkavskima gdje su se takve riječi mo- 
gle naći. Tako su širi krugovi čitalaca kontinentalaca koji su čitali 
latinska djela, osobito Plinijeva, mogli doznati za hrvatska imena 
morskih riba, kao (61) 


glavač (s.v. capito) 

igla morska riba z dugem kljunom (s.v. acus) 

jegulja (s.v. angvilla) 

kalamar, morska riba černu kerv imajuča kakti tinta (s.v. loligo) 
kit najvekša riba vu morju (s.v. balaena) 

lokarda (s.v. scomber) 

morski pas (s.v. canis marinus) 

sipa morska, riba koja černu kerv bljujuč vodu kali i tak se ribi- 
čem skriva (s.v. sepia) 

ugor riba morska spodobna angvili (s.v. congrus) 
zubatac (s.v. dentex) i dr. 


Slično je bilo i s terminima iz mnogih drugih oblasti, poglavito iz 
školstva, kulture i znanosti. Zbog toga se može reći da je Jambreši- 
ćev rječnik jedno od najkompletnijih djela starije hrvatske leksiko- 
grafije. 

Tako se zapravo svaki hrvatski književnojezični krug mogao po- 
hvaliti svojim leksikografskim i gramatičkim djelima. Jugoistoč- 
nom krugu pripadaju Faust Vrančić, Bartol Kašić, Jakov Mikalja i 
Ardelio Della Bella. U prikazu rada ozaljskog kruga već je iznese- 
no djelovanje gramatičara Jurja Križanića i Ivana Belostenca kao 
središnje leksikografske figure, dok u kajkavskoj književnoj sredini 
takvo mjesto zauzimaju leksikografi Juraj Habdelić, Franjo Sušnik 
i Andrija Jambrešić. Pored toga u mnogim su arhivima pohranjeni 
veoma važni rukopisni rječnici, kao što je npr. Lexicon latino-illyri- 
cum Pavla Vitezovića i Dictionarium latino-illyricum et germani- 
cum Adama Patačića koji također pružaju svjedočanstvo o golemoj 
riznici hrvatskoga rječničkog blaga. Tomu se razdoblju može dodati 
i prva objavljena kajkavska gramatika Ignacija Szentm&rtonya Ein- 
leitung zur kroatischen Sprachlehre fir Teutschen (1783.) u kojoj 
ima »podosta nekajkavskih likova« što »potvrđuje činjenicu da je 
stari kajkavski književni jezik bio veoma otvoren utjecajima drugih 
hrvatskih književnosti« (Šojat 1985., 220.). 

Tomu treba dodati dugogodišnju uporabu relativno sređene ne- 
dijakritičke grafije s dvoslovima cs za fonem č, cz za c, dy za đ, ly 
za |,ny zari, sh za š. Tu je grafiju nastojao Pavao Vitezović učiniti 
još boljom na dijakritički način, iako nije imao sreće da je i u tisku 
provede. Zato se može reći da je na stablu kajkavske standardiza- 
cije bilo više zrelih plodova negoli na štokavskome kad je u drugoj 
polovici 18. stoljeća došlo vrijeme da se polako počnu ubirati. Ia- 
ko kajkavska Hrvatska za razliku od Dubrovnika nije imala svoga 
Gundulića, Palmotića i Đurđevića, imala je pisce čija su se djela rado 
čitala. Bila je to nabožna, poučna pa i prigodničarska literatura koja 
se u većini slučajeva nije odlikovala savršenstvom stiha ili stilski 
izbrušenom rečenicom. Međutim, u to je doba prosvijećenoga ap- 
solutizma važnija bila korist razumne i razumljive poruke negoli 
njezina formalna usavršenost. Pa ipak, iz te je literature pune prije- 
voda i racionalističkih razmišljanja, niknuo Tito Brezovački, pravi 
komediograf tečne kajkavske rečenice, poznat i po svome otporu 
prema Mađarima. Osim toga kajkavska je književna sredina imala, 

kao što smo vidjeli, svoje dobre gramatike i poznate rječnike, tiska- 
na izdanja mnogih prevedenih i originalnih igrokaza, opise povije- 
snih događaja, priručnike za domaćinstvo i sl. Tako je kajkavski dio 
hrvatske književnosti nastojao pružiti čitaocu veoma korisno štivo 
zabavnoga i poučnoga sadržaja gdjekad i nazdravičarski prigodnoga, 
ali isto tako i politički obojenih pjesmotvora poput Horvat Horvatu 
horvatski govori (1801.) Jurja Maljevca. Iako je rafiniraniji književ- 
ni izraz bio rezerviran prvenstveno za latinski ili njemački pisana 
djela, ipak se nikada nije prestalo pisati »horvatski«. Za najveći dio 
te knjiške produkcije, objavljene u drugoj polovici 18. stoljeća i na 
početku 19. stoljeća, može se reći da je, oslanjajući se na dotadanja 
književna djela i rječničke priručnike, pisana dobrim kajkavskim 
standardnim jezikom. 

Već je spomenuto da je taj standard bio protkan čakavskim i što- 
kavskim crtama što mu je davalo posebnu fizionomiju. Osim toga 
kajkavska je sredina još i od ranije bila otvorena prema književnim 
krugovima štokavskoga izraza, ali je u 18. stoljeću počelo bivati i 
obrnuto. Teško bi bilo nabrojiti sve uzajamne književničke veze. 
Dubrovačkoga utjecaja ima posvuda, Kačićev Razgovor ugodni, pi- 
san štokavskom ikavicom, bio je poznat od Dubrovnika do Slavoni- 
je i od Slavonije do Zagreba. Ne zaostaju ni kajkavski dodiri sa Sla- 
vonijom. Oni se ne ogledaju samo prepjevima »iz šlavonskoga na 
horvatski jezik« djela slavonskih pisaca (npr. prepjev Ivana Kriz- 
manića Kanižlićeve Svete Rožalije) nego i u tome što se slavonski 
književnici počesto okreću Zagrebu (tiskajući u njemu svoje knjige) 
tako da su se neki kajkavski pisci čak počeli protiviti utjecaju »ne- 
kojeh šlavonskoga jezika znancev«. Međutim, proces se ugledanja 
i zbližavanja više nije mogao zaustaviti. Ponajprije, raspoznaju se 
motivi književnoga djelovanja. Kad, naime, Tomaš Mikloušić objav- 
ljuje svoj Stoletni kalendar (1810.), objavljuje ga zato što (pisano u 
suvremenoj grafiji) »ljubav domovine i želja naš domorodni jezik 
kuliko izvisiti jesu mene genula« pa nastavlja: »Naš horvatski jezik 
(...) pred vnogemi drugemi dičiti se more da k diačkomu hoču reči 
najpoglavitejšemu na svetu jeziku je najspodobneši.« To su gotovo 
iste riječi što smo ih mogli naći u predgovoru Katančićeva prijevoda 
Biblije gdje se kaže da »jezik latinski našim toliko prijateljstvo ima 
da se po riči iz jednog u drugo govorenje prikrenuti može mnogo 
lašnje i ugodnije« nego iz drugih jezika. Zbog tako visoke ocjene 
hrvatskoga književnoga jezika Tomašu je Mikloušiću sasvim razu- 
mljivo da je »anda vredno ovakov jezik preštimavati, obdelavati ter 
kaj više knjig vu takovem van na svetlo davati« (zato objavljuje 

nekoliko komedija Tita Brezovačkoga). Spomenutom Mikloušićevu 
mišljenju vrlo je blisko Vitezovićevo koji kaže da se latio pisanja 
Odiljenja sigetskoga »najveće toga radi da slavni hrvatski jezik 
naš u tuliko pozabljenje ne dohodi«. A erudit Katančić pak prevo- 
di Bibliju zbog vjerskih razloga, ali i zbog toga da »knjige svete u 
svoj plemeniti i slavni jezik privedene« budu kako bi se pripadnici 
»slavno-ilyričkoga pokolenja (...) jezikom svojim plodnijim, pleme- 
nitijim i uzoritijim mogli služiti«. 

Ali osim ovih prostorno »horizontalnih« kajkavsko-slavonskih 
veza postojale su i »vertikalne«. O nekima je već bilo riječi. U taj 
se sklop mogu uvrstiti i one što ih nalazimo upravo u Mikloušićevu 
Stoletnom kalendaru. Navodeći stalne »svetke« u pojedinomu mje- 
secu, Tomaš Mikloušić navodi i imena mjeseci. To su: 


Sečanj, prezimec ili januarius 
Veljača, svečen ili februarius 
Ožujak, sušec ili martius 

Travanj, traven ili aprilis 
Svibanj, rožnjak ili majus 

Lipanj, klasen ili junius 

Serpanj, serpen ili julius 

Kolovoz, velikomešnjak ili augustus 
Rujan, malomešnjak ili september 
Listopad, listopad ili october 
Studeni, vsesvetščak ili november 
Prosinac, gruden ili december. 


Razumije se da je zanimljivo konstatirati da se gotovo ista narod- 
na imena mjeseci nalaze u Jambrešićevu i Belostenčevu rječniku 
(pod latinskom natuknicom), ali su to ona što se navode u drugom 
stupcu. Ona iz prvoga stupca nalaze se u Stullijevu rječniku, i to 
upravo u istom obliku i poretku: sječan, veljača, ožujak, travan (i: 
listonos), svibanj, lipanj, sarpanj (i: ilinštak), kolovoz (i: gospodi- 
čan), rujan, listopad, studenac, prosjenac. Štoviše, značenje baš tih 
imena nastojao je Stulli objasniti u predgovoru rječnika. Iako nje- 
gove etimologije nisu uspjele (npr. svibanj prema svijati gnijezda, 
lipanj prema lipos, ljepos), važno je da se može uspostaviti sasvim 
lijepa neposredna veza između Joakima Stullija i Tomaša Miklouši- 
ća. Ovdje je sasvim sporedno odakle je Stulli preuzimao spomenuta 
imena mjeseci (iz dubrovačkoga govornoga jezika ili starijih štiva, 
npr. iz Kašićeva Rituala rimskoga gdje se, baš u tim oblicima tako- 
đer nalaze). Bitno je da izneseni podatci pomažu da se shvati sva ši- 

rina djelovanja Tomaša Mikloušića i kajkavskoga književnoga kruga 
u početnim desetljećima 19. stoljeća, ali i utvrde sve jači uzajamni 
književni i jezični utjecaji između Slavonije, Zagreba i Dubrovnika. 

Stvarala se tako jedna nova atmosfera u kojoj se stoljeće nakon 
Pavla Vitezovića opet pomišljalo na stvaranje zajedničke grafije u 
banskoj Hrvatskoj, Slavoniji i Dalmaciji, odnosno Dubrovniku. U 
tom su smjeru išla nastojanja Tome Košćaka, nadstojnika zagrebač- 
kih škola, a i Marka Mahanovića koji u svojim Observationes circa 
croaticam orthographiam (Zagreb 1814.) želi reći u prvome redu 
Kopitaru da Hrvati kajkavci imaju vlastit jezik čije glasove treba 
pisati jednako kao i u ostalim predjelima kopnene Hrvatske, tj. sa 
22 jednoslova koji uvijek imaju istu glasovnu vrijednost, odnosno sa 
8 dvoslova (ch, cz, dy, gy, ly, ny, sh, sz). Slične će se ili iste zanosne 
misli o veličanju i proučavanju »horvatskoga jezika« naći uskoro 
u spisima Ivana Derkosa (Genius patriae 1832.) i Josipa Kundeka 
(Reč jezika narodnoga, 1832.), kao što su se već bile našle u Kratkoj 
osnovi Ljudevita Gaja, s jednom bitnom razlikom — dvoslova koji 
se rabe prema mađarskoj grafiji u Gajevoj knjižici više neće biti. Sve 
je dakle bilo spremno da mlada generacija školovanih ljudi iz ban- 
ske Hrvatske koja je sve više oživljavala uspomenu na dubrovačke 
pisce, poglavito na Ivana Gundulića (čijega Osmana izdaju u ponaj- 
boljoj tiskarskoj tehnici), napravi korak k potpunomu političkomu i 
jezičnomu sjedinjenju Trojedne Kraljevine. 

Devetnaesto stoljeće 


Jezična koncepcija iliraca 


Golema uloga što ju je tridesetih i četrdesetih godina 19. stoljeća 
odigrao ilirski pokret kao organizirana pokretačka snaga preporod- 
noga gibanja u Hrvatskoj navodila je, a još i danas gdjekad navo- 
di na misao da je preporod bio, pored ostaloga, prijelomna točka 
i u povijesti hrvatskoga književnoga jezika, odnosno da tek otada 
počinje razdoblje njegove standardnosti u Hrvata. Ilirski je pokret 
stoga počesto bio ocjenjivan prvenstveno kao jezični ili književnoje- 
zični pokret, izrastao iz nastojanja da materinska riječ dobije status 
književnoga izraza na čitavom području Velike Ilirije, pa tako i u 
Hrvatskoj. Takvu je mišljenju zacijelo pogodovala činjenica da su 
ilirci zaista posvećivali veliku pozornost vlastitomu jeziku: u gotovo 
svakom broju Danice (1835.—-1849.), časopisa što su ga pokrenuli 
ilirci, nalazi se barem kakva bilješka ili članak u vezi s jezikom. Uo- 
stalom, prva hrvatska gramatika u doba ilirskoga pokreta, Osnova 
slovnice slavjanske narččja ilirskoga Vjekoslava Babukića, počinje 
se pojavljivati u Danici ilirskoj već 1836. godine. Dodamo li k tomu 
da je knjižica pod naslovom Kratka osnova horvatsko-slavenskoga 
pravopisafa Ljudevita Gaja, objavljena 1830. godine, zapravo prvi 
ozbiljniji nastup budućega vođe pokreta, onda nije čudo što su jezič- 
ni problemi nekako izbijali u prvi plan, a Gajeva knjižica ocjenjiva- 
na gotovo kao prvi preporodni akt. 

Nema sumnje da su ilirci radikalno promijenili odnos prema do- 
maćem idiomu čija je društvena uloga u početnim desetljećima 19. 
stoljeća, bar u kajkavskoj Hrvatskoj, bila neznatna. Zato nije čudo 


ostaloga piše (u suvremenoj grafiji) (62): 
151 


KRATKA OSNOVA 
HORVATSKO - SLAVENSKOGA 


PRAVOPISANA, 


POLEG 
MUDROLUBNEH, 
NARODNEH i PRIGOSPODARNEH 
TEMELOV I ZROKOV. 
OD 
LoG. 


Kurzer_Entvurf 


tinet 


Frvatifh=flavifen 
Orthbovgrapbieć 


nad 
pbilofopbifdpen, nazionalen und Vfonomifdjen 
Srunbfigen. 
Bon 


2. v. GB, 


Non quia dificilia sunt, non audemus; sed quia mon audemus 
dificiia sunt. Sanctus Augustinus. 


Vu Budimu, 


iz tiskarnice Kralevskoga Vseučilišča. 1850. 


Kratka osnova Ljudevita Gaja 


Ne dvojim ja da znanje stranskeh jezikov napredku narodnomu 
ne pači; kajti drugi vnogo več znašli jesu, kotero spoznati ne mo- 
remo, ako pisma njihova razmeli ne budemo. Ali z žalostjum spo- 
znajem da narod naš, premda veliku europinskoga puka stran 
ispuni, tako daleko gledeč na občinsku veka razsvečenost zaostaje, 
da nikakova znanostih znamenja vu jeziku svojem pokazati ne 
more, nego, o tuga!, jarem stranskeh jezikov nosi. Zato i malo 
ljudih broji kojeh ime zvan domovine medjah znano bilo bi. Ar 
stranski jezik čisto retki tak zmožno naučiju se da bi vu njem ne- 
kaj poglavitoga van dati mogli, domačega pako ne samo zapušča- 
vaju, nego i govoriti se sramuju. 


Slično je o tome bugario i Pavao Stoos u svojoj pjesmi Kip domo- 
vine vu pochetku leta 1831 prikazujući Hrvatsku kao ženu čiji se 
sinovi srame svoga jezika (63): 


Narod se drugi sebi raduje, 

az menum sinko moj se sramuje. 
Vre i svoj jezik zabit Horvati 
hote, ter drugi narod postati. 


Nije daleko od toga mišljenja ni mladi Ljudevit Gaj na početnim 
stranicama spomenute Kratke osnove (64): 


Materinski jezik vu horvatski zemlji, ako baš za ništar i nemar ne 
derži se, vu nikakovem vendar poštenju ne stoji izvišen. Mužev, 
koji se za njega nekuliko trudili i starali jesu, plaća bila je ružna 
nezahvalnost, nekda pače sramota, ter kaj više je, odurjavanje i 
pregon. 


Kad se pođe od ovakvih konstatacija, odnosno kad se usporedi 
ono što su ilirci u vezi s opisanim društvenim položajem književ- 
noga jezika i njegove grafije neposredno naslijedili s onim što su 
ostavili, pokazuje se veličina njihova pothvata. Uostalom, želja da se 
promijeni odnos prema književnom jeziku »horvatsko-slavenskom« 
ne izbija samo iz Gajeve Kratke osnove, nego i iz mnogih drugih po- 
teza. Već spomenuti A. Mihanović zagovara potrebu da hrvatski do- 
morodci nauče »pismeno govoriti«, tj. da materinski jezik uzdignu 
na viši stupanj, na stupanj znanstvene knjige. Istomu cilju teže i oni 
koji nastoje da pored dominantnoga latinskoga jezika i »horvatski« 
jezik prodre u visoko školstvo, usprkos jakim mađarskim protiv- 
ljenjima. Zasluga je to posebice napora Matije Smodeka, pravnika 
i poučavatelja »mudroljublja« ili filozofije, kojemu je odobreno da 

od školske godine 1832. može kao neobvezatni predmet predavati 
»materinski jezik« na ondašnjoj Akademiji za one slušače koji to 
žele. A željelo ih je mnogo jer je Smodek predavao »horvatski« je- 
zik (tj. književno stiliziranu kajkavštinu) punih četrnaest godina 
mnogim studentima iz svih hrvatskih krajeva (od Frana Kurelca i 
Franje Mancea do Ivana Kukuljevića) (v. Moguš 1996.). Bilo je to u 
vrijeme snažnoga otpora nasilnoj mađarizaciji, značajno i zato što 
se hrvatska riječ čula godinu dana prije negoli je 1833. godine na- 
stava mađarskoga jezika postala obvezatna za sve visoke i srednje 
škole u Hrvatskoj. Štoviše, godine 1845. osnovana je »cathedra lin- 
guae et litteraturae croatico-slavonicae«, a sljedeće godine postaje 
Vjekoslav Babukić prvim profesorom na toj katedri. Zato se može 
tvrditi da toliko koliko su za prosperitet hrvatskoga književnoga 

Pa ipak se za ilirski pokret ne bi moglo reći, bez obzira na paro- 
le kojima se služio i na uspjehe koje je polučio, da je to primarno 
književno-jezični pokret, pogotovu ne primarno jezični. Ilirski je 
pokret, kao udarna snaga hrvatskoga narodnoga preporoda, bio pr- 
venstveno politički pokret. Nakon citiranih Gajevih riječi o položaju 
materinskoga jezika »vu horvatski zemlji« slijedi poklik na borbu 
(65): 


Nut domorodci! Ne pustemo vu devetnajstom stoletju Horvate k 
predmetu pravičnoga poteptavanja poniziti se, zverho kojeh hra- 
brosti i jakosti osupnjeni puki čudili se jesu. Dajte da sada vu vre- 
menu mira vitezi vu duhu budemo, da tak jezik, kojega najvekči 
muževi naroda našega z ljubavjum govorili, kojega z imetkom i 
z predragum kervčicom svojum junački branili jesu ... još najpo- 
tlam v temni grob ne zakopa se! 


Gajev je poziv jasan: budimo vitezovi duha kako bismo obranili 
ono za što su ginuli naši predci. Ako se naš jezik zakopa »v temni 
grob«, bit ćemo zakopani i mi kao narod. Ilirci će uskoro pokazati da 
treba raditi upravo obrnuto, tj. tako da, umjesto u grob, treba izaći 
na političku scenu kako bi, premošćujući sve prepreke pokrajinskih 
rascjepkanosti, ojačale integracijske težnje u političkom, društve- 
nom i gospodarskom životu. Da bi se sve to ostvarilo, ilirci traže 
i dobivaju odobrenje za izdavanje političkih Novina Horvatzkih 
(1834.) kojima dodaju kulturni podlistak Daniczu. 

Sve to upućuje na činjenicu da je ilirski pokret bio prvenstveno 
politički pokret, a ne jezični. Dakako, riješila su se u tom razdoblju i 
mnoga vrlo važna jezična pitanja. Ali osim te konstatacije treba isto 

tako reći da se nikako ne može prihvatiti mišljenje da ilirskim po- 
kretom tek započinje hrvatska jezična standardizacija. To se moglo 
vidjeti iz dosadašnjega izlaganja, a moći će se vidjeti i iz sljedećega. 

Kad se podrobno razmotre prilozi iliraca o jezičnoj problematici, 
jasno se pokazuje da ih je većina posvećena rješavanju određenih 
grafijskih teškoća, pisanju palatalnih fonema prvenstveno (pored 
vokalnoga r). U tom su pogledu postojala još uvijek bar dva uzusa: 
jedan kajkavski i drugi štokavski (ako zanemarimo pojedinačne ra- 
zlike u slavonskoj, dalmatinskoj i dubrovačkoj grafiji, odnosno bar u 
slavonsko-dalmatinskoj i dubrovačkoj). Osnovna je razlika između 
tih dviju grafija bila, grubo uzevši, u tome što je štokavska grafija 
(ranije: čakavska i štokavska) imala neke dijakritičke znakove, a 
kajkavska nije, unatoč nastojanjima Pavla Vitezovića. I sad je prva 
novost da se »dijakritičkoj« struji priklanja kajkavac Ljudevit Gaj 
svojom Kratkom osnovom horvatskog, tj. kajkavskog »pravopisa- 
nja«. 

U traženju odgovora zašto je upravo slovna reforma dominirala 
u doba ilirizma, dobro je podsjetiti na istinu da je grafija jedan od 
načina iskazivanja jezika, da ima istu ulogu kao govor. Zato je su- 
stav slovnih znakova uvijek određen jezikom. Grafija se, čak u istoj 
vrsti pisma (npr. u latinici ili ćirilici), stvara za određeni jezik. Stoga 
se najprije mora odabrati jezik da bi se za nj, i samo za nj, izradio 
sustav znakovlja. A prema Gajevoj Kratkoj osnovi »materinski jezik 
vu horvatski zemlji« ne može biti nego »horvatski«, odnosno prema 
Proglasu u Danici 1836. godine, »jedan književni ilirski«. Budući 
da se prema shvaćanju građanske ideologije, kojoj pripadaju i ilirci, 
jezik poistovjećuje s narodom, borba za jedinstvenu grafiju vlasti- 
toga jezika bila je samo izvanjski oblik borbe za narodno jedinstvo 
svih »Ilira«, odnosno, kako oni rekoše, »južnih Slavjanah«. Stoga 
borba za reformu, pa i slovnu, bila je tada politički čin jer je tražila 
promjenu ponašanja za volju jedinstva. U tom se pogledu činilo Lju- 
devitu Gaju najpogodnijim da u reformi kajkavske grafije pođe od 
Vitezovićevih rješenja, jer su, usput da kažemo, i politički pogledi 
Vitezovićevi o hrvatskim zemljama bili Gaju prihvatljivi. 

Iznoseći svoju viziju slovne reforme, Gaj se u Kratkoj osnovi od- 
lučuje za dijakritička rješenja i predlaže za nepčane konsonante jed- 
noslove ć, d, £, Ln,5, £, tj. stavlja tildu iznad slova c, d, g, l, n, s, z. 
Tu, dakako, nema znaka za fonem ć, ali ga nije trebalo ni biti jer 
Gaj u Kratkoj osnovi prilagođuje grafiju kajkavskomu sustavu (a 
ne štokavskomu). Odakle mladomu Gaju poticaji za takvo rješenje? 


155 


Najčešće se govori o ugledanju na češku grafiju. Zanimljivo je da i 
sam Gaj u Kratkoj osnovi kaže (66): 


Gore zpomenute skupslove: ć, d, etc. potrebuju vre dugo vremena 
Lehi, Cehi i žnjimi Moravci i Slovaci, koteri vsi skupa osebujno 
velikoimenitem slovstvom odičeni jesu. 


Međutim, pri takvim se tvrdnjama potpuno zaboravlja važna či- 
njenica da, npr., Poljaci, koje Gaj spominje, uopće nemaju znakova 
koji se nalaze u Kražkoj osnovi (npr. ć, 5, 2). Zato ovu Gajevu izjavu 
treba drugačije tumačiti: njome Gaj želi reći da Poljaci, Cesi, Mo- 
ravci i Slovaci imaju grafiju s dijakritičkim znakovima te da će se 
Hrvati, a s njima i »bližnji brati naši (...) Štajerci, Kranjci i Koruš- 
ci«, ako usvoje dijakritički način bilježenja kao sustav, približiti tim 
Slavenima, a ne da naša sjevernija slavenska braća imaju baš sve 
takve znakove u svojoj grafiji. 

Poticaj je za grafički izgled slova dobio Gaj iz domaćega izvora. 
Na tu nas misao navodi upravo upotreba tilde, a ne kvačice, kako 
se obično pogrješno tvrdi. Jer, baš tildu kao oznaku kod nekih pala- 
tala, a ne kvačicu prvi je predlagao Pavao Vitezović u nesačuvanoj 
raspravi De orthographia illyricana. Za tu raspravu znamo iz pred- 
govora njegove knjige Plorantis Croatiae saecula duo (1703.). Ondje 
Vitezović u poglavlju pod naslovom Lectori benevolo salutem piše o 
grafiji, pored ostaloga, ovo (u prijevodu Veljka Gortana) (67): 


Tako sam oblikovao i slova prema mogućnosti...Uzimao sam 1 
umjesto lj, ly ili, kako Talijani pišu, gl. Nadalje, A umjesto nj, ny 
ili umjesto gn prema talijanskom običaju. 


Da je Gaj pri uređenju »horvatske« grafije mislio upravo na Vi- 
tezovića kao na svoga preteču, eksplicitno kaže u članku Pravopisz 
objavljenom u Daniczi 1835. godine (u suvremenoj grafiji, 68): 


»Med starinskimi pismi... nahadjaju se med ostalemi takova, ko- 
ja nam obilno dokazuju, da su vre zmed naših predjev nekoji, 
najmre pako glasoviti i najvučeneši domaći pisec baron Pavel Vi- 
tezović, podžupan i kraljevski tolnačnik, jako dober i prikladen 
pravopis imali, kojega vendar obćinskim učiniti ondašnje temne 
okolnosti nisu dopustjale. Nama anda nikaj drugo nije treba, ne- 
goda taj starinski pravopis pretresemo, odobrimo i ponovimo.« 


I Gaj je, smatrajući da u Hrvatskoj više nisu tako »temne okolno- 
sti«, učinio u Kratkoj osnovi upravo ono što je predlagao: starinski 

je pravopis »pretresao, odobrio i ponovio«, tj. poboljšao je Vitezovi- 
ćev prijedlog na taj način što je tildu uzeo kao znak za palatalnost, 
odbacujući druge nadslovne i podslovne znakove. 

Pri ocjeni izložene Gajeve grafijske reforme obično se zaboravlja 
činjenica da je ona bila plod brižljive prethodne jezične analize. Na- 
ime, poticaji su mogli dolaziti (i dolazili su) sa strane, ideje za rješe- 
nje također, ali je najprije trebalo upoznati jezičnu građu, sadržaj. I 
Gaj je učinio taj napor. On se u Kratkoj osnovi predstavio kao dobar 
poznavalac svojega jezika, poznavalac koji je, uočivši probleme, pro- 
nalazio ponajbolja rješenja. A problemi mu tada nisu bili samo usko 
»horvatski« nego, kao što se vidjelo, hrvatsko-slovenski, izraženi 
»dokazima povijesnim (paralelizam po triju povijesnih pokrajina: 
Hrvatske, Slavonije i Dalmacije pored Kranjske, Štajerske i Koruš- 
ke) i kulturnim (da se obje cjeline, pripadajući njima zajedničkome, 
zapadnome kulturnom krugu, podjednako muče s prilagodbom pi- 
smenoga sredstva toga kruga inojezičnim potankostima, ponajprije 
slavenskim)« (Vončina 1993., 13.). Polazeći od toga, Gaj npr. odba- 
cuje digram dy za fonem A ne zato što bi on bio gori od digramaA di 
i dj nego zato što, prvo, sekvencija di egzistira kao di (vidi, hodi), a 
dj kao dj (grozdje) i, drugo, što u kajkavskom sustavu uopće nema 
glasa, pored 1 ij, koji bi se trebao bilježiti sa y. Ako dakle u sustavu 
uopće ne postoji glas y, onda on ne može biti ni u vezama dy, gy, ly, 
ny, pa ga treba »takaj iz zeztavkov...izhititi«. Zato je najbolje slovima 
d, g, l,n (au skladu s tim i drugima) dodati tildu. Na osnovi ovakvih 
postupaka uz prihvaćanje dotadanjih strujanja u reformi latinice, 
nasljedujući osobito Vitezovića, izradio je Gaj čvrst grafemski su- 
stav kakav u hrvatskoj latinici nikada ranije nije postojao. 

To nikako ne znači da nakon Pavla Vitezovića, a prije Ljudevita 
Gaja, nije bilo pokušaja cjelovitijega grafemskoga rješenja latinicom 
pisanih hrvatskih palatalnih konsonanata. Mnogo je sustavnosti 
pokazao npr. Riječanin Josip Završki uklanjanjem nekih dvoslova 
(npr. cz i sz) te kombinacijom podslovnih i nadslovnih znakova, ali 
je njegov prijedlog ostao u rukopisu i zbog toga nije imao većega 
odjeka. Zato se Vitezovićevo rješenje uzima kao maksimum što ga 
monografemski princip može pružiti. Istodobno, Vitezović je imao 
još jednu čudnu prednost: njegovom se reformiranom grafijom još 
nisu tiskale knjige. Bila je dakle poznata samo onima koji su imali 
uvid u Vitezovićeve spise i u rukopis njegova latinsko-hrvatskog 
rječnika. Stoga se staza Gajeve reforme činila čistom, posve novom, 
bez vidljiva oslanjanja na dotadanja grafemska rješenja u Slavoniji, 
užoj Hrvatskoj, Dalmaciji i Dubrovniku. 

Začudo, odjeka na taj prvi prijedlog Gajeve grafijske reforme iz 
1830. godine nije bilo. Tako se dogodilo da je prvotnom Gajevom 
grafijom, što je bila ponuđena »nam Horvatom«, napisana samo nje- 
gova Kratka osnova i ništa više. Ono što se u početku činilo Gaju 
kao prednost, tj. kao početak nečega sasvim novoga, pokazalo se 
kao slabost, kad je njegov prijedlog trebao zamijeniti dotadanji na- 
čin pisanja (osobito: tiskanja!) knjiga na prostoru »Velike Ilirije«. 
Lomiti odjednom stoljetne navike nije se moglo. Zbog toga je trebalo 
ponuditi prihvatljivije rješenje. Gaj to čini u spomenutom članku 
Pravopisz 1835. godine. Ali tada je njegova vizija jednog višeple- 
menskoga naroda i jednoga višenarječnoga jezika već bila proširena 
na čitav slavenski jug. Pripremljen je novi program u kojem pridjev 
horvatski više nije mogao opstati jer je bio rezerviran za Hrvate 
kajkavce. Zato je skupina oko Gaja, oslanjajući se na tradiciju, za- 
mijenila, gotovo preko noći, ime horvatsko ilirskim, kako se obično i 
činilo kad je jednim imenom trebalo obuhvatiti sve hrvatske zemlje 
ili, gdjekad, sve Slavene na jugu. Tada Gaj u članku pisanom starim 
nedijakritičkim slovima predlaže naoko umjerenije rješenje: prihva- 
ća poljsko ć, kod grafema č, š, ž mijenja tildu u kvačicu, a umjesto 
ranijih jednoslova d, 6, [, i odlučuje se za dj, gj, lj, nj (sa zarezom na 
J umjesto točke). Time se u biti nije ništa promijenilo: / sa zarezom, 
budući da se razlikuje od j (s točkom), ima istu funkciju kao ranije 
tilda, promjena pak tilde u kvačicu kod č, š, č bila je grafijski neznat- 
na (iako je slabila i bacala u zaborav vezu Gajevu s Vitezovićem, da 
bi se kasnije navodilo kako su »Hervati slova č, ć, č, š, ž stvorili na 
češki način«). Međutim, mnogo važnija od svega toga jest činjenica 
da je djelomično »odstupanje« od prvotnoga prijedloga bio samo Ga- 
jev taktički potez sračunat na uspjeh. Tom je novom verzijom gra- 
fije objavljena u 10. broju Danice (1835.) Mihanovićeva Horvatska 
domovina, pjesma koja će kasnije postati hrvatskom himnom. 

Modificiranu grafiju predlaže Gaj za jedan književni jezik »ilir- 
ski«. U nj ulazi ne samo književni izraz »nas Horvatov«, tj. kajka- 
vaca, nego i književno stilizirani izraz drugih »ilirskih« narječja. 
Ne uvodi se dakle ništa novo, nego se ujedinjuje ono što u jeziku 
vatikanski shvaćenih »Ilira« odavna postoji kao književni jezik. Pri- 
rodan je i daljnji korak: tom je književnom jeziku »jeden pravopisz 
najpotrebniji«. Tu je Gaj stao jer više nije imao vremena za jeziko- 
slovne rasprave. Tako su, bez obzira na zvučne parole koje su potra- 
jale, pravi problemi lingvističkog opisa »narjččja ilirskoga«, kojemu 
je bila namijenjena jedinstvena grafija, došli u svoj normalan, prije- 
ko potreban, drugi plan. 

Tada su pojačali svoje djelovanje pravi jezikoslovci preporodnoga 
doba — štokavac Vjekoslav Babukić i čakavac Antun Mažuranić. 
Ne će ni njima uzmanjkati preporodnoga zanosa kad budu pisali 
gramatike. I oni će započinjati istinitom tvrdnjom da, kako navodi 
Babukić, »svaki narod ponosi se svojim jezikom i derži materinski 
jezik za najmilii, najsladji i najjačji« te »blago svakomu narodu, 
koi se ponosi svojim materinskim jezikom ,; jer taj će živčti na učke i 
njegovoj slavi ne će biti konca«. Međutim, isto se tako preko njihova 
djelovanja, upravo njihovih gramatika, dobiva zacijelo najbolji uvid 
u jezičnu koncepciju iliraca. 

Ilirci su smatrali, preuzimajući nauku Jana Koll&ra, da u slaven- 
skom svijetu postoje četiri književna jezika. U skladu s tim Vjeko- 
slav Babukić u Ilirskoj slovnici navodi da »jezik slavjanski dčli se u 
četiri velike grane, naime: 


A) narččje rusko 

B) narččje poljsko 

D) narččje česko-slovensko, 
C) narččje ilirsko«. 


Ilirski pak jezik tvore sva ilirska narječja, bolje reći narječja »juž- 
nih Slavjanah«. Vizija je sasvim jasna — jedan književni jezik od 
Jadranskoga do Crnog mora za koji, kako piše već u prvom broju 
Danice (suvremenom grafijom), »z vremenom jedna za vse od Pešta 
do morja živuče Slavjane slovnica iliti gramatika i jeden rečnik slo- 
žiti bi se mogel«. Koliko god ta vizija bila lijepa i politički razložna, 
ilirci ipak ne provode slovnu reformu prema svemu što »mi Iliri 
imademo« (jer bi tada morali, na primjer, voditi računa i o reformi 
srpske i bugarske ćirilice). Oni uređuju latiničku grafiju prema sa- 
svim određenim književnim (pismenim) stilizacijama svojih narječ- 
jajer sejedino tako, kad je jezik podlogom, mogu uspješno rješavati 
grafemski problemi. Unatoč dakle tvrdnji da je ilirski književni jezik 
skup narječja Velike Ilirije, ostaje činjenica da po prirodi stvari nije 
sve moglo ući u književni (standardni) jezik jer je jezični standard 
uvijek izbor. Ono što ilirci u nastupu svoga djelovanja otkrivaju jest 
popis izbornih mogućnosti. A budući da svojim prvim zadatkom 
smatraju rješavanje grafemskih problema, znači da je pismeni je- 
zik već bio odabran, ako ne u svakom detalju, a ono bar osnovnim 
koordinatama, i da je tomu jeziku trebalo prilagoditi grafemski su- 
stav. Jednako je tako postupao Antun Kanižlić jedno stoljeće ranije. 
I on se zalagao za jedinstven »jezik ilirički«, samo što je taj jezik 
za njega bio književno stilizirana ikavska štokavština. Ljudevitu su 

Gaju pak pri odabiru jezika osnovne koordinate bile — zajednič- 
ki jezik Trojednice, odnosno onaj, kako je to kasnije pisao Veber 
Tkalčević, »ilirski jezik, kako se danas u naših krunovinah govori«. 
Da bi se to postiglo, trebalo je već od početka uklanjati postojeće 
dihotomije. Grafijska se dihotomija nastojala odmah uklanjati tako 
da se »chtavczem Horvatom« pokaže »zpodobnozt nekojeh ilirichkeh 
zkupglasznikov z horvatzkemi szledechem redom «: 


horvatzki ilirichki 


cz c 
ch cs 
dy dj 
8y g] 
ly lj 
ny nj 
s x 
sz s 
ty LJ 
ty ch 
y i 


U skladu s tim jezična se dihotomija trebala svladavati »horvat- 
skim« približavanjem drugim stilizacijama književnoga jezika. Zato 
je razumljivo što Ljudevit Gaj u Proglasu (Danica ilirska, 1836.) 
kaže (69): 


Evo rekoh jedan književni jezik, koj se već sada u mnozih zname- 
nitih velike književne Ilirije varoši a navlastito ovdje u Zagrebu u 
akademiji i u arhigimnaziju predaje; kojim smo se mi većoj stra- 
ni bratje ilirske približili i k starinskoj čistoj narodnosti povratili; 
kojim smo si živi i neiscrpivi, te za nas samo po odtudjenosti na- 
šoj dosada zatvoreni izvor prekrasnih narodnih pjesamah nanovo 
odtvorili; kojim smo si neprocijenjeno književno blago od četrde- 
set i više izverstnih (klasičnih) spisateljah Parnasa Ilirskoga iz 
stare ilirske Atene — Dubrovnika (Raguze), i druge mnogovažne 
književne proizvode kanoti naše starinsko djedinstvo prirodjenim 
pravom nasopet privlastili. 

Ilirci su dakle, želeći imati jedan književni jezik na čitavom po- 
dručju od Zagreba do Dubrovnika i po cijeloj Iliriji, morali izvršiti 
izbor. Od dva hrvatska književna jezika, koja su zbog svoje višedi- 
jalektnosti dobivala zajedničko ime »lingua illyrica«, ilirci se pri- 

DISERTATIA 


RA3GO VOR. 


Darovan Golpodi Poklil4rom Bakonikim 
y buduchjem Bakonotvorzem 


Kraljevinah nasih 


Ba buduchu Dietu Ungarfku odaflanem 
derzan po 


jednom Starom Domoradzu Hraljevinah ovih. 


U Harlovzu, 
Pritifkano Slovima Joanna Nep. Pretinera 1832, 


Disertacija Janka Draškovića 

klanjaju većinskom. Taj jezik, kako je mislio Janko Drašković već 
u svojoj Disertaciji (1832.), »najhodniji jest u Slavo-Hrvatih, kao 
narodu naših kraljevinah«. 

Bila je to odluka koja je jedina mogla računati na uspjeh u »naših 
krunovinah« odnosno »naših kraljevinah«. Na taj način novošto- 
kavski pismeni jezik postaje sve više općehrvatski. Ivan Gundulić 
sa svojom odom slobodi i epom otpora protiv dušmaninu podiže se 
na pijedestal najcjenjenijega i najobjavljivanijega pjesnika iliraca 
te tako postaje velika tema u kulturnom životu Hrvatske. U tome 
sklopu treba razumjeti želju tada gorljiva ilirca Ivana Mažuranića 
(1851. odbornik Matice ilirske, a 1858. predsjednik) da dopuni 14. i 
15. pjevanje Gundulićeva Osmana (o spomenutim dopunama opšir- 
nije v. Vončina 1985.). Razumije se da je takva odluka izazvala odu- 
ševljenje kod većine Matičinih članova, ali, kod nekih, i negativne 
reakcije. 

Priklonivši se kontinuitetu standardne novoštokavštine, za što 
se pored Draškovića mnogo zalagao Vjekoslav Babukić, ilirci su na- 
slijedili još uvijek neriješen problem ikavsko-ijekavskoga dvojstva. 
Isključiti potpuno jedan od dva spomenuta književna izraza bilo bi 
teško već i zbog toga što je to u direktnoj suprotnosti s idejom ilir- 
skoga okupljanja. Da bude još teže, naslijeđenoj se ikavsko-(i)jekav- 
skoj dvostrukosti priključio i »horvatsko-zagorski« refleks jata. U 
toj se situaciji jedinstveno rješenje za različite reflekse jata moglo 
naći, uz pomoć etimologije, samo u grafiji. Nije takvo mišljenje bilo 
baš sasvim novo. Već je Ivan Belostenec u Gazofilaciju rabio znak € 
(tj. točka na e) kako bi omogućio raznodijalekatske izgovore staroga 
jata. U tom su pravcu tekla i razmišljanja Ignjata Brlića koji je u 
djelu Grammatik der illyrischen Sprache (1833.) predlagao da se jat 
piše znakom y. Ne slažući se s takvim prijedlogom kao ni s mnogim 
drugim Brlićevim rješenjima, jer je Brlić »svojim nedosljednostima 
više zamaglio nego raščistio neka temeljna pitanja (...) u normiranju 
književnoga jezika u osvit ilirizma« (Vončina 1988., 315.), Vjekoslav 
se Babukić vraća Gaju i prihvaća njegovu tvrdnju iz članka Pravo- 
pisz da »naszi mudreszi ztarci piszache č, koji shaznamenuvani e 
vszaki poleg lasztovite navade szvoje zgovarjati mose«. Zato on u 
svojoj Osnovi slovnice slavjanske narččja ilirskoga (objavljenoj u 
Danici ilirskoj već početkom 1836. i izdanoj iste godine kao posebna 
knjiga) naglašava da znak č koji se u »općem i prostom razgovoru« 
može izgovarati kao je, ie, e, i (npr. vjera, viera, vera, vira), dobro je 
»barem u čitanju priučavati se ilirsko č razložno kao je izgovarati«. 

SLOVNICA. 


SASTAVI 


VEKOSLAV BABUKIĆ, 


C. KR. PROFESSOR. 


poJazyk jest, mluv co mluv v prvotnim ta- 
jemstvi pinćm zarodu svćm ,,dar oži,“ nepo- 
strednj, smysiny vydech duse z Boha poslć 
a k njemu se vratiti majici.“ (J. P. Šafarik. 
pSlovansky narodopis.“  Urod.) 

»Die sprache ist unser aller eigenthum, und 
doch bleibt es hochst schwierig sie vollstindig 
zu besitsen und bis auf das innerste zu er- 
griinden. — Unsere sprache ist auch unsere 
geschichte.“ (Jacob Grimm. ,,Uiber den ur- 
sprung der sprache“ Berlin 1852.) 


e. 


U ZAGREBU 1854. 
Berzotiskom nar. tiskarnice Dra. Ljudevita Gaja. 


Ilirska slovnica Vjekoslava Babukića 

Isto će mišljenje zastupati i kasnije u svojoj Ilirskoj slovnici gdje 
piše (70): 


»č ima se izgovarati kao je, kada je slovka po naravi kratka: včra 
(vjčra = vjerra), mčra (mjera = mjerra), bčlilo (bjelilo = bjellilo)... 
Ako li pisme č po naravnome glasu zastupljuje oštar iliti dugačak 
naglasak, to se onda po izobraženome književnom običaju izgo- 
vara kao je ili kao ie ili ije: bčda (bjćda ili bieda); bčg (bjćg ili 
bieg); pčvac (pjevac ili pievac); dčte (djćte ili diete); sčno (sjćno ili 
sieno).« ' 


Koliko god ovo rješenje s tzv. rogatim č bilo »uzeto per conventio- 
nem« zbog prijeke potrebe (oslanjajući se djelomice i na dotadanju 
praksu), ono ipak pokazuje orijentaciju iliraca i u ovom izboru: je- 
kavski tip štokavštine treba prihvaćati kao književni. Zbog obrazlo- 
ženja takva izbora posezao je Babukić u slovnici za mnogim dijalek- 
tološkim i povijesnim podatcima, što je u nekim poglavljima činilo 
njegovu knjigu manje preglednom, ali snaga argumenata nije time 
bila oslabljena. Na Babukićevoj se osnovi moglo graditi dalje. 

Gajev i Babukićev znak č, kao i ostalu ilirsku jezikoslovnu praksu, 
preuzima zatim Antun Mažuranić, brat pjesnika Ivana Mažuranića, 
u knjizi Temelji ilirskoga i latinskoga jezika (1839.) i, kasnije, kad je 
ilirsko ime bilo zabranjeno, u Slovnici hervatskoj (1859.). 

U Temeljima piše Mažuranić slično kao Babukić (71): 


Ovaj zabilježeni č može svaki na svoj način izgovarati, samo da se 
u pismo jednosličnost uvede; premda bi dobro bilo uvčk, a osobito 
u čitanju i u školah već iz toga kano ie ili je izgovarati ga, da se 
tim laglje zapamtiti može, gdč se pisati ima. 


Dvije su stvari ovdje jasne. Prvo, Antun Mažuranić nenametljivo 
pravi razliku između govornoga i književnoga jezika, s preporukom 
da se u književnom jeziku (»u školah«) znak č izgovara kao ie ili je. 
Drugo, budući da je književni jezik uvijek izbor, ilirci — prihvaćajući 
bogatu dubrovačku književnost »kanoti naše starinsko djedinstvo« 
koje su »prirođenim pravom nasopet privlastili« — prihvaćaju i je- 
zik te književnosti, ugrađujući ga u osnovicu pisanomu tipu jezika. 
Od te koncepcije ne će Antun Mažuranić nikada odstupiti. Štoviše, 
nastojat će je teoretski obrazložiti i, preko svojih udžbenika, preni- 
jeti na najpogodnije mjesto — u školu. Mažuranić je u spomenutu 
nastojanju, osobito kad je sa zadivljujućom oštroumnošću rješavao 
složene akcenatske probleme, polazio uvijek od svoga čakavskoga 

Slornica Hervatska. 


Za 


gimnazije i realne škole 


napisao 


Antun Mažuranić, 
učitelj gimn. u Zagrebu. 


Dio I. Rččoslovje. 


I KE AVES NI VI ————— 


U Zagrebu. 


Troškom spisateljevim. 


1859. 


Slovnica hervatska Antuna Mažuranića 

narječja i od onoga što je nalazio »u starih hervatskih slovničarah, 
(...) ponešto Kašića 1604., a najvećma Dellabelle 1728.«,y odnosno 
u Rječosložju Joakima Stullija i Ričoslovniku Jose Voltiggija. To je 
bila jaka, čvrsta, uspravna i višestoljetna crta književnoga jezika 
kojoj se pridružuju i filolozi preporodnoga doba. Oni će više i bolje 
od prethodnika obrazlagati jezični ustroj, njegove višedijalekatske 
ostvaraje, kako bi se u svemu tome moglo valjano razlučiti važno od 
sporednoga, tj. ono što pripada književnome jeziku, a što ne (Brozo- 
vić 1973., Moguš 1978.). Sasvim je razumljivo, s druge strane, da su 
ilirci istodobno kao veliki pobornici »sloge slavjanske« rado prihva- 
osvijetliti ustroj. 

U naporima iliraca da, i pored govornih razlika, nastave izgrad- 
njom (i)jekavskog novoštokavskoga standardnog jezika znatnu im 
je pomoć zacijelo pružao i jezik ijekavskih Srba u Hrvatskoj, odno- 
sno djelovanje Vuka Stefanovića Karadžića, na čiji se rječnik dosta 
pozivaju. Ali unatoč osvrtanju na dodirne točke između dvaju tipova 
»ilirskoga« jezika pogledi su se iliraca na određene jezične probleme 
ipak podosta razlikovali od rješenja što ih je nudio Vuk Karadžić. 
Prvo, različita su bila njihova polazišta. Dok ilirci žele mnogo orga- 
niziranije nastaviti ondje dokle se u razvoju hrvatskoga jezika došlo, 
pozivajući se neprestance na hrvatsku književnojezičnu tradiciju, 
dakle tradiciju pisanoga tronarječnoga jezika, Karadžić se, naprotiv, 
nije ni mogao pozivati na tradiciju jer je, u želji da afirmira odabrani 
govoreni jezik kao književni, upravo prekidao s dugom srpskom tra- 
dicijom ruskoslavenskoga i slavenosrpskog jezika. Dok je ilircima 
trodijalektalno izvorište književnoga jezika sasvim normalna poja- 
va, Karadžić se opredjeljuje za jednodijalekatnu ekskluzivnost. Zato 
ilirci npr. prihvaćaju bilježenje tzv. rogatoga č uz preporuku da se taj 
znak »u školah« čita kao je, a drugi ga mogu »svaki po volji na svoj 
način izgovarati«. Slično je bilo i s bilježenjem vokalnoga r kao čr. 
Bez obzira na različit opis vokala & ispred r (Babukić: »nčmi glas«, 
Veber: »mukli glasnik«) ilirci tvrde da se taj vokal izgovara, iako 
ne svuda jednako: u kopnenom dijelu Hrvatske kao e, dok »kod nas 
Hervatah na nčkih otocih dalmatinskih« kao »otvoreno a«. Bilježe- 
nje naglasaka također je različito. Ilirci, naime, upotrebljavaju znak 
“ za dugosilazni naglasak (te pišu npr. ddn, mćso), odnosno znak “ 
(za dugouzlazni (npr. glđva, rtika, pćta), kako je bilo najčešće u hr- 
vatskoj gramatičarskoj tradiciji puna tri stoljeća (od Bartola Kašića 
do preporoda). Pored toga, ilirci rabe u deklinaciji imenica različite 
oblike u množini, npr. Gmn. jelenah i jelenov, Dmn. jelenom, Lmn. 

jelenih, Imn. jeleni i dr. Itd. Zbog svega je toga za Antuna Mažura- 
nića i ostale gramatičare bilo važno kako je što u »Hčrvatah štoka- 
vacah«, a onda i u susjeda. 


* 


Za razliku od mnogih sjevernih Hrvata koji su smatrali prirod- 
nim da se priklone štokavštini kao pismenom jeziku kojim je do pre- 
poroda bio napisan najveći broj najčitanijih knjiga i koji su, poput 
Ljudevita Vukotinovića, držali da je ijekavska štokavština »jezik li- 
jep, bogat, izobražen«, bilo je i otpora. Prvi je dolazio od nekolicine 
kajkavaca na čelu s Ignacom Kristijanovićem, drugi je u Zadru pred- 
vodio Ante Kuzmanić. 

Prva je grupa bila protiv toga da se kajkavci odreknu svoga pisme- 
nog jezika i prihvate štokavski, dok se zadarski krug suprotstavljao 
ijekavskoj orijentaciji iliraca i Gajevoj reformi grafije. Obje su grupe 
bile žešće i žilavije nego što se obično misli. Kristijanovićev se otpor 
nije rodio ad hoc. Njegova obrana i čuvanje kajkavštine bili su na- 
dahnuti uvjerenjem da je kajkavski izraz dorastao svakoj književnoj 
vrsti. Zato prevodi s francuskoga, »pohorvaćuje Ezopušove basne«, 
piše životopise svetaca, objavljuje pjesme za »horvatski puk«. Sve 
je to bilo povezano s Kristijanovićevom željom da nastavi djelovati 
u tradiciji svoga poznatog ujaka Tome Mikloušića. Tako je Kristi- 
janovićeva Danica zagrebečka, kalendar što ga je izdavao od 1834. 
do 1850. godine, dakle u najborbenijim godinama ilirskog pokreta, 
bila u neku ruku nastavak Stoletnoga kalendara Tome Mikloušića, 
a kajkavska gramatika Grammatik der kroatischen Mundart Ignaca 
Kristijanovića produžetak poslova kakvima se za latinski jezik ba- 
vio i Mikloušić. Uostalom, teško bi Kristijanović izdržao u otporu da 
je bio sam. Međutim, tijek je događaja svakim danom okretao leđa 
njemu i njegovim istomišljenicima. Jer, ilirci su ipak uspjeli uvjeriti 
kajkavsku sredinu da, čuvajući stare množinske oblike, ne preki- 
daju potpuno s tradicijom kajkavskoga pismenog jezika, a ono što 
je novo, tj. »pravopisanje«, novo je za sve Hrvate. Tom bi se novom 
grafijom trebali svi pisci Trojedne kraljevine približiti ostalim Sla- 
venima, što se u doba romantizma činilo neizbježnom budućnošću. 
Tako je Kristijanović ostao na kraju osamljen, bez uspjeha i utjeca- 
ja, te je polako i sam prihvatio Gajevu reformu grafije. 

Drugi je otpor bio mnogo jači i neugodniji od prvoga jer je dolazio 
od onih koji su se i sami smatrali nastavljačima štokavskoga pisme- 
noga jezika, ali ne s onakvom koncepcijom kakvu su zamislili ilirci 

u Zagrebu. To je dalmatinski krug koji se okupio u Zadru oko časo- 
pisa Zora dalmatinska što ga je pokrenuo i vodio Ante Kuzmanić. 
Zadarske opozicije prema Gaju nije bilo u prvom valu preporodnog 
oduševljenja kad su se borbom za materinski jezik svi željeli odupri- 
jeti dominaciji stranoga jezika (njemačkoga, mađarskoga odnosno 
talijanskoga). Spor je nastao kad je trebalo odlučiti koji bi doma- 
ći idiom trebao preuzeti ulogu svehrvatskoga standardnoga jezika. 
Kuzmanić je smatrao da u određivanju jezične politike ima i previše 
Gajeve samovolje, odnosno da Dalmacija nije tretirana kao ravno- 
pravan partner pri rješavanju tako važnih problema. Sporna su bila 
dva osnovna problema: a) Gajeva grafijska rješenja i b) ilirska ori- 
jentacija prema (i)jekavici. U vezi s tim problemima Kuzmanić se 
želio nagoditi s Gajem. Kuzmanić je polazio s gledišta da je nerealno 
ujediniti sve južne Slavene u jednom književnom jeziku. Ako se pak 
hoće to učiniti za sve Hrvate, onda ih je lakše ujediniti na osno- 
vi štokavske ikavice. Jer, štokavska je ikavica književna tradicija 
najvećega dijela Hrvata te je, s tim u vezi, dalmatinsko-slavonska 
grafija najrasprostranjenija hrvatska grafija. Naravno da se za vo- 
lju sloge može nešto i žrtvovati. Budući da se Dalmacija nikako ne 
može odreći svoga tipa književnoga jezika, kompromis je moguć sa- 
mo u pogledu grafije. Stoga Kuzmanić predlaže da Zagreb prihvati 
ikavicu, pa će Dalmacija prihvatiti Gajevu reformu grafije. Na toj 
podlozi nije moglo doći do sporazuma. Gaj i ilirci već su bili izborili 
prve važne političke pobjede, u reformi su se grafije držali »dija- 
kritičke« struje koja ih je povezivala sa češkom i donekle poljskom 
grafijom, a književnu su baštinu Dubrovnika smatrali prebogatom 
da ne bi prigrlili nju i njezin jezik. U prilog je Gaju išla i činjenica da 
su Dubrovčani, mnogi Slavonci i dobar dio Dalmatinaca prihvaćali 
njegov program. Zato Gaj nije vidio razloga da odustane od svojih 
ideja i rješenja. Osim toga, Gaj se — preinačivši grafeme tipa d, £, [, 
7 u dvoslove dj, gj, lj, nf — već približio dopreporodnim digramima 
dj, gj, lj, nj koji su se rabili u dalmatinsko-slavonskoj grafiji i koji 
su na kraju ipak prevladali. Što se pak tiče grafema č, š, ž, Gaj za- 
cijelo nije smatrao korisnim da npr. č vraća u cs (kako je bilo u Sla- 
voniji), odnosno da ž zamjenjuje sa x (kako je prije preporoda bilo u 
Dalmaciji i u Slavoniji). Ostavši pri kvačici, ostao je dosljedan i kod 
slova č koje je gotovo jedino bilo pravi kamen smutnje izazivajući 
žestoke protimbe. Zadarski se krug bojao da se preko Gajeva »slovo- 
redja« ne uvede u Dalmaciju i drugačije »naričje« jer je dubrovačko 
ie umjesto č počelo polako prodirati. A pored svega toga Kuzmaniću 
je smetao odviše knjiški karakter dubrovačko-zagrebačkog rječnika 

i frazeologije, što je u dobroj mjeri odudaralo od projekta njegovanja 
narodnoga jezika za što se zalagala Zora dalmatinska. Koliko god 
Kuzmanić i njegovi pristaše imali razloga da svoje poglede suprot- 
stave Gajevima, braneći uporno kontinuitet ikavske varijante mla- 
doga novoštokavskog standarda i njegove ustaljene grafije, ipak im 
se glas nije predaleko čuo. Za razliku od Gaja koji je okupio oko sebe 
gotovo čitav građanski sloj i niže plemstvo banske Hrvatske, pokre- 
nuo društveni, književni, kazališni i glazbeni život, razvio časopi- 
snu i drugu djelatnost, o čemu se govorilo na sve strane, Kuzmanić 
je muku mučio s izdavanjem i uređivanjem publikacija koje bi nje- 
govu krugu osiguravale veći društveni utjecaj. Kad je konačno 1844. 
godine izašao u Zadru 1. broj Zore dalmatinske, u Splitu se pojavi- 
la prva knjiga tiskana novom Gajevom grafijom. Osim toga, mnogi 
su istaknuti ilirci surađivali u Zori dalmatinskoj (Janko Drašković, 
Stanko Vraz, Ljudevit Vukotinović i dr.). Pet godina nakon početka 
i Kuzmanićev je časopis počeo objavljivati članke pisane grafijom 
zagrebačkoga kruga. 

Bila je to potvrda još jednog uspjeha preporodnoga gibanja među 
Hrvatima, gibanja koje je već rodilo prave pjesnike poput Stanka 
Vraza i Ivana Mažuranića, prave dramatike poput Dimitrija Deme- 
tra, prave slikare poput Vjekoslava Karasa i prave skladatelje poput 
Vatroslava Lisinskoga. Sto se pak reforme grafije iliraca tiče, nju 
su, na veliku radost Gajevu, prihvatili i Slovenci (u mnogim lice- 
jima i bogoslovnim učilištima u Ljubljani, Celovcu i Gorici) koji i 
danas svoju latinicu zovu gajicom. Osim svega spomenutoga valja 
zabilježiti još jedan događaj. Dana 2. svibnja 1843., upravo u godini 
kad je zabranjeno ilirsko ime, gorljivi ilirac Ivan Kukuljević Sakcin- 
ski održao je u Saboru prvi politički govor na hrvatskomu jeziku, 
predlažući da se upravo taj jezik rabi »u javnom životu i u poslovih« 
javnih. Valja se vladati poput »ostalih narodah europejskih koji su 
živimi jezici zamjenili mrtve« i postavili »svoj jezik na prvo mjesto«. 
Za vlastit se jezik treba boriti »do zadnje kaplje karvi« jer »samo 
tako možemo u Hrvatskoj i Slavonskoj ostati Hrvati i Slavonci, a u 
svietu slobodni nezavisni narod«. Do oživotvorenja tih Kukuljevi- 
ćevih želja došlo je uskoro. Naime, 18. listopada 1847. kraljevinski 
je odbor predložio »na osnovi želja koje su izložile slavne županije 
varaždinska i križevačka, kao i mnoge druge oblasti kraljevine, da 
se u pridruženim kraljevinama proglasi službenim narodni jezik«. 
Predlagateljski odbor »i sam uviđa i uzima u obzir da se naobrazba 
bilo kojega naroda može najboljim učinkom promicati samo uz po- 
moć materinskoga jezika« te želi da se taj jezik »uzdigne na razinu 


169 


službenoga jezika u svim granama uprave unutar Kraljevina Dal- 
macije, Hrvatske i Slavonije« (opširnije v. Moguš 1997.). Hrvatski je 
sabor prihvatio takav prijedlog i kao svoj zaključak izglasao ga 23. 
listopada 1847. Tako je latinski jezik, ispunivši časno svoju ulogu, 
ustupio mjesto hrvatskomu jeziku kao službenomu, »diplomatičko- 
mu« jeziku Sabora. Taj je zaključak potvrdio i Sabor 1848. godine, 
kada je Josip Jelačić ustoličen za hrvatskoga bana. 

Tako završava prvo, udarno, veoma burno razdoblje preporodno- 
ga doba u Hrvatskoj, razdoblje koje je po svojoj važnosti, svekolikom 
stvaralaštvu i uspjesima u izgradnji moderne hrvatske nacije nad- 
mašilo ostala u dugoj povijesti hrvatskoga naroda. To je razdoblje 
izuzetno važno također, u hrvatskoj kulturnoj i, posebice, u književ- 
nojezičnoj povijesti. Priklanjanjem kajkavskoga književnoga kruga 
većinskom novoštokavskom pismenom jeziku definitivno je uklo- 
njeno književnojezično dvojstvo u Hrvata. Misao o jednom zajednič- 
kom jeziku koji crpi sokove iz svih hrvatskih narječnih sastavnica 
postala je opća. Znatno je proširena uporabna sfera književnoga je- 
zika i povećana njegova polivalentnost, što mu je učvršćivalo stan- 
dardnost. Konačno, zajedničkom je književnom jeziku podarena je- 
dinstvena latinička grafija s dijakriticima. Zato su zasluge iliraca i 
velike i neizbrisive. 


Borba filoloških škola 


Oko godine 1850. počinje nova naoko mirnija faza u izgradnji hr- 
vatskoga jezičnoga standarda. Pošto su ilirske davorije, odigravši 
svoju ulogu, prestajale odzvanjati prepuštajući svoje mjesto korač- 
nicama, došlo je vrijeme kad je trebalo polako sređivati račune pre- 
porodne uzgibanosti. Tako je bilo i s jezičnim problemima. Nekoliko 
je stvari dotada bilo riješeno. Prvo, kajkavski je književni jezik, u 
koji su bila inkorporirana nastojanja ozaljskoga književnojezičnoga 
kruga, prestao biti standardnim jezikom manjinskoga kajkavskoga 
dijela sjeverne Hrvatske. Njegovu je ulogu na tom području preu- 
zimala jekavska štokavica. Drugo, za jekavsku je štokavicu, kao za 
osnovicu književnoga jezika svih Hrvata, priređena nova zajednička 
(orto)grafija. Treće, odlukom Hrvatskoga sabora sredinom 19. sto- 
ljeća (1847./1848.) latinski jezik kao diplomatički jezik definitivno 
uzmiče i prepušta svoje mjesto hrvatskomu jeziku u Saboru, a za- 
tim i na sveučilištu. Toj političkoj odluci Hrvatskoga sabora dodaje 
političar Ante Starčević 1850. godine i povijesnu dimenziju; naime, 

objaviviši Istarski razvod iz godine 1275., pokazuje kako je hrvatski 
jezik već u 13. stoljeću imao status diplomatičkoga jezika. 

Sva su spomenuta rješenja imala i svoju drugu, manje ugodnu 
stranu medalje. Spajanje dviju ili triju hrvatskih književnojezičnih 
stilizacija u jedan pismeni jezik, koliko mu god narječne osnovice 
bile genetski iste i pojavno vrlo bliske, donosi mnogo naplavina koje 
slabe konzistentnost sastavnica. Jedinstvo se zajedničkoga književ- 
noga jezika jednoga naroda ne postiže odjednom, nego se izgrađuje 
postupno. Postojala su različita mišljenja kako doći do potpunoga 
jedinstva zajedničkoga jezičnoga standarda i konsolidacije njegove 
norme. Čitavu drugu polovicu 19. stoljeća ispunila su nastojanja da 
se prevladaju naplavine pritoka, pošto je tok jezične matice već ra- 
nije bio manje-više određen, a sada proširen i potvrđen. Pojavilo se 
u Hrvatskoj nekoliko filoloških škola koje su nudile svoje obrasce za 
razrješenje pojedinačnih problema što ih ilirski pokret nije uspio, 
a ni dospio riješiti. Rasprave su se vrtjele uglavnom oko temeljnih 
pitanja standardizacije, a to je uglavnom značilo: kako se odnositi 
prema neštokavskomu, prvenstveno kajkavskomu književnojezič- 
nom naslijeđu, odnosno kako na najbolji način dokončati štokav- 
“sko ikavsko-(i)jekavsko dvojstvo. Odgovori na ta pitanja obično su 
ovisili o tome s pozicije kojega ranijega književnoga jezika tko go- 
vori, govori li s pozicije dijakronijskoga kontinuiteta koji uključuje 
dijalekatsku književnu baštinu ili s pozicije prekida s književnom 
baštinom i odabira pučkoga govora. 

Jednu je filološku školu predvodio Ante Kuzmanić u Zadru, dru- 
gu Fran Kurelac u Rijeci, a treću Adolfo Veber Tkalčević u Z bu. 
Zato se i zovu zadarska, riječka i zagrebačka filološka škola. Četvr. 
ta pak filološka škola, koja je ojačala tek pod sam kraj 19. stoljeća, 
poznata je pod imenom škola hrvatskih vukovaca. Koliko god bile 
različite u metodi i pojedinostima, sve su tri hrvatske filološke škole 
pripadale prvoj opciji, a četvrta drugoj. 

Ali i prije djelovanja spomenutih filoloških škola bilo je pojedinač- 
nih nastojanja da se razmotre neka načelna pitanja književnojezič- 
ne politike (osobito terminologije) u Hrvata i Srba. Raspravljajući o 
tom 1850. godine u Beču s Vukom Karadžićem i Đurom Daničićem, 
nekoliko je poznatih hrvatskih književnika (među njima Ivan Ma- 
žuranić, Dimitrije Demeter i Ivan Kukuljević) smatralo da bi bilo 
dobro buduću zajedničku izgradnju standardnoga jezika temeljiti 
brovnika, već bila razvijala i razvila u Hrvata i kakvu je za Srbe bio 
oblikovao Vuk Karadžić na osnovi tekstova narodne književnosti uz 


171 


..v_ . 


knjižnici. Potpisana je o tome izjava koja je kasnije nazvana dogovo- 
rom. Međutim, ni jedna filološka škola u Hrvatskoj nije prihvatila 
takav dogovor unatoč ugledu potpisnika jer bi to značilo napustiti 
tradiciju da se standardni jezik izgrađuje na osnovi štokavskih knji- 
ževnih tekstova u kojima su, po širini »ilirske« vizije, već odavna bili 
inkorporirani i elementi ikavskih i neštokavskih književnih stiliza- 
cija. Pokazalo se da se jezični razvoj ne mora poklapati s dogovorom 
(grupe) pojedinaca te da je ipak bolje opisujući propisivati negoli 
obrnuto. U tom su pogledu spomenute filološke škole, koliko god 
bile različite u postupku pa gdjekad i netrpeljive jedna prema dru- 
goj, imale jasniju viziju cilja, tj. na tradiciji pisane riječi učvrstiti hr- 
vatski jezični standard. Osim toga svi su hrvatski slučajni sudionici 
spomenutoga bečkoga »razgovora ugodnog« već pokazali što misle 
o jezičnoj problematici i politici u Hrvatskoj. Kukuljević je, kako 
rekosmo, prije nekoliko godina održao u Hrvatskome saboru govor 
na hrvatskome jeziku predlažući da taj jezik postane službeni jezik 
Sabora, Ivan je Mažuranić nadopunjavao 14. i 15. pjevanje Gun- 
dulićeva Osmana i objavio 1846. svoju velepjesan Smrt Smail-age 
Cengića potpuno u skladu s pogledima na jezik zagrebačke filološke 
škole što ga je Ivanov stariji brat Antun propisivao u Temeljima ilir- 
skoga i latinskoga jezika već od 1842. godine, a Dimitrije Demeter 
našao se u Beču kao brat Ivanove žene. 


* 


Zadarska filološka škola krenula je prva sa svojim programom. 
Ante Kuzmanić i njegovi pristaše pokrenuli su u Zadru već 1844. 
kulturno-književni časopis Zora dalmatinska s dva jasna smjera. 
Prvo, smatrali su da za književni jezik treba odabrati jedan dija- 
lekt. Budući da je u Hrvata najrasprostranjeniji dijalekt štokavska 
ikavica, upravo bi ona trebala biti osnovicom »krasnoga i sladkoga 
hervatskoga jezika narodnoga nauka i napridka«. Polazilo se od to- 
ga da su književnom stilizacijom baš toga dijalekta bila napisana 
tada veoma popularna djela, kao što je npr. Cvit razgovora naroda i 
jezika iliričkoga aliti rvackoga Filipa Grabovca i Razgovor ugodni 
naroda slovinskoga Andrije Kačića Miošića. Osim toga, zadarskomu 
su krugu bila dobro poznata djela slavonskih pisaca mahom ikavaca, 
poput Antuna Kanižlića, Matije Antuna Reljkovića i Vida Došena, a 
ikavski je i prijevod Svetoga pisma tada veoma cijenjenoga erudita 
Matije Petra Katančića. Stokavskoj je ikavici u primorskome dijelu 

Hrvatske bila bliska susjedna čakavska ikavica u čijoj književnoj 
stilizaciji ima još od petrarkističkih vremena dosta štokavskih ele- 
menata. Drugo, štokavska je ikavica Novom ricsoslovicom Ličanina 
Šime Starčevića već 1812. dobila svoju gramatiku, prvu napisanu 
hrvatskim jezikom. Tom je gramatikom široki pojas ličke čakavice 
sa svojom novoštokavskom akcentuacijom također uključen u pod- 
logu književnoga jezika. Zbog svega je toga Ante Kuzmanić održa- 
vao dobre veze s primorskim, bosanskim i slavonskim piscima ikav- 
cima, pa i slavonskim gramatičarima poput Ignjata Alojzija Brlića, 
pisca knjige Grammatik der Illyrischen Sprache (1833.). U toj širini 
i jasnoj osnovici nije Zori dalmatinskoj smetalo da se na njezinim 
stranicama katkad pojave književna djela i s jekavskim oblicima, 
nego — po mišljenju književnika Petra Preradovića — neujedna- 
čeni »pravopis jest glavna stvar«, točnije — grafija. Osim toga što 
Kuzmanićeva Zora dalmatinska nije prihvatila stariju grafiju Sime 
Starčevića bez dijakritičkih znakova, nego se služila u početku po- 
nešto modificiranim znakovljem (npr. grafem c za fonem č, ch za ć, $ 
za š, x za 2), problemi su nastajali u pisanju vokalnoga r i, poglavito, 
refleksa glasa jata kod (i)jekavskih oblika u tekstovima nekolicine 
suradnika, jer ponuđena rješenja Gajeve grafije, prvenstveno »roga- 
to« č, a kasnije i dvoglasnika ie, tada još nisu u Dalmaciji nailazila 
na plodno tlo. U tom je pogledu Ante Kuzmanić sa svojim prista- 
šama ostao dosljedan. U protuzagrebačkom djelovanju podržavao 
je Kuzmanića i Vuk Karadžić smatrajući »da je bolje, pravilnije i 
pametnije pisati n. p. dite, lipo, lin, grih nego li dčte (ili djete), Ičpo 
(ili ljepo), Ičn (ili ljen), grčh (ili grjeh)«. Tu se iskazuje Karadžićevo 
gledanje na književni jezik sasvim različito od iliraca i sljedbenika 
njihove filološke škole. Računica je bila sasvim jasna: ako većina 
Hrvata, nasuprot zagrebačkoj tronarječnoj koncepciji književnoga 
jezika, prihvati načelo da književni jezik treba izgrađivati na samo 
jednom dijalektu, onda slijedi jednadžba: jedan narod = jedan jezik. 
Na premisama Karadžićevih članaka Srbi sva tri zakona i Srbi svi i 
svuda piše Jovan Subotić (1853.) u jednoj polemici da narodi »koji 
imaju jedan jezik jesu jedan narod«, pa stoga »dalmatinski Hrvati 
koji jedan jezik sa Srbljima imaju jesu jedan narod sa Srbljima. To 
jest: dalmatinski Hrvati nisu upravo Hrvati nego su Srblji.« Ante 
će Kuzmanić shvatiti smisao ove računice još ranije negoli je bila 
ovako iskazana i okrenuti se Zagrebu (prihvaćajući već od 1849. go- 
dine Gajevu grafiju), pogotovu kad mu (preko Sime Ljubića) Ivan 
Kukuljević Sakcinski ponudi rukopis pod naslovom Poviest dalma- 
tinsko-hervatske književnosti s Kukuljevićevom napomenom da to 

čini radi »Srbaljah, koji bi rada da je sva Dalmacija serbska premda 
tamo do jučer ime ovo skoro ni poznato ne biaše«. Približavanje Za- 
grebu znatnije će se osjetiti u Zori dalmatinskoj kad je na početku 
druge godine izlaženja (1845.) preuzme Ivan Kaznačić. Već tada će 
jekavski oblici prevladavati nad ikavskima jer se »imamo siedinit« 
da bi se očuvao i »raspružio jezik naš«, dok je »dosadašnji razno- 
pis promčnjen na jedini općeni pravopis« uvođenjem slova č, ć, š, 
ž, č, kako bismo dokazali »da se ne rččju, koj li dčlom« kao narod 
ljubimo. Bio je to jasan odgovor zadarske škole Vuku Stefanoviću 
Karadžiću. 

Načelo »jedan dijalekt za književni jezik« bilo je povezano s dru- 
gim: da narodni i književni jezik budu u što manjem raskoraku 
kad već po prirodi svoga postanja nisu jednaki. To je bio nastavak 
stoljetne književne tradicije štokavskih ikavaca čiji su tekstovi bili 
najčešće namijenjeni širokomu krugu čitalaca. Zato im se i stiliza- 
cija književnoga jezika oslanjala u velikoj mjeri na govor puka i na 
jezik usmene književnosti. Na tim je načelima, po mišljenju zadar- 
ske škole, trebalo izgrađivati štokavsku ikavicu kao standardni je- 
zik Hrvata. Vitalnost je svoga odabira pismenoga jezika zadarska 
škola dokazivala ne samo književnim djelima nego izradom sudsko- 
-pravne terminologije i, osobito, još jednim potpunim prijevodom 
Svetoga pisma zadarskoga kanonika Ivana Matije Skarića. Vidi se 
dakle da su sva nastojanja zadarske škole išla u tom pravcu da se 
na osnovi većine hrvatskih narodnih govora, kao i dotadanjih ostva- 
renja pisanih štokavskom ikavicom upravo taj tip jezika prihvati 
kao književni u svih Hrvata. Tako su radili, upozoravaju suradni- 
ci Zore dalmatinske, i veliki europski narodi — Talijani, Francuzi 
i Nijemci. Osim toga, neki su se predstavnici tih naroda najljepše 
izjašnjavali o narodnome govoru hrvatskoga puka. Ako se ostvari 
ta velika, europski orijentirana koncepcija zadarskoga književnoga 
kruga, ikavski bi pisci mogli za uzvrat prihvatiti Gajevu grafiju. Od 
takvih pogleda na hrvatski književni jezik nije Ante Kuzmanić ni- 
kada odstupio. Ostao je vjeran ikavici i kao urednik novih časopisa: 
najprije Glasnika dalmatinskoga, a zatim Pravdonoše. 

Međutim nova je generacija zadarskoga književnojezičnog kruga, 
okupljena oko Narodnoga lista, krenula drugim putom. Taj se put 
počeo nazirati već u Zori dalmatinskoj kad ju je preuzeo mladi Ivan 
Kaznačić. Nova je generacija vidjela novu budućnost u zbližavanju 
Dalmacije s idejama koje su strujile iz Zagreba i književnoga jezika 
koji je dolazio iz Dubrovnika. Nije se slagala ni s Kuzmanićevom 

ekskluzivnošću hrvatstva. U toj situaciji, pogotovu kad je prevla- 

dalo mišljenje postilirskih zagrebačkih gramatičara da su ikavizmi, 
npr. vira i mira, dalmatinski, slavonski i bosanski provincijalizmi, 
štokavska je ikavština kao pismeni jezik Hrvata bila osuđena na po- 
lagano odumiranje. I kad se šezdesetih godina 19. stoljeća nastojao 
uvesti hrvatski jezik u sve djelatnosti javnoga života u Dalmaciji, 
na ikavicu se tada više nije pomišljalo. A kad se Zagrebu okrenula 
Dalmacija, priklonila mu se i Slavonija koja je već otprije bila uspo- 
stavila relativno dobre kulturne veze sa Zagrebom. 


* 


Poneseni preporodnom idejom slavenstva pobornici su riječke fi- 
lološke škole, u prvome redu sam njezin predvodnik Fran Kurelac, 
smatrali da osnovicu pismenom jeziku trebaju činiti oni elementi 
u hrvatskim tekstovima koji su zajednički većini slavenskih jezika. 
Dok su druge dvije filološke škole vodile osobitu brigu oko uklanja- 
nja stranih naplavina u leksiku (u Dalmaciji, na primjer, talijani- 
zama), vodeći brigu o izgradnji nove terminologije i profinjenoga 
književnoga izraza uopće, nastavljajući tako u dobroj mjeri zacrtane 
putove u ranijim gramatikama, Fran se Kurelac okomio u polemi- 
kama i na gramatiku, posebice morfologiju, i leksik. I u jednome i u 
drugome okretao se više prošlosti. Stari su mu gramatički oblici bili 
bolji od postojećih, dok je vokabular nastojao očistiti od tzv. barbari- 
zama ili »mulja jezika«. Budući da su se u središtu rasprava ubrzo 
našli oblici za imenički genitiv množine, čitava je djelatnost riječke 
škole postala najčešće poznata po tome što je odlučno odbacivala 
nastavak —ah u tom padežu i zagovarala upotrebu starijih oblika s 
ništičnim morfemom (npr. mnogo jeleng, mnogo ženg, mnogo selg). 
Tom problemu posvećuje Kurelac jednu od svojih prvih rasprava 
udarajući svom žestinom na zagrebačku školu. Kurelčeva žestina 
nije popustila ni desetljeće nakon toga, kako se vidi iz njegove knjige 
Recimo koju iz godine 1860. u kojoj nemilice udara na ahavce. »Ja 
sam uzeo pero u ruke — piše Kurelac — s namjerom tvrdom ne vri- 
jeđati drugov meni dragih i milih, niti zblaznjivati narod hrvatski 
književnim razdorom i neslogom našom; nu mi je domovina i nje 
jezik miliji nego vsi prijatelji cijeloga svijeta.« 

A problem genitiva množine bio je zapravo samo konsekventan 
nastavak onoga za što su se na početku pokreta zalagali sami ilirci, 
pa i Kurelac, upotrebljavajući dotadašnje oblike u dativu, lokativu 
i instrumentalu množine. Zato on i brani takve oblike navodeći da 
ih »Hrvati razlikuju te govore« npr. u Dmn. jelenom, kraljem, se- 


175 


lom, poljem, ženam, stvarim, u Imn. jelenmi, kraljmi, selmi, poljmi, 
ženami, stvarmi, u Lmn. jelenih, kraljih, selih, poljih, ženah, stva- 
rih. Za razliku od toga: »U Srbalj tri su pad. jednaka: 3-i, 6-i i 7—i 
n.p. jelenima, kraljima, selima, poljima, ženama, stvarima.« Zato 
»nije sumnje da su ovi hrvatski oblici bolji ne samo glede starine 
i jedinstva slovinskoga nego takodjer, što je glavno, glede bistrine 
jezika«. Doduše, i Hrvati imaju imeničke oblike na —ima (-ama) u 
spomenuta tri padeža, ali ih rabe za dvojinu, a ne za množinu. A 
kad je tako krenulo, Fran se Kurelac okretao sve više arhaičnim 
oblicima ne samo u imenica nego i u drugih vrsta riječi: 1. osoba jd. 
prez. na -u (npr. ja pletu mj.ja pletem, ja mišlju mj.ja mislim), isti 
oblik za 2. i 3. lice imperativa (ti budi, on budi mj. neka on bude), 
tvorba kondicionala s oblicima bin, biš, bi, bimo, bite, bi i dr. Tražio 
je za njih potvrde i izvan štokavskoga narječja posežući za čakav- 
skim i crkvenoslavenskim tekstovima koji su također važni »glede 
starine« (čto, vse, vsaki). Dok su ilirci uzdizali književno djelo Ivana 
Gundulića i pisaca hrvatskoga baroka, Kurelac je, poštujući doduše 
književno stvaralaštvo dubrovačkoga kruga, posegnuo za tada već 
pomalo zaboravljenim Markom Marulićem objavljujući njegovu Ju- 
ditu jer je upravo u tom djelu nalazio potvrde za »svoje« gramatičke 
oblike. Vjerujući pak da je narod govorio tako kako se u književnim 
djelima pisalo, jezik mu je puka postao glavni sudac u odnosu na 
prihvaćanje ili neprihvaćanje leksičkih naplavina. U tom su pogledu 
na prvo mjesto njegova udara došli germanizmi bilo kao tuđice ili 
prevedenice. 

Međutim, budućnost se jezičnoga standarda nije mogla dalje iz- 
građivati zanesenjačkom restauracijom dijelova nečega što je kao 
književna stilizacija živjelo u prošlosti. Osim toga sam je Kurelac 
bio preslab da znanstveno utemelji sve svoje nazore, a među njego- 
vim sljedbenicima, najčešće gimnazijskim učenicima, nije se našao 
nijedan budući školovani filolog pogotovu ne gramatičar. Gramati- 
čar nije bio ni sam Kurelac. Istina, kod svojih je mladih pristaša ra- 
zvijao smisao za jezične probleme, bodrio ih u traženju adekvatnoga 
hrvatskoga izraza za znanstveno pojmovlje, pa njegovu poticaju i 
pomoći možemo zahvaliti da je Ivan Dežman, postavši liječnikom, 
izdao već 1868. prvi hrvatski Rččnik Iččničkog nazivlja. Međutim, 
pravoga pokreta koji bi širio jezikoslovne poglede riječke škole nije 
bilo. S druge pak strane, zagrebačka filološka škola, kao glavni opo- 
nent riječkoj imala je svoj utemeljen program i svoje filologe među 
kojima je bilo gramatičara i leksikografa. Indirektno je čak i vlast 
išla na ruku zagrebačkoj školi jer je 1862. godine kancelar Ivan Ma- 

žuranić uveo, nasuprot Kurelčevu pravopisnom etimologiziranju, 
Gajevu ortografiju u srednjoškolsku nastavu. Takvu konkurenciju 
Kurelac nije mogao izdržati pogotovu što je na kraju ostao gotovo 
sam i napušten. Pa ipak: ostao je Fran Kurelac vjeran svojim jeziko- 
slovnim pogledima do smrti. 


* 


lako se ideje zadarske i riječke filološke škole nisu oživotvorile, 
jer se zadarska priključila zagrebačkoj, a riječka prestala biti pravim 
konkurentom, one ipak nisu mogle nastati ni iz čega nego su nikle u 
krilu naroda koji je stoljećima njegovao jezik svoje tronarječne stili- 
zacije pisanoga jezika. Osim toga, njihova je zasluga što su postavile 
mnoga važna pitanja u vezi s izgradnjom standardnoga jezika. Bru- 
seći odgovore na ta pitanja, hrvatski su filolozi postilirskoga perioda 
morali definirati svoj stav i stalno provjeravati valjanost vlastitoga 
programa. Bila je to dužnost u prvome redu nastavljača ilirske kon- 
cepcije književnoga jezika, odnosno pristaša zagrebačke filološke 
škole. Za razliku od prijedloga riječke škole i nasuprot Karadžiće- 
vim mišljenjima koja su dopirala u Hrvatsku, zagrebačka je škola 
zagovarala u imeničkom genitivu množine morfem —ah (npr. mnogo 
jelenah, mnogo ženah, mnogo selah). Zato su sljedbenici te škole 
dobili ime ahavci. Ali cilj je bio mnogo veći od pojedinačnih rješenja: 
dovršiti jezičnu standardizaciju na osnovi rezultata preporodnoga 
programa. Kad se široko zamišljen »ilirički« program sveo u hrvat- 
ske okvire, oslanjajući se svom težinom na (i)jekavsku štokavštinu, 
morao je voditi računa i o piscima iz čakavskih i kajkavskih krajeva. 
Trodijalekatna podloga pismenog jezika, koji je postao općehrvatski 
nije se mogla tako lako napustiti. 


»Zagrebačka je škola imala zadatak«, piše tada Adolfo Veber 
Tkalčević, »da kajkavce i čakavce privede u kolo štokavacah kako 
bi se raširilo književno polje. Ne bi bilo mudro da su za taj cilj po- 
primili Ilirci, među kojimi je bilo i štokavacah, namah skrajnju 
štokavštinu jer bi tim bili morali žrtvovati silu dobrih riječih i fra- 
zah. Zato su, proučivši sva tri narječja, prihvatili iz štokavštine 
one oblike kojimi se ona najjače ističe, a zadržali iz kajkavštine i 
štokavštine one, koji su pravilniji, a nisu još posve izumrli među 
štokavci. Takvim su načinom doveli Ilirci na čudo svijeta u krat- 
ko vrijeme kajkavce i čakavce u štokavsku zajednicu. Pošto je to 
tako lijepo pošlo za rukom, ne smije zagrebačka škola, razboritim 
načinom, obustaviti svoje spasonosne radnje. « 

Slične je misli iznio i August Šenoa: 


»Mi mislimo da je temelj književnoga jezika štokavština i da ga 
upotpunjavati valja rječmi kajkavskoga i čakavskoga narječja, 
ako su te rieči po svom korjenu razumljive štokavcu i ako u što- 
kavštini uopće za koj pojam rieči ne ima il samo tuđa rieč ima.« 


Iz istoga se razloga pobornici zagrebačke škole nisu mogli odreći 
ni svoje trodijalekatne jezične povijesti. Zato je razumljivo što su se 
tako zdušno zalagali za rješenja koja su već bila udomaćena u hr- 
vatskim književnim tekstovima (npr. Dpl. jelenom, Lpl. jelenih, Ipl. 
jeleni), odnosno ona koja bi zbog razlikovne funkcije trebalo prihva- 
titi u književnom jeziku (npr. imenički Gpl. jelenah umjesto jelena 
kako glasi Gsg. ili ženah umjesto žena kako glasi Nsg., što je bilo 
sasvim u skladu s odredbom u Babukićevoj gramatici da u genitivu 
množine književnoga jezika »trčba dodati slovku tvornu —ah). To se 
lijepo vidi npr. u Mažuranićevu stihu: Grad iz cievih smrtni presta 
koji je potpuno jasan. Ne bi bio da nema —h u cievih (jer današnji 
oblik cijevi može biti genitiv jednine i množine). U tom se pogledu 
Ivan Mažuranić potpuno priklonio gramatici svoga brata Antuna, 
pa je u djelu Smrt Smail-age Čengića upotrebljavao korektno sve 
one oblike koji su bili propisani u ondašnjim gramatikama. Zato je 
iu Gmn. imenica konstantno rabio oblike poput konjah, sokolovah, 
srdacah, gorah, tjelesah što pokazuju i stihovi: 


Misli aga svakojake misli: 
Od balčakah i od djevojakah 
I od lova i od sokolovah 

I od zlata i od ljuta rata 

Od kolacah i Crnogoracah 
Od džilita i od koplja vita. 


Po Veberovu mišljenju zagrebačka škola ne treba odbacivati ni 
dvojinske oblike na ima (-ama) koje su »Srbi bez razloga pomiešali 
s višebrojem«. Svi su nam spomenuti oblici potrebni jer je time »hr- 
vatski jezik postao u knjizi stalniji, pregledniji i laglji«. 

U skladu s tradicijom Gaj-Babukić-Mažuranić branio je Adolfo 
Veber Tkalčević, poglavito na početku svoga jezikoslovnoga rada 
znak č za refleks jata, odnosno pisanje er za vokalno r. Ali obrazla- 
žući u Slovnici hervatskoj (1873.) znak č, Veber više uopće ne spomi- 
nje mogućnost ikavskoga ili ekavskoga izgovora (kao Babukić) nego 
samo jekavskoga, tj. onoga koji je kao književni usvojen u školama: 

»Glasnik č izgovara se u dugih slovkah kano ie (dva glasa), a u krat- 
kih kano je, ali tako da se j obaška čuje: n. p. dčte = diete; dčteta = 
djjeteta.« 


Budući da u svojoj Slovnici nema posebnoga znaka za foneme ] 
i ;t (ni kao dvoslov lj i nj), valja i u slučajevima kao ičpota i nčmota 
pretpostaviti izgovor l'jepota i njjemota. Pored toga, Veber konsta- 
tira da svi ne upotrebljavaju znak č nego »mesto č pišu nčki pisci ie, 
je, kako kad je koja slovka duga ili kratka«. 

Što se tiče bilježenja vokalnoga r, Veber preporučuje čr jer »u jezi- 
cih, srodnih hervatskomu, stoji jasan pun glasnik pred r-om«,aiu 
»nas Hervatah govore na nčkih otocih dalmatinskih mčsto mukloga 
glasa pred r-om otvoreno a, a u Zagorju e, n. p. pčrvi = parvi, per- 
vi«. Zato glas č uvrštava među »mukle glasnike«. 

Ali osim jasnoga programa koji je u svemu nastavljao jezičnu kon- 
cepciju iliraca zagrebačka je filološka škola imala pristaše koji su 
znali taj program oživotvoriti. Tako se predvodnik zagrebačke škole 
Adolfo Veber Tkalčević mogao posvetiti opisu sintakse (Skladnja 
ilirskoga jezika, 1862.) i »rččoslovja« (Slovnica hervatska, 1871.) 
pored mnogih drugih rasprava i recenzija. U tim se radovima, oso- 
bito u Slovnici, nije Veber ustručavao prihvatiti rezultate drugih 
gramatičara, pa je npr. »nauk o naglasku sav Mažuranićev« (misli 
se na gramatičara Antuna Mažuranića). Koliko god u gramatičar- 
skom radu išao za praktičnom »korišću učenikah«, nije propuštao 
upućivati učenike na kontinuitet hrvatskoga jezika od najstarijih 
pisanih spomenika. Tako već u prvom poglavlju Slovnice navodi da 
»hervatski se je jezik nčkoč pisao i glagolicom« koja se »dčli na dvč 
versti: na glagolicu bugarsku i hervatsku« te donosi tabelu bugar- 
ske (oble) i hrvatske (uglate) glagoljice. Toj je koncepciji jezičnoga 
kontinuiteta, izgrađivanoj na književnoj stilizaciji svih triju hrvat- 
skih dijalekata, ostao Veber vjeran do konca života. A što se tiče 
njegovih gramatičkih djela, poglavito Skladnje i Slovnice, one znače 
»znatan napredak prema prijašnjim gramatikama hrvatskoga jezi- 
ka«, pa je razumljivo što je tim radovima »gotovo dvadeset godina 
davao pravac gramatičkom obrazovanju hrvatskih intelektualaca« 
(Jonke 1956., 50.). 

Među pobornicima zagrebačke škole bioje i Bogoslav Šulek, zaci- 
jelo jedan od najvećih radnika u postilirsko doba koji je svojim pri- 
mjerom dokazivao da je filologija »težka i riedka umjetnost«. Šulek 
je postao glavnim leksikografom izrađujući ujedno standardnu ter- 
minologiju za mnoge znanstvene djelatnosti. Osobito je važan nje- 

gov trojezični Hrvatsko-njemačko-talijanski rječnik znanstvenoga 
nazivlja u čijem predgovoru između ostaloga stoji: 


»U ovom rječniku ima puno riečih koje do sada nisu bile upotri- 
ebljene u naših knjigah; nu varao bi se tko bi mislio da su sve te 
rieči od mene skovane, već ih ima mnogo čisto narodnih meni po- 
jedince od prijateljah dojavljenih. U obće ima još u narodu veliko 
nu zakopano blago jezika, to jest ima sila krasnih a književnikom 
nepoznatih riečih.« 


Zato se Šulek nije ustručavao da to »zakopano blago čisto na- 
rodnih nepoznatih riečih« zabilježi u svom rječniku kao inačice uz 
pojedine lekseme. Treba ipak reći da je Šulek imao veliki oslonac u 
Nemačko-ilirskom slovaru što su ga g. 1842. izdali Ivan Mažuranić 
i Josip Užarević. Mnoga dobra terminološka rješenja iz Mažuranić- 
Užarevićeva rječnika preuzeo je kasnije Sulek i tako učvrstio njihovu 
uporabu. Zahvaljujući toj vezi, velik je dio termina ušao u hrvatsku 
svakodnevicu i sačuvao se do danas (npr. kisik, vodik, dušik, ugljik, 
kremen, krom, naklada, obrazac, sustav, tlakomjer, zemljovid i dr.). 

Osim leksikografskih Šulek je nastojao pomoći rješavanju još ne- 
kih problema. Naime, od njega su počeli dolaziti prijedlozi da se, 
pošto je mišljenje zagrebačke filološke škole nadvladalo i u drugim 
sredinama (sjeverno primorje, Dalmacija, Slavonija), neki problemi 
počnu rješavati na način primjereniji jezičnoj stvarnosti. Tako npr. 
više nije bilo razloga da se piše č za sve reflekse jata kad su i nešto- 
kavci i štokavci ikavci učili (i naučili) u školama da č u književnim 
tekstovima treba izgovarati kao :e ili je. Zato Bogoslav Šulek, čak 
i mimo Veberove volje piše najprije u časopisu Neven, a zatim i u 
drugim djelima, osobito u rječnicima, ie (u dugim slogovima) i je (u 
kratkim slogovima) umjesto č. I to je bilo jedino pravilno rješenje, 
ukoliko, polazeći od istine da je hrvatski refleks jata jednosložan, 
želimo u pravopisu dosljedno primijeniti fonološki princip. 

U tom je kolu zagrebačke filološke škole bio u početku i mladi 
Vatroslav Jagić koji 1864. objavljuje Gramatiku jezika h&rvatskoga 
koja se učila »u viših razredih hervatskih gimnazijah«, dok su drugi 
pobornici (npr. Ivan Mažuranić i Ivan Kukuljević Sakcinski) zauzi- 
mali važne društvene položaje. Činilo se da je time bio trajno osi- 
guran uspjeh zagrebačkoj školi pogotovu kad je Veberova Slovnica 
hervatska bila prihvaćena kao udžbenik »za srednja učilišta«,a Ivan 
Mažuranić Naredbom Dvorske kancelarije 1862. godine odredio da 
se u svim hrvatskim školama upotrebljava »pravopis koji se onamo 
od god. 1836. držao u glavnome za književni (včra, dčte, perst, bra- 

tja, ladja, otacah, sladko, sbor, razčistiti, bezzakonik, svetčanost)«. I 
zaista, kad se pogleda koliko je zagrebačka filološka škola učinila da 
se i pri znatno proširenoj uporabi (i)jekavskoga štokavskoga pisme- 
noga jezika dogradi i učvrsti u svih Hrvata njegova standardnost, 
onda treba reći da je u tri »Veberova desetljeća« učinjeno za »ra- 
zvitak krasnoga našega jezika« na gramatičkom i leksikografskom 
planu više negoli u bilo koja tri ranija. 

Budući da je štokavska (i)jekavica, nadvladavši ikavicu, postala 
jedini pismeni jezik Hrvata, slavistički školovan Vatroslav Jagić na- 
stoji što više proniknuti u taj sustav, kako bi se lakše mogla odrediti 
njegova izvanjska slika u pismu. Objavljujući raspravu Naš pravo- 
pis u časopisu Književnik (1864.-1866.), on smatra, prvo, da nije 
moguće povući oštru granicu između »etimologičkog i eufoničkog« 
pravopisa pa dopušta različita rješenja u različitim kategorijama 
(npr. vježba, zgoda, rasipnik, ali sladka, robski, gradski); drugo, da 
se fonem ć piše grafemom ć, a ne dvoslovom tj; treće, da se tzv. roga- 
to č zamijeni stvarnom sekvencijom ie odnosno je (kako je predlagao 
i Šulek); četvrto, da se fonem r piše tako i u vokalnoj službi (a ne 
er) jer je pisanje čr »skroz neslovjenski i nehrvatski način« i, peto, 
da treba napustiti morfem -ah, upravo završno —h, u imeničkom 
genitivu množine jer mu tu po etimologiji nije bilo mjesto, pa je 
zato »skroz suvišan«. Time je Jagić počeo odstupati od utvrđenih 
gramatičkih i pravopisnih normi svoga gimnazijskoga direktora Ve- 
bera Tkalčevića, ali se znanstvenoj utemeljenosti Jagićevih rečenica 
teško moglo suprotstavljati. 

Nastale su tako kao odraz dvaju gledanja na jezik, dvije pravo- 
pisne prakse: jedna se provodila u školama (Veberova Slovnica 
hčrvatska), druga u javnome životu, poglavito u Jagićevu časopisu 
Književnik. Stanje se nije mnogo popravilo ni nakon zasjedanja pra- 
vopisne komisije 1877. godine jer su rješenja bila polovična: vebe- 
rovci su obranili —ah u genitivu množine i starije oblike u dativu, 
lokativu i instrumentalu množine, dok su zagovornici druge struje 
(tzv. narodnjaci), prihvativši Jagićeva obrazloženja, uspjeli istisnuti 
slovo č, čr za vokalno r i tj za ć. Međutim, i oni su zakomplicirali 
grafiju nekim svojim rješenjima. Tako su htjeli da se piše dj u pri- 
mjerima tipa djevojka, ali dj (tj. 7 bez točke) značio bi đ (npr. svadja 
= svađa). Jednako tako lj bi se rabilo za nesliven izgovor (veselje), 
a lj (bez točke) za fonem (| (ljubav), odnosno nj za nesliven izgovor 
(imanje), a nj (bez točke) za fonem ri (njega). 

Ta su rješenja možda i značila teoretski neki pomak prema boljit- 
ku, ali većeg utjecaja na javni život nije bilo jer je izostalo odobrenje 

vlasti. A da je do odobrenja i došlo, teško da bi se situacija znatnije 
popravila jer je zagrebačka filološka škola ipak imala premalo sluha 
za ekskluzivnost (i)jekavskoga standarda, a i za dosljedan fonološki 
pravopis. Zato se, uostalom, od Vebera počeo udaljavati Vatroslav 
Jagić čije su znanstvene postavke, osobito pošto je otišao iz Hrvat- 
ske i postao ubrzo slavist europskoga glasa, bile uvažavane i u Za- 
grebu. Pod tim je utjecajem dao noviju verziju hrvatskih imeničkih 
nastavaka najprije Vinko Pacel u svojoj Slovnici (1860.), a zatim 
Mirko Divković u čijem udžbeniku Oblici (1879.) više nema genitiva 
množine na —ah nego samo —a (goluba, jasena, konja, križa, sela, 
riba), a uz starije oblike u množini (Dmn. jasenom, Lmn. jasenih, 
Imn.jaseni) navodi se za sva tri padeža i oblik jasenima (isto je tako 
u srednjem i ženskom rodu). Iako zagovornici različitih gramatičkih 
i pravopisnih rješenja, pripadnici su se postilirske generacije, pose- 
bice zagrebačke filološke škole, slagali u bitnome — Hrvati su imali 
i imaju svoj književni jezik izrastao na vlastitoj povijesti i zasebno- 
me gramatičkome ustrojstvu. Tu misao nisu nikada napustili hr- 
vatski književnici bez obzira na teška iskušenja koja su nadolazila. 
A nadolazila su novom generacijom filologa poznatom pod imenom 
hrvatskih vukovaca u završnim desetljećima 19. stoljeća, tj. onih 
filologa kojima je jezični uzor postao nauk i djelo Vuka Stefanovića 
Karadžića. 


* 


Nastup je hrvatskih vukovaca slično nastupu ranijih generacija 
započeo raspravama o grafemskim i pravopisnim problemima tada 
veoma aktualnim. Za razliku od stavova zagrebačke filološke škole 
koja je u biti zagovarala tzv. etimološki (morfonološki) pravopis (po- 
red dobrih fonoloških rješenja, npr. diete i djeteta) škola je hrvatskih 
vukovaca na čelu s Tomom Maretićem smatrala da je bolje konse- 
kventno provesti tzv. fonetski (fonološki) pravopis. Veliki je oslonac 
u tom pogledu nalazio Tomo Maretić u djelovanju Đure Daničića koji 
je kao istaknuti filolog Karadžićeve orijentacije bio pozvan u Zagreb 
da u novoosnovanoj Jugoslavenskoj akademiji znanosti i umjetnosti 
organizira i započne rad na Rječniku hrvatskoga ili srpskog jezika. 

Za potrebe Akademijina rječnika, u kojem je trebalo obraditi gra- 
đu od početka štokavske i čakavske (tada još ne i kajkavske) pisme- 
nosti do 19. stoljeća sa svim povijesno i dijalekatski relevantnim 
fonološkim razlikama morala se i grafijski izraziti diferencijacija iz- 
među npr. ostvaraja djevojka i rođen, nadje (aor. od nadjeti) i nađe 

(aor. od naći) što se tada pisalo najčešće jednako (djevojka, rodjen, 
nadje). Zato je Đuro Daničić, kao prvi urednik Akademijina rječnika 
(u Ogledu za taj rječnik 1878.) umjesto tadašnjih digrama dj, gj, lj, 
nj najprije predložio, a zatim uveo znakove đ, g, |, ri kako bi se točno 
znalo kad se što ima čitati kao jedinstven glas (rođen, svjedogba, 
lubav, riegov), a kada nesliveno dj (djevojka, podjarmiti), dž (nad- 
živjeti, nadžeti), lj (veselje, a ne vesele), nj (kamenje, a ne kamerie). 
To je zapravo prijenos Karadžićeva principa iz ćirilice u latinicu (jer 
se u ćirilici razlikuje bh od nj, u od Ju, Ib Od JIj, i Od Hj) i ujedno prvo 
snažnije ugledanje hrvatske latiničke grafije na reformiranu srpsku 
ćirilicu. Istina, i prije je Daničića bilo nastojanja da se iz ćirilice pre- 
uzmu neka slova u latinicu (npr. pokušaj Đure Augustinovića u dje- 
lu Misli o ilirskom pravopisu, Beč 1846.), ali taj pokušaj nije uspio, 
pa se Daničićeva reforma opravdano uzima kao prvi prodor. Put je 
ovakvu grafemskom posuđivanju otvorio zapravo Vuk Karadžić kad 
je u srpsku ćirilicu uveo latiničko j. 

Karadžićevim i Daničićevim stopama krenuo je među prvima 
Pero Budmani koji je, ugledajući se na Daničićevu Malu srpsku 
gramatiku, objavio svoju pod naslovom Grammatica della lingua 
serbo-croata (Beč, 1867.). Tada je prvi put upotrijebljena dvoimena 
složenica srpsko-hrvatski za ime nekoga jezika unatoč činjenici da 
taj dvoimeni jezik nije nikomu bio materinski jezik. 

I sim će Tomo Maretić, veliki zagovornik Karadžić-Daničićeve 
škole i, u skladu s tim fonološkoga principa u pravopisu, objaviti 
1889. godine knjigu pod naslovom Istorija hrvatskoga pravopisa la- 
tinskijem slovima želeći pokazati da u povijesti hrvatskoga pisme- 
nog jezika to nije ništa novo. Spomenuta knjiga sadržava zapravo 
dvije osnovne teze — eksplicitnu i implicitnu. Eksplicitna je da su 
stari hrvatski pisci »skrajali sebi azbuku« prema stranim uzorima 
(prema latinskom, talijanskom i mađarskom načinu pisanja) kao da 
glagoljice i ćirilice »nije nigda na svijetu bilo«. Implicitna je da se u 
dopreporodnom razdoblju (točnije: od tekstova Bernardina Splića- 
nina 1495. do Marijana Jajića 1833.) u Hrvatskoj pisalo kojekako, 
bez sustava, što se između ostaloga vidi iz činjenice da je samo se- 
dam fonema zabilježeno uvijek istim znakom: a, b, d, l, o, p, r (kon- 
sonant). Stoga se po Maretićevu mišljenju na podlozi dopreporodne 
povijesti hrvatske latinice ne može ništa valjana graditi, što je lako 
uočljivo iz neuspjeha filoloških škola, pa i zagrebačke. Istina je da 
od »god. 1835. nastaje u zagrebačkom književnom krugu etimolo- 
gička tradicija koja još i danas traje«, ali je to prekratko vrijeme 
da bi »pravopis našijeh etimologa« postao »časna starina (aerugo 

nobilis) u koju od pieteta ne valja dirati«. Zato treba početi nanovo 
ugledanjem na autentičan početak, kao što je učinio Vuk Karadžić u 
reformi (građanske) ćirilice. 

Novija su istraživanja pokazala da Maretić nije imao pravo jer 
su se hrvatski latiničari i pored stranoga utjecaja dobrano ugledali 
na glagoljicu i bosančicu (uspor. Moguš ?1984.). Već je Bartol Ka- 
šić, pisac prve hrvatske tiskane gramatike, sasvim jasno istaknuo 
u Ritualu rimskom da svoju reformu latinice usklađuje s načinom 
pisanja »naših glagolskih i ćurilskih« knjiga. Osim toga u hrvatskoj 
su se latinici za više od polovice fonema upotrebljavali isti grafemi 
od naših početnih latiničkih tekstova do preporoda (Hektorović npr. 
upotrebljava grafeme a,b,d,e,fg,h,i,l,m,nop,rnt,u,z za 
iste fonemske vrijednosti kao i danas, v. Moguš-Vončina 1969.). Ina 
kraju, izostavljena je analiza latiničke grafije što se rabila u mnogim 
književnim i jezikoslovnim djelima, analiza koja bi mogla dati i dru- 
gačiju sliku od predočene: »prvo, nisu Maretićevu pažnju privukli 
neki poznati beletristi (Marin Držić, Gundulić, Kačić, Grabovac, Ka- 
tančić, Brezovački); drugo, iskorištena su tek dva dopreporodna lek- 
sikografa (Vrančić i Mikalja), a zaobiđeni su tiskani rječnici ostalih 
autora (to su: Habdelić, Della Bella, Belostenec, Sušnik-Jambrešić, 
Stulli, Voltić); treće, ne navodi se ni jedna hrvatska gramatika prije 
preporoda (a objavili su ih npr.: Kašić, Della Bella, Blaž Tadijanović, 
Reljković, Lanosović, Appendini, Starčević, Szentmdrtony, Đurko- 
večki, Brlić); četvrto, nema traga ni jednom korjenitijem hrvatskom 
zahvatu u latinicu (Budinićevu, Đamanjićevu, Gajevu 1830.; Vite- 
zoviću je prikazan sam početak: Kronika 1696.); peto, u Maretićevoj 
se Istoriji ne spominje ni jedna od dviju Belostenčevih grafija za 
općehrvatski jat (isprva ć potom €)« (Vončina 1993., 129.). Veći je dio 
spomenutih prigovora bio iznio i Vatroslav Jagić dodajući izostav- 
ljenima knjigu malo poznatoga Frane Vrinjanina i zaključujući da 
je Maretiću bilo stalo samo »da dokaže da je u starijim štampanim 
djelima hrvatske književnosti dolazio do izražaja fonetički način pi- 
sanja« (Kombol 1948.,485.). Iz toga se vidi da se tada u podrobnija 
istraživanja ipak nije išlo; rasprave su se vodile generalno za morfo- 
nološki odnosno fonološki način pisanja ili protiv njega. Prevladala 
je ona struja koja je prevladala i u politici. Po narudžbi vlasti za 
banovanja Khuen-Hćdervaryja izradio je Ivan Broz na fonološkim 
načelima Hrvatski pravopis (1892.) koji je postao obvezatan u škol- 
stvu. A banskoj se vlasti trebalo pokoriti. 

Iako je Brozov Hrvatski pravopis drugačiji od pravopisa zagrebač- 
ke filološke škole jer je fonološki, ipak bi se mogao nazvati umjere- 

nim. Naime, Brozova pravopisna pravila nisu potpuno prekinula s 
ranijom pravopisnom tradicijom u Hrvata, osobito dopreporodnom, 
u kojoj je tzv. fonetski način bilježenja bio češći od tzv. etimološko- 
ga. Broz kaže da je izradio pravopisna »pravila u glavnome prama 
načelima kojih se držao Vuk i Daničić, a samo gdješto odstupio od 
njihova pisanja«. Od novih grafemskih rješenja Broz prihvaća samo 
Daničićev znak đ koji su mnogi kritizirali jer je »nezgodno građen«. 
Taj je znak ignoriralo nekoliko idućih generacija pišući gj za fonem 
đ (Gjuro mj. Đuro). Broz je ipak nastojao uvjeriti pisce da je slovo 
đ dobro jer je »građeno prema naumu organizatora naše grafike g. 
1836 koji su, želeći da se jedan glas bilježi i jednim znakom smislili 
č,ć,š, ž«. U naše je vrijeme grafem đ postao sasvim običan jer ga je 
prihvatio i Dragutin Boranić, Brozov pravopisni nastavljač. 

Kad već nije postigao većega uspjeha spomenutom knjigom o 
grafemskim odnosno pravopisnim problemima, Tomo se Maretić 
okrenuo pisanju gramatika. Tomu ga je zapravo privukla metrika 
zbog prijevoda Homerove Odiseje i Ilijade. Maretić se, prevodeći 
Homera, protivio Veberovoj metrici, obrazlažući »svoje nazore o hr- 
vatskom heksametru« i kao »oduševljeni vukovac« potpuno je pri- 
hvatio Karadžićevu akcentuaciju jer ga je »u naučnom radu više 
interesirala folklorna književnost, negoli pisana, umjetna« (Skok 
1949., 318.—320.). Pod sam kraj 19. stoljeća, naime 1899. godine, 
Maretić objavljuje Gramatiku hrvatskoga jezika za niže razrede 
srednjih škola koja je trebala zamijeniti »Divkovićeve gramatike, 
pošto ih je sam Maretić opširno kritikovao u Nastavnom vjesniku« 
(Skok 1949., 325.). Te iste godine pojavljuje se, ali pod izmijenje- 
nim naslovom, najvažnija knjiga hrvatskih vukovaca Gramatika i 
stilistika hrvatskoga ili srpskog jezika. Time je Tomo Maretić na 
jezičnom planu proveo ono što je prije deset godina najavio u raspra- 
vi o povijesti hrvatske latinice: novoštokavski se književni jezik ne 
može kodificirati na osnovi jezika djela hrvatskih pisaca druge po- 
lovice 19. stoljeća jer taj jezik ima mnogo neštokavskih elemenata u 
skladu s principima zagrebačke filološke škole. Klasični se oblik no- 
voštokavštine, tvrdi Maretić, nalazi u Karadžićevim i Daničićevim 
djelima, poglavito u Vukovim narodnim pjesmama i pripovijetkama 
koje počivaju na izabranu (istočnohercegovačkome) narječju, pa se 
jedino na podlozi toga korpusa može napisati normativna gramati- 
ka i za Hrvate i za Srbe jer im je jezik isti. U predgovoru Gramatici 
Maretić doslovno kaže: 

»Ako sam htio, da ova knjiga bude onakova, kakova treba, morao 
sam građu za nju uzimati iz djela pisanijeh najboljim književnim 
jezikom. Svi ljudi koji o toj stvari mogu pravo suditi, slažu se u 
tome da je Vuk Stefanović Karadžić do danas prvi naš pisac što se 
tiče pravilna i dobra jezika (...) Budući da o Vuku i ja ovo mislim, 
za toje trebalo da iz njegovijeh djela saberem što potpuniju građu 
za ovu moju knjigu. Vuku se od svih drugih pisaca u pravilnosti 
književnoga jezika najviše približio Daničić; za to sam ja obilno 
upotrebio i ona Daničićeva djela koja su za taj posao najzgodni- 
ja.« 


Kritika je Maretićeve Gramatike bilo mnogo. Među prvim ocjenji- 
vačima javio se Vatroslav Jagić koji je tada i sam bio bliže mareti- 
ćevcima negoli veberovcima, ali mu je smetalo što se gramatika tako 
ograničena korpusa pretpostavlja jeziku onodobne hrvatske knji- 
ževnosti čije »korijenje štokavskoga književnog jezika seže dublje 
u prošlost« (Kombol 1948., 535.). I sljedbenici zagrebačke filološke 
škole, poglavito Veber, iznosili su razloge svojega neslaganja, jedna- 
ko kao i dio dalmatinskih pisaca kod kojih je oporba bila tako jaka 
da su neki zahtijevali čak povratak štokavskoj ikavici. Najoštriji je 
zacijelo bio Antun Radić koji je odmah reagirao u časopisu Obzor. 
On smatra da to nije gramatika ni hrvatskoga ni književnoga jezika, 
ito iz ovih razloga: Prvo, hrvatska nije jer »u toj se gramatici ne vidi 
istina: da su Hrvati sa svojom književnošću medju prvim narodima 
kulturne Europe, da nemaju današnjega svoga književnoga jezika 
ni od jučer ni od prekjučer nego već od vremena renesanse. U toj se 
gramatici ne vidi ime nijednoga hrvatskoga književnika nego se vidi 
jedini Vuk« (Radić 1937., 11.). 

Drugo,Vuk je Karadžić samo prevodio i izdavao narodne pjesme 
i pripovijetke, ali nije napisao ni jedno književno djelo, pa njegov 
jezik na osnovi kojega je Maretić napisao gramatiku »nije hrvat- 
ski književni jezik, to nije jezik hrvatske književnosti, to nije jezik 
hrvatskih pjesnika, hrvatskih pripovjedača, hrvatskih govornika i 
učenjaka« (Radić 1937., 11.). Tko ignorira hrvatsku književnost i 
hrvatske književnike s kojima je sve donedavna surađivao, poput 
Augusta Šenoe koji je Maretića uveo u krug oko časopisa Vienac, 
»taj ne piše i ne može pisati gramatiku hrvatskoga književnoga jezi- 
ka« (Radić 1937., 12.). Sve to govori u prilog činjenici da je Maretiće- 
va Gramatika bila u početku relativno slabo primljena u Hrvatskoj, 
pa nije čudo što su prošle pune 32 godine dok se nije pojavilo drugo 
izdanje (1931.). 

Unatoč svemu Maretićeva je Gramatika odigrala važnu ulogu u 
hrvatskoj jezičnoj povijesti. Ponajprije, radi se o djelu vrsnoga filo- 
loga koji je novim pristupom i temeljitom obradom građe nadvisio 
dotadašnje gramatičke priručnike. Mnogi su jezični problemi dobili 
prava objašnjenja. Korektnim opisom novoštokavskoga jezika Ka- 
radžićevih i Daničićevih djela, odnosno djela usmene narodne knji- 
ževnosti, dobiven je mnogo bolji i cjelovitiji uvid u novoštokavštinu 
kao sustav. To je učvršćivalo novoštokavski dijalekt kao osnovicu 
standardnoga jezika. S te je strane Maretićeva zasluga nesumnji- 
va. 

I najvažniji problem Maretićeve Gramatike nije samo u tome što 
je nastala na osnovi ekskluzivnoga korpusa, nego što je taj korpus 
gotovo izjednačen s organskim novoštokavskim dijalektom koji je 
postao jedini i nedodirljivi sudac jezične pravilnosti, ne razliku- 
jući tako književni idiom od organskoga. To je pravo organskoga 
dijalekta temeljeno na spoznajama ondašnje veoma jake njemačke 
mladogramatičarske lingvističke škole koja je jezik promatrala kao 
kolektivnu svojinu čiji razvoj teče pravilno po vlastitim unutrašnjim 
zakonima. Književna stilizacija treba samo slijediti svoj uzor — ti- 
pičnu govornu manifestaciju. Postalo je važno samo kako se govori 
(ili kako se govorilo), a ne kako se piše (ili se pisalo). Književnoga 
jezika kao takva, kao autonomnoga idioma gotovo i nema. Stoga 
ono što se u književnim tekstovima nije podudaralo sa striktnim 
štokavskim oblikovanjem ili što nije bilo štokavskoga porijekla (»po 
uzoru prostoga naroda«) doživljavalo je od maretićevaca veću ili ma- 
nju kritiku. Stokavska je intransigentnost znala ići čak tako daleko 
da je poštokavljivala izvorna kajkavska i čakavska imena naselja 
(mijenjajući npr. ime Delnice u Dionice, Cakovec u Cakovac, Split 
u Spljet, Tisno u Tijesno). Jednako su se tako književna djela iz 
razdoblja hrvatskoga romantizma ili realizma prilagođivala jedin- 
stvenoj štokavskoj normi i fonetskom pravopisu, ako su imala sreću 
da dožive drugo ili koje sljedeće izdanje. Tako se npr. izvorni naslov 
romana Ksavera Šandora Đalskoga Pod starimi krovovi mijenja u 
Pod starim krovovima, a roman Među žabari Ante Kovačića u Među 
žabarima. Tek u najnovije vrijeme možemo čitati djela hrvatskih 
pisaca druge polovice 19. stoljeća u izvornome obliku prvoga izda- 
nja. Promijenilo se u Maretićevo doba i naglasno znakovlje što su ga 
Hrvati rabili od Bartola Kašića do Antuna Mažuranića. Po uzoru na 
Karadžićevo i Daničićevo bilježenje dotadašnji je znak za dugosila- 
zni naglasak (4) promijenjen u (8) (grđd u grćd), a dotadašnji znak 
za dugouzlazni naglasak (4) u (4) (hrana u hrćna). Sve je to bilo u 

dubokoj suprotnosti s hrvatskom gramatičarskom tradicijom (pa i 
onom u štokavskoj Slavoniji) i s koncepcijom zagrebačke filološke 
škole koja je zagovarala posebnost književnoga jezika, a u hrvat- 
skom slučaju posebnost izgrađivanu na tronarječnim vrelima. 

Afirmaciji Karadžić-Daničićeve filološke škole mnogo je pridonio 
i Rječnik hrvatskoga jezika što gaje bio započeo Ivan Broz, a dovršio 
Franjo Iveković (1901.). Iveković piše u predgovoru da je za taj rječ- 
nik Ivan Broz mnogo godina skupljao građu »iz svijeh književnih 
djela Vuka Karadžića i Gjura Daničića, t. j. iz onijeh koja su oni 
sami napisali i iz onijeh koja su samo izdali na svijet kao narodne 
Pripovijetke, poslovice, pjesme i t.d.«. Osim toga, nastavlja Iveković, 
kao temelj njegovu rječniku poslužio je Srpski rječnik što ga je »na 
svijet izdao Vuk Stef. Karadžić, Beč 1852., a u sam temelj nijesam 
htio mnogo da diram«. Stoga bi se »ovo djelo moglo nazvati i rječnik 
srpskoga jezika i da su ga napisali Srbi jamačno bi se tako zvalo«. 
Naslov Rječnik hrvatskoga jezika dao je Iveković zato »jer su ga 
pisali i na svijet izdali Hrvati«, a i zato što je građa dopunjena pri- 
mjerima iz hrvatskih narodnih pjesama — nešto iz Stullijeva Rječo- 
složja i pokojom riječi »od naroda iz okoline zagrebačke«. Izostali su, 
međutim, mnogi leksemi iz djela hrvatskih književnika druge polo- 
vice 19. stoljeća, što je navelo čak i Karadžiću sklonog Vatroslava 
Jagića da oštro prigovori jednostranoj Broz-Ivekovićevoj koncepciji 
rječnika (Kombol 1948., 547. i 571.). Na taj je način u posljednjem 
stadiju novoštokavske standardizacije u Hrvata uporno izostavljan 
jezik hrvatske književnosti a ugrađivan u nj, također uporno, jezik 
Karadžićeva i Daničićeva korpusa koji se tada na početku našega 
stoljeća pokazivao previše srodan i ugledan da bi mogao ostati po 
strani. Bogatstvo toga korpusa pogodovalo je oživotvorenju kon- 
cepcije hrvatskih vukovaca o jedinstvenom jeziku jednoga naroda 
dvojakoga imena. A pored svega važno je također pripomenuti da su 
vukovci uživali veliku potporu Khuen-Hćderv&ryjeve mađaronske 
vlasti jer su kao saborski zastupnici ili državni funkcionari podrža- 
vali mađaronsku politiku. 

Dvadeseto stoljeće 


Suvremeni pogledi na hrvatski književni jezik 


I pored teza i propisa što su ih iznosili jezikoslovci u početnim 
desetljećima 20. stoljeća, osobito hrvatski vukovci, pisci su hrvatske 
književnosti nastavljali ipak liniju vlastitoga gledanja na jezični ra- 
zvoj, ne odbacujući sasvim olako hrvatsku standardnojezičnu prak- 
su i bogatstvo svoga književnoga izraza. Ta je praksa bila učvršći- 
vanje standardnoga oblika na novoštokavskoj ijekavskoj osnovici. 
Ona je obuhvatila i jezičnu praksu srpskoga naroda u Hrvatskoj, ali 
je također kod mnogih hrvatskih pisaca prihvaćala i izražajne mo- 
gućnosti drugih hrvatskih narječja (čakavskoga, kajkavskoga i ikav- 
skoštokavskoga) ugrađivanih kroz stoljeća u pismeni jezik. Stoga je 
standardni jezik, što je zaživio u hrvatskoj književnosti na počet- 
ku našega stoljeća, imao istu novoštokavsku osnovicu koja je, osim 
Hrvata, služila za standardni jezik Srbima, Crnogorcima i Musli- 
manima. Bio je to plod tadanjeg konvergentnoga književnojezičnog 
razvoja pri konačnoj standardizaciji jezika spomenutih naroda. 

Međutim, procesi su standardizacije za svaki spomenuti narod 
bili dobrim dijelom različiti i različito su trajali. U Hrvata, koji su 
imali dugu tradiciju vlastitoga pismenoga jezika sa tri dijalekatske 
stilizacije i s njihovim međusobnim prožimanjem, proces je standar- 
dizacije bio postupan i zato nešto duži, dok je kod drugih, poglavito 
Srba, proces standardizacije započeo relativno kasno, tek pojavom 
narodnoga jezika u književnosti. Takvim je ishodom u dvadesetom 
stoljeću obilježeno stanje hrvatskoga književnoga jezika koji se na- 
šao u sklopu složenoga jezičnog standarda hrvatskoga ili srpskoga. 
Ako je otpora zbog različitih interpretacija spomenutoga ishoda i 
bilo, utihnuli su u razdoblju do pred Prvi svjetski rat. 

Unatoč tomu, i dalje se primjećivao sve veći raskorak između hr- 
vatskih pisaca i, poglavito mlađih, hrvatskih filologa, odnosno izme- 
đu zagovornika propisane i uporabne norme jer, odbacujući »filološ- 
ki jaram«, uz vukovce nije u početku pristao »ni pristati mogao go- 
tovo nijedan hrvatski pjesnik ni pisac-umjetnik« (Radić 1937., 16.). 
Naime, za hrvatske je pisce oduvijek bilo jasno da pišu hrvatskim 
jezikom. Tom su jeziku posvećivali i svoje stihove. Tako i Vladimir 
Nazor piše pjesmu pod naslovom: 


Hrvatski jezik 


U tebi sam vijek svoj proživio 

Drevni i lijepi jeziče Hrvata; 

Rođen na morskom pragu tvojih vrata, 
Polako sam te, uz trud, osvojio. 


Povede ti i gdje nisam bio. 

Na vrhu gore i na kraju gata, 

U kolibici, u kući od zlata 
Svuda je meni tvoj glas žuborio. 


Htio sam biti glazbalo na kome 
Zvuče ko žice, mirišu ko cvijeće 
Rojevi riječi u govoru tvome. 


Pa, uzdignut nad zipkom i nad grobom 
Da u tebi dišem i da živim s tobom, 
I onda kad me više biti ne će. 


Štoviše, za hrvatske je pisce bilo jasno i to da čakavska i kajkav- 
ska književna stilizacija nikada nisu prestale biti sastavnim dijelom 
jezika hrvatske književnosti. Unatoč željama hrvatskih vukovaca za 
štokavskom unifikacijom, čiji su nastupi postali jasni već šezdesetih 
godina 19. stoljeća, hrvatski je jezični standard ipak bio nepresta- 
no otvoren prema rječničkom bogatstvu i književnim stilizacijama 
naslijeđa. Stoga kod pisaca zagrebačkoga kruga nije nikada nestalo 
potrebe da unesu poneki kajkavizam u svoja djela ili da, poput Au- 
gusta Senoe, sastave kakvu kajkavsku prigodnicu. Zato je i za rođe- 
noga štokavca Antuna Gustava Matoša bilo prirodno da se već 1900. 
odluči za kajkavski stih u pjesmi Hrastovački nokturno: 


Kaj da počmem, moja draga mati, 
Smrt i betek — to je sinek tvoj. 
Strelili su mene Smiljke zlati 
Prami. Smiljka — to je betek moj! 


190 


Već je zorja, aja nemrem spati, 
Po hiži me hinca mislih črni roj. 
Kokotiček već kriči za vrati: 
Hajči, Smiljček, hajči, picek moj! 
Jednako je tako postupio Vladimir Nazor kad je 1907. u svoju 
novelu Veli Jože utkao čakavske stihove o teškom galiotovu životu, 
odnosno o banu Dragonji, uobličene kasnije u zasebne pjesme. 


Galeotova pesan 
(prve dvije kitice) 


Pokle su me prikovali zlizane za ove daski, 

Ja nisan već doma videl, ni svoje zagledal majki. 

Si P cela mi, kuća bela? Si P mi, majko, prebolela? 
More, more sinje! 


Nogi su mi polomili, strli su mi dušu mladu. 

Brižan san ti na ten svete! Galebi, oj beli tići, 

Poletite dole k jugu, ter moju pozdravte majku! 
More, more sinje! 

Toj se liniji može priključiti i Nikola Andrić sa svojom knjigom 
Branič jezika hrvatskoga (1911.). U njoj govori Andrić na mnogo 
mjesta o hrvatskim posebnostima u okviru širega korpusa novošto- 
kavskog ijekavskog standarda, da bi završio riječima: 


»Hrvatski je jezik tako lijep i bujan, da se njime može izreći sve, 
čim ti duša zadršće. On je sjajan, vatren i duševan.« 


Nasuprot takvu stavu književnika i pojedinačnih otpora hrvat- 
skih filologa, u razdoblju između dva svjetska rata dominantnu ulo- 
gu u jezikoslovlju drže, potpomognuti kao i ranije državnom vlasti, 
hrvatski vukovci. Tomo Maretić nastoji anulirati određena poje- 
dinačna odstupanja od propisane jezične norme, objavljujući novu 
knjigu: Hrvatski ili srpski jezični savjetnik (1924.), nastavljajući 
tako praksu, još tamo od Kurelčeva Mulja govora nespretna i nepo- 
dobna (1873.), da gotovo svaka generacija ili filološka škola iznese 
svoj stav o »barbarizmima«. Iako su u Maretićevoj knjizi sami savje- 
ti pisani ijekavski, uvod je napisan ekavski u želji da »zasvedočim, 
da ja ne samo nisam nikakav protivnik istočnoga govora, nego da 
mi je on isto onako drag kao i južni«. Maretić je podvrgao kritici sve 
riječi koje »nisu u narodnom našem jeziku« ili koje se »ne slažu s 
duhom našega jezika«. To su mu bili u prvome redu kajkavizmi (on 
ih zove dijalektizmima i provincijalizmima) i neologizmi. 

»Možda će se kojemu čitatelju činiti preterano«, kaže Maretić u 
uvodu Jezičnoga savjetnika, »što ja najveći deo kajkavskih reči 
izgonim iz književnoga jezika«, ali »svatko vrlo lako uviđa, da bi 
takve reči književnome jedinstvu Hrvata i Srba vrlo smetale, jer 
ih Srbi ne bi hteli primiti.« 


Zato je razumljivo da Maretić u istome djelu postavlja pitanje: 


»Što će nam kovanice: glazba, isusovac, redarstvo, slovnica, sto- 
žernik, tvornica, učionica? A mogli bismo lako biti i bez časnika, 
bez povijesti, bez knjižnice, bez proračuna, bez stožera, bez tvrtke, 
te upotrebljavati kao i drugi narodi: oficir, (h)istorija, biblioteka, 
budget, pol, firma.« 


Zanimljivo je da Maretić udara na mnoge riječi što su se u Hrvat- 
skoj odavno rabile te našle svoje mjesto i u Sulekovu Hrvatsko-nje- 
mačko-talijanskom rječniku znanstvenoga nazivlja (1874./75.), kao 
npr. glazba, isusovac, knjižnica, povijest, proračun, slovnica, tvorni- 
ca, tvrtka, učionica i dr. Ako se malo bolje promotri grupa riječi koje 
bi Maretić rado uklonio iz jezika Hrvata, onda se može razabrati da 
su to, pored tzv. kajkavizama, riječi intelektualnoga sloja pismenih 
ljudi, a upravo je taj jezik gotovo bespredmetan za mladogramati- 
čarska proučavanja. S druge pak strane, spomenuti Maretićev na- 
padaj ujedno pokazuje da se, poglavito u književničkim krugovima, 
uporno nastavljala linija zagrebačke filološke škole, odnosno hrvat- 
ske jezične tradicije, opirući se više ili manje »književnome jedin- 
stvu« o kojemu govori Maretić. Nasuprot Maretiću, koji je smatrao 
da tek od Vuka Karadžića počinje književni jezik za Hrvate i da 
taj jezik treba tek učiti, mnogi su se hrvatski intelektualci oslanjali 
u svojim djelima na, stoljećima izgrađivanu, hrvatsku tronarječnu 
književnojezičnu okomicu. 

Pritisak je vukovaca bio sve jači. Forsirala se propisana jezična 
norma u skladu s dominantnim gledištem, što su ga podupirale i 
vlasti, o jednom i jedinstvenom srpskohrvatskom jeziku. Na udaru 
se takva gledišta našla i dotadanja već ustaljena Broz-Boranićeva 
pravopisna praksa u Hrvatskoj koju je 1929. godine zamijenilo Pra- 
vopisno uputstvo za sve osnovne, srednje i stručne škole, izdano od 
tadanjega Ministarstva prosvete Kraljevine Srba, Hrvata i Slovena- 
ca. 

Spomenuto Pravopisno uputstvo polazi od konstatacije da se u 
svim školama već »upotrebljava jedan pravopis, zasnovan na velikoj 
jezičnoj i pravopisnoj reformi Vuka Karadžića«, pa »u interesu ujed- 

TISAK I NAKLADA JUGOSLOVENSKE ŠTAMPE D. D. U ZAGREBU 


ravopisno uputstvo 


načenja nastave« treba ujednačiti način pisanja, a zatim potpuno 
ujednačiti i školsku terminologiju. Zato se određuje: 


»Način pisanja iznesen u ovom pravilniku mora se primeniti i u 
svim novim izdanjima školskih knjiga. Nijedan udžbenik, bilo 
da pretstavlja novo izdanje ranije izdate knjige, bilo da se sada 
prvi put izdaje, ne može biti odobren za školsku knjigu, ako nije 
izrađen po ovim pravilima.« 


Na temelju takve odredbe uveden je u najvećem broju škola ta- 
danje države Belićev pravopis, dok je Dragutin Boranić izdao 1930. 
godine novo izdanje svoga pravopisa s napomenom da je to novo, 
peto izdanje, »prerađeno prema propisima Ministarstva prosvjete«. 
Osnovano je i posebno povjerenstvo za jedinstvenu srednjoškolsku 
terminologiju. Promijenjeno je, čak i prošireno ime zajedničkoga je- 
zika u srpskohrvatskoslovenački. Tada su na području iste države 
ušli u zajedničke školske udžbenike mnogi nazivi koji su se rabili 
pretežito u Srbiji, odnosno u tzv. južnome govoru. Neki su se za- 
držali sve do danas. Taj je proces, bar u Hrvatskoj bio donekle za- 
ustavljen za vrijeme Banovine Hrvatske. Važnije je ipak od svega 
toga da je hrvatska književna ili književnička rijeka, unatoč pre- 
sijama i zabranama, nastavljala teći svojim tijekom dalje, ostajući 
uglavnom u vlastitu koritu, dakle u svome jezičnome toku, o čemu 
će biti kasnije riječi. 

Ali najvažnije je da su otpor takvu stanju pružili na svoj način 
književnici i jezikoslovci, okrećući se sve više proučavanju i književ- 
noj uporabi kajkavskoga izričaja. Tako je npr. jedan od najvećih hr- 
vatskih filologa Stjepan Ivšić objavio u Akademijinu Ljetopisu — o 
100. obljetnici hrvatskoga narodnoga preporoda — svoj magistralni 
rad pod naslovom Jezik Hrvata kajkavaca (1936.). Istodobno se jav- 
lja sve veći broj pjesnika koji pored štokavskih stihova pišu čakavski 
i kajkavski, odnosno oni koji rabe samo dijalekatski stilizirane sti- 
hove. Posebnost takve kajkavske književne stilizacije predstavljaju 
Balade Petrice Kerempuha Miroslava Krleže, objavljene prvi put 
1936. godine. 


Khevenhiller 


Nigdar ni tak bilo da ni nekak bilo, 
pak ni vezda ne bu da nam nekak ne bu. 
Kajti: kak bi bilo da ne bi nekak bilo, 

ne bi bilo nikak, ni tak kak je bilo. 

Ar je navek bilo da je nekak bilo, 

kaj je bilo, a je ne, kaj neje nikak bilo. 

Tak i vezda bude da nekak vre bude, 

kak biti bude bilo da bi biti bilo. 

Ar nigdar ni bilo da ni nišče bilo, 

pak nigdar ni ne bu da niščega ne bu. 

Probujala je tako čakavska i kajkavska dijalektalna poezija, rasu- 

ta po mnogim časopisima i zasebnim djelima, a pojavila se uskoro i 
Antologija čakavske lirike (1930.) koja je u kratko vrijeme doživjela 
nekoliko izdanja. Neki su jezikoslovci pak nastojali lingvistički osvi- 
jetliti pravo stanje stvari iznoseći svoje poglede u časopisu Hrvatski 
jezik, odnosno objavljujući, poput Petra Guberine i Krune Krstića, 
knjižicu pod naslovom Razlike između hrvatskoga i srpskoga knji- 
ževnog jezika (1940.). Tu se između ostaloga postavlja pitanje: 


Zašto se događaju sve te promjene u jezicima, koji su u svome 
početku sačinjavali jedinstvo? Zato, jer je materijalni i duhov- 
ni život različit kod različitih naroda; jer povijesni razvitak, geo- 
grafski položaj, socijalni život, generacije i vrijeme ostavljaju svo- 
je čvrste tragove u vanjskom nosiocu tih činjenica: jeziku. Vječni 
pratilac života, jezik, ide stopu u stopu s narodom: naklonosti i 
mržnje odrazuju se u jeziku, pa mu narodne cjeline daju neizbri- 
siv pečat... Kad se te opće lingvističke činjenice primijene najezik, 
kojim govore dva različita naroda, kao što su Hrvati i Srbi, onda 
nam se problem razlika između dva književna jezika pokazuje u 
posebnom svjetlu. Prije svega bezuvjetno se ruši načelo povijesnog 
razvoja jezika kao polazna točka za postojanje nekog književnog 
jezika. 


Za vrijeme Drugoga svjetskoga rata došli su do izražaja drugačiji 
pogledi na jezik. Vlasti u Hrvatskoj, u želji da u potpunosti uklone 
dotadanji naglašeni unitaristički pristup jeziku, pokušavaju sasvim 
prekinuti razvoj u funkcioniranju srpskohrvatskoga jezika koji se 
smatrao jedinstvenim. Zato prekidaju i s tadanjim Boranićevim 
Pravopisom hrvatskoga ili srpskog jezika, propisujući tzv. korienski. 
Hrvatski državni ured za jezik izradio je i izdao na temelju odredbe 
o hrvatskom jeziku najprije knjižicu Koriensko pisanje (1942.), a 
zatim i Hrvatski pravopis (1944.). 

U Zakonskoj odredbi o hrvatskom jeziku, o njegovoj čistoći i o 
pravopisu, što je objavljena 14. kolovoza 1941., bilo je, između osta- 
loga, navedeno da »hrvatski službeni i književni jezik jest štokavsko 
narječje jekavskoga odnosno iekavskoga govora« te da se na tom 

jeziku »ima pisati po korienskom, a ne po zvučnom pravopisu«. Pre- 
poznatljivija razlika prema dotadanjem Boranićevu pravopisu ogle- 
dala se poglavito u pisanju suglasničkih skupova i ijekavskoga izgo- 
vora. O prvom je problemu pravopis donio ovakve odredbe: 


Hrvatski je pravopis u načelu korienski (etimoložki). On pazi na 
postanak rieči, t.j. čuva glavni dio rieči (korien i osnovu) i vezu s 
drugim riečima, te u suglasničkim skupovima ostavlja uglavnom 
netaknute neke suglasnike, koji se u govoru mienjaju ili izostav- 
ljaju po glasovnim zakonima. Tako valja pisati vrabca, nadkriliti, 
jedanput, družtvo, bolestnik, premda se govori vrapca, natkriliti, 
jedamput, društvo, bolesnik. 


Kod riječi s ijekavskim izgovorom glavno se pravilo može svesti 
na ovu odredbu: 


Dvoglas, koji je postao od č (jat), piše se u dugom slogu ie (diete), 
a u kratkom je (djeca). Taj skup ie jednosložan je dvoglas, pa se 
ne smije rastavljati. 


U ratno je doba zauzeo svoj stav glede jezika u Jugoslaviji i AV- 
NOJ. Poštivajući pravo svakoga naroda na vlastit jezik i na narod- 
no ime jezika, taj je forum donio odluku da se sve njegove odluke, 
naredbe i proglasi moraju objavljivati na četiri jezika, i to »na srp- 
skom, hrvatskom, slovenačkom i makedonskom jeziku« jer su »svi 
ovi jezici ravnopravni na cijeloj teritoriji Jugoslavije«. Na četiri je 
jezika proglašen i novi ustav. Isto su se tako smatrali autentičnima 
tekstovi objavljeni u Službenom listu na četiri spomenuta jezika. 
Pravno gledajući, na taj je način i hrvatskomu književnomu jeziku 
bilo osigurano njegovo postojanje i ime. Polazeći od toga, počelo je 
Hrvatsko filološko društvo iz Zagreba pripremati novi poslijeratni 
pravopis, a 1952. pokrenulo je Jezik, »časopis za kulturu hrvatskoga 
književnoga jezika«, na čelu s dugogodišnjim glavnim urednikom 
Ljudevitom Jonkeom. 

I tada dolazi do novoga udara jer unitarističke snage nisu miro- 
vale unatoč spomenutim ustavnim odredbama, pa čak i usposta- 
vom savezne skupštinske Komisije za istovjetnost tekstova. Naime, 
Matica srpska iz Novoga Sada organizirala je 1953. godine Anketu 
o pitanjima srpskohrvatskog jezika i pravopisa zalažući se za jedin- 
stven srpskohrvatski jezik koji bi trebao imati i jedinstven pravopis 
ijedinstvenu terminologiju na čitavom srpsko-hrvatskom prostoru. 
Rezultat je višemjesečne Ankete bio potpisivanje zaključaka Novo- 
sadskoga dogovora 1954. godine. 

OBRADIO 


URED ZA HRVATSKI JEZIK 


Ova je knjiga izrađena na temelju $ 7. provedbene naredbe k zakonskoj odredbi o 
hrvatskom jeziku broj U. m. 1499-1942 od 27. lipnja 1942., a ima se upotrebljavati i 
kao školska knjiga odlukom Ministarstva narodne prosvjete broj 85142 od 8. studenoga 1943. 


ZAGREB 1944 


IZDANJE NAKLADNOG ODJELA HRVATSKE DRŽAVNE TISKARE 


Hrvatski pravopis iz 1944. godine 

U prvoj točki Novosadskoga dogovora stoji: Narodni jezik Srba, 
Hrvata i Crnogoraca jedan je jezik. Stoga je i književni jezik koji se 
razvio na njegovoj osnovi oko dva glavna središta, Beograda i Za- 
greba, jedinstven, sa dva izgovora, ijekavskim i ekavskim. 

Točka druga glasi: U nazivu jezika nužno je uvijek u službenoj 
upotrebi istaći oba njegova sastavna dijela. 

U točki sedmoj piše: Zajednički jezik treba da ima i zajednički 
pravopis. 

Na osnovi tih zaključaka izrađene su i objavljene dvije verzije 
pravopisa: jedna u Zagrebu latinicom, druga u Novom Sadu ćiri- 
licom. Zagrebačka verzija nosi naslov: Pravopis hrvatskosrpskoga 
književnog jezika, objavljen 1960. godine. U ćiriličkoj verziji promi- 
jenjen je redoslijed u imenu jezika hrvatskosrpski u srpskohrvatski. 
Time se u biti nije ništa promijenilo. Unitaristička nametnuta želja 
ostala je i dalje. 

Budući da se natrag nije ni htjelo ni moglo, počelo se spašavati 
bar ono što bi se eventualno spasiti dalo. Pojavile su se stoga teorije 
o dvjema varijantama zajedničkoga nepostojećega jezika: o srpskoj 
i hrvatskoj ili, ublaženije, o zagrebačkoj i beogradskoj. Teoretska je 
rasprava o varijantama započela zapravo sa srpske strane (o čemu 
će biti još govora). Bolje i to, kad se već teško mogu ili čak gotovo ne 
mogu ukinuti ustavotvorne odredbe o službenim jezicima u SFRJ. 
Unitaristički je pritisak neprestano rastao, ali je u Hrvatskoj počeo 
rasti i otpor tomu. Taj se pritisak počeo ublažavati ponovnim Da- 
ničićevim uvođenjem dvočlanoga naziva sa ili, tj. hrvatski ili srpski 
kao prihvatljive ili prihvatljivije varijante. Naime, dvočlani naziv 
sa ili bio je drugoj strani tek na rubu prihvatljivosti. Što se pak Hr- 
vata tiče, bili su dovedeni u situaciju da biraju između dva zla. Kad 
su već bili prisiljavani, izabrali su obično manje zlo jer je u njemu 
izraz hrvatski bio ipak odvojen od drugoga člana i jer su time neki 
hrvatski filolozi mogli demonstrirati nakaradnost naziva za jezik 
koji je, takav sa ili, postojao samo u Hrvatskoj odnosno u Jugoslaviji 
i nigdje više. A nije se ni točno znalo što u toj kombinaciji zapravo 
znači veznik ili; je li to sastavni ili rastavni veznik. Zato naziv sa 
ili nije drugoj strani bio po volji. Jedini »pravi« bio je za njih naziv 
srpskohrvatski. Nema sumnje da je naziv srpskohrvatski (odnosno 
hrvatskosrpski) s tvorbenoga gledišta bolji od onoga sa ili. Među- 
tim, baš taj tvorbeno bolji naziv (bez ili) zapravo je lošiji odabir. 
Zašto? Zato što srpskohrvatski pa i hrvatskosrpski nikada nikomu 
nije bio materinski jezik. Nije da se to nije znalo, ali se taj naziv 
forsirao da bi, u općem smišljenom trendu zaborava, srpskohrvatski 

Potpisani učesnici sastanka koji je sazvala Redakcie 


ja Le+ovise Matice srpske na završetku ankete o srpskohrvatskom 
jeziku i pravopisu posle svestrane diskusije održane 8,9 i 10 


čecezbra 1954 godine u Novon Sadu doneli su ove 


ZAKLJUČKE 


1) liarodni jezik Srba, Hrvata i Crnogoraca jedan je 
jezik. Stoga je i književni jezik koji se razvio na njegovoj osno- 
vi cio dva glavna središta, PeoRrada i Zagreba, jedinstven; sa 
dve izgovora, ijekavskim i ekavskinm. 

2) U nazivu jezika nužno je uvek u službenoj upotre= 
bi iszaći oba njegova sastavna dela. 

3) Oba pisma, latinica i ćirilica, ravnopravna su; za 
to treva nastojati da i Srbi i Hrvati podjednako nauče oba pisna, 
što će se postići u prvom redu školsken nastavom. 


£) Cba izgovora,ekavski i ijekavski, takodje su u sve- 
zu ravnoprevna. 


5) Radi iskorišćavanja celokupnog rečničkog blaga na- 
šeg jezika i njegovog pravilnog i punog razvitka neophodno je poe 
tretna izrađća priručnog rečnika savrezenog srpskohrvatskog knji- 
ževnog jezika. Stoga treba pozdraviti inicijativu Matice srpske 
koja je u zajednici sa haticom hrvatskom pristupila njegovoj izra 
či. 


6) Pitanje izrađe zajedničke terminologije.takodje ja 
protlezm koji zahteva neodložno rešenje. Potrebno je izraditi term 
nolegiju za sve oblasti ekononskog, naučnog i uopšte kulturnog žje 
vota. 

7) Zajednički jezik treba da ima i zajednički pravopfa. 
Izrađa toga pravopisa danas je najhitrija kulturna i društvena poe 
zreta. Nacrt pravopisa izradiće sporazumno komisija srpskih 1 hr= 
zatsžih stručnjaka. Pre konačnog prihvatanja nacrt će biti podnet 


na diskusiju udruženjima književnika, novinara, prosvetnih i drugih 


Faksimil Zaključaka Novosadskog dogovora s potpisima 
— Strana prva 


Novosadski dogovor 

Pravopis hrvatskosrpskoga književnog jezika 

jezik postao materinski jezik, a onda kao svaki prirodni jezik dobio 
jednočlano ime, ono jedino koje su Vuk Karadžić i Đuro Daničić upo- 
trebljavali kad su pisali svoja djela. Srpskohrvatski je bio prvi cilj, 
da bi se mogao ostvariti onaj drugi, pravi. Na taj bi način Hrvati 
trebali postupno zaboravljati ono što je i kako je bilo kroz stoljeća 
koja smo ovdje opisali te bi u povijesnomu pamćenju postali zapravo 
nepismeni. A onda je svejedno u kojem si jeziku nepismen, važno je 
u kojem si pismen. 

Unatoč spomenutu razmišljanju vodeći su hrvatski jezikoslovci i 
mnogi hrvatski književnici smatrali tada da će Novosadskim dogo- 
vorom biti osiguran nesmetan razvoj hrvatske, ijekavske varijante 
zajedničkoga jezika, odnosno da ne će doći do nametanja jezičnih 
osobitosti jedne književnojezične sredine drugoj. Stvarnost se ubrzo 
pokazala drukčijom. Prodor vokabulara srpske književne sredine 
sve se više širio po Hrvatskoj. Smatralo se da je dovoljno ekavske 
izričaje samo ijekavizirati, pa da postanu hrvatski. Tako su nastajali 
i počeli se udomaćivati u Hrvatskoj oblici poput djejstvo, obezbjeđe- 
nje, bezbjednost, prevladalo je čak i uvjerenje (prema srpskom uvere- 
nje u značenju potvrda, npr. liječničko uvjerenje) i mnogi drugi. Kad 
se pak radilo o ekavski pisanim originalnim književnim tekstovima, 
oni se nisu smjeli ni ijekavizirati. Takve su se pojave objašnjavale 
slobodom svakoga pisca na izbor jezičnih osobitosti bez obzira na 
sredinu kojoj je njegovo štivo bilo namijenjeno. Uporište je nađeno 
u 5. točki Novosadskoga dogovora gdje se govori o iskorištavanju 
»cjelokupnog rječničkog blaga našeg jezika«. Na osnovi te odredbe 
izrađen je zajednički rječnik čija su prva dva sveska objavljena 1967. 
godine u dva izdanja: u zagrebačkom i u novosadskom. Zagrebačko 
je izdanje pisano ijekavski i tiskano latinicom pod naslovom Rječnik 
hrvatskosrpskoga književnog jezika (knjiga I. od A do E, knjiga II. od 
G do K). Uredništvo je bilo »uvjereno da će ovaj Rječnik, kada bude 
završen i štampan, zadovoljiti jednu od važnih kulturnih potreba 
naših naroda i biti koristan svima koji se njime budu služili«. 

Pojava je spomenutoga rječnika izazvala buru negodovanja. Po- 
red sasvim stručnih propusta, najveća je zamjerka upućena Rječni- 
ku da, za volju fikcije o jezičnom jedinstvu i zajedničkom rječničkom 
blagu, nije poštivao osobitosti varijanata, koja svaka postoji kao su- 
stav. Time je kap prevršila mjeru. Rad je na Rječniku dviju Matica 
u Hrvatskoj najprije usporen, a onda i obustavljen. Sve veći otpor 
jezičnom unitarizmu slio se u Deklaraciju o nazivu i položaju hrvat- 
skog književnog jezika, što je nastala u Matici hrvatskoj, a potpisale 

su je brojne hrvatske kulturne i znanstvene ustanove. Deklaracija 
je objavljena 17. ožujka 1967. godine. 
U Matičinoj verziji Deklaracije između ostaloga stoji: 


»Načelo nacionalnog suvereniteta i potpune ravnopravnosti obu- 
hvaća i pravo svakoga od naših naroda da čuva sve atribute svoga 
nacionalnoga postojanja i da maksimalno razvija ne samo svoju 
privrednu, nego i kulturnu djelatnost. Među tim atributima od- 
sudno važnu ulogu ima vlastito nacionalno ime jezika kojim se 
hrvatski narod služi, jer je neotuđivo pravo svakoga naroda da 
svoj jezik naziva vlastitim imenom... Ali usprkos jasnoći osnovnih 
načela, stanovite nepreciznosti u formulacijama omogućavale su 
da ta načela budu u praksi zaobilažena, iskrivljavana i kršena... 
Pojavila se i koncepcija o upotrebi jedinstvenog “državnog jezika', 
pri čemu je ta uloga u praksi bila namijenjena srpskom književ- 
nom jeziku zbog dominantnog utjecaja administrativnog središta 
naše državne zajednice. « 


Zbog toga potpisane hrvatske kulturne i znanstvene ustanove i 
organizacije smatraju da je neophodno potrebno: 


»Ustavnim propisom utvrditi jasnu i nedvojbenu jednakost četi- 
riju književnih jezika: slovenskoga, hrvatskoga, srpskoga, make- 
donskoga.« 


U skladu s tim trebali bi svi savezni zakoni i drugi opći akti save- 
znih organa biti objavljeni »u autentičnom tekstu na četiri književna 
jezika naroda Jugoslavije: srpskom, hrvatskom, slovenskom, make- 
donskom«. 

Državne su se vlasti nesmiljeno oborile na Deklaraciju i na njezi- 
ne potpisnike, jer su hrvatski kulturni radnici digli glas protiv onoga 
što su te vlasti podupirale i provodile u oblasti jezične politike. Jav- 
ne osude Deklaracije bila su besprizivne. Na njih se nije ni moglo ni 
smjelo odgovarati. Međutim, Deklaracija se usadila u svijest hrvat- 
skoga naroda kao dokaz da je moguće pružiti otpor unitarističkim 
ostvarenjima Novosadskoga dogovora. Zato su i hrvatski jezikoslov- 
ci, nakon kratkoga zastoja, nastavili radom u tišini: nastavljen je 
rad na projektu velike hrvatske gramatike i započeto prikupljanje 
građe za obradu jednosveščanoga rječnika hrvatskoga književnoga 
jezika. Kad je nastala nešto snošljivija situacija za vrijeme tzv. hr- 
vatskog proljeća 1971. godine, izrađen je i tiskan (ali nije bio uvezan 

DEKLARACIJA O NAZIVU I POLOŽAJU 
HRVATSKOG KNJIŽEVNOG JEZIKA 


Višestoljetna borba jugoslavenskih naroda za 
nacionalnu slobodu i socijalnu pravdu kulminira- 
la je revolucionarnim preobražajem u razdoblju 
od 1941-1945. Tekovine Narodnooslobodilačke 
borbe i socijalističke revolucije omogućile su svim 
narodima i narodnostima u Jugoslaviji da uđu u 
novu fazu njihova povijesnog postojanja. Oslanja- 
jući se na temeljna načela socijalizma o pravu 
svakog čovjeka da živi slobodan od svake pod- 
jarmljenosti i o pravu svakog naroda na potpun 
suverenitet i neograničenu ravnopravnost sa 
svim drugim nacionalnim zajednicama, Slovenci, 
Hrvati, Srbi, Crnogorci i Makedonci formirali su 
federativni savez, sazdan od šest socijalističkih 
republika, kao jamstvo te uzajamne ravnoprav- 
nosti, međusobnog bratstva i socijalističke surad- 
nje. 

Načelo nacionalnog suverentiteta i potpune 
ravnopravnosti obuhvaća i pravo svakoga od na- 
ših naroda da čuva sve atribute svoga nacional- 
nog postojanja i da maksimalno razvija ne samo 
svoju privrednu, nego ikulturnu djelatnost. Među 
tim atributima odsudno važnu ulugu ima vlastito 
nacionalno ime jezika kojim se hrvatski narod 
služi, jer je neotuđivo pravo svakoga naroda da 
svoj jezik naziva vlastitim imenom, bez obzira 
radi li se o filološkom fenomenu koji u obliku 
zasebne jezične varijante ili čak u cijelosti pripada 
i nekom drugom narodu. 

Novosadski dogovor opravdano je deklarirao 
zajedničku lingvističku osnovu srpskog i hrvat- 
skog književnog jezika ne poričući historijsku, 
kulturnohistorijsku, nacionalnu i političku istinu 
o pravu svakoga naroda na vlastiti jezični medij 
nacionalnog i kulturnog života. Te su tekovine 


Deklaracija 


i distribuiran) Hrvatski pravopis trojice autora: Stjepana Babića, 
Božidara Finke i Milana Moguša. 

U predgovoru tom pravopisu stoji da je izrađen na temelju općih 
načela koja traže »da hrvatski pravopis obuhvati hrvatsku pravo- 
pisnu i jezičnu tradiciju i praksu«. Autori su smatrali da je »ovim 
pravopisom postavljena čvrsta osnovica hrvatske pravopisne norme, 
koja se u bitnome više ne će mijenjati, što će svima nama kojima je 
hrvatski materinski jezik ili ga prihvaćamo kao svoj književni jezik 
omogućiti da odsad imamo ustaljen pravopis«. 

Umjesto te nade došlo je potkraj 1971. godine do poznate 21. 
sjednice CK SKJ u Karađorđevu i do još žešćih napada unitarista. 
Hrvatski pravopis je zabranjen, uništena je gotovo sva njegova na- 
klada, prestao je rad na rječniku, stradali su (zatvorom ili na drugi 
način) mnogi hrvatski kulturni radnici. Bio je to drugi napadaj na 
Deklaraciju uz jasnu nakanu da se u potpunosti zatru svi njezini 
plodovi. 

Međutim, sjeme je bilo i suviše zdravo da bi se zatrlo. Unatoč kri- 
tici službenih vlasti i zaredalim partijskim osudama započet proces 
afirmacije hrvatskoga književnoga jezika više se nije mogao zausta- 
viti. 

Ali pored svega toga trebalo je, u miru i staloženo, nastaviti ras- 
pravljanjem o jezičnoj »elastičnoj stabilnosti« kakvu je, pod utjeca- 
jem praškoga lingvističkog kruga, zastupao Ljudevit Jonke (Jonke 
1965. i 1971.), kao i o drugim teoretskim pitanjima glede hrvatskoga 
književnoga jezika u svjetlu novih jezikoslovnih spoznaja i novih po- 
java. U tome je sklopu važnu ulogu odigrala knjiga Standardni jezik 
Dalibora Brozovića što se u Matičinu izdanju pojavila 1970. godine. 

Do toga se vremena najviše pozornosti poklanjalo genetskoj kla- 
sifikaciji hrvatskoga jezika koji je kao hrvatski ili srpski jezik sma- 
tran jednim od slavenskih jezika. Ta je klasifikacija dugo vremena 
bila jedina, ili gotovo jedina, podloga pri određivanju pojedinoga je- 
zika i proučavanju njegove povijesti i njegove standardnosti. Stoga 
je samo jezična osnovica bila u središtu znanstvene pozornosti. Za- 
boravljala se ili zanemarivala jezična nadgradnja po kojoj je svaki 
jezik, oslanjajući se na svu puninu tradicionalnoga narodnoga izra- 
za, postajao nosilac različitih izražajnih vrijednosti. Zaboravljeno je 
ili zanemarivano opisivanje i proučavanje autonomnoga razvoja iz 
kojega je potekao standardni jezik za svaki narod i po kojemu jest za 
nj književni jezik, i to standardan. Poznato je, naime, da je književni 
jezik pismeni jezik, a standardni postoji svojom poviješću i bitno je 
određena njegova funkcija procesom same standardizacije. Svaki je 

standardni jezik po svojoj osnovici jezik, ali je po svojoj postupnoj 
kulturnoj i civilizacijskoj nadgradnji postajao i postao standardan. 
Zbog toga se relativno rano, još prije Deklaracije (kao što smo nave- 
li), bila pojavila tvrdnja . da hrvatski ili srpski jezik nije jedinstven 
nego viševarijantan. Činilo se kao da je to dovoljno. Međutim, to je 
nagnalo hrvatsku stranu da pođe u jezikoslovno teoretsko razma- 
tranje. I ono se sastoji u ovome: Varijanta nekog standardnog jezika 
jedini je način njegova postojanja i funkcioniranja, i to na temelju 
posebnih uvjeta standardizacije unutar povijesno izraslog kolektiva 
koji se uz druge takve kolektive služi istim standardnim jezikom. 
Kao što je svaki dijalekt nekoga jezika funkcionalno i sam jezik, i to 
onaj jezik kojega je taj dijalekt dijalektom, tako je svaka standardno- 
jezična varijanta i sama standardni jezik, i to onaj kojega je varijan- 
ta. Naime, viševarijantan standardni jezik ne može se pojaviti nego 
samo u jednoj od svojih varijanata, koja tada i jest potpuni standar- 
dni jezik. Stoga se opravdano smatralo da i tzv. zapadna varijanta 
standardne novoštokavštine »svojim obilježjima i svojim izražajnim 
mogućnostima predstavlja sav hrvatski književni jezik, sve njegove 
dijalekatske hipostaze, svu baštinu koju su mu namrla njegova sto- 
ljeća« (Katičić 1978., 178.). Isto je tako bilo jasno i ovo: budući da 
standardni jezik, kao što je rečeno, postoji po svojoj povijesti koja 
ga jedina određuje i legitimira, onda viševarijantni standardni jezik 
ima više specifičnih povijesti iz kojih su izrasle i kojima su određene 
sve njegove varijante. Povijest srpskog pisanog, književnog jezika 
obilježava ruta: jezik Nemanjića (tj. uglavnom crkvenoslavenski je- 
zik srpske redakcije) — nakon toga ruskoslavenski jezik kao službe- 
ni jezik Srpske pravoslavne crkve (počevši od Srijemskih Karlovaca 
kao dara ruskoga cara Petra Velikoga pa sve donedavna — zatim 
slavenoserpski jezik (poglavito u Novome Sadu i Vojvodini) — i, na 
kraju, Vuk Karadžić. Hrvatska je ruta drugačija: njezino je obilježje, 
kao što pokazuju djela nekolicine autora pa i ova knjiga, neprekinu- 
ta tronarječna književna stilizacija bar kroz pet-šest stoljeća. Dok 
je Hrvatima trodijalektalno izvorište književnoga jezika sasvim nor- 
malna pojava, Karadžić se opredjeljuje za jednodijalekatnu eksklu- 
zivnost. Upravo to neprestano višestoljetno njegovanje pisane ča- 
kavsko-kajkavsko-štokavske tronarječnosti kao odlike hrvatskoga 
jezika prepoznavalo se uvijek kao svoje i unosilo u vlastite tekstove, 
učvršćujući tako hrvatsku jezičnu okomicu. 

S time je u vezi postala jasna još jedna jezikoslovna misao. Naime, 
prema dobru tumačenju Radoslava Katičića, zamjenica je ča tek on- 
dačakavizam kad u okviru istoga jezika može stajati u oprjeci prema 

nečakavskima kaj i što. Isto je skajkavizmom kaj i štokavizmom što 
jer u hrvatskome jeziku imaju oprjeke. Toga drugi jezici nemaju. Za- 
to npr. slovenski jezik nije kajkavski nego jednostavno — slovenski, 
niti je srpski štokavski. Nasuprot tomu hrvatski je književni jezik i 
čakavski i kajkavski i štokavski (jer ima spomenute oprjeke) — i po 
tome tropletu, koji datira od prvih hrvatskih pisanih spomenika do 
danas, jest zaseban, unikatan. Zato je prirodno da je kao zaseban 
jezik dobio svoje mjesto u Ustavu Republike Hrvatske. 

S toga je gledišta bilo jasno da se, opisujući jezik književnih tek- 
stova ijekavske novoštokavštine s naslijeđenim vokabularom hrvat- 
ske književne tradicije, opisuje hrvatski književni jezik. To poka- 
zuje nekoliko priručnika i udžbenika nastalih unatoč protivljenju 
ondašnje vlasti (a za neke i zabrani da postanu školskim udžbenici- 
ma), kao što su npr. Pregled gramatike hrvatskoga književnog jezika 
1973. godine (autori Stjepko Težak i Stjepan Babić), Osnove fonetike 
i fonologije hrvatskog književnog jezika 1974. godine i Osnove mor- 
fologije i morfostilistike hrvatskoga književnog jezika 1979. godine 
(autori Dragutin Rosandić i Josip Silić), Priručna gramatika hrvat- 
skoga književnog jezika 1979. godine (grupa autora), Tvorba riječi 
u hrvatskom književnom jeziku 1986. godine (autor Stjepan Babić), 
Sintaksa hrvatskoga književnoga jezika 1986. godine (autor Rado- 
slav Katičić). Upravo zato što su opisivali hrvatski jezični standard, 
oni su utemeljeno nosili hrvatsko ime jezika. 

Jednako je tako postalo jasno da se, opisujući povijest onih silnica 
koje su u književnom jeziku dovele do toga da ijekavska novoštokav- 
ština postane standardni jezik svih Hrvata, opisuje samo dio povi- 
jesti hrvatskoga književnog jezika. Punina se dobiva tek onda kad 
se prikaže povijesni razvoj svih triju književnih stilizacija hrvatskih 
dijalekata i njihovih međusobnih odnosa, pa i svih drugih stilizacija 
koje su imale i imaju udjela u kulturnom životu hrvatskoga naro- 
da. U tom su pogledu bile važne rasprave Ljudevita Jonkea o dje- 
lovanju zagrebačke filološke škole u 19. stoljeću koje su produbile 
povijesno razumijevanje hrvatskoga književnoga jezika. Sve se više 
učvršćivala spoznaja da povijest hrvatskoga jezika treba biti »pri- 
kaz cjelovitoga tijeka, a ne nabrajanje specifičnih osobina po kojima 
se razlikuje od svih drugih usporedivih razvoja« jer je »cjelovitost 
upravo kulturni izraz hrvatskoga naroda i izvire iz povijesti njego- 
vih ostvarenja« (Katičić 1971., 32.). 

Osobitu je pak ulogu odigrala rasprava Dalibora Brozovića pod 
naslovom Hrvatski jezik, njegovo mjesto unutar južnoslavenskih i 
drugih slavenskih jezika, njegove povijesne mijene kao jezika hr- 

vatske književnosti (Brozović 1978.). Nastala kao sinteza dotada- 
njih autorovih radova, kao i radova drugih povjesničara hrvatskoga 
književnoga jezika, ta je rasprava dala prvi cjelovit pregled hrvatske 
jezične povijesti i njezinu periodizaciju. 

Iste je godine objavljena i knjiga Zlatka Vincea Putovima hrvat- 
skoga književnog jezika (Vince 1978.). Autor je usmjerio pozornost 
prvenstveno na sveobuhvatni prikaz teških, krivudavih, ispreplete- 
nih i, gdjekada, uskih staza što ih je krčio hrvatski književni jezik 
od razdoblja osvita narodnoga preporoda do sutona zagrebačke filo- 
loške škole potkraj 19. stoljeća. 

Ta su mi djela, uz mnoga druga objavljena kasnije (navedena su 
na kraju knjige u popisu literature), pomogla pri pisanju Povijesno- 
ga pregleda hrvatskoga književnog jezika koji se 1991. godine našao 
u istoj knjizi »nacrta za gramatiku« Hrvatske akademije znanosti i 
umjetnosti, gdje su drugi autori (Stjepan Babić, Dalibor Brozović, 
Slavko Pavešić, Ivo Skarić, Stjepko Težak) obradili glasove i obli- 
ke hrvatskoga književnoga jezika. To je ujedno bila podloga prvom 
izdanju moje knjige Povijest hrvatskoga književnoga jezika (1993.) 
kao uvodu u daljnji, sveobuhvatniji studij hrvatske jezične povijesti. 
Spomenuti prošireni studij starohrvatskih tekstova i novoobjavlje- 
na stručna literatura omogućili su mi objaviti 2. izdanje pod istim 
naslovom, a sada, još šire, i 3. izdanje. 

Djela iz kojih se tekstovi navode kao primjeri 


Adrianskoga mora sirena Petra Zrinskoga. Priredio Tomo Matić. Stari pis- 
ci hrvatski 32, Zagreb 1957. 


Blago jezika slovinskoga ili slovnik oca Jacova Mikaglia. Ancona-Loretto 
1649-51. 


Bogatstvo i uboštvo Jerolima Kavanjina. Priredio za štampu Dr. Josip 
Aranza. Stari pisci hrvatski 22, Zagreb 1913. 


Branič jezika hrvatskoga. Napisao Nikola Andrić. Zagreb 1911. 

Brevijar po zakonu rimskoga dvora 1491 (pretisak). Hrvatska akademija 
znanosti i umjetnosti, Zagreb 1991. 

Brvijali hrvacki 1493. Sastavio Blaž Baromić. Venecija 1493. 

Brus jezika 1862. Djela Adolfa Vebera 3, 319-337 (1887), Zagreb. 

Četiri poslidnja človika. Složena po Francisku Glaviniću. U Benetcih 
1628. 

Danicza Horvatzka, Slavonzka y Dalmatinzka. Redaktor y V(lasnik) Dr. 
Lyudevit Gay. Stampano vu Zagrebu 1835. 

Deklaracija o nazivu i položaju hrvatskog književnog jezika. Telegram, Za- 
greb, 17. ožujka 1967. 

Dictionar ili rechi szlovenske zvexega ukup zebrane, u red posztaulyene i 
diachkemi zlahkotene. Trudom Jurja Habdelića. Graz 1670. 

Dictionarium quinque nobilissimarum Europae linguarum, latinae, ita- 
licae, germanicae, dalmatiae et ungaricae Fausta Vrančića (pretisak). 
Novi Liber, Zagreb 1992. 

Disertatia iliti razgovor darovan gospodi poklisarom Janka Draškovića. U 
Karlovcu, 1832. 

Dizionario italiano, latino, illirico Ardelija Della Belle. In Venezia MD- 
CCXXVIII. 

Djela Adolfa Vebera, svezak III, Zagreb 1887. 

Djela Andrije Kačića Miošića 1. Izdanje priredio i uvod napisao Tomo Ma- 
tić. Zagreb 1964. 

Djela Dživa Bunića Vučića. Priredio Milan Ratković. Stari pisci hrvatski 
35, Zagreb 1971. 

Djela Dživa Frana Gundulića. Za štampu priredio Đuro Kčrbler, a pregle- 
dao Milan Rešetar, Stari pisci hrvatski 9, Zagreb 1938. 

Djela Jurja Barakovića. Priredili za štampu Pero Budmani i Matija Valja- 
vec. Stari pisci hrvatski 17, Zagreb 1889. 

Djela Marina Držića. Za štampu priredio Milan Rešetar. Stari pisci hrvat- 
ski 7, Zagreb 1930. 

Djela Petra Hektorovića. Za tisak priredio i uvodnu raspravu napisao Josip 
Vončina. Stari pisci hrvatski 39, Zagreb 1986. 


Gazophylacium seu latino-illyricorum onomatum aerarium. Napisao Ivan 
Belostenec. Zagreb (Zagrabiae) MDCCXL. 

Glagoljska i ćirilska tabla za dicu 1561. Pretisak priredio i pogovor napi- 
sao Stjepan Damjanović. Zagreb 1986. 

Gramatično izkazdnje ob ruskom jeziku 2. Napisao Juraj Križanić. Tobolsk 
1665. 

Grammatica della lingua illirica. Compilata dal padre Francesco Maria 
Appendini. Ragusa MDCCCVIII. 

Gramatika i stilistika hrvatskoga ili srpskoga književnog jezika. Napisao 
Dr. Tomo Maretić, kr. sveuč. profesor. Zagreb 1899. 

Hrvatska književnost srednjega vijeka od XII. do XVI. stoljeća. Priredio 
Vjekoslav Štefanić i suradnici. Pet stoljeća hrvatske književnosti 1. Ma- 
tica hrvatska, Zagreb 1969. 

Hrvatske gramatike I. dio 2. Oblici. Napisao za srednje i nalik im škole 
Mirko Divković, profesor na kr. gimnaziju zagrebačkom. Zagreb 1879. 

Hrvatski ili srpski jezični savjetnik. Napisao Tomo Maretić, Zagreb 1924. 

Hrvatski jezik u političkom vrtlogu. Sastavio Stjepan Babić. Zagreb 1990. 

Hrvatski kajkavski pisci. Priredila Olga Šojat. Pet stoljeća hrvatske knji- 
ževnosti 15/I. i II. Matica hrvatska, Zagreb 1969. 

Hrvatski pravopis. Po određenju kr. zem. vlade, odjela za bogoštovlje i na- 
stavu, napisao Dr. Ivan Broz. U Zagrebu 1892. 

Hrvatski pravopis. Obradio Ured za hrvatski jezik. Zagreb 1944. 

Hrvatski pravopis. Napisali Stjepan Babić, Božidar Finka i Milan Moguš. 
Zagreb 1971. 

Hrvatsko-njemačko-talijanski rječnik znanstvenoga nazivlja Bogoslava 
Suleka (pretisak). Svezak I (A-Nj), svezak II (O-Z). Zagreb 1874-1875. 

Ilirska slovnica. Sastavi Včkoslav Babukić. U Zagrebu 1854. 

Institutionum linguae illyricae libri duo Bartola Kašića (pretisak). Nunc 
iterum edidit R. Olesch. Slavistische Forschungen 21, Kšln 1977. 

Izabrana djela Frana Krste Frankopana. Priredio Josip Vončina. Pet sto- 
ljeća hrvatske književnosti 17, Zagreb 1976. 

Jezična baština. Lingvostilistička hrestomatija hrvatske književnosti od 
kraja 15. do početka 19. stoljeća. Sastavio Josip Vončina. Književni 
krug, Split, 1988. 

Judita Marka Marulića. Priredio, popratio bilješkama i sastavio rječnik 
Milan Moguš. Sabrana djela Marka Marulića 1, Split 1988. 

Kako da sklanjamo imena ili greške hrvatskih pisac Frana Kurelca. U Reci 
1852. 

Kamen pravi smutnye velike. Po mlogo posctovanomu gospodinu Antunu 
Kanislichu. U Osiku MDCCLXXX. 


Kip domovine vu pochetku leta 1831 Pavela Stoosza. Danicza Horvatzka, 
Slavonzka y Dalmatinzka 1/3. Zagreb 1835. 

Koriensko pisanje. Priredio i izdao Hrvatski državni ured za jezik, Zagreb 
1942. 

Korizmenjak 1508 (pretisak). Senjsko muzejsko društvo, Senj 1981. 


Kratka osnova horvatsko-slavenskoga pravopisaria od Lj(udevita) G(aja). 
Vu Budimu, 1830. 

Kronika vezda znovich zpravliena Antuna Vramca. V Lublane MCLXXVI- 
II. 

Leut 1 trublja. Antologija starije hrvatske poezije. Sastavio Rafo Bogišić. 
Zagreb 1971. 

Lexicon latino-illyricum Pavla Vitezovića (u rukopisu) 


Lexicon latinum interpretatione illyrica, germanica et hungarica Andrije 
Jambrešića. Zagrabiae 1742. 


Misal po zakonu rimskoga dvora 1483 (pretisak). Liber, Zagreb 1971. 

Nauk za piisati dobro latinskiema slovima rieci yesika slovinskoga Po M.O. 
Ozu F Raymundu Giamagniku. In Venetia MDCXXXVIV. 

Nova ricsoslovica iliricska. Trudom i nastojanjem Shime Starcsevicha, xu- 
pnika od Novoga u Lici. U Tarstu 1812. 

Nova slavonska i nimacska grammatika. Heraus gegeben durch Mathiam 
Antonium Relkovich. Agram 1767. 

Obljetnica Povaljske listine i Praga 1184-1984. Brački zbornik 15, Supetar 
1987. 

Oddilyenje sigetsko po Pavlu Vitezovichu. U Lincu 1684. 

Od naslidovan/ja Isukarstova i od pogarjen/ja tašćin segasvitnjih Marka 
Marulića. Priredio, popratio bilješkama i sastavio rječnik Milan Moguš. 
Sabrana djela Marka Marulića 9, Split 1989. 

Osnova slovnice slavjanske narččja ilirskoga. Uredjena Včkoslavom Babu- 
kićem. Danica ilirska 10-15, Zagreb 1836. 

Pjesme Antuna Kanižlića, Antuna Ivanošića i Matije Petra Katančića. Iz- 
danje priredio i uvod napisao Tomo Matić. Stari pisci hrvatski 26, Za- 
greb 1940. 

Pjesme Nikole Dimitrovića i Nikole Nalješkovića. Skupili Dr. V Jagić i Dr. 
Đ. Daničić. Stari pisci hrvatski 5, Zagreb 1873. 

Pjesme Šiška Menčetića i Džore Držića. Priredio Milan Rešetar, Stari pisci 
hrvatski 2, Zagreb 1937. 

Planine Petra Zoranića. Za tisak priredili i uvodne rasprave napisali Fra- 
njo Švelec i Josip Vončina. Stari pisci hrvatski 41, Zagreb 1988. 

Pravopis hrvatskosrpskoga književnog jezika. Matica hrvatska i Matica 
srpska, Zagreb, Novi Sad 1960. 

Pravopisni rječnik s pravilima za hrvatski pravopis. Tisak i naklada kr. 
sveuč. knjižare Franje Župana. Zagreb 1906. 

Pravopisno uputstvo za sve osnovne, srednje i stručne škole u Kraljevini 
S.H.S. Beograd 1929. 

Pravopisz 2. (Napisao) Lyudevit Gay. Danicza Horvatzka, Slavonzka y Dal- 
matinzka 10-12, Zagreb 1835. 

Proglas Ljudevita Gaja. Danica ilirska, Zagreb 1836. 

Prva glagoljska početnica 1527. Pretisak priredio i pogovor napisao Josip 
Bratulić. Zagreb 1983. 

Psaltir (pretisak). Kožičićeva tiskara u Rijeci 1531. Bibliofilska izdanja Kr- 
šćanske sadašnjosti. Zagreb 1976. 

Raj duše Nikole Dešića. Padova 1560. 

Razlika skladanja slovinska, u knjizi: Hrvatsko-talijanski rječnik Bartola 
Kašića (pretisak). Priredio Vladimir Horvat. Zagreb 1990. 

Razlike besjede fra Matije Divkovića. Priredio Jakša Ravlić. Pet stoljeća 
hrvatske književnosti 11, Zagreb 1972. 

Razlike između hrvatskoga i srpskoga književnog jezika. Napisali Petar 
Guberina i Kruno Krstić. Matica hrvatska, Zagreb 1940. 

Rech domovini od hafznovitozti pilzanya vu domorodnom jeziku Antuna 
Mihanovića. Vu Bechu 1815. 

Recimo koju Frana Kurelca. Karlovac 1860. 

Ribanje i ribarsko prigovaranje Petra Hektorovića. Za tisak priredio i 
uvodnu raspravu napisao Josip Vončina. Stari pisci hrvatski 39, Zagreb 
1986. 

Ricsoslovnik illiricskoga, italianskoga i nimacskoga jezika. Sve ovo sabra- 
no i sloxeno od Jose Voltiggi. U Becsu 1803. 

Ritval rimski po Bartolomeu Kalsichiu od Druxbae Yefusovae. V Riimv 
1640. Pretisak u Zagrebu 1993. 

Riznica ilirska 1835-1935. Priredio Miroslav Šicel. Zagreb Ljubljana 
1985. 

Rjecsosloxje A-O Illir-Lat. Csast druga, razdjeljak parvi i Rjecsoslogje slo- 
vinsko-italiansko-latinsko P-Z. Csast druga, razdjeljak drugi Joakima 
Stulli Dubrovcsanina. U Dubrovniku MDCCCVI. 

Rječnik hrvatskoga jezika. Skupili i obradili Dr. E Iveković i Dr. Ivan Broz. 
U Zagrebu 1901. 

Rječnik hrvatskosrpskoga književnog jezika, knjiga prva A-F, knjiga druga 
G-K, Zagreb 1967. 

Skladnja ilirskoga jezika za niže gimnazije. Sastavio Adolfo Weber, car. 
kralj. gimnazijalni učitelj. U Beču 1862. 

Slovnica hervatska. Za gimnazije i realne škole napisao Antun Mažuranić. 
U Zagrebu 1859. 

Slovnica hervatska za srednja učilišta. Napisao Adolfo Veber. U Zagrebu, 
troškom spisateljevim, 1873. 

Smrt Smail-age Čengića Ivana Mažuranića. Priredio Davor Kapetanić. 
Odjel za suvremenu književnost JAZU, Zagreb 1968. 

Spovid općena, latinička transkripcija glagoljskog teksta tiskanog god. 
1496. u Senju. Priredila Anica Nazor, Senj 1979. 


Staroslavenska čitanka. Sastavio Josip Hamm. Školska knjiga, Zagreb 
1971. 

Sveto pismo starog zakona sada u jezik slavno-illyricski izgovora bosan- 
skog prinesheno. 

A R.P Petro Katancsich adornatam. Svezak I-IV U Budimu 1831. 

Svašta po malo Blaža Tadijanovića. Magdeburg 1761. 


Šibenska molitva. Priredila Dragica Malić. Rasprave Instituta za jezik 2, 
Zagreb 1973. 

Temelji ilirskoga i latinskoga jezika Antuna Mažuranića. U Zagrebu 
1839. 


Vazetye Sigetta grada sloxeno po Barni Charnarutichiu. Venetia MD- 
LXXXIIII. 


Vinodolski zakon 1288. Priredio Josip Bratulić. Globus, Zagreb 1988. 

Zbornik proze XVI. i XVII. stoljeća. Priredio Jakša Ravlić. Pet stoljeća hr- 
vatske književnosti VIII/11. Zora-Matica hrvatska, Zagreb 1972. 

Zbornik stihova XV. i XVI. stoljeća. Priredio Rafo Bogišić. Pet stoljeća hr- 
vatske književnosti 5. Matica hrvatska, Zagreb 1969. 

Zbornik stihova i proze XVIII. stoljeća. Priredio Rafo Bogišić. Pet stoljeća 
hrvatske književnosti 19. Matica hrvatska, Zagreb 1973. Zerczalo Mari- 
anzko. Po Juriu Habdelichu. U Nemskom Gradezu MDCLXII. 

Popis tekstova što se navode kao primjeri iskazani u 
suvremenome hrvatskome jeziku 
(Broj ispred teksta odnosi se na broj u knjizi) 


1. Očenaš, 
koji jesi na nebesima, sveti se ime tvoje, 
dođi kraljevstvo tvoje, 
budi volja tvoja, 
kako na nebu tako i na zemlji. 


2. Ako znaš, 
ti si krasna među ženama, 
izađi i slijedi tragove stada 
i pasi kozliće svoje 
oko pastirskih koliba. 


3. Ovo sazida opat Maj i Radonja, Rigota, Dobroslav. 


4. U ime Oca i Sina i Svetoga Duha. 

Ja opat Držiha pisah to o Ledini koju dade Zvonimir, kralj hrvatski, 
u svoje dane Svetoj Luciji pred svjedocima: županom Desimirom iz 
Krbave, Martinom iz Like, Pribenegom poslanikom iz Vinodola, Ja- 
kovom iz Otoka. Tko to porekne, neka ga Bog prokune i 12 apostola 
i 4 evanđelista i sveta Lucija. Amen. 

Da tko ovdje živi, moli za nas Boga. 

Ja opat Dobrovit zidah ovu crkvu sa svoje devetero braće u dane 
kneza Kosmata koji je vladao cijelom Krajinom. I u te dane bio je 
(samostan) sv. Mikule u Otočcu sa svetom Lucijom u zajednici. 


5. Čitalac mora svete riječi čitati pred ljudima jer je to za spasenje. 
Tako nas uči taj isti 
Pavao. 


6. U vrijeme pak velikih muževa gospode Fridriha, Ivana, Leonarda, 
Dujma, Bartula i Vida, krčkih, vinodolskih i modruških knezova... 
skupiše se svi zajedno, kako crkveni tako i obični ljudi, svršetkom 
ozbiljno održanog savjetovanja u Novom Gradu, pred osobom toga 
istoga kneza Leonarda, gore spomenutoga, izabrani biše od svakoga 
grada vinodolskoga, ali ne svi stariji nego oni za koje se zna da se 
bolje sjećaju zakona svojih otaca i što su čuli od svojih djedova. 


7. I ondje sluga gospodina Menarta stade naprijed i pokaza prave li- 
stine ... koje listine ondje postaviše pred nas trojicu pisara koje su 

10. 


ll. 


12. 


13. 


l4. 


15. 

gospoda izabrala: jednoga latinskoga, drugoga njemačkoga, a treće- 
ga hrvatskoga da bismo mogli pisati svaki svoj original, poimenice 
od mjesta do mjesta, kako se niže navodi, po cijeloj zemlji. I tako mi 
niže imenovani pisari pročitasmo pred svom tom gospodom, kako se 
u listinama navodi. I tako se ondje obje strane sjediniše i zadovoljiše 
i složiše i svojim znamenjem označiše međe te jednoj i drugoj strani 
napisaše listine jezikom latinskim i hrvatskim, a gospoda sebi saču- 
vaše jezikom njemačkim. 


. I poče govoriti Radko kaluđer: Kneže i svi vlastele, samostan sve- 


toga Ivana bio je velik prije. Kao što znate, zapušten je on i njegove 
zemlje. Čuo sam da su te zemlje koje vi posjedujete, kneže i župane, 
pripadale prije crkvi svetoga Ivana. Molim vas, vlastele, da biste ih 
dali crkvi. 


. Gospo, ti si mati nevoljnih sirota. 


Gospo, ti si utjeha žalosnih udovica. 

Gospo, ti si veselje tužnih udanih žena i udovica i djevojaka. 
Gospo, ti si iskupljenje dužnih. 

Gospo, ti si spas zatvorenih i zarobljenih. 

Gospo, ti si utočište svih vjernika, nevoljnih i žalosnih. 
Gospo, ti si ufanje svima nama vjernim grješnim kršćanima. 
Gospo, ti si život i uskrsnuće svih tvojih vjernika i grješnika. 


Godine Gospodnje 1483. mjeseca veljače 22. dan biše završen ovaj 
Misal. 


U ono vrijeme javi se Anđeo Gospodnji Josipu u snu govoreći: Usta- 
ni i uzmi dijete i njegovu mater i bježi u Egipat i budi ondje dok ti 
opet ne kažem. Jer, Herod će tražiti dijete da ga pogubi. On tada 
ustade, noću uzme dijete i njegovu mater i pobjegne u Egipat i bijaše 
ondje do smrti Herodove. 


Svršetak hrvatskih brevijara. Štampao ih je u Veneciji majstor An- 
drija Torežan iz Azule. Sastavio ih je prečasni Blaž Baromić, kano- 
nik senjske crkve. Dana 13. mjeseca ožujka 1493. 


Godine 1494. mjeseca kolovoza, dana 7. Ovaj Misal bijaše počet i 
svršen u Senju... 

A štampao ga je dopuštenjem i voljom gospodina Boga gospodin Blaž 
Baromić i gospodin Silvestar Bedričić i đakon Gašpar Turčić. 


Ja pop Blaž, Baromov sin, iz Vrbnika, tiskao sam ovu Ispovijed, a 
preveo ju je iz talijanskih knjiga poštovani gospodin Jakov Blažiolo- 
vić godine Gospodnje 1496. travnja 25. dan. 


Proždrljivost je neuredna ljubav naslade koja je u samoj slasti okusa 
... Proždrljivost navodi čovjeka na opijenost i na svaku nečistoću, i 
obuhvaća mu misao i pamet i razum, potiče bolest i pospanost, za- 


16. 


17. 


18. 


19. 


20. 


21. 


22. 


mračuje um....zbog čega ne za jednoga prasca nego za jednu jabuku 
bi izgnan iz raja prvi čovjek. 


Ove knjige, koje se zovu Župnikov priručnik tiskane su u Senju po 
naredbi poštovanoga gospodina Silvestra Bedričića, arhiđakona i vi- 
kara senjskoga. 


Oče naš, koji jesi na nebesima: 

sveti se ime tvoje, 

dođi kraljevstvo tvoje, 

budi volja tvoja, 

kako na nebu (tako) i na zemlji. 

Kruh naš svagdašnji daj nam danas. 

I otpusti nam duge naše: 

kako i mi otpuštamo dužnicima našima. 
I ne uvedi nas u napast 

nego nas izbavi od zla. Amen. 


I pokorivši cijelu Grčku i Bugarsku, Bosnu i Albaniju, navališe 
(Turci) na hrvatski jezik šaljući velike čete. Tada robljahu sve ze- 
mlje hrvatske i slovinske do Save i Drave čak do Zatvorene Gore 
(Moslavine)...harajući i paleći ognjem božje hramove i uništavajući 
oltare. 


Vita, vita. 

tampa naša ide gore. 
Tako ja hoću 
da naša ide gore 


Ispraznost je dakle tražiti prolazno obilje i u njega se pouzdavati. 
Ispraznost je još težiti častima i htjeti se [visoko] uzdići. 

Ispraznost je slijediti požude tijela i za onim 

čeznuti radi čega moramo biti kasnije strogo kažnjeni. 

Ispraznost je dug život željeti, a za dobar se život ne brinuti. 
Ispraznost je ljubiti što tako brzo prolazi, a ne žuriti se onamo gdje 
vlada vječna 

radost. 


Ti si onaj koji si dao krjepost svakomu njezinu djelu 
i njezinu liku ljepotu i poštovanja (dostojnu) čistoću; 
ti dakle sada mene tako priredi 

da jezik kaže ono što misao pripravi. 

Neka udahne u mene duh pravi tvoja ljubav 

da sama ne bludi više pamet moja 

bludeći veoma u društvu starih pjesnika 

koji su štovali bogove, kojima svijet bijaše sapet. 


Zvala je zora dan, a slavno proljeće 
travicu drobnu van, zelen list i cvijeće, 

kad me je uhitila ova gospođa 

čiji se nakićen obraz u slavi opjevava. 
Vidjevši me, ona je brzo uzela traku i kosu 
i spustila kosicu niz bijeli vrat; 

na čelu je ostavila dva zlatna pramena 
ostalo je, kažem, sve zavila oko vrata 
da kosa ne leprša, pa onda u tren 
rukama savi na glavi lijep vjenčić. 

Jer kada, gospođo, pogledaš mene 
nasmjehnuv te tvoje jagodice rumene: 
hladna me ogriješ, znojna me ohladiš, 
gola me odjeneš, gorka me osladiš, 

i nasitiš gladna, i žedna napojiš 

i utješiš plačna, i umorna smiriš. 


Učinio sam da plovilo priprave i jarbol i jedro 
i da stave vesla i kormilo i sidro, 
i mreže tankoga potega koje padaju 
čak do dna morskoga a plutom plivaju. 
I riba naloviše, kažem ti, za nekoliko, 
koliko su sami htjeli, čudo preveliko. 
Salpe se lovljahu, vrane, drozgi, pici 
među kojima su visjeli veliki pagari. 
gi i trilje tko bi god zbrojio 
i arbune također, vid bi umorio. 
Kad se rastrkaše svi vjetrovi po moru 
brzi, na naše zlo, treskom se digoše: 
počelo se nadimati jugo, strahota nas stiže, 
nije puhalo dugo, ali se smorac podiže. 
Grbini s oštrinom uzmutiše more, 
pa bura zapjeni, dignuvši se s gore. 


Ti imaš prsluke, košulje, ovratnike, 
rukave, pojase, prstene, broševe, 

još i različite vezove, nakite, ubruse, 
biserne podvezice, prsluke, privjeske, 
papuče, cokule, čarape pletene 

što ih nisu obule do danas nikada žene, 
barem smeđe suknje, bar plave, crvene, 
a gle sad kako kune kad dođe za mene. 


Da znaš, zovu me Krka, Dinarina sam kći, vila i gospodarica te rije- 
ke. I nije mnogo prošlo, eto jedna vila veliku posudu vode za harač 
Krki pokloni, a na posudi je stajalo Butinšćica; s druge pak strane 
dođe netko s velikom posudom i on harač doda, a ime na posudi 

bijaše Topolje; i mnoge druge s obiju strana vile vidjeh kako se Krki 
klanjale i vode za harač dodavale. 


Gospode i knezova hrvatskih kao i 

turskih vitezova sada pjevam bitku 

koja se zbila pri gradu Siget, 

u koji se vodilo tursko roblje u sva godišnja doba. 
A to htjede onaj car, sultan Sulejman, 

u dubokoj starosti, ali čestit poganin, 

koji, pošto je došao na carsko prijestolje, 

mnogo je zemalja i država pokorio. 


Ne idi noću preko vrata 
da te bura ne oslani 

ako puhnu Senjska vrata. 
Često vjetri smute more 
koje se nada tišini, 

kad Senjska vrata umire 
svoju staru opakost. 


Stvoritelju neba i zemlje, 

kralju kraljeva i gospodine gospodujućih, 

koji si me stvorio iz ništa na svoju sliku i priliku 
i mene si svojom vlastitom krvlju otkupio, 

koga ja grješnica nisam dostojna samo spomenuti 
ni zazivati, čak ni u srcu pomisliti... 

Ako sam gruba i nečista, možeš me očistiti; 

ako sam slijepa, možeš me prosvijetliti; 

ako sam bolesna, možeš me ozdraviti. 


I Slovinci i Hrvati, otkako su kršćansku vjeru počeli ispovijedati i 
s ugarskom državom u zajednici biti, sve su dosad jednake i samo 
u sitnicama različite s Ugrima zakone imali, s kojima i sada žive. 
Možda nisu Ugri te zakone izmislili i načinili, nego imaju početak od 
zakona zemlje Franačke, koje je odonde donio kralj Karlo... Možda 
nisu u ovim knjigama svi zakoni popisani, nego samo pokazuju na- 
čin i temelj kako se moraju zakoni činiti. Zato, tko razumije temelj, 
lakše će i druge razumjeti. 


1566. 

Sulejman, turski car, dođe u Ugarsku s vojskom i velikom i neizreci- 
vom silom te grad snažni i tvrdi Siget opsjedne, u kojem je gradu bio 
gospodar grof Nikola Zrinski, kapetan. Car zauzme grad i Nikola 
Zrinski ondje u gradu pogine. 

1577. 

Zrin grad Turci zauzeše na kraju ove godine. Prema tome se gradu 
imenuju i zovu gospoda grofovi Zrinski. 

1578. 

Grad Gvozdansko sada na početku ove godine Turci zauzeše. Cijeli 
su grad Dubovec zapalili Turci na Veliki petak. . 
Gospodin Krištof Ungnad, slobodni gospodin i barun u Zoneku, 
špan i knez varaždinske i zagorske pokrajine, vijećnik i savjetnik 
carske svjetlosti postao je dalmatinsko-hrvatsko-slavonskim ba- 
nom, na diku Bogu svemogućemu. 

Stajerska, koruška i kranjska zemaljska gospoda u ovo su vrijeme 
bila u gradu Bruku na Muri u saboru i vijeću s hercegom Karlom 
radi obrane onih gradova koji su na Krajini prema Turcima. 


Cilicij hrvatski se zove vričišće. 
Drom ili drum zove se opći put. 
Hiljada je tisuća. 

Poete se zovu koji pišu stihove. 
Saužgi se latinski zovu holokausta. 


Krokodil je neka zmija koja živi u vodi i na zemlji. Kada god zaspi na 
zelenoj travi otvorenim ustima, ptičica nekakva imenom Crochiles, 
koja mu je neprijatelj, uđe u njega kroz usta te kljunom i noktima 
razdere svu njegovu nutrinu i tako ga umori. 


Čak se i ne trudim zajedno s njime pogoditi cilj, nego za njim upu- 
ćujem i usmjerujem svoje djelo koje, iako je malo, ali budući da je 
velike i slavne uspomene, poklanjam vama, hrabri vitezovi, domo- 
ljubni branitelji i čuvari hrvatske i primorske granice, i to iz triju 
uzroka: prvo, da svijet vidi kakve sinove i vitezove ova naša zemlja 
ima, cijeni i štuje; drugo, da se mi u ova se slavna djela ogledajući 
kao u zrcalo možemo prepoznati; treće, da se sa mnom diče i raduju 
potomci onih kojima predci, s banom Nikolom Zrinjskim, hrabro, 
čestito i vrijedno vječnu krunu u nebesima zadobiše. 


Srce žaluje da vilu ne vidi 

Vi šume zelene, vi polja cvatuća, 

vi zdenci, potoci i vodo tekuća, 

dajte, pokažite samilost 

nad tužnim, žalosnim mojim životom. 
Drugi se raduju u vašoj ljepoti 

ja pak sada tugujem u strašnoj žalosti, 
a pomoć ne vidim 

nego kao praznu maglu ufanje slijedim. 
Oj nevjerna srećo, da li se time ponosiš 
da činiš trpjeti pravednoga kao da je kriv! 
Svatko ima svoj cilj, 

samo moje trpljenje nema smilovanja. 


Zato se nemojte čuditi ako negdje pročitate riječ slovinsku, negdje 
majdačku (kajkavsku), negdje posavsku, negdje podravsku, negdje 

pak čakavsku, a negdje i kranjsku (slovensku) jer sam ih tako zapi- 
sane našao. I to su sve slavenski jezici od kojih je bolje preuzimati 
riječi nego od bilo kojega tuđega ... posuđivati. 


Zar nisi začeta 

Kao što su se sve začele 
I u bludu i u grijehu 

I rođena kao ostale. 

I dojena i hranjena 

I rodila kao žena. 


Marko Marul, naš Splićanin 

i u slovinskim našim riječima 
govori pucima vrijedne nauke 
kao što nam objavi otac Kašić. 


Rekoh: Vilo draga i mila 

koja bijaše, kaži mi, 

ona okrunjena vila, 

ona vila plemenita 

vrijedna krune cijeloga svijeta. 
Odgovorila je: Ono je vila 
slavna grada Dubrovnika, 

ku je okrunila krjepost, 

i koja nam dostojno vlada. 


Ali htio sam u ovim pjesmama, koliko sam znao, služiti se dubro- 
vačkim izgovorom jer mi se činilo da ovakav izgovor daje nekakvu 
slatkoću i nekakav ugodan i lijep način onoj riječi, osobito u kitici od 
četiri stiha ove vrsti. 


Cvjeta cvijeće po svim stranama, 
jasni se istok cvijećem resi, 
zvijezdama cvijeće svuda nastaje, 
zora u cvijeću odzgara s nebesa 
od cvijeća nam kišu prosipa; 
kupimo ga, družbo lijepa! 

Sve rumeni, sve se bijeli 

u različitom cvijeću sada, 

u cvijeću se sve veseli: 

gora, polje i livada; 

sve je cvijećem procvjetalo, 

od cvijeća je doba milo. 


Jer komu se što odluči, 
nikada ne izbjegne toga suda. 


Komarac s orlom, a mrav s lavom 

nikada nemaju poroda. 
Na razblude ona mlada 
ćuh oholu vik ne prignu. 


Da zaista tko god ljubi 
ljubljenomu nikada ne kaže. 
Izbjegnuti smrt u ratu, 
ojunaku nikada ne ovisi. 


Ah, čim si se pohvalila, 

tašta ljudska oholosti? 

Sve što više prostireš krila, 
sve ćeš napokon niže pasti! 
Vjekovite i bez kraja 

nema pod suncem jake stvari, 
a u vrhove visokih gora 
najprije udari ognjena munja. 
Bez pomoći višnje s neba 
postojanost je svijeta posve prolazna, 
satiru se sama u sebi 

silna i moćna carstva. 


Ah, čim si se pohvalila... 

da moja ruka svijetom vrti... 

dok sav ovaj svijet osvojim... 

od svih vitezova koje on plaća... 

i u kratko prostrijet vrijeme... 
među mudracima izreka je takva... 


Što si, lijepa Rakle moja, 
tvoj smijeh slatki pripravila, 
da je ljepota rajska tvoja 
svjetlo čelo razvedrila? 

Ali, lijepa moja gospo, 

i podsmijehom hoćeš reći 

da kameno srce tvoje 

hoće mene pomilovati? 

Ali mladost tvoja mi veli 
usred veseloga pogleda 

da se diči i veseli 

mrtva mene, jaoh, kad pogleda? 


Znam da će biti tko kaže: ova je riječ majdačka (= prigorska), ova 
zagorska, kranjska ova, ova solarska (= čakavska), ova njemačka, 
tukavska (= štokavska). 

Ipak, tko hoće hrvatski govoriti, neka kaže mjesto lehko lahko, mje- 
sto osem osam, mjesto jalen jalan, mjesto nesem nisam, etc. Jer nije 
teško mjesto E staviti ili reći I ili mjesto E A. 


đački (= latinski), 

đak, 

đak koji uči, 

đak mudroslovlja (=filozofije), 

đak prvoga razreda (gimnazije), 
đak drugoga razreda, 

đak koji uči bogosloviju ili desetoga razreda, 
đak koji uči matematiku, 

đak koji uči civilno pravo, 

đak koji uči crkveno pravo, 

đak koji uči za doktora ili liječnika. 


brod, 

brodolom 

brodar, 

brodar koji u lađi ili čamcu prevaža, 
brodarski, 

brodski križ, 

brodarim (= plovim), 

brodište (= gaz broda), 

luka gdje lađe pristaju, 

broditi (= prevoziti brodom), 
brodarina, 

lađa kapetanska, 

lađa ribarska, 

lađa za prijevoz konja, 

lađa brza kojom se ratuje, 

lađe dno, 

lađe prvi kraj (=pramac), 

lađe zadnji kraj (=krma), 

lađe kljun, 

lađe klin oko kojega se veslo okreće, 
lađe drvo na kojemu jedro stoji (=jarbol), 
lađe kapetan, 

lađe veslar itd. 


Treba dakle pisac dobro pamtiti da infinitivi, kada se izgovaraju 
bez i, kako se posljednji slog izgovara: ili dugo ili kratko. Ako dugo, 
očito je da treba drugo £ stavljati; ako kratko, nije potrebno drugo t 
stavljati nego pridodati i, s kojim se i kratko izgovara. 


Svijetlim očima vodi bijeli dan 
ljepota je njezina sunčana... 

Jedino je sunce navrh nebesa, 
jedina je ljepota tvoja na svijetu... 


Sve najljepše gube ime 
Pred uresom njezina uresa. 


Da njegovo dično lice 
naravni ukras još više ukrasi. 


Ah, lažni svijet nas vara. 
Što su dobra koja pokazuje? 
Pjena, vjetar, magla, para, 
san radosni koji laže. 

Što je slava koju ima? 
Nešto malo svijetlog dima. 


Kljun u nju (= vodu) zamoči, pije, diže glavu, 
opet pije i skoči na zelenu travu. 

Pa se vrati k vodi, gleda gdje je plitko, 

pazi i obilazi da ne vidi nitko, 

pokraj zemlje dolje skoči, krilca stere, 
glavicu zamoči, kupa se i pere. 

Otpočine malo, pogleda i pazi, 

kao da je vidio crva što po zemlji plazi. 

Pa glavu na krivo sad nagiblje ovamo, 

sad s desna na lijevo prigne opet tamo. 


Ako bih ti istinu htio reći, ja sam se previše odvažio kad sam ovo 
djelo naumio napraviti. Zato se veoma bojim da umjesto slave ne 
budem pokuđen i opsovan. Ali se uzdam u tvoju dobrotu da mi nećeš 
za zlo primiti ako i nađeš pokoju pogrješku. Uči se pravilno svojim 
jezikom govoriti, a nemoj od drugoga riječi krasti. Kada govoriš svo- 
jim slavnim jezikom, nemoj miješati tuđe riječi. 

Pregledao sam rječnik dalmatinski, kajkavski, češki i poljski i, gdje 
sam našao da svi ti narodi ili samo dva jednu riječ jednako izgova- 
raju, nju sam i ja uzeo i u svoj rječnik kao pravu slavonsku stavio. 
Na osnovi toga također mislim da bi te riječi i naša Slavonija trebala 
izgovarati kako ih drugi narodi izgovaraju, a odbaciti turske i tuđin- 
ske. 


Nisam se ja prvi prihvatio slavonskoga prijevoda. Već se godine 
1641 (dakle gotovo prije dvjesto godina) u Rimu P(ater) Bartol Ka- 
šić, član Družbe Isusove, prijevodom, što sam ga dobio od prijatelja, 
najvećim dijelom služio. 


glavač (s.v. capito), 
igla, morska riba s dugim kljunom (s.v. acus), 
jegulja (s.v. angvilla), 

kalamar, morska riba koja ima crnu krv kao tinta (s.v. loligo), 
kit, najveća riba u moru (s.v. balaena), 

lokarda (s.v. scromber), 

morski pas (s.v. canis marinus), 

sipa, morska riba koja vodu blati bljujući crnu krv 

i tako se ribarima skriva (s.v. sepia), 

ugor, riba morska slična jegulji (s.v. congrus), 

zubatac (s.v. dentex) i dr. 


Ne sumnjam ja da znanje stranih jezika napretku narodnomu ne 
smeta; naime drugi su mnogo već pronašli, a to ne možemo upo- 
znati, ako pismena djela njihova ne budemo razumjeli. Ali sa žalo- 
šću spoznajem da narod naš, premda zauzima veliki dio europskoga 
puka, tako mnogo zaostaje ako se gleda na opću prosvijećenost, da 
nikakve znanstvene nazive ne može iskazati u svojemu jeziku, nego, 
o tugo!, nosi jaram stranih jezika. Zato je i malo ljudi čije bi ime bilo 
poznato izvan domovinskih međa. Jer samo rijetki nauče strani je- 
zik tako dobro da bi u njemu nešto važno mogli iznijeti, domaći pak 
ne samo zapuštaju, nego se srame i govoriti. 


Narod se drugi sebi raduje, 

a moj se sin mene srami. 

Već i svoj jezik Hrvati 

hoće zaboraviti te drugi narod postati 


Materinski jezik u hrvatskoj zemlji, ako baš ne drži za ništa i ne 
zanemaruje, u nikakvom ipak poštovanju ne stoji uzdignut. Muže- 
vima koji su se za nj nešto trudili i brinuli, plaća je bila ružna neza- 
hvalnost, katkada čak sramota te, štoviše, prezir i progon. 


No domorodci! Ne dopustimo u devetnaestom stoljeću Hrvate da 
se ponize i postanu predmet pravednoga zanemarivanja, iako su se 
zbog njihove hrabrosti i jakosti začuđeni puci čudili. Dajte da sada 
u vrijeme mira vitezi duha budemo, tako da jezik, koji su najveći 
muževi naroda našega s ljubavlju govorili, koji su branili imetkom 
i predragom krvlju svojom junački branili ... još se naposljetku ne 
zakopa u tamni grob! 


Gore spomenute suglasnike: c, d, etc. rabe već dugo vremena Po- 
ljaci, Česi i s njima Moravci i Slovaci, koji se svi zajedno diče vrlo 
značajnom književnošću... 


Tako sam oblikovao i slova prema mogućnosti...Uzimao sam / umje- 
sto lj, ly ili, kako Talijani pišu, gl. Nadalje, 1 umjesto nj, ny ili umje- 
sto gn prema talijanskom običaju. 


Među starim pismima ... nalaze se između ostalih takva, koja nam 
obilato dokazuju, da su već između naših pređa neki, naime glasovit 

i najučeniji domaći pisac barun Pavao Vitezović, podžupan i kraljev- 
ski savjetnik, jako dobar i prikladan pravopis imali, koji tada općim 
učiniti nisu dopuštale ondašnje mračne okolnosti. Nama stoga ništa 
drugo ne treba, nego da taj stari pravopis pretresemo, poboljšamo i 
ponovimo (“obnovimo*). 


Evo, rekoh, jedan književni jezik, koji se već sada u mnogim zname- 
nitim mjestima velike književne Ilirije, a osobito ovdje u Zagrebu 
u akademiji i u arhigimnaziji predaje; kojim smo se mi većem dije- 
lu braće ilirske približili i k starinskoj čistoj narodnosti povratili; 
kojim smo si živi i neiscrpivi, te za nas samo po otuđenosti našoj 
dosada zatvoreni izvor prekrasnih narodnih pjesama nanovo otvo- 
rili; kojim smo si neprocijenjeno književno blago od četrdeset i više 
izvrsnih (klasičnih) pisaca Parnasa Ilirskoga iz stare ilirske Atene 
— Dubrovnika (Raguze), i druge mnogovažne književne proizvode 
kao naše starinsko djedinstvo prirodnim pravom opet privlastili. 


č treba izgovarati kao je, kada je slog po naravi kratak: včra (vjera 
= vjerra), mčra (mjera = mjerra), bčlilo (bjelilo = bjellilo)... Ako se 
slovo č izgovara oštrim ili dugačkim naglaskom, onda se prema uče- 
nom književnom običaju izgovara kao je ili kao ie ili ije: bčda (bjćda 
ili bieda); bčg (bjeg ili bieg); pčvac (pjevac ili pievac); včst (vjest ili 
viest); dčte (djete ili dete); sčno (gsjćno ili steno). 

Ovaj zabilježeni č može svaki na svoj način izgovarati, samo da se 
u pismo jednoobraznost uvede; premda bi ga dobro bilo uvijek, a 
osobito u čitanju i u školama već i stoga kao ie ili je izgovarati, da se 
tim lakše može zapamtiti, gdje ga treba pisati. 


Sad mi je ponovno udariti na ahavce. Ja sam uzeo pero u ruke s 
tvrdom namjerom ne vrijeđati drugove meni drage i mile, niti sabla- 
žnjavati narod hrvatski književnim razdorom i neslogom našom; ali 
mi je domovina i njezin jezik miliji nego svi prijatelji cijeloga svijeta; 
te napišem li nehotice štogod gorko i žučljivo, ne mislite niti po- 
sumnjajte da je to moj zub i zlo srce na vas. Tko je otac zlokobnomu 
ahu? Ja mislim, da je isti Gaj, veći poznavatelj naše povijesti i veći 
rodoljub nego filolog. Nadam se, da mi on toga, što rekoh, ne primi 
za zlo; jer je on toliko zaslužan za sav narod južni, da mu se može 
oprostiti, što nije pogodio genitiva. 


Glas č izgovara se u dugim slogovima kao ie (dva glasa), a u kratki- 
ma kao je, ali tako da se j odjelito čuje: n. p. dčte = diete; dčteta = 
djjeteta. 


Kazalo imena 


A 


Alberti, Matija 104 

Andrić, Nikola 191 

Appendini, Franjo Maria 90, 110, 
123, 135-138, 141, 142, 148 

Augustinović, Đuro 183 


B 


Babić, Stjepan 207, 208, 210, 212 

Babukić, Vjekoslav 90, 151, 154, 
159, 162, 163, 164, 166, 178 

Bandulavić, Ivan 119 

Baraković, Juraj 67, 70, 104-106 

Baromić, Blaž 40, 42, 43 

Bedričić, Silvestar 40, 43, 45, 224-5 

Belić, Aleksandar 194 


Belostenec, Ivan 91, 94, 96, 162, 
184 


Benetović, Martin 70, 71, 103 

Benvin, Anton 50 

Blažiolović, Jakov, biskup 42 

Bogišić, Rafo 104 

Bogović, Mile, biskup 36 

Boranić, Dragutin 185, 192, 194, 
196, 198 

Bošković, Ruđer 135 

Branimir, knez 13 

Bratulić, Josip 26, 54 

Brezovački, Tito 128, 147, 184 

Brlić, Ignjat Alojzije 162, 173, 184 


Broz, Ivan 184, 185, 188, 192 

Brozović, Dalibor 105, 112, 144, 
145, 166, 207, 210, 212 

Budinić, Šime 78, 79, 119, 184 

Budmani, Pero 183 

Bunić Vučić, Ivan 107, 110 


C 


Caracciolo, fra Roberto 45 
Cezar 146 

Ciceron 96, 146 

Crijević Tuberon, Ludovik 87 


D 


Dalmatin, Antun 54, 134 

Dalmatin, Grgur 43 

Dalmatin, Juraj 79 

Damjanović, Stjepan 16, 17, 19, 23, 
26, 87 

Daničić, Đuro 171, 182, 183, 185- 
188, 200, 203 

Della Bella, Ardelio 90, 124, 126, 
132, 147, 184 

Demeter, Dimitrije 171, 172 

Derkos, Ivan 150 

Dešić, Nikola 72, 92 

Dežman, Ivan 176 

Divković, fra Matija 32 

Divković, Mirko 182 

Dobrićević, Dobrić 34 


235 


Domagoj, knez 14 

Došen, Vid 128, 172 
Drašković, Janko 161, 162, 169 
Držić, Marin 70, 71, 184 
Držislav, knez 13 


Đ 


Đalski, Ksaver Šandor 187 

Đamanjić, Rajmund 120-123, 184 

Đurđević, Ignjat 107, 124, 127, 135, 
140, 147 


F 


Fališevac, Dunja 111 

Filip, biskup 30, 36, 45 

Finka, Božidar 207, 208 

Frankopan, Bernardin 32 

Frankopan, Fran Krsto 72, 91, 96, 
98 

Fučić, Branko 17, 19, 22 


G 


Gaj, Ljudevit 102, 141, 150-158, 
160, 162, 164, 167, 168, 169, 
173, 174, 177, 178, 184 

Glavinić, Franjo 55, 92, 94, 96, 105 

Glavinić, Sebastijan, biskup 36, 38, 
40, 55 

Gortan, Veljko 156 

Grabovac, Filip 128, 172, 184 

Guberina, Petar 196, 197 

Gundulić, Ivan 107-111, 123, 124, 
126, 135, 140, 147, 150, 162, 
172, 176, 184 

Gutenberg, Johannes 33, 36, 57 


H 


Habdelić, Juraj 99, 112-115, 138, 
140, 145, 147, 184 


236 


Hamm, Josip 14, 16 

Hektorović, Petar 63, 65, 66, 71, 
79, 83, 103, 104, 119, 124, 184 

Hercigonja, Eduard 16, 36 

Homer 185 

Hus, Jan 78, 79 


I 


Inocent IV, papa 30, 36, 45 
Istranin, Stjepan 134 
Ivanišević, Ivan 103, 104, 124 
Iveković, Franjo 188 

Ivšić, Stjepan 194 


J 


Jagić, Vatroslav 180, 181, 182, 184, 
186, 188 

Jajić, Marijan 131, 183 

Jakovčić, Petar 45 

Jakubinskij, Lev Petrovič 23 

Jambrešić, Andrija 137, 138, 145, 
146, 147, 149, 184 

Jelačić, Josip, ban 170 

Jeronim, sveti 30 , 36, 45, 101 

Jonke, Ljudevit 179, 198, 207, 210 

Junković, Zvonimir 76, 101 


K 

Kačić Miošić, fra Andrija 128, 148, 
172, 184 

Kanavelić, Petar 103, 104 

Kanižlić, Antun 127, 128, 132, 148, 
159, 172 

Karaman, Matej 91 

Karas, Vjekoslav 169 

Karnarutić, Barne 67, 69, 70, 104 

Kašić, Bartol 84-90, 98, 103, 105, 
107, 118, 119, 120, 124, 131, 
132, 137, 147, 149, 166, 184, 187 


Katančić, Matija Petar 133, 134, 
148, 149, 172, 184 


Katičić, Radoslav 13, 14, 15, 24, 86, 
87, 89, 90, 209, 210 

Kavanjin, Jerolim 103, 218 

Kaznačić, Ivan 174 

Kempenac, Toma 103, 131 

Khuen-Hćdervary, Karlo 184, 188 

Klaić, Vjekoslav 99 

Kollar, Jan 159 

Kolunić, Broz 72 

Kombol, Mihovil 184, 186, 188 

Komulović, Aleksandar 124 

Konstantin Ćiril, sveti 13, 14, 15 

Konzul Istranin, Stjepan 54 

Kopitar, Jernej 150, 172 

Košćak, Tomo 150 

Kovačić, Ante 187 

Kožičić Benja, Šimun, biskup 16, 
46, 48, 50, 52, 105 

Krčelić, Adam Baltazar 128 

Krizmanić, Ivan 148 

Križanić, Juraj 91, 97, 98, 147 

Krleža, Miroslav 194, 195 

Krstić, Kruno 196, 197 

Kristijanović, Ignac 167 

Kukuljević Sakcinski, Ivan 154, 
169, 171, 172, 173, 180 

Kundek, Josip 150 

Kurelac, Fran 171, 175, 176, 177 


Kuzmanić, Ante 167, 168, 169, 
171-174 : 


L 


Lanosović, Marijan 131, 132, 184 


Levaković, Rafael 40, 91, 105, 107, 
119 


Lisac, Josip 112 
Lisinski, Vatroslav 169 


Livije 146 

Loderecker, Petar 83 

Lucić, Hanibal 64, 67, 70, 71, 103 
Lukrecije 96 

Lupis Valentian, Petar 80 


LJ 
Ljubić, Šime 173 


M 


Magdalenić, Matija 112 

Mahanović, Marko 150 

Malić, Dragica 9, 29, 30 

Maljevac, Juraj 148 

Mance, Franjo 154 

Maretić, Tomo 182-187, 191, 192 

Martinac, pop 50 

Marulić, Marko 45, 59, 60, 61, 62, 
64, 69, 70, 71, 73, 79, 103, 105, 
111, 119, 176 

Matoš, Antun Gustav 190 

Mažuranić, Antun 90, 159, 164, 
165, 167, 179, 187 

Mažuranić, Ivan 162, 164, 169, 
171, 172, 176, 178, 180 


Megiser, Jeronim 80, 83 

Menčetić, Šiško 62, 63, 124 

Metod, sveti 13, 14, 15 

Mihanović, Antun 151, 153, 158 

Mikalja, Jakov 87, 90, 116, 118, 
120, 124, 147, 184 


Mikloušić, Tomaš 148, 149, 150, 
167 

Modruški, Nikola 33 

Moguš, Milan 11, 16, 62, 63, 79, 98, 
154, 166, 170, 184, 207, 208 

Mrnavić, Ivan Tomko 104 

Mršić, Ivan 105 


237 


N 


Nalješković, Nikola 63, 67 
Nazor, Vladimir 48, 190, 191 
Niger, Toma, biskup 52 
Novak, knez 36, 37, 57 


0) 
Ovidije 96 


P 


Pacel, Vinko 182 

Palmotić, Junije 107, 126, 135, 140, 
147 

Paltašić, Andrija 34 

Pantelić, Marija 36, 38 

Paštrić, Ivan 40 

Patačić, Adam 147 

Pavešić, Slavko 212 

Pelegrinović, Mikša 64, 103 

Pergošić, Ivan 71, 73, 74, 76, 112 

Petar Veliki, car 209 

Petretić, Petar 102 

Petris, Josip Antun 283, 32, 72 

Plaut 96 

Plinije 96, 146 

Preradović, Petar 173 

Putanec, Valentin 80 


R 


Radić, Antun 186, 190 

Ratkaj, Juraj 91 

Reljković, Matija Antun 127, 128, 
130, 131, 172, 184 

Rešetar, Milan 63 

Rosandić, Dragutin 210 


S 
Senjanin, Grgur 34, 43 
238 


Silić, Josip 210 

Skok, Petar 185 

Smodek, Matija 153, 154 

Sović, Matej 91 

Splićanin, Bernardin 55, 56, 183 

Starčević, Ante 170 

Starčević, Šime 142, 143, 173 

Stefanović Karadžić, Vuk 166, 174, 
182, 186 

Stipčević, Aleksandar 36 

Stoos, Pavao 153 

Stulli, Joakim 138, 139, 140, 141, 
149, 166, 184, 188 

Subotić, Jovan 173 

Sušnik, Franjo 145, 146, 147, 184 

Szentmartony, Ignacij 147, 184 


x 


S 


Šenoa, August 178 

Šimunović, Petar 27 

Šitović Ljubušak, Lovro 90 
Šižgorić, Juraj 34 

Škarić, Ivan Matija 174 

Škarić, Ivo 212 

Šojat, Antun 140, 147 

Šulek, Bogoslav 179, 180, 181, 192 


T 


Tadijanović, Blaž 129, 130, 184 
Terencije 96 

Težak, Stjepko 210, 212 
Trpimir, knez 13 


U 
Užarević, Josip 180 


V 

Veber Tkalčević, Adolfo 160, 171, 
177, 178, 179, 181 

Vetranović, Mavro 65 

Vince, Zlatko 211, 212 

Virgilije 96 

Vitaljić, Andrija 103, 104 

Vitezović, Pavao 103, 105, 147, 150, 
155-158, 184 

Voltić, Josip (Voltiggi, Joso) 135, 
137, 166, 184 

Vončina, Josip 54, 59, 63, 71, 79, 
80, 91, 96, 98, 114, 128, 157, 
162, 184 

Vramec, Antun 74, 76 

Vrana, Josip 26 


Vrančić, Faust 80-86, 96, 118, 130, 
147, 184 

Vraz, Stanko 169 

Vrinjanin, Frane 184 

Vukčić Hrvatinić, Hrvoje 29, 48 

Vukotinović, Ljudevit 167, 169 


Z 


Zadranin, fra Matej 40 
Završki, Josip 157 

Zelić Bučan, Benedikta 26 
Zoranić, Petar 67-71, 104, 105 
Zrinska, Katarina 72, 74, 91 
Zrinski, Petar 91, 93, 94, 96, 98 
Zvonimir, kralj 18 


239 


E Biblioteka : 
JEZIČNI PRIRUČNICI 


Milan Moguš _ 
POVIJEST HRVATSKOGA KNJIŽEVNOGA JEZIKA 


Izdavač 
NAKLADNI ZAVOD GLOBUS 


Zagreb 


Za izdavača 
FRANJO BUTORAC 


Urednik a 
AUGUST KOVACEC 


Likovna oprema 
LAV SIMOT 


Korektor 
BRANKO ERDELJAC 


Računalni slog 
KOLUMNA d.o.o. 


Tisak 
EUROADRIA, Ljubljana 
Tiskanje dovršeno u ožujku 2009. 


